
Prefață 


Sfinţii Părinţi spun că atât timp cât trăim pe pământ, ar trebui să ne 
rugăm neîncetat și să cugetăm necontenit gânduri mântuitoare de suflet, 
pentru a ne despătimi sufletele noastre. Sfântul Isaac Sirul spune: „Căci mai 
bine îţi este să te dezlegi de legătura păcatului, decât să eliberezi rob din 
robie. [...] Mai de folos îţi este să te îngrijești să învii din patimi sufletul 
tău căzut, prin mișcarea gândurilor tale în cele dumnezeiești, decât să 
învii pe cei morţi.“ „Cel ce suspină un ceas pentru sufletul său e mai bun 
decât cel ce folosește lumii întregi prin gândirea lui. Cel ce s-a învrednicit 
să se vadă pe sine e mai bun decât cel ce s-a învrednicit să vadă pe îngeri. 
Căci cel din urmă comunică prin ochii trupeşti, dar cel dintâi prin cei ai 
sufletului...“ (Filocalia X). Iar Sfântul Teofan Zăvorâtul citându-l pe Sfân- 
tul Nicodim Aghioritul spune şi el că: „Şi chiar dacă ai răscumpăra sute 
de robi creştini din mâinile păgânilor, dându-le libertate, aceasta nu te 
va mântui, dacă tu însuţi vei rămâne în robia patimilor“ (Războiul nevă- 
zut). Deci, despătimirea sufletelor noastre ar trebui să ne fie preocuparea 
de căpetenie atât timp cât trăim pe pământ. 

Sfinţii Părinţi spun că răul care există în lume se datorează doar nelu- 
crării cu mintea noastră, leneviei minţii noastre de a ne ruga neîncetat și 
de a cugeta tot timpul gânduri mântuitoare de suflet. Mulţi Sfinţi Părinţi 
arată cum nu se poate mai grăitor lucrul acesta. Sfântul Maxim Mărturi- 
sitorul spune: „Unii spun că n-ar fi răul în făpturi dacă n-ar fi vreo altă 
putere care ne atrage spre el. lar aceasta nu e nimic altceva decât neîngri- 
jirea de lucrările fireşti ale minţii. Căci cei ce au grijă de acestea fac cele 
bune, iar pe cele rele nu le fac niciodată. Deci, dacă vrei, alungă negrija, 
şi vei alunga totodată și păcatul. Căci păcatul este întrebuinţarea greșită 
a ideilor, căreia îi urmează reaua întrebuințare a lucrurilor.“ „Firesc este 
pentru partea raţională din noi să se supună raţiunii dumnezeiești și să 
stăpânească peste partea neraţională. Să se păzească așadar această rându- 


Prefaţă 
ială în toate, şi nu va mai fi răul în făptură, nici vreo putere care să atragă 
spre rău“ (Filocalia ID. 

Cuviosul Teodor al Edessei spune şi el că: „Şi, ca să rezum totul, un 
singur lucru are de făcut sufletul raţional în trup: să se dorească după sco- 
pul său propriu. Iar fiindcă lucrarea voinţei fără înţelegere rămâne nemiș- 
cată, avem datoria să lucrăm cu mintea...“ (Filocalia IV). Temelia tutu- 
ror faptelor bune și după Sfântul Isaac Sirul, constă în a lucra neîntrerupt 
cu mintea, aşa cum vrea Dumnezeu să lucrăm. „Să ştii că orice faptă pe 
care o faci fără socoteală și cercetare e zadarnică, oricât s-ar părea de cuvi- 
incioasă. Pentru că Dumnezeu socotește ca dreptate dreapta socoteală şi nu 
lucrarea fără dreaptă socoteală“ (Filocalia X). Dacă ne vom referi la Sfinţi 
Părinţi mai apropiaţi zilelor noastre, vom vedea că și ei spun la fel. Sfân- 
tul Ignatie Briancianinov spune: „Istoria omenirii dă mărturie în chip de 
netăgăduit despre faptul că fărădelegile oamenilor, altminteri îmbună- 
tăţiţi au fost lucrări lipsite de dreapta socotinţă sau, totuna, lucrări îna- 
intea cărora nu a mers judecata“ (Predici la Octoih). lar Sfântul Teofan 
Zăvorâtul spune și el că: „Dacă oamenii cad în necredinţă — și acum sunt 
foarte mulţi care cad —, cad nu din altă pricină decât [din] lipsa gândirii 
sănătoase. Ei nu vor să judece și se lasă mânaţi de păreri amăgitoare, pe 
care înşelăciunea inimii stricate le face lesne să pară vrednice de crezare“ 
(Tâlcuiri din Sfânta Scriptură pentru fiecare zi din an). 

Ceea ce e foarte grav însă e faptul că cei mai mulţi dintre noi nu ştim 
că în cea mai mare parte a timpului, lăsându-ne pradă patimilor datorită 
nelucrării cu mintea noastră a gândurilor mântuitoare de suflet, îl lăsăm 
pe diavol să gândească în locul nostru. Sau, mai bine zis, gândim ceea ce 
vrea el. De aceea, ca să nu dăm intrare diavolului să stăpânească sufletul 
nostru, trebuie să ne rugăm neîncetat şi să cugetăm mereu gânduri mân- 
tuitoare de suflet. Sfântul Isaac Sirul spune: „Păziţi-vă, o, iubiţilor, de 
nelucrare. Pentru că în ea se ascunde o moarte ştiută. Căci în lipsa ei [a 
nelucrării] nu poate cădea călugărul în mâinile celor ce se străduiesc să-l 
lovească. Nu ne osândește Dumnezeu pentru psalmii nerostiţi în ziua 
aceea, nici pentru nelucrarea din pricina rugăciunii, ci pentru că prin 
părăsirea acestora se dă intrare dracului. Iar când aceștia află intrare şi 
intră şi închid ușile ochilor noștri, împlinesc în noi în chip silnic și necurat 
cele ce pun pe lucrătorii lor sub judecata dumnezeiască, adică sub pedeapsa 

ei cea mai cumplită. Și ne facem vinovaţi din pricina părăsirii acestor 
lucruri mici, de care ar trebui să ne îngrijim pentru Hristos, cum s-a scris 
de către cei prea-înţelepţi. Cel ce nu și-a supus voia sa lui Dumnezeu, va 
fi supus potrivnicului său. Deci, aceste lucruri ce ţi se par mici să le soco- 
teşti ca pe niște ziduri împotriva celor ce vor să ne robească“ (Filocalia X). 
Lucrul cel mai important, pe care trebuie să-l știm și să-l facem, este 
să ne silim a distinge tot timpul între gândurile minţii noastre și cele ale 
diavolului din sufletul nostru. Apoi, descoperindu-le pe cele demonice, să 
le alungăm cu mânie prin gânduri potrivnice lor și rugăciune neîncetată 
către Dumnezeu. Cât priveşte gândurile bune, Sfântul Teofan Zăvorâtul 
spune că: „nu trebuie să le împlinim întotdeauna — se întâmplă ca gându- 
rile care sunt bune în sine să nu fie potrivite în anumite împrejurări.“ De 
aceea trebuie ca „ce este bun să cercetăm, făcând doar ceea ce se va arăta a 
fi bun cu adevărat“ (Tålcuiri din Sfânta Scriptură pentru fiecare zi din an). 
Iar gândurile care sunt cu adevărat bune, noi trebuie să ne silim a le dez- 
volta pe mai departe, avându-L pe Dumnezeu însoțitor în cugetarea lor. 
Dar pentru a vedea cât de important este a ne deosebi tot timpul de 
diavolul şi gândurile aduse de el în sufletul nostru, iată cum scoate în evi- 
denţă acest lucru Sfântul Teofan Zăvorâtul: „Grăbiţi-vă să vă deosebiți de 
vrăjmaş şi să deveniți potrivnici lui. În lupta duhovnicească nu e la fel ca 
în lupta trupească. În cea trupească, vrăjmașul vine în faţa ta şi îl vezi — iar 
în lupta duhovnicească atât vrăjmașul cât și noi suntem în același suflet și 
în aceeași inimă; și tot necazul ne vine în cea mai mare parte din fap- 
tul că nu știm să-l deosebim pe vrăjmaș de noi înșine și să ne despăr- 
ţim de el. Noi credem că mișcarea pătimașă care ne tulbură ne repre- 
zintă pe noi, firea noastră, o cerinţă firească, ce trebuie satisfăcută 
— în vreme ce ea nu ne reprezintă pe noi, firea noastră, ci pe vrăjma- 
şul nostru, cel venit de aiurea. Această rătăcire este izvorul tuturor căde- 
rilor noastre în păcat și al tuturor faptelor noastre greșite. Dacă am reuși 
să deosebim patima de noi înșine ca pe ceva dușmănos nouă, nu ne-am 
îndupleca s-o satisfacem, ci am fi însufleţiţi de ură și împotrivire faţă de 
ea“ (Pregătirea pentru spovedanie și Sfânta Împărtășanie). Cele spuse mai 
sus de Sfântul Teofan Zăvorâtul le vom găsi spuse şi de alți Sfinţi Părinţi 
în scrierile din cartea aceasta. 

Referitor la chipul în care diavolul ne face să gândim ceea ce vrea 
el, fără ca noi să ne dăm seama de aceasta, Cuviosul Leonid de la Optina 
spune că: „Atunci când vrăjmașul îţi abate gândurile la ceva, el nu spune: 
Du-te de fă asta sau aceea. Fl pare să gândească în locul tău, și îți spune 
cu propriul tău gând: Mi-ar place să fac asta sau aceea. Cred că e un 
lucru bun acesta, dar acela dăunător; m-am hotărât să fac cutare. Ade- 
sea toate acestea nu sunt gândurile tale, ci ale lui, dar camuflate sub 
masca propriului tău „eu“, sau sub cea a „eu-lui“ lui. Tu ai impresia că ele 
sunt gândurile tale, dar nu-s; tu nu auzi decât insinuările lui“ (Viața și 
învățăturile starețului Leonid de la Optina). 

Pentru a şti cum să-l descoperim pe diavol când gândeşte în mintea 
noastră ca şi cum am fi noi înșine, sau când gândește împreună cu noi, 
Sfântul loan Scărarul spune: „Acestui prea-spurcat îi place de multe ori să 
batjocorească pe Domnul și cele ce se săvârșesc în înseși Sfintele Liturghii 
şi în însuși timpul înfricoșatelor Taine. Din aceasta cunoaștem în chip vădit 
că nu sufletul nostru este cel ce rostește acele cuvinte nelegiuite, neînţe- 
lese şi de negrăit înlăuntrul nostru, ci dracul urâtor de Dumnezeu care a 
fost izgonit din ceruri, pentru că şi acolo căuta să împroaşte pe Dumne- 
zeu cu hule. Dacă ar fi ale mele acele nerușinate și necuviincioase cuvinte, 
cum m-aș închina darului, primindu-l? Cum aș putea ocări şi, în același 
timp, binecuvânta?“ (Filocalia IX). 

Uneori însă diavolul chiar ne îndeamnă la lucruri bune, fiind ast- 
fel şi mai greu de descoperit pentru cei care nu ştiu acest lucru. Sfântul 
Maxim Mărturisitorul, în răspunsul pe care îl dă la întrebarea 56 din Filo- 
calia IIT spune: „Căci niciunul dintre aceşti draci vicleni nu împiedică vre- 
odată râvna omului virtuos, ci înlăturând mai degrabă lipsurile virtuţilor 
îndeamnă la și mai mari silinţe, făcându-se împreună-râvnitor cu cei ce se 
nevoiesc, ca să atragă la sine inima celui ce se străduiește, după ce a pier- 
dut măsura constantă a moderaţiei, și să-l conducă pe neobservate spre 
altă ţintă decât cea spre care credea că merge. [...] Căci [dracii] nu urăsc 
neprihănirea și nu se scârbesc de post, nici de împărţirea de ajutoare, 
sau de primirea de străini, sau de cântarea de psalmi, sau de citiri, sau de 
învăţăturile cele mai înalte, sau de culcarea pe jos, sau de veghere, sau de 
toate celelalte prin care se caracterizează viaţa după Dumnezeu, până 
ce scopul și cauza celor ce se săvârșesc le slujeşte lor.“ 

Dacă ne vom sili să ne rugăm neîncetat lui Dumnezeu și să facem 
totul după Voia Sa, având tot timpul o cugetare smerită, diavolul nu va 
mai putea să ne facă să cugetăm gândurile sale ucigătoare de suflet. Sfântul 
Ignatie Briancianinov, citându-l pe Sfântul Isihie al Ierusalimului, spune 
că: „Cel ce nu are rugăciune curată de gânduri nu are armă pentru luptă: 
vorbesc de rugăciunea care lucrează neîncetat înlăuntrul sufletului, des- 
pre rugăciunea în care, prin chemarea lui Hristos, este lovit și ars vrăjma- 
şul ce ne luptă în taină. “ „Este cu neputinţă a curăţi inima și a alunga 
din ea duhurile necurate fără deasa chemare a lui lisus Hristos“ (Experi- 
ente ascetice, vol. I). Tar în alt loc Sfântul Ignatie spune: „Puterea satanei, 
ce rămâne în om nebăgată de seamă și neînţeleasă când acesta duce viață 
împrăștiată, se tulbură când aude numele Domnului Iisus chemat de cei 
care se roagă. Ea răscoală în om toate patimile, prin mijlocirea lor clatină 
cumplit întreaga fiinţă a omului, pricinuieşte în trup felurite suferințe ciu- 
date“ (Experiente ascetice, vol. IV). 

Iar Sfântul loan Scărarul spune: „În toate lucrurile săvârşite şi în toate 
felurile de vieţuire, fie întru ascultare, fie întru neascultare, fie văzute, fie 
gândite, acesta să-ţi fie dreptarul: dacă sunt după Dumnezeu. De pildă: 
dacă noi, cei începători, săvârşind vreun lucru oarecare nu câştigăm din 
lucrarea lui în suflet mai multă smerenie decât cea pe care o avem, nu 
socotesc că-l săvârşim cu voia lui Dumnezeu, fie că e mic, fie că e mare.“ 
»>+..Nimicitoarea de căpetenie a tuturor patimilor este smerita cugetare. 
Căci cei ce au câștigat-o pe ea au biruit toate“ (Filocalia IX). 

Ca şi Sfântul loan Scărarul, şi Sfântul Isaac Sirul spune: „Patimile 
sunt dezrădăcinate şi alungate prin cugetarea neîntreruptă la Dumnezeu.“ 
„Pentru aceasta, deci, e nevoie să ne întristăm neîncetat cu cugetul, întru 
smerenie și cu întristarea dreptei socoteli (unui adevărat discernământ). 
Că de vom dobândi-o pe aceasta, ea ne va face fii ai lui Dumnezeu şi ne 
va înfățișa înaintea Lui, chiar şi fără fapte bune. Iar fără de ea (fără smere- 
nie), toate faptele noastre sunt deșarte, ca și toate virtuțile și toate lucră- 
rile. Deci schimbarea cugetării o voiește Dumnezeu. Căci prin cuge- 
tare ne îmbunătăţim și prin cugetare ne înrăim. Ajunge ca ea singură 
să stea neajutorată (de fapte) înaintea lui Dumnezeu și să grăiască pen- 
tru noi“ (Filocalia X). 

lar Sfântul Ignatie Briancianinov spune că: „Rugăciunea noastră să 
fie pătrunsă de simţământul pocăinţei, să se împreuneze cu plânsul și înșe- 
larea nu va lucra niciodată în noi“ (Experienţe ascetice vol. I). Şi iarăşi: „Să 
urmăm, fraţilor, învăţăturii lui Hristos! Să urmăm vieţuirii, purtării, felu- 
lui de a gândi al sfinţilor bineplăcuţi ai lui Dumnezeu! Să nu ne dăm în 
lături a ne lepăda, pentru mântuirea noastră, de firea noastră căzută! Pen- 
tru adevărata iubire de sine, să lepădăm dragostea amăgitoare de sine, ego- 
ismul nostru! Pentru lucrarea cea mântuitoare după dreptarul porunci- 
lor Evangheliei, să lepădăm de la noi lucrarea după dreptarul legilor firii 
căzute, ce sunt iubite lumii și vrăjmașe lui Dumnezeu! Să urâm părutele 
fapte bune ce răsar din raţiunea cu nume mincinos, din mișcările sângelui, 
din simţămintele inimii, oricât ne-ar părea de înalte, neprihănite, sfinte 
simţămintele și gândurile noastre. Aceste fapte sunt în stare doar să dez- 
volte în noi părerea de sine, trufia, amăgirea de sine, care duc în pierzare. 
Ele nu luminează ochii sufletului așa cum îi luminează porunca Domnu- 
lui (Ps.18,9); dimpotrivă, ele întăresc orbirea sufletului, fac această orbire 
de netămăduit. Cei ce le săvârșesc vor merge în muncile cele veşnice, ca 
unii care fac binele firii căzute, bine întotdeauna amestecat cu răul, bine 
spurcat, de la care Domnul Îşi întoarce, ca de la o urâciune satanicească, 
privirile Sale sfinte. Pentru a săvârși binele firii căzute nu e nevoie să fii 
creştin: ele sunt ale întregii omeniri căzute. Unde se săvârșesc faptele bune 
ale firii căzute în laudele tunătoare ale lumii, Mântuitorul lumii e scos 
afară, lepădat. Faptele credinței, faptele mântuirii — sau, ceea ce același 
lucru, împlinirea poruncilor evanghelice — sunt doar ale creștinilor. “ Şi 
iarăși: „Adâncă e căderea noastră: foarte puţini sunt oamenii care se recu- 
nosc pe sine drept fiinţe căzute, ce au nevoie de Mântuitor; cei mai mulți 
privesc starea lor de cădere ca pe o stare de triumf deplin — întrebuinţează 
toate sforţările pentru a [o] face cât mai temeinică, pentru a dezvolta sta- 
rea lor de cădere“ (Experiente ascetice, vol. IV). 

Dar pentru a face cele spuse mai sus de Sfinţii Părinţi trebuie să avem 
necontenită luare-aminte la sine pentru a nu lăsa necercetat nici unul din 
gândurile ce trec prin mintea noastră pe care să nu-l raportăm la scrierile 
Sfinţilor Părinţi. În privinţa cercetării gândurilor, Sfântul Maxim Mărtu- 
risitorul spune: „Deci cel ce a dobândit destoinicia (deprinderea, habitu- 
dinea) cunoștinței dumnezeiești şi nu mai ignoră niciunul din gându- 


8 


Prefaţă 


rile vrăjmașului nu se teme de vreunul din atacurile ascunse ale lui.“ 
(Filocalia ID. 

lar Sfântul Petru Damaschinul spune: „Fără atenţie și fără priveghe- 
rea minţii, e cu neputinţă să ne mântuim și să ne izbăvim de diavol, care 
umblă răcnind ca un leu, căutând pe cine să înghită (1Ptr.5,8).“ Şi iarăşi: „lar 
noi ce vom zice, neluând aminte la noi nicidecum, ci fiind, unii, asemenea 
fariseilor? Posturi, privegheri și cele asemenea, e drept, au unii dintre noi; 
şi adeseori și o cunoştinţă din parte [despre lucrurile folositoare de suflet]. 
Dar nu avem dreaptă socoteală, pentru că nu vrem să luăm aminte la 
noi înșine și să cunoaștem ce se cere de la noi. Fiindcă nici nu avem 
răbdare să luăm aminte la gânduri, ca să câştigăm experienţa din mul- 
tele războaie și gânduri...“ „Deci toată grija omului să fie pentru păzi- 
rea simţurilor și a gândurilor, ca să nu stea, sau să nu facă ceva ce nu i se 
pare că este după Dumnezeu“ (Filocalia V). Sfântul Simeon Metafrastul 
spune şi el că: „E de trebuinţă, aşadar, de nevoinţă multă şi de osteneală 
ascunsă și nearătată, de cercetarea gândurilor și de exercitarea simţurilor 
slăbite ale sufletului, pentru a deosebi binele și răul și a întări și reînviora 
prin alipirea sârguincioasă a minţii la Dumnezeu mădularele obosite ale 
sufletului“ (Filocalia V). 

Iar cât priveşte raportarea gândurilor ce ne trec prin minte la scrierile 
Sfintei Scripturi şi implicit cele ale Sfinţilor Părinţi, pentru a vedea dacă 
nu sunt cumva dintre cele care par bune, Sfântul Ignatie Briancianinov 
spune: „Ţi-a venit vreun gând bun? Oprește-te. Să nu tinzi nicidecum 
spre împlinirea lui în mod pripit şi nechibzuit. Simţi în inimă vreo încli- 
nație bună? Opreşte-te; să nu îndrăznești să te lași atras de ea. Pune-te în 
lumina Evangheliei și vezi dacă gândul tău cel bun și înclinația cea 
bună a inimii tale sunt în acord cu sfânta învăţătură a Domnului“ 
(Ofrandă monahilor contemporani). 

În mare măsură, dacă vom chibzui mult cu mintea noastră înainte de 
a face ceva, nu vom putea fi prinşi de diavolul în capcanele lui. De aceea 
Sfântul Teofan Zăvorâtul spune că: „Există în jurul nostru și în noi o anu- 
mită forță rea care ne înșală cu diferite bunătăţi amăgitoare, încurcându-ne 
treburile, făcându-ne să pierdem vremea sau chiar să făptuim lucruri rele. 
Duşșmanul stă în spatele nostru și ne tot dă ghes. În mare măsură ne 
ajută să-i ţinem piept și propria noastră rațiune; să nu facem deodată 

tot ce ni se pare bun, ci să cumpănim mai întâi din toate părţile. Când 
veţi sta să cântăriţi pe toate părţile, atunci iluzia binelui, cu care dușmanul 
îşi învăluie toate îndemnurile, se va risipi. Dar raţiunea noastră nu apucă 
totdeauna să facă aceasta, pentru că nu rareori dușmanul o ameţeşte şi pe 
ea cu şoaptele sale“ (Ce este viața duhovnicească). 

Din nefericire, cei mai mulţi oameni, aproape toată viaţa lor, nu fac 
cele spuse mai sus de Sfinţii Părinţi. Asta se întâmplă și datorită faptu- 
lui că ei nu știu nimic despre cum trebuie să lupte cu gândurile și nici de 
felul lucrării diavolului asupra lor. Nu știu că el poate gândi odată cu ei 
sau îi poate face să cugete gândurile lui crezând că sunt ale lor. Iar diavo- 
lul reușește să facă aceasta pentru că ei, nu se silesc să gândească îndeajuns 
de mult, raportându-se tot timpul la gândirea Sfinților Părinţi, pentru a 
alege cea mai bună soluţie înainte de a cuvânta sau face ceva. De aceea 
mulți dintre cei care nu ştiu cum trebuie dus războiul duhovnicesc, rămân 
împătimiţi până la moartea lor. Alţii, mai gândesc, ce-i drept, înainte de 
a face ceva, dar fiindcă nu se roagă neîncetat şi nu raportează tot timpul 
gândirea lor la gândirea Sfinţilor Părinţi, deseori cad și ei în capcanele dia- 
volului, şi îi fac voia sa. De aceea Sfântul Ignatie Briancianinov spune că: 

„Minţii noastre întunecate de păcat nu-i ajung nicidecum, pentru a se 

mântui, propriile gânduri, ce sunt neputincioase, șovăielnice, amă- 
gitoare: ea are neapărată nevoie ca prin citirea cu luare-aminte sau 
ascultarea cu osârdie a Cuvântului lui Dumnezeu să ia din el gânduri 
dumnezeiești și să se înţelepţească prin ele“ (Predici la Octoih). Iar Stân- 
tul Maxim Mărturisitorul în Filocalia II spune: „Cel ce a luptat vitejeşte 
cu patimile trupului și a războit cu tărie duhurile necurate şi a alungat 
din ţinutul sufletului său gândurile lor, acela să se roage să i se dea inimă 
curată și să i se înnoiască duh drept întru cele dinlăuntru (Ps.50,11), adică 
să fie golit cu desăvârșire de gândurile întinate şi să fie umplut prin har 
de gândurile dumnezeieşti...“ De aceea, dacă vrem să-i ajutăm pe seme- 
nii noştri să se despătimească, trebuie să le vorbim despre ceea ce ne spun 
Sfinţii Părinţi în legătură cu lupta cu gândurile. Altminteri, toate ideile 
din lume dacă le-ar citi dintr-o mulţime de cărţi sau li le-ar spune diferiţi 
povăţuitori duhovnicești, nu i-ar putea ajuta atât de mult la despătimire, ca 
şi sfaturile Sfinţilor Părinţi care ne arată cum trebuie dus războiul duhov- 
nicesc și în special cum trebuie de luptat cu gândurile pătimașe sau rele. 

Toată lupta noastră duhovnicească trebuie să fie dusă împotriva gân- 
durilor rele, care aduc patimile în sufletele noastre. Sfântul Maxim Mărtu- 
risitoul spune: „Tot războiul monahului [și al mireanului] împotriva dra- 
cilor urmărește să despartă patimile de înţelesuri (de chipuri). Căci altfel 
nu poate privi lucrurile fără patimă.“ „Altceva este lucrul, altceva înţelesul 
lui, şi altceva patima. Lucrul este, de pildă: bărbat, femeie, aur și așa mai 
departe. Înţelesul (chipul) este amintirea simplă a ceva din cele de mai sus. 
lar patima este iubirea neraţională sau ura fără judecată a ceva din cele de 
mai înainte. Deci lupta monahului [și a mireanului] este împotriva pati- 
mii.“ „Mintea, aplecându-se spre cele văzute, înţelege lucrurile potrivit cu 
firea, prin mijlocirea simţurilor. Şi nici mintea nu e rea, nici înţelegerea 
cea după fire, nici lucrurile, nici simţurile. Căci acestea sunt lucrurile lui 
Dumnezeu. Ce este rău atunci? Vădit este că patima, asociată la înţelesul 
cel după fire, şi deci ea poate să lipsească din cugetarea înţelesurilor dacă 
mintea priveghează“ (Filocalia ID. 

Deci, în esenţa sa, patima este conținută în gândurile rele, care, pot 
lipsi din cugetările noastre dacă mintea priveghează, dacă ia aminte la 
toate gândurile sale pentru a le alunga de când le surprinde pe cele rele 
şi pe cele care par bune, prin gânduri potrivnice lor și rugăciune neînce- 
tată către Dumnezeu. 

Semnul neînșelător că gândim bine atunci când vedem lucrurile sau 
persoanele este cel arătat de Sfântul Maxim Mărturisitorul: „Dacă min- 
tea e curată când primește înțelesurile lucrurilor, acestea o stârnesc spre 
contemplarea duhovnicească a lor. Dar dacă din trândăvie s-a făcut necu- 
rată, rămâne simplu la înţelesuri, când e vorba de alte lucruri; iar când e 
vorba de oameni, le preface în gânduri spurcate și viclene“ (Filocalia ID. 
Cele spuse aici de Sfântul Maxim Mărturisitorul, le vom înţelege mai bine 
când vom citi într-un alt loc din Prefaţă, un fragment din scrierile Sfân- 
tului Nicolae Velimirovici. 

Pricina tuturor patimilor omeneşti constă în a-i da trupului mai mult 
decât ceea ce este strictul necesar. De aceea mulţi Sfinţi Părinţi, ca şi Sfân- 
tul Maxim Mărturisitorul din care cităm mai jos, ne cer să nu-i dăm tru- 
pului decât strictul necesar, pentru a avea cât mai mult timp pe care să-l 
închinăm cugetării neîntrerupte la Dumnezeu și să ne izbăvim astfel de 
toate patimile. „Începutul tuturor patimilor este iubirea trupească de sine, 

iar sfârşitul este mândria. Iubirea trupească de sine este iubirea neraţi- 
onală faţă de trup. Cine a tăiat-o pe aceasta a tăiat deodată toate pati- 
mile care se nasc din ea“ (Filocalia TI). Chiar dacă, citind cartea aceasta, 
vom vedea cum privesc Sfinţii Părinţi sărăcia, adică ca pe un lucru ce ne 
ajută la mântuire dacă ne vom mulțumi doar cu strictul necesar pentru 
vieţuirea trupească, ca să înţelegem mai bine cine este cel cu adevărat sărac, 
îl cităm iarăși pe Sfântul Maxim Mărturisitorul: „Sărac este cel ce s-a lepă- 
dat de toate avuţiile și nu mai are nimic pe pământ afară de trup; iar de 
acesta nu-l mai leagă nici o afecţiune [afectare], ci toată grija de sine a 
încredinţat-o lui Dumnezeu și creștinilor evlavioși“ (Filocalia ID. 

Având în vedere că la temelia tuturor lucrurilor și persoanelor stau 
gândurile, și că totul depinde de felul cum lucrăm cu ele, cel mai folositor 
lucru pe care trebuie să-l facem atunci când le percepem constă în anali- 
zarea lor, apoi să comparăm gândirea noastră asupra lor cu gândirea Sfin- 
ţilor Părinţi, iar dacă o vedem diferită de a lor, să ne silim a ne-o însuși, a 
o înlocui cu gândirea lor. 

Sfântul loan Gură de Aur spune: „De unde vom şti cine vede drept 
folosul copilului şi cine este acela căruia i se pare că vede, dar nu vede 
deloc folosul lui? Acest lucru se va învedera dacă voi face ca ideile mele să 
fie puse la probă şi să se ia la întrecere cu ideile altora, ca niște luptători în 
arenă; niște arbitri obiectivi să hotărască care dintre aceste idei sunt mai 
bune“ (Despre feciorie, Apologia vieții monahale, Despre creșterea copiilor). 
Arbitrii obiectivi pentru noi nu sunt alţii decât Sfinţii Părinţi. Compara- 
rea neîntreruptă a gândurilor sau ideilor noastre și ale celor ce ne vin de 
la semenii noştri, cu cele asemănătoare pe care le găsim în scrierile Sfin- 
ţilor Părinţi, ne dă putinţa de fiecare dată să vedem superioritatea gân- 
dirii Sfinţilor Părinţi faţă de cea a tuturor celorlalți oameni și să gândim 
aşa cum vrea Dumnezeu de la noi, fără să greșim în gândirea noastră. Cât 
priveşte citirea Sfinţilor Părinţi, e bine să-i citim pe cei care au sintetizat 
scrierile multor Sfinţi Părinţi de până la ei, cum ar fi de pildă Sfântul Teo- 
fan Zăvorâtul și Sfântul Ignatie Briancianinov. 

Pe lângă analizarea şi compararea gândurilor noastre cu cele asemă- 
nătoare din scrierile Sfinţilor Părinţi, trebuie să ne gândim de fiecare dată 
şi la finalitatea unor astfel de gânduri, atât în viaţa aceasta cât şi în cea vii- 
toare. Sfântul loan Gură de Aur spune: „Să nu ne gândim la cei ce se dez- 

miardă în desfătări, ci la sfârșitul lor: aici adică îngrășarea sau buhăiala 
trupului, iar acolo viermele neadormit și focul cel veşnic. Nu te gândi, zic, 
la cei ce răpesc avutul altuia, ci la sfârșitul lor: aici adică frică și spaimă, iar 
acolo legăturile cele nedezlegate. Nu te gândi la cei ce iubesc slava deșartă, 
ci la ceea ce se naște de aici: aici adică robie și prefăcătorii urâcioase, iar 
acolo pagubă de nesuferit și ardere veşnică. Dacă deci vom vorbi între 
noi de acestea, dacă le vom şopti întruna poftelor noastre celor rele, 
grabnic vom scoate din noi dragostea de cele de acum, în același timp 
vom şi aprinde în noi dorul de cele viitoare“ (Lumina Sfintelor Scrip- 
turi, vol. TI). Atât în privinţa tuturor patimilor, dar mai ales în privinţa 
patimii desfrânării, trebuie să vorbim întru noi mereu cu scopul despă- 
timirii de ea, cu gânduri bune potrivnice celor rele, după pilda celor pe 
care le vom găsi în scrierile Sfântului loan Gură de Aur din această carte. 
Fiindcă doar aşa ne vom izbăvi de patimi, nu dacă ne vom folosi din când 
în când, ci clipă de clipă, de gânduri contrare patimilor şi de rugăciune 
neîncetată către Dumnezeu. 

Ca şi Sfântul loan Gură de Aur, și Sfinţii Varsanufie şi loan, ne dau 
aceleași îndemnuri când e vorba de cercetarea gândurilor și păzirea de robia 
patimilor: „A cerceta gândurile înseamnă că atunci când vine gândul, 
să se ia seama la ce naște el. Îți dau o pildă: presupune că cineva te-a ocă- 
rât şi că tu eşti frământat de gândul să-i răspunzi. Spune atunci gându- 
lui: Dacă răspund îl voi tulbura şi el se va supăra împotriva mea. Deci e mai 
bine să îndur puţin şi îmi va trece. Dacă se iveşte nu un gând împotriva 
cuiva, ci un gând în el însuși, trebuie să cercetezi acest gând și să-ţi spui: 
Unde va sfârși acest gând rău? El va sfârşi în gheenă. Și gândul te va 
lăsa liniştit. Şi pentru toate gândurile fă la fel: îndată ce apare un gând, 
cercetează-l și taie-l. Cât despre robie, trebuie multă veghe ca, precum zic 
Părinţii, dacă un gând trage mintea ta spre desfrânare, să-l îndrepţi spre 
curăţie; dacă spre lăcomia pântecelui, să-l conduci spre cumpătare; dacă 
spre ură, să-l călăuzeşti spre iubire şi la fel cu alte patimi.“ Iar în alt loc 
aceiași Sfinţi spun: „Nu e necuvenit [ca] să fie orice lucru curat şi cu bună 
înfăţişare în folosirea lui. Dar nu trebuie făcut din aceasta o patimă. Căci 
Domnul se bucură de toată curăţia. Dar când te vezi împătimindu-te de 
un lucru, adu-ţi aminte de sfârșitul lui, cum se strică, și vei lua odihnă 
(din partea împătimirii). Căci nimic nu rămâne la aceeași înfăţişare, ci 

toate sunt stricăcioase și pieritoare“ (Filocalia XI). lar Sfântul Isaac Sirul 
spune: „Cel ce poate să vadă sfârșitul la care ajung deopotrivă toate, nu 
are nevoie de alt învăţător pentru lepădarea grijilor vieţii“ (Filocalia X). 

La cele spuse mai sus de Sfinţii Părinţi în privinţa finalităţii gânduri- 
lor noastre, iată încă un citat din Sfântul loan Scărarul care zice: „Să-ţi fie 
întinderea în pat chip al zăcerii tale în mormânt și vei dormi mai puţin. 
Desfătarea de la masă să-ţi aducă aminte că vei fi hrană dureroasei des- 
fătări a viermilor şi te vei desfăta mai puţin. Nici când te împărtășești de 
băutura apei, să nu uiţi de setea din văpaia aceea (veșnică) și negreșit vei 
sili firea (la cumpătare). Iar când suferim necinstirea — cinstită și ocara și 
cearta întâi-stătătorului, să ne gândim la înfricoșata hotărâre a Judecătoru- 
lui şi vom junghia întristarea şi amărăciunea fără judecată, adunate în noi, 
cu blândeţea și răbdarea, ca şi cu un cuţit cu două tăișuri “ (Filocalia IX). 

Dar toate cele spuse până acum de Sfinţii Părinţi în legătură cu lupta 
cu gândurile, nu ne vor duce la mântuire dacă nu le vom face neîntrerupt. 
Căci iată ce spun Sfinţii Părinţi în continuare: Sfântul loan Scărarul: „Pre- 
cum nu se poate trăi, după fire, fără mâncare, aşa nu poate fi fără grijă cel 
ce voiește să se mântuiască, nici măcar un cât de scurt timp pâna la moarte“ 
(Filocalia IX); şi iarăşi, Sfântul Macarie cel Mare: „În orice clipă se pro- 
duc de către suflet gânduri noi, și tot așa şi de răutate. Sufletul are multe 
gânduri tainice și în orice clipă produce și naște altele; tot așa și răutatea, 
are multe gânduri (tainice) și în orice clipă (produce) şi naște gânduri noi 
împotriva sufletului.“ „Deci, dacă, pentru moment, mintea devine ușu- 
ratică, dacă cedează faţă de gândurile cele necurate, numaidecât câș- 
tigă teren duhurile minciunii, intră și-i distrug frumuseţile, ruinează 
gândurile cele bune și pustiesc sufletul“ (Omilii Duhovnicesti); şi iarăși, 
Sfântul Petru Damaschinul: „...nu este ceva care să ne ajute la lucrul bun 
ca rugăciunea curată, nici piedică la dobândirea virtuţilor ca împrăștierea 
şi rătăcirea cugetării, chiar dacă e de scurtă vreme“ (Filocalia V). 

Un mijloc important care ne ajută mult în lupta cu gândurile, și pe 
care îl găsim recomandat în scrierile Sfântului Teofan Zăvorâtul, constă 
în a prevedea dinainte cele ce ni se pot întâmpla în diverse situaţii, și a ne 
gândi dinainte ce trebuie să facem pentru a lucra întotdeauna așa cum vrea 
Dumnezeu de la noi. Trebuie să facem în așa fel, ca nu cumva, printr-o 
râvnă fără de chibzuinţă, să nu ne dăm seama şi să ne încărcăm conştiinţa 

cu o mulţime de păcate grele pentru care o să avem foarte mult de suferit 
după aceea. Mai ales când e vorba de hotărâri cruciale pentru viaţa noas- 
tră, alegerea profesiei, căsătoria, intrarea în monahism ş.a.m.d, noi ar tre- 
bui să gândim foarte mult și în amănunţime dinainte, în legătură cu tot 
ce vom face pe viitor, adică să vedem dintru început toate lucrurile de care 
ar trebui să ţinem seama, să prevedem diversele situaţii nedorite ce s-ar 
putea întâmpla din cauza lipsei de prevedere. 

Bine ar fi să gândim dinainte, pe baza învăţăturii Sfinţilor Părinţi, în 
linii mari, cum trebuie să facem în orice situaţie. Dacă am cugeta îndelung 
înainte de alegerea profesiei, nu ne-am orienta în niciun caz asupra pro- 
fesiilor care sunt incompatibile cu credinţa noastră ortodoxă și nici n-am 
practica vreo profesie înainte de a fi îndeajuns de copţi la minte pentru ea. 
Câr priveşte căsătoria, trebuie să ne asigurăm că persoana cu care ne vom 
căsători a gândit și ea foarte mult în amănunt la toate problemele care se 
pot ivi în căsătorie, și datorită argumentelor ce şi le-a adunat din scrie- 
rile Sfinţilor Părinţi, e hotărâtă, pentru a nu-și atrage asupra sa pedepsele 
lui Dumnezeu atât în viaţa aceasta sau chiar și în viaţa viitoare, să nu facă 
avorturi nicidecum (inclusiv prin folosirea pilulelor, steriletului și altor mij- 
loace avortive), să nu facă perversiuni sexuale sau alte păcate grave opri- 
toare de la primirea Sfintei Împărtăşanii, să-și ducă toată viaţa într-o mare 
modestie mulțumindu-se doar cu strictul necesar (1Tim.6,8), pentru a-și 
putea închina viaţa cugetării neîncetate la Dumnezeu, și în general, să nu 
se rușineze de cuvântul Evangheliei și de învăţătura Sfinţilor Părinţi, şi de 
a-şi duce viaţa potrivit lor. 

Un alt mijloc important pentru a ne izbăvi de lâncezeala duhovni- 
cească adusă de gândurile rele, constă, după Sfântul Teofan Zăvorâtul, în 
grăirea întru sine-ne îmbărbătându-ne să luptăm cu ispitele ce vin asu- 
pra noastră necontenit, mai mult prin gânduri, decât prin sentimente şi 
dorinţe sau vreri. Trebuie să alternăm însă cu chibzuială această vorbire 
cu noi înșine, prin vorbirea cu Dumnezeu și sfinţii Săi, ca prin mijloci 
rea și ajutorul lor, să putem activa tot timpul cele trei puteri ale sufletului: 
raţiunea, sentimentul și voinţa noastră, care sub influenţa duhurilor rele 
au căzut în lâncezeală duhovnicească, fiindcă numai prin harul lui Dum- 
nezeu puterile sufletului devin lucrătoare. Pentru a lucra în această pri- 
vinţă mai cu izbândă asupra noastră, zice Sfântul Teofan Zăvorâtul, e bine 

să ne înconjurăm cu gânduri însufleţitoare: despre scârboșenia păcatului, 
despre cât de mult ÎI jigneşte păcatul pe Domnul, Care este milostiv cu 
noi, despre cât de mult ne înjoseşte păcatul pe noi, despre necazul în care 
ne aruncă și în viaţa aceasta și în cea viitoare ş.a.m.d. lar Cuviosul Isaia 
Pustnicul învaţă: „Spune deci sufletului tău: dacă te temi de păcătoşii ase- 
mănători ţie, ca să nu vadă păcatele tale, cu cât mai mult nu trebuie să te 
temi de Dumnezeu, Care ia aminte la toţi? Și din sfătuirea aceasta cu tine, 
vine în tine frica de Dumnezeu în suflet“ (Filocalia XID. 

Trebuie de precizat că peste tot locul unde se spune despre vorbirea 
împotriva gândurilor rele, aceasta trebuie să o facem către sinea noastră 
mai ales, pentru a ne determina să nu mai luăm deloc în seamă gândurile 
rele, și, datorită analizării şi comparării lor cu gândurile Sfinţilor Părinţi, 
să le vedem astfel micimea, scurtimea, îngustimea și absurditatea lor. Ele 
sunt unilaterale, nu privesc niciodată în ansamblu asupra lucrurilor şi per- 
soanelor, şi nici nu au în vedere viaţa viitoare, ci doar deșertăciunile vie- 
ţii pământeşti. Grăirea împotriva gândurilor rele faţă de diavolul care le 
aduce în sufletul nostru împătimit e proprie celor ce „au luat putere de 
Sus să facă aceasta.“ Ceilalţi, mai ales cei luptaţi de gândurile hulei și ale 
deznădejdii, nu trebuie să vorbească nicidecum împotriva unor astfel de 
gânduri stăruitoare și chinuitoare, ci să le ignore cu totul și să se roage lui 
Dumnezeu pentru a se izbăvi de ele. Căci dacă nu vor face așa, nu se vor 
izbăvi de ele. Sfântul loan Scărarul spune: „Precum cel închis în casă aude 
cuvintele trecătorilor, dar nu vorbeşte cu ei, așa și sufletul ce petrece în sine 
însuși, auzind hulele dracului, se tulbură, căci acela trece prin el. Cel ce-l 
disprețuiește pe acesta s-a eliberat de patimă. Dacă însă cugetă că poate 
lupta cu el altfel, până la urmă e înfrânt. Că cel ce voiește să stăpânească 
duhurile cu cuvintele este asemenea celui ce încuie vânturile“ (Filocalia IX). 

Cuviosul Nichita Stithatul ne arată şi el cât de folositoare este vorbi- 
rea cu noi înşine în lupta cu gândurile rele, mai ales când e vorba de gân- 
durile patimii mândriei. „Când acest drac necurat şi foarte viclean te va 
momi pe tine, care ai sporit în virtute, cu înălțime de scaune, aducându-ţi 
în amintire și înălţându-ţi lucrarea, ca pe una mai presus de a altora, ba 
şoptindu-ţi că ești destoinic să călăuzești și suflete, prinde-l pe el cu mintea 
şi nu-l lăsa să scape, dacă ai luat putere de Sus să faci aceasta. Şi prinzându-l, 
du-te cu gândul la vreun lucru netrebnic pe care l-ai făcut și dezvăluindu-l 

pe acesta înaintea lui, zi către el: Oare cei ce fac unele ca acestea sunt vred- 
nici să urce la un asemenea scaun de conducere şi ţi se pare destoinic să povă- 
țuiască suflete şi să le aducă mântuite lui Hristos? Dacă tu zici acestea, am 

tăcut. Deci neavând acela ce să-ţi răspundă, se va mistui ca fumul de rușine 

şi nu te va mai supăra cu atâta putere. lar dacă nu este în viaţa ta mai pre- 
sus de lume vreo faptă sau vreo lenevie netrebnică, pune-te faţă în faţă cu 

poruncile și cu patimile Domnului și vei afla că-ţi lipseşte atât de mult din 

desăvârşire, cât îi lipseşte unui lac ca să fie mare. Căci dreptatea oameni- 
lor e atât de mult mai prejos decât dreptatea lui Dumnezeu, pe cât e de 

mult pământul în privinţa măririi mai prejos de cer și ţânţarul mai pre- 
jos de leu“ (Filocalia VI). 

Un alt lucru important pe care trebuie să-l știm bine în privinţa lup- 
tei cu gândurile pătimașe este faptul că: „...fără lupta cu raţionamentul 
(pus în slujba ispitei) nu vine sfârșitul ispitei“ (Filocalia XI). Un model 
de luptă cu raţionamentele puse în slujba ispitei ni-l dă părintele Dumi- 
tru Stăniloaie la explicaţia din nota dată la acest citat, unde spune: „A răs- 
punde răului cu rău, a căuta satisfacerea plăcerii, dă impresia că întăreşte 
fiinţa noastră. Pe aceasta se întemeiază argumentarea părută raţională a 
ispitei. Trebuie să demascăm falsitatea acestei argumentări, arătând că întă- 
rind prea mult trupul, întărim pentru un timp ceea ce e pieritor și slăbim 
sufletul cel nemuritor, slăbind puterea și libertatea noastră ca subiect. Peste 
tot [Sfinţii] Varsanufie și loan văd mântuirea omului prin întărirea a ceea 
ce e netrecător în fiinţa lui. Cel bun e tare. Săvârșirea binelui e o întărire 
a existenţei. Ontologicul deplin implică eticul. Hristos întăreşte pe om 
pe cruce și comunicându-ne tăria Lui de a suporta și noi greutăţile, ispi- 
tele, ne face și ființa noastră tare, pentru că o face bună.“ 

Deci indiferent cu ce gânduri ispititoare vine diavolul pentru a stârni 
păcatele în sufletul nostru, imediat ce le-am surprins, datorită atenţiei neîn- 
cetate la gânduri, noi trebuie să venim împotriva lor cu o mulţime de gân- 
duri potrivnice și să ne rugăm lui Dumnezeu să ne izbăvească de ele. Dacă 
ne-ar veni, să zicem, gânduri tot mai multe în legătură cu patima desfrâ- 
nării, să ne reamintim cele spuse despre desfrânare de Sfântul loan Gură 
de Aur în cartea aceasta și să dezvoltăm pe baza gândirii lui, nenumărate 
alte gânduri care să ne facă să ne scârbim cu totul de plăcerea desfrânată. 
Şi ne vom scârbi şi vom fugi de ea văzându-i gândurile sărace ce stau la 

baza ei, care îngustează mintea noastră și ne aduc rușine și pe pământ 
şi în viaţa viitoare prin săvârșirea ei. Să ne amintim ce spune și Sfântul 
loan Scărarul despre acest lucru: „Toţi dracii se luptă să întunece min- 
tea noastră, apoi îi insuflă cele plăcute lor — căci dacă mintea nu va fi 
adormită, comoara nu se va jefui —, dar cel al curviei, mai mult decât 
toţi. Acesta, întunecând adeseori mintea conducătoare, îi face pe oameni 
să săvârşească acele lucruri pe care numai cei ieşiţi din minte le săvârșesc. 
De aceea, trezindu-se mintea după o vreme, ne rușinăm nu numai de cei 
ce ne văd, ci și de noi înşine pentru faptele, pentru vorbele și pentru înfă- 
ţişările noastre necuviincioase și ne uimim de orbirea noastră de mai îna- 
inte. De aceea mulţi, cunoscând aceasta, s-au oprit de la rău.“ „Gându- 
rile necurate și urâte se ivesc în inimă de la amăgitorul inimii, de la 
dracul curviei. Pe acestea le tămăduiește înfrânarea și socotirea lor ca 
nimic“ (Filocalia IX). 

Dacă ne-am sili să gândim într-un chip cât mai folositor de suflet în 
privinţa patimii osândirii aproapelui, Sfântul Teofan Zăvorâtul ne învaţă: 
„Drept aceea, frate, de vreme ce vrăjmașul te urmărește priveghind, cău- 
tând cum să semene în tine răul, priveghează și tu cu mai multă trezvie 
asupra ta, ca să nu cazi în mrejele pe care ţi le întinde. Deci de îndată ce 
el îţi arată vreun neajuns la aproapele tău, grăbeşte-te să respingi de la tine 
acest gând, neîngăduindu-i să se înrădăcineze în tine şi să crească, ci scoate-l 
afară din tine, ca să nu rămână nici urmă din el, înlocuindu-l cu gânduri 
despre bunele calităţi pe care le cunoşti la aproapele tău sau pe care oame- 
nii le au în general. La aceasta adaugă, dacă încă mai simţi imboldul de a-l 
osândi, adevărul că nu ţi s-a încredinţat ţie această autoritate de a-l judeca 
şi că, luând-o asupra ta, te faci tu însuţi în acel moment vrednic de jude- 
cată şi osândă nu înaintea oamenilor neputincioşi, ci înaintea lui Dum- 
nezeu, atotputernicul Judecător al tuturor. Această schimbare a gându- 
lui este cel mai puternic mijloc nu numai pentru alungarea gândurilor 
trecătoare de osândire, ci și pentru a ne dezvăţa cu totul de acest viciu. 
Un al doilea mijloc pentru aceasta, de asemenea foarte puternic, este să nu 
uităm amintirea propriei noastre răutăţi, a patimilor și a faptelor noastre 
necurate şi rele, şi, prin urmare, să menţinem în noi neîncetat simţămân- 
tul nevredniciei noastre“ (Războiul nevăzut). 

Dar ca să nu socotim răul drept bine, atunci când vrem să nu-i jude- 
căm pe semenii noștri văzând faptele lor rele, Sfântul Ignatie Briancianinov 
ne învaţă: „Omul nu vede răutate în aproapele său atunci când toate legă- 
turile sale cu el sunt [ab] sorbite de milostivirea faţă de el. Dar nu cumva 
această nevedere a neajunsurilor aproapelui este orbire a minţii, e soco- 
tire a răului drept bine? Dimpotrivă: orbirea minţii, necunoașterea păca- 
tului și a răului, socotirea răului drept bine sunt însușiri ale păcătoşilor, ce 
își îndreptăţesc păcatul lor. Sfinţii lui Dumnezeu, luminaţi de Duhul 
lui Dumnezeu, înţeleg răul în toată amănunţimea lui, înţeleg cursele 
lui și cât e el de otrăvit. Ei, cu ajutorul acestei cunoașteri date de către 
Duhul, se păzesc cu deosebită osârdie de cunoașterea din cercare a păca- 
tului, pe care o dă plinirea păcatului cu lucrul. Cel ce s-a născut din Dum- 
nezeu, spune Sfântul loan de Dumnezeu Cuvântătorul, nu păcătuieste — 
ci cel ce s-a născut din Dumnezeu se păzeşte pe sine, şi cel rău nu se atinge de 
el (1ln.5,18). Cu mijlocirea milostivirii harice pe care adevărații creştini 
o respiră faţă de aproapele, ei rămân străini de păcătoşenia aproapelui, ce 
se împărtășește prin osândire celui ce osândește și strică propria lui stare 
de liniște, bucurie, sfințenie.“ „...firea înnoită are cunoașterea și vederea 
harică a răului, care este dăruită de Dumnezeu, cunoaștere şi vedere a rău- 
lui care nu doar că nu încalcă neștirbirea răului în om, ci şi slujesc la păzi- 
rea cu cea mai mare strășnicie a omului de cunoașterea din cercare a rău- 
lui, care e pierzătoare pentru om. Firea înnoită vede şi cunoaște răul în 
sine, în oameni şi în draci, însă rămâne nespurcată de rău — fiindcă această 
vedere și cunoaștere a firii înnoite nu sunt proprii omului, nu se dobân- 
desc prin propriile sforțări ale omului, ci îi sunt dăruite de către Dum- 
nezeu. Cunoaşterea răului dobândită de oameni prin cădere poate fi ase- 
muită cunoașterii de către bolnavi a bolilor de care suferă; iar cunoaşterea 
răului de către oamenii înnoiţi — cunoașterii bolilor de către doctori. Bol- 
navii cunosc din cercare boala, dar nu cunosc nici pricinile ei, nici mij- 
loacele de tămăduire; doctorii, necunoscând din cercare boala, o cunosc 
totuși neasemuit mai mult decât bolnavii: cunosc pricinile ei și mijloacele 
prin care ea se poate vindeca “ (Experienţe ascetice, vol. IV). 

Dacă ne-am sili să cugetăm necontenit gânduri potrivnice patimilor, 
am ajunge, în timp, atât de plini de gânduri mântuitoare de suflet, încât 
nici nu am mai băga deloc în seamă gândurile rele cu care ne ispitește 

diavolul. Sfântul Isaac Sirul spune că: „Nepătimirea nu constă în a nu 
simţi patimile, ci în a nu le primi, din pricina multelor și feluritelor vir- 
tuţi, arătate şi ascunse, pe care le-au dobândit unii care au slăbit patimile 
în ei, încât ele nu se mai pot răscula uşor împotriva sufletului. Iar cuge- 
tarea nu are nevoie să ia mereu aminte la ele, pentru că în tot timpul 
e plină de înțelesurile ce-i vin din gândirea și îndeletnicirea cu chipu- 
rile vieţuirii celei bune ce se mișcă în minte. De aceea, când patimile 
încep să se miște, cugetarea e răpită dintr-odată din apropierea lor de 
vreun înţeles ce s-a ivit în minte. Și patimile rămân nelucrătoare, cum 
a zis fericitul Marcu.“ „Precum în cele ale firii, pe măsură ce crește trupul 
nostru, sufletul primește o cunoștință de tot mai multe feluri şi simte cele 
din lume și se deprinde în ele zi de zi, așa și în cele ale Duhului primește 
cineva vederea duhovnicească și sfinţirea dumnezeiască și se deprinde 
în ele, pe măsură ce mintea înaintează în viaţa cugetării“ (Filocalia X). 
Dar ca să vedem mai bine cum gândeşte o minte împătimită faţă de 
una despătimită, dăm mai jos un fragment din scrierile Sfântului Nico- 
lae Velimirovici. În acest fragment, ca şi în analizele gândurilor ce stau la 
baza patimii desfrânării pe care le găsim în scrierile Sfântului loan Gură 
de Aur din această carte, vedem foarte bine diferenţa dintre gândirea păti- 
mașă şi cea nepătimașă, după calitatea gândurilor celor două gândiri. Cea 
pătimaşă priveşte persoanele ca pe niște obiecte ce satisfac plăcerile tru- 
peşti şi e o gândire care nu are deloc în vedere viaţa sufletului, pe când 
gândirea nepătimaşă vede persoanele ca pe nişte izvoare nesecate de gân- 
duri dătătoare de viaţă şi cugetă la toate, avându-L pe Dumnezeu însoți- 
tor în cugetarea lor. Gândurile pe care le are cineva în minte cu privire la 
toată zidirea lui Dumnezeu sunt cele ce ne arată, prin mulţimea şi calita- 
tea lor, ce valoare are persoana respectivă. Şi noi înșine ne putem da seama 
de cât de mântuitor este lucrul pe care îl facem în orice timp, în funcţie 
de mulţimea gândurilor despătimitoare și dătătoare de smerenie pe care 
ni le aduce, indiferent care este acel lucru: rugăciune, citire din cărţi sfinte, 
ascultarea sfaturilor cuiva, ș.a.m.d. De aceea mult ne-am folosi dacă, pe 
măsură ce citim o carte sfântă, ne-am întreba mereu ce gânduri des- 
pătimitoare ne aduce și cât de mult ne predispune la smerenie. La fel 
ar trebui să facem când ascultăm sfaturile cuiva sau când sfătuim noi pe 

cineva. Asta ne va face să nu primim și să nu spunem altceva decât ceea 
ce foloseşte cu adevărat la mântuire. 

Dar iată ce ne spune Sfântul Nicolae Velimirovici: „Tot ceea ce per- 
cepe omul care alege împărăţia lumească din această lume el acceptă a fi 
drept realitatea însăși și o evaluează în relaţie cu propriile sale interese. 
Dacă el priveşte o pepită de aur, el nu se gândește la aur ca la un obiect 
creat de Dumnezeu și nici nu caută în el semnificaţia simbolică a aurului; 
în schimb el se gândește doar la plăcerile pe care şi le-ar putea satisface cu 
aurul acela. Dacă vede țarina altuia, el nu se gândeşte la minunea de recoltă 
care crește din pământ; în schimb el se gândește la profitul pe care i l-ar 
aduce acea țarină ori alta asemenea ei. Dacă acesta vede un miel alb pe o 
pajiște verde, el nu se gândește la miel ca miel; în schimb el se gândește la 
miel ca fel de mâncare la cină. Dacă se întâlnește cu soţia altuia el nu se 
gândeşte la ea ca mamă şi nici măcar ca la o creaţie artistică a nemurito- 
rului Artist; în schimb, el cugetă la lucruri rușinoase şi insultătoare. Dacă 
este conducătorul unei naţiuni el nu se gândește cu cutremur la responsa- 
bilitatea sa faţă de Dumnezeu și faţă de poporul său, și nici nu-l cere Dom- 
nului înţelepciune ca să-și poată cârmui cu vrednicie națiunea. În schimb 
el se gândeşte doar la ceea ce îi datorează poporul. În ceea ce-i priveşte 
pe vecinii săi, cârmuitori ca și el, aceștia se gândesc doar la felul în care îi 
pot umili, le pot răsturna guvernele sau cuceri ţările. Drept urmare tot 
cugetul omului care-și alege împărăţia lumească este trupesc, lumesc 
şi animalic. Mintea unuia ca acesta e cu totul întunecată în faţa adevăru- 
lui, cu totul acoperită de pânze de păianjen. Și el îşi întinde chiar păien- 
jenișul minţii sale pretutindeni în jurul său — iar aceste păienjenișuri sunt 
cugetele prostești, întunecate și aberante ale minţii sale. 

Pe de altă parte, omul care alege veșnica şi nemuritoarea împărăție 
a cerurilor, cugetă la toate prin Creatorul tuturor. Când vede aurul el se 
gândeşte la Cel Care a creat acest frumos metal și l-a ascuns în tainiţele 
pământului. În plus se mai gândeşte la strălucirea adevărului pe care o 
simbolizează acest metal din perspectivă duhovnicească și la virtuțile sufle- 
tului pe care el le simbolizează din perspectivă morală. Când vede țarina 
vecinului el cugetă la ea mai întâi ca la proprietatea lui Dumnezeu, la o 
țarină în care Dumnezeu Însuşi este cel dintâi şi principalul lucrător. Ca 
atare el laudă în cugetele sale truda stăpânului țarinei care a curăţat-o și a 

îngrijit-o, a arat-o şi a semănat-o. lar înlăuntrul său el se roagă Stăpânu- 
lui universului să binecuvinteze marele efort al acelui om şi să dea rodni- 
cie țarinei sale astfel încât copiii omului să poată fi hrăniţi şi să-L slăvească 
pe Cel Ce este Creatorul lor. Dacă el vede un miel pe pajiște, el se gân- 
deşte la Arotînţeleptul Proniator care îl îmbracă atât de minunat pe miel, 
hrănindu-l şi păzindu-l. Dacă se întâlnește cu soţia altuia el se gândeşte 
cu respect la ea ca la o mamă, căreia Tatăl ei și al său i-a poruncit să împli- 
nească o sarcină aparte și să afle o cale de mântuire în timpul acestui scurt 
exil pe pământ. Dacă este conducătorul unei naţiuni, el se gândește cu 
cutremur la responsabilitatea sa faţă de Dumnezeu şi de poporul său; el Îi 
cere înţelepciune lui Dumnezeu, spre a-și putea călăuzi cu vrednicie naţi- 
unea spre slava lui Dumnezeu. Înlăuntrul său el îi binecuvintează pe veci- 
nii săi conducători şi se roagă la Dumnezeu pentru ei și pentru naţiunile 
lor ca pentru proprii săi fraţi“ (Taina și semnificația bătăliei de la Kosovo). 

Dacă am lucra bine cu gândurile noastre, — dată fiind decadenţa 
duhovnicească din zilele noastre nemaiîntâlnită până acum, ajungându-se 
în viitor la cuvintele Mântuitorului: Dar Fiul Omului, când va veni, va 
găsi oare credință pe pământ? (Lc.18,8) —, ar trebui ca pe măsură ce înain- 
tăm în timp, să fim tot mai tare războiţi de diavol. Sfântul loan Scărarul 
spune: „Unde suntem războiţi, acolo luptăm fără îndoială şi noi, cu tărie, 
cu vrăjmașul. Căci când nu luptăm noi împotriva lui, ni se face şi el pri- 
eten“ (Filocalia IX). lar în Filocalia XI, se spune că: „Dacă făcând cineva 
un bine, n-a avut vreun gând care să-l necăjească, nu trebuie să creadă că 
va rămânea fără vreun necaz. [...] Căci chiar dacă nu se ivește vreun necaz 
în vremea săvârșirii binelui, e de trebuinţă să fie necăjit omul după aceea.“ 

De asemenea ar trebui ca pe măsură ce înaintăm în viaţă, să scăpăm 
una după alta de patimile noastre, după cum spune Sfântul loan Gură de 
Aur. Sfântul Teofan Zăvorâtul spune şi el că: „Măsuraţi-vă nu prin nevo- 
inţe, ci prin omorârea patimilor. Dacă una moare, este un pas înainte“ 
(Sfaturi înțelepte). 

Duhovnicii zilelor noastre doar atunci ar trebui să fie cu conștiința 
împăcată, când vor vedea la fiii lor duhovnicești, că au părăsit, în timp mai 
scurt sau mai lung, patimile de care erau ţinuţi. Iar în relaţiile cu semenii 
noștri, un indiciu sigur al modului cum vor decurge ele, îl vom avea atunci 
când, analizându-i foarte bine, vom vedea că ştiu cum să lupte cu gân- 

durile rele, și când îi vom vedea gândind, simțind şi voind, aşa cum vrea 
Dumnezeu de la ei. Sfântul Ignatie Briancianinov spune: »... cunoașterea 
esenţială a omului se dobândește prin studierea felului său de a gândi 
şi de a simţi, a felului său de a lucra; cu cât va fi mai amănunțită stu- 
dierea aceasta, cu atât cunoașterea devine mai exactă“ (Despre vedenii, 
duhuri şi minuni). Oamenii nu înaintează duhovniceşte aşa cum trebuie 
decât atunci când știu foarte bine cum să lupte cu gândurile pătimașe. De 
aceea până nu află tot ce e necesar de ştiut despre cum trebuie de luptat 
cu ele, oricât de multe cărți ar citi și oricât de multe sfaturi ar primi, prea 
puţin îi folosesc, ei rămân pe mai departe împătimiţi, şi mulți nu-și dau 
seama despre acest lucru până în ceasul ieșirii din viaţă, aşa cum spune 
Sfântul loan Scărarul despre cei ţinuţi de patima mândriei. 

Dar ca să nu rămânem nefolosiţi duhovnicește de adâncimea cuge- 
tărilor a doi mari Sfinţi Părinţi filocalici în legătură cu gândurile, ca și de 
alte lucruri foarte folositoare de suflet, dăm mai jos câteva fragmente din 
scrierile lor. Sfântul Antonie cel Mare spune: „Oamenii se socotesc raţi- 
onali. Însă pe nedrept, căci nu sunt raţionali. Unii au învăţat cuvintele 
şi cărţile vechilor înţelepţi. Dar raţionali sunt numai aceia care au sufle- 
tul raţional, pot să deosebească ce este binele și ce este răul, se feresc de 
cele rele și vătămătoare sufletului și toată grija o au spre cele bune și folo- 
sitoare sufletului; iar acestea le săvârșesc cu multă mulţumire către Dum- 
nezeu. Numai aceştia trebuie să se numească oameni raţionali.“ „Omul 
cu judecată, luând aminte la sine, cumpănește cele ce i se cuvin și-i 
sunt spre folos. Acela cugetă care lucruri sunt folositoare pentru firea 
sufletului său și care nu. Așa se fereşte el de cele nepotrivite, care i-ar 
vătăma sufletul și l-ar despărţi de nemurire.“ „Om se numește sau cel 
raţional, sau cel ce îngăduie să fie îndreptat. Cel ce nu poate fi îndreptat 
este neom, căci aceasta se află numai la neoameni. Iar de unii ca aceştia 
trebuie să fugim, căci celor ce trăiesc laolată cu păcatul nu li se îngăduie 
să se afle niciodată printre cei nemuritori.“ 

„Rațiunea ne face vrednici să ne numim oameni. Iar de nu o avem pe 
aceasta, numai cu glasul și cu forma mădularelor ne deosebim de dobitoace. 
Să recunoască omul cu mintea întreagă că este nemuritor, și va uri toată 
pofta cea păcătoasă, care se face între oameni pricină de moarte.“ „... tre- 
buie să ne arătăm că suntem oameni cu adevărat raţionali prin deprinderea 

întru viaţa virtuoasă și plăcută lui Dumnezeu, și nu numai prin forma tru- 
pului. Iar sufletul cu adevărat raţional și iubitor de Dumnezeu îndată pri- 
cepe toate ale vieţii, câștigă îndrumarea plină de dragoste a lui Dumnezeu, 
Îi mulţumeşte cu adevărat şi către El îşi are tot zborul şi toată cugetarea.“ 

„+... cei ce se silesc spre viaţa duhovnicească trebuie să cerceteze cu 
frică ce trebuie să facă și ce să nu facă. De asemenea, să creadă că legile 
lui Dumnezeu le sunt de folos, tăind de la suflet toate gândurile păcătoase.“ 
„Cercetează şi probează cele ale tale, deoarece căpeteniile și stăpânitorii 
numai peste trup au stăpânire, nu și peste suflet. Acest lucru să-ţi fie tot- 
deauna în grijă. Deci dacă poruncesc ucideri, sau fărădelegi, sau nedreptăţi 
vătămătoare de suflet, nu trebuie să li te supui, chiar de ţi-ar chinui trupul. 
Căci Dumnezeu a creat sufletul liber și de sine stăpânitor în cele ce le face, 
bine sau rău.“ „Omul raţional nu are lipsă de cuvântări multe, ci numai 
de câte trebuie ca să afle voia lui Dumnezeu. Astfel ajunge omul iarăși la 
viaţa şi lumina veşnică.“ „... înţelept este bărbatul ce place lui Dumne- 
zeu, care vorbeşte puţine și pe cele de trebuinţă și plăcute lui Dumnezeu.“ 
„Când afli pe vreunul gâlcevindu-se şi luptându-se împotriva adevărului și 
a lucrului vădit, pune capăt gâlcevii părăsind pe unul ca acela, fiindcă și-a 
împietrit cu totul mintea. Căci precum apa cea rea strică vinul cel bun, așa 
şi vorbirea cu vrajbă strică pe cei virtuoși cu viaţa şi cu socotinţa.“ „Cei ce 
pricep cu anevoie cele de folos, oricât de limpede ar fi spuse, sunt socotiți 
bolnavi. Iar cei ce înţeleg adevărul, dar îi stau împotrivă fără rușine, şi-au 
omorât raţiunea și și-au sălbăticit purtările. Unii ca aceștia nu-L cunosc 
pe Dumnezeu şi nu li s-a luminat sufletul.“ 

„Cei ce cunosc pe Dumnezeu sunt plini de toată bunăvoința și, dorind 
cele cerești, dispreţuiesc cele pământeşti. Unii ca aceștia nu plac la mulţi, 
dar nici lor nu le plac multe. De aceea sunt nu numai urâţi, ci și luaţi în 
râs de mulţi smintiţi. Ei însă rabdă toate în sărăcie, știind că cele ce le par 
multora rele pentru ei sunt bune. Căci cel ce înţelege cele cereşti crede lui 
Dumnezeu, ştiind că toate sunt făpturile voii Lui. Cel ce însă nu le înţe- 
lege nu crede niciodată că lumea este zidirea lui Dumnezeu și că a fost 
făcută pentru mântuirea omului.“ „Cel într-adevăr om se sileşte să fie evla- 
vios. Iar evlavios este cel ce nu poftește cele străine. Şi străine sunt omului 
toate cele create. Pe toate le disprețuiește, așadar, ca unul ce este chip al 
lui Dumnezeu. Iar chip al lui Dumnezeu se face omul când vieţuieşte în 

chip drept şi plăcut lui Dumnezeu. Însă nu e cu putinţă să se facă aceasta 

de nu se va lepăda de toate cele din lume. Iar cel ce are minte iubitoare de 

Dumnezeu ştie tot folosul sufletesc şi toată evlavia ce se naște din ea. Băr- 
batul iubitor de Dumnezeu nu învinuiește pe nimeni pentru păcatele 

sale. Iată semnul sufletului care se mântuiește.“ 

„Mintea vede toate, chiar și cele din Ceruri. Şi nimic nu o întunecă, 
fără numai păcatul. Prin urmare, celui curat nimic nu-i este neînțeles, iar 
cuvântului său nimic nu-i este cu neputinţă de exprimat.“ „Este o rându- 
ială a lui Dumnezeu ca, pe măsură ce crește trupul, sufletul să se umple 
de minte, ca omul să poată alege dintre bine și rău ceea ce îi place. Dar 
sufletul care nu alege binele nu are minte. Toate trupurile au suflet, 
nu însă și toate sufletele, minte. Căci mintea iubitoare de Dumnezeu 
vine la înţelepţi, cuvioşi, drepţi, curaţi, buni, milostivi și binecinstitori. lar 
prezenţa minţii se face omului ajutor spre Dumnezeu.“ „Mintea se arată 
în suflet, iar natura în trup. Mintea îndumnezeiește sufletul, iar natura e 
revărsată în trup. În tot trupul este natură, dar nu în tot sufletul minte. 
De aceea, nu tot sufletul se mântuiește.“ „Sufletul cu adevărat raţional, 
văzând fericirea celor răi și bunăstarea celor nevrednici, nu se smintește 
dorindu-și fericirea lor în viaţa aceasta, cum fac oamenii nesocotiţi. El 
cunoaște lămurit nestatornicia lucrurilor, ascunsurile vieţii cu vremelnicia ei 
şi judecata care nu poate fi mituită. Un suflet ca acela crede că Dumnezeu 
nu-l va trece cu vederea nici despre partea hranei trebuitoare“ (Filocalia D. 

lar Sfântul loan Scărarul spune: „Semnul iertării căderii stă în a 
te socoti pururea dator.“ „Străpungerea adevărată este durerea neîm- 
prăștiată a sufletului care nu-și dă nici o mângâiere, ci îşi închipuie în fie- 
care ceas desfacerea (moartea) și așteaptă ca pe o apă răcoritoare mângâ- 
ierea lui Dumnezeu, care mângâie pe călugării smeriţi.“ „Când vedem, în 
cei ce par să plângă după Dumnezeu, mânie şi mândrie, să socotim lacri- 
mile lor potrivnice (lui Dumnezeu): Căci ce părtășie are, zice, întunericul 
cu lumina? (2Co.6,14).“ „De vom lua seama, vom afla că de multe ori se 
ivește în noi ceva vrednic de râs, de la draci. Astfel, dacă ne-am săturat, ne 
pricinuiesc străpungerea inimii, iar dacă am postit, ne învârtoşează iarăși, 
ca, amăgindu-ne cu lacrimi false, să ne predăm desfătării, adică maicii pati- 
milor. Să nu ne supunem deci acestora, ci să facem dimpotrivă.“ 

„Chiar de ai vedea pe cineva greşind în ceasul morţii, nici atunci să 
nu-l osândeşti. Căci necunoscută este oamenilor judecata lui Dumne- 
zeu. Unii au făcut greșale mari la arătare, dar au făcut lucruri și mai mari 
în ascuns. S-au înșelat deci iubitorii de osândiri, prinzând fum în loc de 
soare.“ „Precum închipuirea de sine poate pierde pe cel ce o are chiar fără 
altă patimă, tot așa și judecarea altora, chiar de se află singură și de sine 
în noi, poate să ne piardă cu desăvârșire, dacă fariseul acela a fost judecat 
numai din aceasta (Lc.18,14).“ 

„Şezând la masa cu bucate, adu-ţi aminte de moarte şi de judecată. De 
abia așa vei împiedica puţin patima [lăcomiei pântecelui]. Bând băutura, 
nu înceta să-ţi aduci aminte de oţetul și de fierea Stăpânului. Și, negreşit, 
sau te vei înfrâna, sau, suspinând, îţi vei face cugetul mai smerit.“ 

„E cu neputinţă să iasă foc din zăpadă. Dar e și mai cu neputinţă să 
se afle smerita cugetare între cei de altă credinţă (eterodocși). Virtutea 
aceasta este a celor credincioși și bine-cinstitori, dar, şi a acestora, numai 
dacă sunt curăţiţi.“ „Dacă firea şi raţiunea și chipul celei mai de pe urmă 
mândrii este să fățărim, de dragul slavei, virtuţi ce nu le avem în noi, apoi 
semnul celei mai adânci smerite cugetări este să ne înfăţișăm ca vinovaţi 
pentru păcatele care nu sunt ale noastre de dragul dispreţuirii.“ „Mulţi au 
dobândit mântuirea fără mai înainte-vestiri, luminări, semne și minuni. 
Dar fără smerenie, nimeni nu va intra în cămara de nuntă. Căci ea e 
păzitoarea celor dintâi, iar fără ea cele dintâi îi pierd pe cei mai ușori.“ „Nu 
se poate vedea în zidire foc mic şi mare; și nu poate rămâne în smerita 
cugetare nemincinoasă vreun fel de împătimire de cele materiale. Cât 
timp păcătuim cu voia, nu este smerenia în noi. Acesta este semnul nea- 
flării ei în noi.“ „Patimile s-au depărtat uneori nu numai de la unii credin- 
cioşi, ci şi de la unii fără credinţă, afară de una [mândria]. Ele au lăsat-o 
pe aceea singură să umple locul tuturor, ca una ce e cea dintâi dintre ele. 
Căci aduce atâta vatămare, că și din cer poate coborî.“ 

„Îndoiala în hotărârea ce trebuie luată şi neîncredinţarea (nesigu- 
ranţa), stăruind mult timp, sunt semnul unui suflet neluminat și iubi- 
tor de slavă. Căci nu e nedrept Dumnezeu, ca să se închidă în faţa celor 
ce bat cu smerenie. Domnul caută în toate scopul: atât în cele ce trebuie 
făcute fără întârziere, cât şi în cele ce trebuie amânate. De aceea toate cele 
curate de împătimire şi de orice întinare, făcute în primul rând pentru 

Domnul şi nu pentru altceva, chiar dacă nu sunt negreșit bune, ni se vor 
socoti ca bune...“ „Sunt draci necuraţi, foarte vicleni printre cei vicleni, 
care ne sfătuiesc nu numai pe noi să săvârşim păcatul, ci voiesc să facem 
părtași şi pe alţii la săvârşirea răului, ca să ne pricinuiască o mai cumplită 
osândire. Am văzut pe unul învățând de la altul deprinderea cea rea. 
Şi cel ce învăţa pe celălalt, venind la simţirea de sine, a început să se 
pocăiască și s-a oprit de la rău; dar pocăinţa lui și-a pierdut tăria și 
rodul din pricina ucenicului.“ „Precum focul nu naște zăpada, așa nici 
cel ce caută cinstea aici nu se va bucura de cea de acolo.“ „Precum o sin- 
gură scânteie arde, de multe ori, multă materie, așa un singur bine poate 
să şteargă, de multe ori, mulţime de mari păcate.“ „Precum corabia care 
are un bun cârmaci ajunge neprimejduită la liman cu ajutorul lui Dum- 
nezeu, așa și sufletul care are un păstor bun urcă ușor la cer, chiar dacă ar 
fi săvârșit foarte mule rele.“ 

„Dacă lăcomia pântecelui stă în aceea că cel stăpânit de ea se sileşte 
pe sine să mănânce chiar fără poftă, firea înfrânării stă în aceea că cel ce 
se nevoieşte în ea, chiar când e flămând, îşi stăpâneşte firea sa nevinovată.“ 
„Dacă desfrânarea stă în aceea că cel stăpânit de ea se înfierbântă și după 
animalele necuvântătoare, firea neprihănirii are faţă de toate o simţire ca 
faţă de cele neînsufleţite.“ „Dacă hotarul iubirii de arginţi stă în aceea că 
cel stăpânit de ea nu încetează niciodată să strângă și nu se poate sătura 
niciodată, hotarul neagonisirii stă în a nu cruța cineva nici trupul său.“ 
„Dacă hotarul trândăviei e a nu avea răbdare în nici o odihnă, al răbdării 
este a se socoti cineva în orice necaz ca fiind în odihnă.“ „Dacă oceanul 
mâniei stă în a se înfuria chiar când nu e nimeni de faţă, al îndelungii răb- 
dări stă în a fi cineva la fel de liniştit fie că e de faţă, fie că nu e de faţă cel 
ce-l defaimă.“ „Dacă înălţimea slavei deșarte stă în a face cineva schime 
şi fapte făţarnice chiar când nu e de faţă nimeni care e obligat să-l laude, 
semnul lipsei de slavă deșartă se arată în a nu se lăsa cineva niciodată furat 
cu cugetarea de prezenţa celor ce-l laudă.“ „Dacă semnul pierzaniei, sau al 
mândriei stă în a se mândri cineva în orice stare sărăcăcioasă sau dispre- 
ţuită s-ar afla, dovada smereniei mântuitoare stă în a avea cineva un cuget 
smerit în faptele și isprăvile cele mai înalte.“ „Dacă dovada împătimi- 
rii totale stă în a se supune cineva repede tuturor gândurilor și porni- 
rilor semănate de draci, eu am învăţat că semnul sfintei nepătimiri stă 

în a putea zice cu adevărat: Abărându-se cel rău de la mine, n-am cunos- 
cut (Ps.100,4), nici cum a venit, nici pentru ce, nici cum a plecat, ci sunt 
întreg, nesimţitor faţă de acestea, fiind în întregime unit cu Dumnezeu, 
acum și pururea în viitor.“ 

„Întristează pe cel bolnav pentru o vreme, ca să nu se lungească mult 
timp boala, sau să moară din pricina tăcerii vrednice de osândă. Mulţi au 
socotit, din pricina tăcerii cârmaciului, că plutesc bine, pâna ce s-au izbit 
de stâncă.“ „Nu te scuza cu neștiinţa: căci cel ce nu știe și face lucruri vred- 
nice de pedepsire se va bate că nu a învăţat.“ „...e mai bine să fie alungat 
cineva din mănăstire, decât să fie lăsat să-și facă voia lui. Căci cel ce-l alungă 
îl face de multe ori mai smerit pe cel alungat și, prin aceasta, să-și taie sin- 
gur voia lui. Iar cel ce pare să se poarte cu aceştia cu iubire de oameni și 
cu pogorământ îi face ca în ceasul morţii să-l blesteme, ca pe unul ce mai 
degrabă i-a amăgit în loc să-i folosească“ (Filocalia IX). 

Dat fiind faptul că în zilele noastre diavolului îi este îngăduit de 
Dumnezeu să ne ispitească mult mai subtil decât altă dată în cursul istoriei 
omenirii, pentru a nu rămâne vătămaţi duhovnicește de ascultarea povă- 
ţuitorilor duhovnicești ce sfătuiesc greşit, sau chiar de citirea fără dreaptă 
socoteală a scrierilor Sfinţilor Părinţi, iată ce ne sfătuiesc ei în scrierile de 
mai jos: Sfântul Petru Damaschinul spune: „...să nu citească cineva cele 
ce nu slujesc la a bineplăcea lui Dumnezeu. Dar dacă neștiind aceasta, a 
citit vreodată, să se nevoiască degrabă să șteargă amintirea lor, prin citi- 
rea duhovnicească a dumnezeieştilor Scripturi, mai ales a celor ce îl ajută 
la mântuirea sufletului, după starea la care a ajuns. Dacă este încă făptu- 
itor, să citească vieţile şi cuvintele Părinților, iar dacă harul l-a ridicat la 
cunoştinţa dumnezeiască, să citească toate Scripturile dumnezeieşti. [...] 
În afară de acestea să nu citească nimic. Căci ce trebuinţă este să ia duh 
necurat în loc de Duh Sfânt?“ (Filocalia V). lar Sfântul Ignatie Brianci- 
aninov spune: „Semnul după care recunoaștem că o carte e cu adevărat 
folositoare de suflet, este că a fost scrisă de un sfânt scriitor, mădular al 
Bisericii de Răsărit, încuviinţat şi recunoscut de Sfânta Biserică“ (Experi- 
ente ascetice, vol. 1). 

Într-un alt loc Sfântul Ignatie Briancianinov spune: „Când exis- 
tau povăţuitori harici, abaterile începătorilor erau lesne băgate de seamă 
şi vindecate; acum însă nu are nici cine să vindece, nici cine să bage de 

seamă abaterile. Adeseori o abatere pierzătoare e socotită de povăţu- 
itorii necercaţi drept sporire mare; cel care se abate e îmboldit să se 
abată și mai mult. Abaterea, lucrând asupra monahului [sau mireanului] 
şi nefiind băgată de seamă, continuă să lucreze, să îl abată din ce în ce mai 
mult de la direcţia adevărată. [...] Din această pricină, atunci când căr- 
ţile părintești ne-au rămas ca singur mijloc de călăuzire, trebuie să le 
citim cu deosebită fereală, alegându-le cu mare grijă, ca nu cumva să 
preschimbăm singurul mijloc de călăuzire în mijloc ce duce la lucrare gre- 
şită şi la neorânduiala ce vine din aceasta. Să căutăm, spune Sfântul loan 
Scărarul despre alegerea povăţuitorului, nu înzinte-văzători, nu străvăză- 
tori, ci mai presus de toate adevăraţi smeriți cugetători şi care se potrivesc cel 
mai mult neputinței ce ne-a cuprins, după năravul nostru şi locul viețuirii. 
Același lucru trebuie spus și despre cărţi, precum s-a zis deja mai sus: tre- 
buie să alegem din ele nicidecum pe cele mai înalte, ci pe cele mai apro- 
piate de starea noastră, care înfățișează lucrarea ce ne e potrivită“ (Experi- 
ente ascetice, vol. IV). 

În cartea Cuviosului Serafim Rose, intitulată Locul Fericitului Augus- 
tin în Biserica Ortodoxă, Stântul Fotie cel Mare explică amănunţit care este 
concepţia ortodoxă în privinţa unui Părinte care a învăţat ceva greșit în scri- 
erile sale. Sfântul Fotie spune că în astfel de cazuri noi trebuie să ne luăm 
întotdeauna după ceea ce au învăţat toţi Sfinţii Părinţi, adunaţi în sinoade 
locale sau ecumenice. Sfântul Fotie cel Mare spune: „Dacă zece sau chiar 
douăzeci de Părinţi au spus aceasta, 600 şi încă mult mai mulți nu au spus-o. 
Cine oare necinsteşte pe Părinţi? Oare nu aceia care, închizând întreaga evla- 
vie a câtorva Părinţi în puţine cuvinte şi aşezându-i împotriva sinoadelor, îi 
vor mai bine pe aceştia, iar nu cinul cel fără de număr (al celorlalți Părinţi)? 
Sau cei ce aleg ca apărători ai lor pe Părinţii cei mulţi? Cine îi necinsteşte pe 
Sfinții Augustin, leronim şi Ambrozie? Oare nu acela ce îi sileste să grăiască 
împotriva celui de obste Stăpân şi Învățător? Sau poate acela care, nefăcând 
nimic de acest fel, doreşte ca toți să urmeze hotărârea Stăpânului de obşte?“ 

Dacă am vieţui bine duhovniceşte, ar trebui ca neîncetat să ne îmbo- 
găţim mintea cu tot mai multe gânduri bune, despătimitoare. Ar trebui 
ca să ne lărgim înţelegerea noastră și să vedem tot mai precis mulţimea 
gândurilor ce stau la baza lucrurilor și persoanelor şi toate legăturile din- 
tre ele. Sfântul Ignatie Briancianinov spune că: „...pocăinţa îl înalță pe 

lucrătorul ei la cele mai largi vederi duhovnicești: ea descoperă îna- 
intea lui propria lui cădere și căderea întregii omeniri, pătimirea lui şi 
pătimirea întregii omeniri sub jugul stăpânitorului acestei lumi, minunata 
lucrare de răscumpărare şi celelalte taine, pe care cititorul să le cunoască 
din cercare. Cuvintele nu sunt de ajuns pentru destăinuirea lor“ (Ofrandă 
monahilor contemporani). În timp ce dacă vieţuim în păcate, ne sărăcim 
tot mai mult mintea prin gândurile pătimaşe, care se reduc doar la a ne 
întreţine plăcerile trupești, ignorând celelalte aspecte ale vieţii duhovni- 
cești. Omul, când decade cu totul duhovnicește, nu numai că are o gân- 
dire săracă, împuţinându-i-se gândurile, dar ele devin şi tot mai absurde 
şi mai rușinoase. De asemenea, omul primeşte fără să judece toate gân- 
durile demonice. Sfântul loan Scărarul spune: „...dovada împătimirii 
totale stă în a se supune cineva repede tuturor gândurilor și porniri- 
lor semănate de draci...“ (Filocalia IX). 

Cu cât omul e mai sărac în gânduri și mai plin de simţăminte păti- 
mașe nestăvilite, cu atât devine mai întunecat la minte. Sfântul Ignatie Bri- 
ancianinov spune: „Gândul deșert, pământesc, ocupându-l necontenit 
pe om, pricinuiește în el o sărăcire a înţelegerii, împiedicând dobân- 
direa de cunoștințe folositoare și trebuincioase: dimpotrivă, gândul la 
Dumnezeu, împropriindu-se creștinului, îl îmbogățește cu înţelegere 
duhovnicească“ (Experiente ascetice, vol. IV). Ideea de mai sus o găsim 
spusă mai înainte la Sfântul Maxim Mărturisitorul, care în Filocalia III 
spune: „Căci ceea ce e lumină pentru plăcerea simţurilor, pentru minte este 
adânc de întuneric.“ Gândind în chip pătimaș am putea spune că facem 
același lucru ca și diavolii, care, își cheltuiesc „toată puterea cugetării dată 
lor după fire în preocuparea cu nimicul“ (Filocalia TID. 

Dar ca să ştim cât de tare suntem influenţaţi și stăpâniţi de diavoli 
atunci când stăm în patimile sugerate necontenit de ei, și pentru a lupta 
să ne despătimim, să luăm aminte la ce ne spun Sfinţii Părinţi. Sfântul 
Ignatie Briancianinov spune: „Mi s-a povestit următorul lucru cu privire 
la un oarecare lucrător al rugăciunii. Monahul cu pricina era chemat de 
către binefăcătorii mănăstirii în orașul reședință de gubernie. Vizitându-i, 
era tot timpul strâmtorat, negăsind ce să discute cu ei. Odată, a mers la 
un iubitor de Hristos foarte evlavios. Acesta l-a întrebat pe monah: De ce 
nu mai sunt acum îndrăciți? Cum să nu fie, a răspuns monahul, sunt mulți. 

Dar unde sunt? — a întors cuvântul iubitorul de Hristos. Monahul a răs- 
puns: În primul rând, eu. Terminaţi! Ce tot spuneti? — a strigat gazda cu un 
zâmbet contorsionat, plin de nedumerire și groază. Fiți încredințat... — a 
dat monahul să continue. Terminati, terminaţi! — i-a curmat gazda vorba 
şi a început să discute cu altcineva, despre un alt subiect. Cuvântul cru- 
cii şi lepădarea de sine sunt nebunie (1Co.1,18) pentru cei ce nu înţeleg 
lucrările acestea și puterea lor. Ce om care nu cunoaște plânsul în rugă- 
ciune și tainele pe care acesta le descoperă va pricepe cuvintele ieșite din 
adâncul plânsului? Cel ce a ajuns prin nevoinţa duhovnicească la vede- 
rea de sine se vede pe sine ferecat de patimi, vede duhurile lepădate 
lucrând în el și prin el“ (Experiente ascetice, vol. D. 

Iar Sfântul Teofan Zăvorârul spune: „În împărăţia stăpânitorului aces- 
tui veac, lucrurile stau cu totul altfel. Acolo nimeni nu ştie cine e împăra- 
tul său. Dacă cel mai disperat iubitor al acestei lumi și-ar da seama că 
împăratul lui este satana cel rău și întunecat, căruia îi slujeşte ca un 
rob spre propria sa pierzare, ar năzui cu groază să iasă din tărâmul lui 

— însă vrăjmașul și-a ascuns chipul greţos de fiii acestui veac, și iubi- 
torii acestei lumi sunt robi, fără să ştie cui. Auziţi mereu: Asta nu-i voie, 
cealaltă nu e voie, şi așa trebuie, şi pe dincolo se cuvine, şi când întrebaţi: De 
ce? Cine a poruncit, nimeni nu poate da răspuns. Toți sunt strâmtoraţi și 
îngreunaţi de regulile care funcţionează la ei, chiar le osândesc și le ocă- 
răsc, însă nimeni nu îndrăzneşte să se abată de la ele, de parcă s-ar teme de 
cineva care îi supraveghează, şi este gata să-i tragă la socoteală, dar pe care 
nimeni nu poate totuși să îl arate și să-l numească. Lumea este ansamblul 
persoanelor care slujesc unei năluci necunoscute a închipuirii lor, sub 
care de fapt se ascunde cu viclenie satana cel răutăcios. 

Ce legi sunt în Împărăţia lui Hristos? Hristos, adevăratul nostru Dum- 
nezeu, a zis limpede: FĂ așa și pe dincolo, şi Îmi vei fi plăcut, şi te vei mântui. 
Leapădă-te de tine însuți, fii sărac cu duhul, blând, paşnic, curat cu inima, 
răbdător, să iubeşti dreptatea, să rămâi în evlavie înaintea Mea ziua şi noap- 
tea, să-i doreşti aproapelui tău binele şi să-i faci binele, şi toate poruncile Mele 
să le împlineşti cum se cuvine, fără să te cruţi. Vedeţi cât de limpezi şi bine 
hotărnicite sunt toate acestea? Şi nu doar limpezi, ci și pecetluite pentru 
totdeauna cu o neschimbare de neatins: cum este scris, așa va fi până la 
sfârşitul veacului. Și oricine intră în Împărăţia lui Hristos ştie, probabil, 

ce are de făcut; nu așteaptă nici un fel de schimbări în aşezămintele de 
lege ale Bisericii, drept care și merge pe calea sa cu bună nădejde, având 
deplină încredințare că va ajunge fără îndoială la ceea ce caută. 

În împărăţia stăpânitorului acestui veac, lucrurile stau cu totul altfel. 
Acolo nu-ţi poţi opri nicidecum gândul la ceva bine hotărnicit. Duhul 
iubitorilor acestei lumi este cunoscut: duhul egoismului, al trufiei, al inte- 
resului, al plăcerii și senzualităţii de tot felul. Dar aplicaţiile acestui duh, 
legea și regulile lumii, sunt atât de șubrede, nedefinite, schimbătoare, încât 
nimeni nu poate băga mâna în foc că mâine n-o să înceapă a socoti vicios 
lucrul pe care acum îl admiră. Obiceiurile lumii curg ca apa, și regulile 
ei în ce priveşte îmbrăcămintea, vorbirea, întâlnirile, relaţiile, felul de a 
sta, de a şedea și îndeobşte orice sunt nestatornice ca mișcarea văzduhu- 
lui: acum sunt așa, iar mâine vine în zbor o nouă modă de nu ştiu unde şi 
întoarce totul pe dos. Lumea este o scenă pe care satana își bate joc de 
biata omenire, punând-o să se învârtă la porunca sa ca niște maimuțe 
sau păpuși la iarmaroc, punând-o să socoată lucru de preţ, impor- 
tant, esenţial, ceea ce în sine este mărunt, nimicnic, deșert. Şi toţi sunt 
prinşi cu asta, toţi: și mici, și mari, fără a-i excepta nici pe cei care și prin 
obârşie, şi prin educaţie, și prin poziţia lor lumească ar putea, pare-se, să-și 
întrebuinţeze timpul și eforturile pentru ceva mai bun decât nălucile aces- 
tea“ (Răspunsuri la întrebări ale intelectualilor, vol. TI). 

Ca să ştim mai bine care este principiul suprem după care trebuie 
să ne luăm când e vorba de toate gândurile sau ideile posibile pe lumea 
aceasta, trebuie să ne punem iarăși în legătură cu învăţătura tuturor Sfin- 
ilor Părinţi. Potrivit principiului enunțat de Sfântul Vincențiu de Lerini, 
doar acele învățături sunt adevărate și valabile pentru toţi, care au fost cre- 
zute la fel în toate locurile, în toate timpurile și de către toţi oamenii. În 
cartea Commonitorium a Sfântului Vincențiu de Lerini, acesta spune: „... 
dumnezeieştile Scripturi să fie tâlcuite după tradiţia Bisericii Universale 
[Soborniceșşti] şi conform regulilor dreptei credinţe. De asemenea, în această 
Biserică dreptcredincioasă şi apostolească ei [oamenii dreptei credinţe] tre- 
buie să urmeze universalitatea, vechimea, unanimitatea.“ Însă, dacă vom 
analiza noile învățături care s-au generalizat deja astăzi, raportându-le la 
acest întreit principiu, vom vedea că ajung să fie crezute de către toţi oame- 
nii, din toate locurile, dar nu și din toate timpurile. Aceasta arată cum 

nu se poate mai limpede, că ele nu sunt adevărate, ci mincinoase. Referi- 
tor la cele spuse aici, Sfântul Ignatie Briancianinov spune: „Ce m-a izbit 
mai înainte de toate în scrierile Părinților Bisericii Ortodoxe? Conglăsui- 
rea lor — conglăsuire minunată, măreaţă. Optsprezece veacuri mărturisesc 
într-un glas în gurile lor o singură învăţătură, învăţătura dumnezeiască!“ 
(Experienţe ascetice, vol. II). Deci, şi noi dacă vrem să fim împreună cu toţi 
sfinţii, trebuie să nu primim şi să nu punem în practică, decât acele învă- 
ţături care conglăsuiesc cu toți sfinţii, din toate veacurile, până în vremea 
Mântuitorului Hristos. 

În cartea de faţă redăm pe scurt adunări din scrierile a trei mari Sfinţi 
Părinţi. La început am așezat scrieri ale Sfântului loan Gură de Aur, care 
sunt cele mai accesibile tuturor, urmate de cele ale Sfântului Teofan Zăvo- 
râul, editate deja într-o altă carte (fragmente din ea sunt incluse în car- 
tea de faţă), iar la sfârșit am adăugat scrierile Sfântului Ignatie Briancia- 
ninov. Scrierile sale sunt ceva mai greu de înţeles dar foarte folositoare de 
suflet pentru vremurile pe care le trăim astăzi. Scrierile Sfântului Ignatie 
trebuiesc neapărat citite, pentru a sesiza foarte bine înșelările și subrilele 
ispite demonice cu care e mai greu de luptat în zilele noastre, după cum 
spune chiar el în scrierile sale. N-au fost incluse fragmente din toate scri- 
erile mai importante ale celor trei mari Sfinţi Părinţi, pentru a nu lungi 
prea mult cartea de faţă. 

Pe lângă scrierile din care s-au făcut spicuiri în această carte, printre 
alte scrieri foarte importante care trebuiesc citite amintim pe cele ale Sfân- 
tului Nicodim Aghioritul, cea mai importantă putând fi socotită Carte 
foarte folositoare de suflet. În această carte, Sfântul Nicodim Aghioritul îi 
face să înţeleagă pe toţi cei care o citesc fără prejudecăţi, că primirea la 
împărtășirea cu Sfintele Taine a celor cu păcate opritoare, așa cum sunt ele 
precizate în Sfintele Canoane, nu este în duhul Sfintei Scripturi și al Sfin- 
ţilor Părinţi. Asta pentru că nu li se spune credincioșilor decât arareori de 
către duhovnici, că nu pot fi primiţi la Sfânta Împărtășanie atât timp cât 
nu părăsesc păcatele şi nu fac canonul cerut de Sfinţii Părinţi pentru ele. 

Să ne fie limpede tuturor: potrivit învăţăturii Sfintei Scripturi şi Sfin- 
ţilor Părinţi, cei cu păcate opritoare n-ar trebui să fie dezlegaţi de preoţi 
la Împărtăşire, decât după ce părăsesc astfel de păcate, stau opriţi de la 
Împărtășire răstimpul pe care l-au hotărât Sfinţii Părinţi pentru gravita- 

tea păcatelor lor, şi după ce fac nevoinţele trupești şi duhovnicești pe care 
le-au cerut ei în acest sens. Este cum nu se poate mai dăunător duhovni- 
ceşte să primeşti la Împărtăşire atât pe cei cu păcate opritoare împreună 
cu cei care nu au asemenea păcate. Ar trebui ca păstorii să arate în munca 
lor de pastoraţie cine nu se poate împărtăși și să vorbească mai întâi despre 
despătimire. În zilele noastre cei mai mulţi credincioşi trăiesc în păcate de 
moarte, pe care nu vor să le părăsească până atunci când nu le mai pot face, 
ca în cazul avorturilor de pildă. Pe măsură ce trece timpul se înmulțește 
numărul duhovnicilor care fac abuz de pogorăminte în aplicarea Canoa- 
nelor sau hotărârilor Sfinţilor Părinţi. Sfântul Paisie de la Neamţ ne atrage 
luare aminte asupra gravităţii acestui fapt: „Vă spun şi aceasta, că eu am 
căutat cu râvnă în toate Sfintele Canoane, dacă nu cumva se găsesc oare- 
care epitimii (canonisiri — n.n.) fără îndepărtarea de la împărtășirea cu Sfin- 
cele Taine, dar nu am putut găsi. Însă este prea înfricoșată și înspăimântă- 
toare certarea pusă asupra preoţilor care îndrăznesc să împărtășească pe cei 
opriţi de Sfintele Canoane. Pe amândoi (preot şi credincios — n.n.) Bise- 
rica îi aseamănă cu Iuda vânzătorul“ (Viețile Sfinţilor — Luna Noiembrie). 
Mai mult decât atât, cei cu păcate opritoare nu numai că nu pot fi 
dezlegaţi la Împărtăşire, dar nici de păcate nu pot fi dezlegaţi în Taina Spo- 
vedaniei în toate cazurile. Căci iată ce spun Sfinţii Părinţi: Sfântul Simeon 
Noul Teolog: „...nu s-a auzit vreodată, nici nu stă scris în dumnezeieş- 
tile Scripturi să primească cineva păcatele altuia și să dea seama pentru el, 
fără ca acela care a păcătuit să fi arătat mai întâi roade vrednice de pocă- 
inţă proporţional cu felul păcatului, și să fi pus la baza ei ostenelile lui...“ 
(Imne, Epistole şi Capitole, Scrieri IID; Stântul Simeon al Tesalonicului: ,... 
preoţii nici nu au voie a canonisi și a dezlega toate păcatele după price- 
perea lor; şi mai ales cele ce sunt ale lepădării [de credinţă], aceştia nu le 
pot dezlega, fără numai arhiereii, asemenea și ale uciderii, și greșalele pre- 
oţilor, ale jurământului şi altele“ (Tratatul ID; Sfântul Nicodim Aghiori- 
tul: dacă duhovnicul dezleagă pe cineva „mai înainte de a face acela 
canonul, sau mai înainte de a mărturisi (de a se făgădui) că îl va face, 
unul ca acela se face vinovat de toate păcatele celui pe care l-a dezle- 
gat“ (Convorbiri duhovniceşti, Arhim. loanichie Bălan); iar Sfântul Teofan 
Zăvorâtul spune că nu trebuie dezlegaţi la spovedanie cei care „nu făgădu- 
iesc să-și schimbe ideile“, iar, în alt loc spune: „când îşi va îndeplini cano- 

nul cu sinceritate, atunci să-l şi dezlegaţi. Și să-l îndemnați să se abţină de 
la păcate“ (Sfaturi înțelepte). 

Cei ce doresc să vadă încotro se îndreaptă creștinii zilelor noastre să 
se gândească la câteva lucruri foarte grave: astăzi nu mai găsim decât foarte 
rar tineri care să vină la cununia religioasă în stare de feciorie trupească; de 
asemenea, familii care să mai nască mulţi copii — rare, prea puţine! Dacă 
familiile de azi fac un copil sau doi (ori nici unul), părinţii lor aveau trei 
sau patru, iar bunicii sau străbunicii lor aveau opt sau nouă, sau chiar mai 
mulţi. Deci avorturile, chiar dacă existau, erau mai rare, erau mai puţine, 
pentru că creştinii dinainte erau conștienți că avortul este crimă, pe când 
astăzi avortul este prezentat ca un „drept“, „emancipare“, sau chiar ca „gest 
umanitar“! În România, după legalizarea avortului din 26 decembrie 1989, 
s-a înregistrat oficial un număr foarte mare de avorturi: 11 milioane în 
zece ani (1990-2000). (Vezi Dr. Christa Todea-Gross, Pr. Prof. Dr. Ilie 
Moldovan, Îndrumarul medical şi crestin despre viață al Federaţiei Orga- 
nizațiilor Ortodoxe Pro-Vita din România, Ed. Renaşterea, Cluj-Napoca, 
2008, p.173). Dar din 2000 până în zilele noastre...? Dacă mai punem 
la socoteală avorturile care se fac prin folosirea anticoncepţionalelor și a 
steriletelor sau a altor mijloace avortive, și din cauza cărora se fac şi mai 
multe avorturi, deşi mulţi nu știu acest lucru! — vedem prea bine cât de 
mare este deosebirea dintre creştinii zilelor noastre și cei dinainte. Pe lângă 
aceste păcate grave, trebuie spus că datorită propagandei făcute imoralită- 
ţii şi după plecarea masivă a românilor în ţările apusene, se înmulțesc şi la 
noi păcatele împotriva firii (gomoria și sodomia), că divorţurile au deve- 
nit o modă, în timp ce în secolul al XIX-lea, pe vremea Sfântului Ignatie 
Briancianinov ele nici nu existau, aşa cum arată el în scrierile sale, ca să 
nu mai spunem de alte păcate grave care au devenit astăzi o normalitate. 

Dacă omul este lăsat de duhovnicii zilelor noastre să se împărtășească 
având păcate de moarte, nu este ajutat duhovnicește, ci este făcut să neso- 
cotească consecinţele păcatului asupra lui, să se adâncească și mai mult 
în înşelarea de sine și să se îndepărteze de calea mântuirii. Sfinţii Părinţi 
care au stabilit prin sinoade canoanele pentru păcatele de moarte, insu- 
flaţi fiind de Duhul Sfânt, nu le-au dat cu scopul de a-i pedepsi pe credin- 
cioşi, ci de a-i ajuta să se mântuiască. De aceea duhovnicii care fac prea 
mult pogorământ în privinţa epitimiilor pentru păcate, se plasează dea- 

supra autorităţii Sfinţilor Părinţi care au dat aceste canoane. Dreptarul 
fundamental al duhovnicului ar trebui să fie Pidalion, Ed. Credinţa stră- 
moşească, 2007, Pravila bisericească a leromonahului Nicodim Sachela- 
rie, iar pentru toţi credincioșii — Carte foarte folositoare de suflet a Sfântu- 
lui Nicodim Aghioritul. 

Dar pentru că se vorbește foarte rar și nelămuritor despre care anume 
sunt păcatele care ne opresc de la Sfânta Împărtășanie, despre gravitatea și 
consecinţele lor, deși ar fi necesar să se spună cu orice prilej despre acestea, 
dăm mai jos o listă cu cele mai grave dintre ele. Frate creștin, ia aminte că, 
potrivit canoanelor Sfinţilor Părinţi, nu te poţi împărtăși dacă n-ai fost 
botezat ortodox și ești păgân sau eretic, dacă susţii că toate credinţele sunt 
adevărate, dacă săvârşeşti avorturi (azi mai ales prin mijloace moderne ca: 
sterilet, anticoncepţionale, injecții, fertilizări „in vitro“ și altele care sunt 
avortive), dacă săvârșeşti desfrânare sau preadesfrânare (adulter), dacă ești 
într-o căsătorie mixtă (ca de pildă între un ortodox și o neortodoxă căreia 
nu i s-a făcut în prealabil trecerea la Ortodoxie, cum se arată în Pidalion 
la Canoanele 46 şi 47 ale Sfinţilor Apostoli), care este tot desfrânare, dacă 
ai divorţat necanonic (adică nu din cauza adulterului sau a căderii în ere- 
zie) şi apoi te-ai căsătorit a doua oară şi te-ai cununat la biserică, căci este 
preadesfrânare pentru cel care a divorţat necanonic (Canonul 48 al Sfinți- 
lor Apostoli), dacă ești căsătorit în mod nevalid (adică în grade de rudenie 
trupească sau duhovnicească nepermisă de canoanele sau hotărârile Sfin- 
ţilor Părinţi, căsătorie care trebuie desfăcută), dacă săvârșeşti păcate tru- 
peşti socotite în Sfânta Scriptură ca strigătoare la cer, precum gomoria și 
sodomia, dacă apelezi sau practici diverse forme de vrăjitorie, dacă prac- 
tici tehnici orientale ca yoga și altele, dacă eşti liber-cugetător, ateu, mason, 
sau dacă ai căzut în apostazie sub orice formă, lepădându-te de Mântuito- 
rul nostru lisus Hristos, dacă ai o profesie în care săvârșești și te faci păr- 
taş la păcate grele — de pildă, lucrezi ca ginecolog și faci nenumărate avor- 
turi, sau lucrezi la farmacie și vinzi anticoncepţionale sau alte mijloace care 
sunt avortive, sau ești într-o funcţie publică și dai legi și hotărâri anticreș- 
tine, sau lucrezi în mass media și afectezi în rău sufletele sau ai alte pro- 
fesii asemenea acestora —, dacă îndemni și ajuţi la săvârşirea păcatelor de 
mai sus sau dacă săvârșești alte păcate grele pentru care Dumnezeu îngă- 

duie să ai necazuri şi diferite probleme, ca să te trezeşti din somnul păca- 
telor şi să lupţi pentru a le părăsi şi a pune în locul lor faptele bune. 

Trebuie să ştim că, potrivit învăţăturii Sfintei Scripturi (1Co.11,27-31) 
şi învățăturilor Sfinţilor Părinţi, cei ce se împărtășesc cu păcate opritoare, 
dacă nu sunt pedepsiţi de Dumnezeu pe lumea aceasta, negreșit vor fi 
pedepsiţi pe lumea cealaltă. Sfântul Ignatie Briancianinov spune: „Să se 
cerce omul pe sine (1 Co.11,28). Să se cerceteze pe sine înainte să se apro- 
pie de Sfintele Taine — și dacă este cufundat în spurcăciunea păcatului să 
se depărteze de înfricoșata împărtășire, ca să nu se umple măsura păca- 
telor sale şi să nu le pecetluiască desăvârșit prin cel mai greu păcat: bat- 
jocorirea Sfintelor Taine ale lui Hristos, batjocorirea lui Hristos. [...] 
Apropiindu-se de Tainele lui Hristos din putoarea păcatului, aruncându-se 
în putoarea păcatului după primirea Tainelor, nevăzând asupra lor pedeapsa 
neîntârziată, ei presupun că nu urmează niciodată vreo pedeapsă. Gre- 
şită părere! ludeilor le-a fost prezisă desăvârșită și nestrămutată pedepsire 
pentru uciderea de Dumnezeu; aceasta însă a urmat la câteva zeci de ani 
după săvârșirea neîntrecutei nelegiuiri. Negrăita milostivire și îndelungă 
răbdare a lui Dumnezeu încă mai aştepta pocăinţa lor. Această milostivire 
şi îndelungă răbdare așteaptă și pocăinţa noastră. Pedeapsa este amânată 
iar şi iar: ea însă va veni negreşit asupra păcătoşilor nepocăiţi, îndărătnici, 
care săvârşesc dinadins păcatul. Începutul ei se vede cel mai des în moar- 
tea năprasnică sau într-o boală care înlătură putinţa pocăinţei. Pedeapsa 
ca atare e împlinită în tărâmul de dincolo de mormânt“ (Predici la Triod 
si Penticostar). 

Aşadar, să ne facem numaidecât timp să citim în întregime scrierile 
la care am făcut referire în această carte, dacă vrem să ne despătimim cu 
adevărat sufletele noastre, să avem dreaptă socoteală în tot ceea ce facem 
şi să-L milostivim pe Dumnezeu să ne mântuiască. Pentru că, după cum 
spune Sfântul Ignatie Briancianinov în cartea De la întristarea inimii la 
mângâierea lui Dumnezeu: „Cu cât vremurile sunt mai departe de arăta- 
rea luminii dumnezeiești pe pământ, cu atât s-a adâncit lipsa adevărați- 
lor îndrumători sfinţi și a sporit belșugul de învăţători mincinoșşi; de când 
a fost descoperit tiparul, aceştia au potopit pământul ca niște amare ape 
apocaliptice, care au omorât sufletește o mulţime de oameni.“ Ca să nu 
fim uciși şi noi sufletește, prin sfaturi greșite și prin citirea scrierilor pe 

nedrept socotite folositoare de suflet, dacă vrem să ne mântuim, să citim 
doar atâtea scrieri câte trebuie, și doar pe acelea care sunt cu adevărat mân- 
tuitoare de suflet. Să-i citim și să-i răscitim pentru a-i pune în practică, 
mai ales pe Sfântul loan Gură de Aur, Sfântul Teofan Zăvorâtul și Sfân- 
tul Ignatie Briancianinov! 


leromonah Artemie Popa 

Sfântul Ioan Gură de Aur 


Despre feciorie, Apologia vieții monahale, 
Despre creșterea copiilor 
(Ed. I.B.M. al B.O.R, Bucuresti, 2007) 


„Vai de voi, ereticilor! Sunteţi mai nenorociţi chiar decât păgânii! Pe 
păgâni îi aşteaptă negreşit dincolo chinurile iadului; dar cel puţin au aici, 
pe pământ, o oarecare plăcere: că se căsătoresc, că se bucură de averile lor 
şi de toată tihna şi desfătarea date de viaţa aceasta pământească. Voi însă 
vă chinuiţi și suferiţi şi aici, şi dincolo; aici, pe pământ, cu voia voastră, 
dincolo, pe lumea cealaltă, fără voia voastră. Păgânii nu vor primi nici răs- 
plată, nici pedeapsă pentru post și feciorie; voi însă, pentru faptele de pe 
urma cărora așteptați nenumărate laude, tocmai pentru acelea veţi primi 
cea mai cumplită pedeapsă și, printre altele, veţi auzi: Duceți-vă de la Mine 
în focul cel veşnic pregătit diavolului şi îngerilor lui (Mt.25,41), că aţi postit 
şi ați trăit în feciorie! Postul și fecioria, în ele însele, nu sunt nici bune, 
nici rele; ajung bune sau rele prin voinţa celor care le practică, prin 
gândul pus la temelia postului sau a fecioriei. Astfel de virtuţi, săvârșite 
de păgâni, sunt fără rod. Păgânii nici n-au răsplată dacă le săvârșesc, deoa- 
rece nu postesc și nici nu trăiesc în feciorie de frica de Dumnezeu. Voi însă, 
care luptaţi împotriva lui Dumnezeu, care huliţi creaturile lui Dumnezeu, 
spunând că sunt rele, voi nu numai că nu sunteţi răsplătiți pentru postul 
şi fecioria voastră, dar mai sunteţi încă şi pedepsiţi.“ (p.9-10) 

„Rămâne, într-adevăr, neatins trupul fecioarei eretice, dar ce folos, 
dacă i se strică ce are mai bun în ea, dacă i se strică sufletul, gândurile 
sufletului!“ (p.12) 

„La început, după cum am spus mai sus, căsătoria avea aceste două 
pricini: naşterea de copii şi potolirea poftelor. În urmă însă, după ce s-au 
umplut de oameni pământul, marea şi toată lumea, căsătoria nu mai are 

decât o pricină pentru a exista: îndepărtarea desfrâului şi a desfrânării. [Se 
înţelege că Sfântul loan Gură de Aur nu vrea să concluzionăm de aici, că 
împreunarea trupească se poate face prin ferirea de a avea copii, de orice 
fel ar fi ea, şi mai ales, de cea făcută cu mijloace moderne: sterilet, pilule 
contraceptive, injecții și altele, care sunt avortive. E bine a citi în acest 
sens broşura Avortul și anticoncepționalele, Ed. Artemis, 2006]. Căsătoria 
este de mare folos pentru cei care și acum, după predicarea Evangheliei, 
se tăvălesc în mocirla patimilor, pentru cei care doresc să ducă o viaţă ase- 
mănătoare porcilor, pentru cei care nu se pot stăpâni de a-și strica trupul 
şi sufletul în locașurile de desfrâu. Pentru aceștia, deci, căsătoria este de 
mare folos, căci îi scapă de necurăţie, îi scapă de umblatul din femeie în 
femeie şi le dă putinţa să trăiască în sfinţenie și castitate.“ (p.33) 

„Te întreb acum: Este căsătoria de vreun folos omului care poate să se 
ţină pe picioarele lui, omului care n-are nevoie de ajutorul ei? Pentru un 
astfel de om, căsătoria nu-i nici folositoare, nici necesară; este mai degrabă 
o piedică în calea virtuţii. Nu numai că pune virtuţii o mulţime de pie- 
dici, dar o lipseşte de cea mai mare parte de laude.“ (p.41) 

Pentru a putea trăi în feciori și castitate este nevoie de: gânduri sănă- 
toase, posturi și privegheri îndelungate, păzirea poruncilor, dar mai presus 
de toate trebuie să nu ne încredem niciodată în propriile noastre puteri. 

„Gândurile noastre trebuie să stea ziua și noaptea gata de luptă, să fie 
înfricoșătoare poftelor celor nerușinate. Puțin dacă ar slăbi paza, dia- 
volul e gata, e lângă noi, cu focul în mână, ca să-l azvârle asupra noas- 
tră și să aprindă templul lui Dumnezeu“ (p.42) 

„Ce se va întâmpla însă într-o căsnicie în care bărbatul este îngădu- 
itor, iar femeia rea, certăreaţă, cicălitoare, luxoasă, boală comună tutu- 
ror femeilor, și plină de alte păcate și mai mari! Cum va suporta nenoro- 
citul acela supărările şi scârbele de fiecare zi? Cum va suporta mândria și 
nerușinarea femeii sale? Ce se va întâmpla, iarăși, într-o căsnicie în care, 
dimpotrivă, femeia este cuviincioasă și potolită, iar bărbatul este încrezut, 
dispreţuitor, mânios, mândru și din pricina averii lui, şi din pricina pute- 
rii ce i-o dă funcţia sa? Ce se va întâmpla într-o căsnicie ca aceasta, în care 
bărbatul o tratează pe soţia lui ca pe o roabă și se poartă cu ea tot atât de 
prost ca și cu slujnicele? Cum va suporta o atât de mare silnicie şi violenţă? 

Ce să facă, deci, femeia aceasta, dacă bărbatul ei îi întoarce necontenit 
spatele și continuă să facă mereu așa? Apostolul Pavel spune: Rabdă toată 
această robie! Numai atunci vei fi liberă, când îti va muri sotul tău! Atâta 
timp cât îţi trăieşte sotul, trebuie să faci una din două: sau să-l înveți cu multă 
râvnă, ca să se facă mai bun, sau, dacă aceasta nu-i cu putință, să suporti cu 
bărbăție războiul acesta nepotolit şi lupta aceasta neîmpăcată. Pavel spunea 
mai sus: Să nu vă lipsiţi unul pe altul, decât din bună înțelegere (1Co.7,5). 
Acum însă, după ce s-a despărţit de bărbatul ei, îi poruncește să se înfrâ- 
neze chiar dacă nu vrea: Jar dacă se desparte de bărbatul ei, să nu se mai 
mărite, sau să se împace cu bărbatul ei (1Co.7,11). 

Vezi, deci, că o femeie măritată este ameninţată din două părţi de răz- 
boi? Sau trebuie să rabde în tăcere asalturile puternice ale poftei trupului, 
sau, dacă nu vrea, trebuie să lingușească pe bărbatul său, care o înjură în 
fiecare zi, să i se plece lui și să-i facă toate gusturile; să se lase bătută, ocărâtă, 
să ajungă de râsul slugilor, sau să sufere altceva de felul acesta. Într-adevăr, 
bărbaţii sunt destul de pricepuţi şi descoperă multe mijloace când vor 
să-și pedepsească femeile lor. Dacă femeia nu vrea să suporte toate aceste 
nedreptăţi, atunci trebuie să practice o înfrânare fără rod şi fără folos. O 
numesc fără rod şi fără folos, pentru că înfrânarea ei nu-i făcută pe teme- 
iul unei făgăduinţe drepte; nu-i făcută din dorinţa sfinţeniei, ci din pri- 
cina mâniei pe care i-o poartă bărbatului. Apostolul spune: Să nu se mai 
mărite, sau să se împace cu bărbatul ei. Dar dacă nu vrea să se împace? Mai 
este încă o cale ca să scape din toate aceste necazuri! Care? Să aștepte moar- 
tea bărbatului! 

După cum unei fecioare care s-a hotărât să trăiască în înfrânare, nu-i 
mai este îngăduit să se căsătorească, pentru că Mirele ei trăieşte veşnic și 
este nemuritor, tot astfel și unei femei măritate numai atunci îi este îngă- 
duit să se căsătorească a doua oară, când îi moare bărbatul. Dacă s-ar îngă- 
dui unei femei să treacă de la un bărbat la altul în timp ce-i trăiește soţul, 
dacă i s-ar îngădui să sară din patul unuia în patul altuia, la ce-ar mai folosi 
căsătoriile, o dată ce bărbaţii ar întrebuința fără deosebire femeile lor și 
toți s-ar amesteca cu toate femeile, fără să mai ţină socoteală dacă e femeia 
lui sau nu? E cu putinţă, oare, să nu se piardă dragostea dintre soţi, dacă 
trăieşte cu aceeași femeie astăzi unul, mâine altul, iar poimâine altul? Pe 
bună dreptate Domnul numește adulter un astfel de trai. 

Aş putea fi întrebat: Pentru ce iudeii au primit îngăduinţa de a se 
despărţi de soțiile lor? (Dr.24,1-4). Ca să nu se războiască între ei, ca să 
nu se umple casele lor de sângele celor din același neam. Spune-mi, te 
rog, cum ar fi fost mai bine: Să fie dată pe ușă afară soţia urâtă, sau să fie 
înjunghiată în casă? Așa ar fi făcut dacă nu li s-ar fi îngăduit bărbaţilor să 
le alunge din casă. Din pricina aceasta Legea veche spune: Dacă vei urî pe 
femeia ta, desparte-te de dânsa (Dr.24,1). În Legea Nouă însă, pentru că 
Dumnezeu se adresează unor oameni îngăduitori, unor oameni cărora nu 
le este îngăduit nici să se mânie, le spune: Dacă se desparte de sotul ei, să 
nu se mai mărite (1Co.7,11). Vezi silnicia? Vezi robia de neînlăturat? Vezi 
lanţul care încătușează și pe un soţ, și pe celălalt? Într-adevăr, căsătoria 
este un lanţ, nu numai din pricina mulțimii grijilor, nici numai din pri- 
cina supărărilor de fiecare zi, dar și din pricină că sileşte pe cei căsătoriți 
să se supună unul altuia mai cumplit de cum se supune o slugă stăpânu- 
lui său. Bărbatul să stăpânească pe femeia sa! (Fc.3,16), spune Scriptura. 
Care este folosul acestei stăpâniri? Nici unul, căci îl face și pe bărbat, la 
rândul lui, rob celei stăpânite de el, născocind o stranie și ciudată despă- 
gubire a acestei robii. 

Soţul și soţia se pot asemăna cu picioarele înlănţuite ale celor 
condamnaţi la muncă silnică. După cum picioarele acestora sunt legate, 
şi ei înșiși sunt legaţi unul de altul printr-un lănţișor fixat de fiecare capăt 
de lanţuri și nu pot să pășească în toată voia din pricină că sunt siliți să-și 
potrivească pasul cu pasul celuilalt, tot astfel și sufletele celor căsătoriţi, 
pe lângă propriile lor griji și necazuri, mai au și necazul ce le vine de pe 
urma legăturii ce-i înlănţuie unul de altul, necaz care-i strânge mai cum- 
plit decât orice laţ şi le răpește amândorura libertatea, prin aceea că nu dă 
exclusiv unuia singur conducerea, ci împarte puterea ei și la unul, și la altul. 

Unde sunt aceia care erau gata să sufere orice condamnare de dragul 
mângâierii avute de pe urma satisfacerii poftelor trupului? Nici cea mai 
mică plăcere nu rămâne întreagă odată ce cei doi soţi își cheltuiesc toată 
vremea în certuri şi în ocări. lar robia aceasta de a fi silit să suferi fără voie 
răutatea celuilalt este îndestulătoare ca să pună în umbră orice plăcere. Din 
pricina aceasta fericitul Pavel, la începutul poruncilor sale date cu privire 
la căsătorie (1Co.7,2), încearcă mai pe ocolite să oprească pe creștini de a 
se îndrepta spre căsătorie, spunându-le că este îngăduită căsătoria de frica 

desfrânării, din pricina neînfrânării și din pricina aprinderii trupului; dar 
când a văzut că aceste cuvinte ale sale nu sunt destul de puternice spre 
a-i îndepărta de căsătorie, aduce un argument şi mai puternic decât cele 
de mai înainte, anume acela care i-a silit pe ucenici să spună Domnului: 
Atunci nu mai este de folos a se însura (Mt.19,10). Iar argumentul acesta 
este următorul: Nici un om căsătorit nu este stăpân pe el însuși. Aceste 
cuvinte nu sunt spuse sub formă de sfat și de îndemn; ele sunt constrân- 
gătoare ca o lege și ca o poruncă. Alegerea stă în faţa noastră, suntem liberi 
să ne însurăm sau să nu ne însurăm; dar, după ce ne-am căsătorit, nu mai 
suntem liberi să facem ce vrem; dimpotrivă, trebuie să suportăm robia, cu 
voia sau fără voia noastră. Pentru ce? Pentru că am făcut această alegere pe 
deplin conştienţi, pentru că ştim bine obligaţiile și legile căsniciei, pentru 
că de bună voie ne-am pus jugul pe grumaji.“ (p.68-72) 

„Femeia nu-ţi poate ajuta decât în treburile de puţină importanţă; 
dacă vrei s-o iei ca ajutor în treburi de mare însemnătate, nu numai că nu 
ti-i de nici un folos, dar te mai și împiedică prin grijile pe care ţi le aduce 
pe cap.“ (p.83) 

„Nu înlătur cu desăvârşire pe femeie de la ajutorul ce-l poate da băr- 
batului în cele duhovnicești. Doamne fereşte! Afirm însă că poate să facă 
aceasta nu atunci când săvârşeşte obligaţiile legate de căsătorie, ci atunci 
când pășește pe calea virtuţii marilor şi fericiţilor bărbaţi, rămânând totuși 
cu firea femeie. Va putea fi de ajutor bărbatului nu atunci când umblă 
după găreli și sulimanuri, nu atunci când umblă după distracţii şi desfă- 
tări, nu atunci când cere bărbatului bani și iar bani, nu atunci când caută 
luxul, nu atunci când cheltuiește fără sfârșit şi fără socoteală, ci atunci va fi 
de ajutor bărbatului, când este mai presus de toate lucrurile de pe pământ, 
când își întipăreşte în sufletul său o vieţuire apostolică, atunci când arată 
în purtările ei multă blândeţe, multă modestie, mult dispreţ faţă de bani 
şi față de avere, multă resemnare. Da, atunci va putea să mântuie pe băr- 
batul ei. Va fi de ajutor bărbatului ei când va spune: Dacă avem ce mânca 
şi cu ce ne îmbrăca, avem de toate (1Tim.6,8); când va nutri astfel de gân- 
duri chiar prin faptele sale, când va râde şi nu-i va păsa de moartea tru- 
pului, când va spune că viaţa aceasta pământească nu preţuieşte nici două 
parale, când va socoti, ca şi profetul, toată slava lumii acesteia ca floarea ier- 
bii (1s.40,6). Prin urmare, femeia va putea mântui pe bărbat nu prin fap- 

tul că trăieşte cu el ca femeie, ci, prin faptul că duce o viaţă după porun- 
cile Evangheliei.“ (p.83-84) 

„Dacă face altfel, dacă cere cu stăruinţă cele pe care de obicei le cer 
femeile, nu numai că nu-i este de nici un folos, dar îl mai și vatămă.“ (p.84) 

„Dar dacă vrei să afli mai lămurit ce înţeles au cuvintele să ai femeie ca 
şi cum n-ai avea (1Co.7,29) du-te cu mintea la cei care trăiesc fără de femei, 
la cei care s-au răstignit pentru lume (Ga.6,14), la cei care au renunțat 
la toate cele din lume. Ce fel de viaţă duc aceștia? Cum trăiesc? Nu sunt 
nevoiţi să tocmească cârduri de slujnice; n-au nevoie de bijuterii și coliere, 
de atâtea și atâtea hectare de pământ. Toate aceste griji le lasă la o parte 
şi se îngrijesc numai de hrana lor și de o haină pe care s-o îmbrace. 
Aceasta poate s-o facă și un om căsătorit. Poate să ajungă să aibă aceeași 
filosofie, aceeași concepţie despre lume și viaţă. Cuvintele lui Pavel citate 
mai sus, să nu vă lipsiţi unul de altul (1Co.7,5), se referă numai la legătu- 
rile trupeşti dintre soţ şi soţie. În privinţa aceasta Pavel poruncește ca un 
soţ să urmeze voinţei celuilalt; nu îngăduie ca unul dintre ei să fie stăpân. 

În ce priveşte însă îmbrăcămintea, felul de trai şi toate celelalte ocupaţii, 
unde trebuie pusă în practică concepţia creștină despre lume și viață, filo- 
sofia creştină, un soţ nu mai trebuie să dea socoteală înaintea celuilalt soţ. 
Bărbatul poate, chiar împotriva voinţei soţiei sale, să suprime din casa sa 
tot luxul, toate petrecerile, toate ospeţele, toate grijile şi ocupațiile fără rost 
şi zadarnice. Tot așa, nici soția nu poate fi silită de bărbatul ei, împotriva 
voinţei ei, să se împodobească, să umble după slava deșartă și să se îngri- 
jească de lucruri fără de rost şi fără de folos. Şi e foarte drept să fie așa. Și 
iată de ce. Legăturile trupești dintre soț şi soţie pornesc dintr-o dorinţă 
strâns legată de firea omenească; din pricina aceasta ele se bucură de multă 
îngăduință; din pricina aceasta un soţ n-are dreptul să lipsească pe celă- 
lalt soț, împotriva voinţei lui, de obligaţiile conjugale. Toate celelalte pre- 
ocupări din viaţa celor căsătoriţi: luxul, petrecerile, mulţimea de prisos a 
slugilor, ocupațiile fără rost nu sunt legate de însăși firea omenească, ci se 
nasc datorită trândăviei şi mândriei. Întemeiat pe acest adevăr, Pavel nu 
sileşte pe cei căsătoriţi să se supună unul altuia când e vorba de aceste griji, 
aşa cum poruncește această supunere când e vorba de legăturile trupești 
dintre soţ și soţie. Prin urmare, cuvintele să æi femeie ca şi cum n-ai avea 
înseamnă a nu ne încărca cu griji de prisos, griji care izvorăsc din capri- 

ciile şi din dorinţa de lux a soțiilor noastre; înseamnă a avea numai atâta 
grijă cât se cuvine unui suflet unit cu noi, unui suflet care preferă să tră- 
iască înţelepţeşte şi modest.“ (p.125-127) 

„Aş putea fi întrebat? Dar dacă şi fecioara se îndeletniceşte cu multe 
şi este prinsă de griji lumești? O fecioară nu trebuie să fie așa! Pe o astfel 
de fecioară ai scos-o din ceata fecioarelor. Nu-i de ajuns ca cineva să nu se 
căsătorească, spre a fi rânduită printre fecioare. Trebuie să aibă și curăție 
sufletească. Când spun curăţie sufletească, nu spun numai că trebuie să 
fie slobodă de pofte urâte și rușinoase, să nu dorească podoabele și luxul, 
ci să nu aibă nici o preocupare şi nici o grijă lumească. Dacă nu-i așa, la 
ce bun curăţia trupească?“ (p.130) 

„Fecioria tocmai pentru aceea este superioară căsătoriei, pentru că taie 
orice prilej grijilor de prisos și dă putinţă celor care au îmbrățișat fecioria 
să-și afierosească tot timpul lor faptelor bineplăcute lui Dumnezeu. Dacă 
o fecioară nu face asta, apoi este cu mult mai prejos decât o femeie căsă- 
torită; îşi acoperă sufletul cu spini și înăbușă, sămânţa curată, sămânța 
cerească.“ (p.130-131) 

„De unde vom şti cine vede drept folosul copilului şi cine este acela 
căruia i se pare că vede, dar nu vede deloc folosul lui? Acest lucru se va 
învedera dacă voi face ca ideile mele să fie puse la probă și să se ia la între- 
cere cu ideile altora, ca niște luptători în arenă; niște arbitri obiectivi să 
hotărască care dintre aceste idei sunt mai bune.“ (p.208) 

„Bogatul este mai nefericit şi mai bolnav decât îndrăgostitul și beţivul. 
Ar putea să-şi plângă şi mai mult nefericirea nu numai pentru că dragos- 
tea de avuţii arde în el cu mai multă furie, dar și pentru că nu ascultă de 
sfatul nici unui om, dragostea lui de avuţii fiind mai puternică decât dra- 
gostea de femei sau de băutură. Îndrăgostiţii de băutură şi de femei, după 
satisfacerea poftelor lor, se satură, pe când cei stăpâniţi de avuţii, nu. Pen- 
tru acest motiv am și fost siliţi să ni-i imaginăm pe iubitorii de bău- 
tură și de femei, căci în viaţa de toate zilele se văd mai rar oameni care 
să fie atât de mult stăpâniţi de dragostea de băutură sau de dragostea 
de femei; în ce priveşte însă dragostea de avuţii, vom da exemple nenu- 
mărate din viaţa de toate zilele.“ (p.214) 

„Nu vei putea spune că fiul tău este gol, atâta vreme cât este îmbră- 
cat cu hainele virtuţii, nici nu-l vei putea vedea mistuit de foame, atâta 

vreme cât cunoaște adevărata mâncare. Bogaţii, dimpotrivă, sunt mistuiți 
de griji când vine peste ei foamea sau lipsa de haine. Prin urmare, și din 
acest punct de vedere, n-ai păcătui deloc dacă i-ai numi pe bogaţi săraci, 
ba încă foarte săraci, iar pe monahi, într-adevăr bogaţi. Un om care poate 
să-și îndestuleze viaţa, în orice loc şi cu hrană, și cu băutură, și cu adăpost 
şi cu bucurii, un om care nu numai că nu se supără, dar chiar găsește mai 
multă bucurie în viaţa lui decât voi într-a voastră, este învederat că unul 
ca acesta e mai bogat decât voi, bogaţii, care numai în casele voastre puteți 
avea asigurate și liniştea, și hrana. Fiul tău [monah] nu știe ce înseamnă 
plânsul din pricina sărăciei. Bogăția fiului tău este mai bună decât bogăţia 
ta nu numai din pricină că e mai mare și că dă mai multă satisfacţie, ci și 
din pricină că nu i-o poate lua nimeni, că niciodată nu se preface în sără- 
cie, nu este supusă nesiguranţei viitorului, nu-i încărcată de griji, nu-i ata- 
cată de invidie. Bogăția lui este de admirat, de lăudat și de slăvit. Despre 
bogăţia voastră nu se poate spune asta. Oamenii nu numai că nu vă laudă 
din pricina bogăției voastre, dar vă și urăsc, se scârbesc de voi, vă invidi- 
ază şi uneltesc împotriva voastră. Fiul tău însă este admirat de toată lumea 
pentru că e îmbogăţit cu adevărata bogăţie, şi de asta nici nu-i invidiat și 
nici nu se uneltește împotriva lui. 

Spune-mi acum, care bogăţie din cele două, despre care am vorbit 
mai sus, este mai potrivită sănătăţii? Nu este, oare, aceea pe care o are un 
om ca fiul tău, care are, ca și vieţuitoarele sălbatice, un trup puternic și 
robust tocmai pentru că respiră aerul curat al văzduhului, bea apa lim- 
pede a izvoarelor, miroase parfumul curat şi nefalsificat al florilor și live- 
zilor, şi nu bogăţia aceea din lume, pe care o aveţi voi, bogaţii, care, pen- 
tru că vă aflați ca într-o mocirlă, sunteți mai molatici şi mai bolnăvicioși? 
Dacă fiul tău are întâietatea în privinţa sănătăţii, apoi este învederat că și 
în privinţa bucuriilor! 

Cine crezi că duce o viață plină de mai multe bucurii: cel culcat pe o 
iarbă deasă, lângă un izvor limpede, sub umbra copacilor cu frunze dese, 
care-și desfătează ochii cu frumuseţile naturii, care are sufletul mai curat 
decât aerul şi stă departe de învălmășagul și zgomotul acestei lumi, sau 
cel care stă închis într-o casă? Nu-i așa că acela dintâi? Și așa este, căci nu 
e marmura mai curată decât aerul, umbra plafonului casei mai plăcută 
decât umbra copacilor și nici mozaicul pardoselii mai plăcut decât pămân- 

tul împodobit cu felurite flori. Despre adevărul celor spuse de mine, înșiși 
voi bogaţii îmi sunteţi martori, căci dacă v-ar sta în putere să aveţi arbori 
deasupra caselor voastre şi să aveţi în casele voastre balsamul și frumuseţea 
florilor din livezi, le-aţi prefera pe acestea în locul acoperișurilor de aur și a 
pereţilor pictaţi cu măiestrie. Pentru asta, atunci când doriţi să scăpaţi de 
greutăţile pe care vi le dă bogăţia şi să vă odihniţi, părăsiţi palatele voas- 
tre şi vă duceți în mijlocul naturii.“ (p.219-221) 

„Să ne gândim deci cât de mare este păcatul nostru şi, pășind din 
treaptă în treaptă, să arătăm că nepurtarea de grijă de copii este un păcat 
care întrece pe toate celelalte și merge chiar până la culmea răutăţii.“ (p.246) 

„Şi ca să nu credeţi că gândesc aceste lucruri așa, de dragul gândului, 
voi dovedi cu fapte grozăvia acestui păcat, ca să știți că, dacă toate faptele 
noastre ar fi bine rânduite cu privire la sufletul nostru, însă nu ne vom 
îngriji de mântuirea copiilor, vom fi pedepsiţi cu pedeapsa cea mai mare. 
Vă voi da o dovadă, nu a mea, ci una care se află în Sfintele Scripturi. Era 
un preot la iudei, om cumpătat și îngăduitor, care se numea Eli. Acest Eli 
era tatăl a doi copii. Deşi vedea că fiii lui merg pe căi greșite, totuși nu-i 
dojenea, nici nu-i împiedica. Mai bine spus îi mustra, dar nu făcea asta 
cu toată tăria. Păcatele acestor copii erau: desfrânarea și lăcomia. Scrip- 
tura spune că mâncau cărnurile sfinte înainte de a fi sfinţite și înainte de 
a fi aduse ca jertfă lui Dumnezeu (1Rg.2,16-17). 

Cu toate că tatăl lor ştia asta, nu i-a pedepsit, încerca să-i întoarcă de 
la păcatul lor prin sfaturi, spunându-le necontenit astfel de cuvinte: Nu, 
copiii mei, nu faceți aşa, că nu-i bun auzul pe care-l aud despre voi că faceți 
poporul să nu mai slujească Domnului. Dacă va păcătui om fată de om, se 
vor ruga pentru el Domnului; dar dacă va păcătui omul fată de Dumnezeu, 
cine se va ruga pentru el? (1Rg.2,24-25). Greutatea acestor cuvinte era mare 
şi ruşinea îndestulătoare ca să aducă la simţiri pe un om cu minte. Cuvin- 
tele tatălui au scos la iveală păcatul lor, au arătat cât este de înfricoșător și 
le-au făcut cunoscut cât de greu de suferit și cât de înspăimântătoare este 
pedeapsa ce-i ameninţă. Dar pentru că Eli n-a arătat față de fiii săi toată 
asprimea trebuitoare, a pierit și el împreună cu aceștia. Eli nu trebuia să 
se mărginească numai la ameninţări. Trebuia să-i îndepărteze de la faţa lui, 
să-i biciuiască. Trebuia să fie cu ei cu mult mai neîndurător şi mai aspru. 
Dar pentru că n-a făcut asta, Eli a aţâţat pe Dumnezeu la luptă și împotriva 

lui, şi împotriva fiilor lui. Pentru că şi-a cruțat fără socoteală fiii, a pier- 
dut, o dată cu mântuirea copiilor lui, și propria sa mântuire.“ (p.247-248) 

„Să nu mi se spună că mulţi oameni au avut mai puţină grijă de copiii 
lor decât Eli, și totuși n-au primit pedeapsa lui Eli. Asta nu-i adevărat! Din 
pricina acestui păcat mulţi oameni au suferit adeseori pedepse mai cum- 
plite chiar decât pedeapsa lui Eli. De unde vine moartea copiilor înainte 
de vreme? De unde bolile cumplite şi fără de sfârșit și peste noi, şi peste 
copiii noştri? De unde pagubele, de unde accidentele, de unde neajunsu- 
rile, de unde nenumăratele nenorociri? De acolo că nu avem nici o grijă 
de copiii noştri când sunt răi. Spusele mele nu sunt o simplă presupunere. 
Înrâmplarea bătrânului Eli este îndestulătoare să ne convingă. Dar vă voi 
mai cita și cuvintele unui bărbat înţelept. Vorbind despre copii, spune așa: 
Nu te bucura de fiii necredinciosi; dacă nu au frică de Dumnezeu, să nu ai 
încredere în viața lor (Sir.16,1-3). Vei suspina din pricina doliului înainte 
de vreme și vei cunoaște moartea lor neașteptată. Mulţi, după cum am 
spus mai sus, au suferit aceste pierderi. Alţii au scăpat, dar până la sfârșit 
nu vor scăpa nici ei. Pedeapsa va cădea pe capul lor. Când vor pleca din- 
colo, vor fi pedepsiţi şi mai strașnic.“ (p.251) 

„Dacă am fi prin fire răi, poate că am avea un cuvânt de apărare, dar 
pentru că ajungem răi sau buni prin libertatea voii noastre, ce scuză potri- 
vită ar putea invoca tatăl care va lăsa să se piardă și să ajungă om rău fiinţa 
cea mai iubită și mai scumpă dintre toate fiinţele de pe pământ, copilul? Că 
nu vrea tatăl său să-l facă bun? Dar care părinte ar putea spune asta? Însăși 
firea lui îl sileşte și-l mână să-și facă bun copilul. Că nu a putut? Tatăl nu 
poate spune nici asta. Faptul că a avut copilul în mâinile sale de când era 
fraged, că este cel dintâi și singurul căruia i s-a încredinţat puterea asupra 
copilului, că îl are în casă, sub ochii săi, necontenit, îi face lesnicioasă și 
cu totul uşoară supravegherea copilului. Sunt convins că proasta creș- 
tere a copiilor și înrăirea lor nu se datorește altui fapt decât dragostei 
pătimașe ce o avem pentru bunurile materiale ale acestei lumi. Grija 
de cele lumești și preferința părinţilor numai pentru bunurile pământului, 
îi silesc să nu se îngrijească de copii şi, o dată cu asta, să nu se îngrijească 
nici de sufletele lor. Acești părinţi (să nu se creadă că vorbesc cu patimă) 
sunt mai răi decât asasinii de copii. Aceştia despart sufletul de trup, ceilalți, 

părinţii, prin purtarea lor, aruncă în focul gheenei sufletul lor, o dată cu 
trupul lor.“ (p.255) 

„Poţi spune cu mâna pe inimă că te-a auzit fiul tău sfătuindu-l vreo- 
dată, sau ştie el prin el însuși că jurământul, chiar jurământul drept, este 
un păcat înaintea lui Dumnezeu? (Mt.5,33-37). I-ai spus tu vreodată că 
nu poate să se mântuiască cel care ţine minte răul și e ranchiunos? Scrip- 
tura spune: Căile celor ce țin minte răul duc spre moarte (Pr. 12,28). L-ai spus 
tu vreodată fiului tău că Dumnezeu disprețuiește așa de mult pe bârfitor, 
încât i-a interzis citirea cuvintelor dumnezeiești? (Sol.1,11). I-ai spus tu 
vreodată fiului tău că Dumnezeu aruncă din ceruri pe omul îngâmfat și 
pe ocărâtor și-l dă focului gheenei? (1s.13,11). I-ai spus tu vreodată fiului 
tău că cel care se uită la vreo femeie cu ochi desfrânaţi este privit ca un om 
care a şi săvârșit păcatul şi este pedepsit ca desfrânar? (Mt.5,27-28). L-ai 
sfătuit vreodată să fugă de păcatul săvârșit în fiece clipă, judecarea aproa- 
pelui, care atrage după sine o pedeapsă cumplită? (Mr.7,1-5). I-ai citit tu 
vreodată legile puse de Hristos pentru aceste păcate? Sau poate nici tu nu 
ştii că există astfel de legi. Cum deci va putea fiul tău să săvârșească porun- 
cile lui Hristos, când nici tu, tatăl lui, care trebuie să-l înveţi aceste porunci, 
nu le ştii? Dacă această grozăvie s-ar mărgini numai la atât, de a nu le da 
nici un sfat folositor, grozăvia n-ar fi atât de mare; dar voi îi împingeţi să 
săvârşească fapte potrivnice poruncilor lui Hristos. 

Când părinţii îşi îndeamnă copiii să studieze elocinţa, nu-i poţi auzi 
spunându-le altceva decât aceste cuvinte: Cutare, om de proastă condiţie 
socială şi din părinţi de jos, pentru că a studiat elocinţa și ştie să vorbească 
bine, a ajuns mare demnitar, și-a făcut avere mare, și-a luat femeie bogată, 
şi-a zidit casă luxoasă, este temut și slăvit de toţi. Altul apoi, cutare, pen- 
tru că a învăţat limba latină, are o funcţie înaltă la curtea domnească și 
conduce şi rânduieşte treburile curţii. Un alt tată dă de exemplu pe alții; 
dar toţi părinţii dau fiilor lor de exemplu numai pe oamenii străluciți și 
renumiţi pe pământ. Nimeni, niciodată, nu pomenește de cei străluciți și 
renumiţi în ceruri, ba dimpotrivă, dacă ar încerca cineva să-i pomenească 
şi să-i dea de exemplu, l-ar alunga ca pe unul care distruge rânduiala lumii. 
Aşadar, dacă de la început îi încântați cu astfel de cuvinte, apoi nu-i învăţaţi 
altceva decât temelia tuturor relelor, căci le sădiţi în suflet două patimi 
foarte puternice: dragostea de bani și dragostea de slava deșartă, cea din 

urmă mai rea decât cea dintâi. Fiecare dintre aceste patimi, luată separat, 
este îndestulătoare să distrugă sufletul unui copil; dar când sunt unite și 
cad împreună pe sufletul lui fraged, ca nişte şiroaie de munte unite împre- 
ună, distrug, toate însușirile bune ale copilului...“ (p.257-259) 

„Porunciţi copiilor voştri să facă fapte ce nu pot mântui, le dați astfel 
de porunci ca şi cum singurul vostru gând și toată silinţa voastră ar avea 
ca scop pierderea fiilor voştri.“ (p.262) 

„Lucrul cel mai cumplit nu-i numai că le daţi sfaturi potrivnice porun- 
cilor lui Hristos, ci mai ales că înveșmântaţi viciul cu nume strălucitoare, 
anume: numiţi cultură și civilizaţie mergerea necontenită la cursele de 
cai şi la spectacolele teatrale; spuneţi că un om este liber dacă este bogat; 
numiţi mărinimie sufletească dărnicia făcută din dragostea de slavă și de 
dragul laudelor mulțimii; numiţi îndrăzneală semeţia prostească; numiţi 
dragoste de oameni mesele întinse însoţite de chefuri și desfrânare; numiţi 
om de curaj pe cel ce săvârşeşte nedreptăţi şi face rău. Apoi, ca şi cum n-ar fi 
de-ajuns această înșelăciune, daţi virtuţilor nume contrarii lor: înțelepciunii 
îi spuneţi mojicie, blândeţii — stânjeneală, dreptăţii — lașitate, smereniei 

— slugărnicie, renunțării la drepturile tale de dragul liniștii și al păcii, slă- 
biciune. Daţi virtuţilor aceste nume ca și cum v-aţi teme ca nu cumva să 
scape de pieire copiii voştri dacă ar auzi de la alţii adevăratul lor nume. 

Cel mai bun mijloc pentru îndepărtarea păcatelor este de a da 
păcatelor numele lor adevărat și propriu lor; numirea păcatelor cu 
propriul lor nume are puterea de a zgudui atât de tare conștiința celor ce 
păcătuiesc, încât adeseori mulți din cei care se împăunează cu faptele lor 
rușinoase nu suferă cu linişte să fie numiţi ceea ce sunt, ci, la auzul aces- 
tor nume, se sălbăticesc şi se prefac în fiare, ca și cum le-ai pricinui cea 
mai cumplită suferinţă. De pildă, dacă ai numi pe o femeie — stricată, sau 
pe un tânăr — desfrânat, aşa cum merită ei din pricina faptelor ruşinoase 
pe care le săvârșesc, dacă le-ai spune de-a dreptul curvari, ţi i-ai făcut duş- 
mani de moarte, ca și cum le-ai fi făcut cel mai mare rău. Şi asta se întâm- 
plă nu numai cu curvarul, ci și cu lacomul, și cu beţivul, și cu îngâmfatul, 
şi, în general, cu toţi care săvârșesc păcate mai mari chiar; nu i-ai vedea 
atât de supăraţi și atât de necăjiţi din pricina faptelor ce le săvârșesc și din 
pricina vorbelor ce le spune lumea pe socoteala lor, cât din pricină că le 
dai numele ce i se cuvine. 


50 


Cum luptăm cu gândurile? 


Cunosc oameni care s-au înţelepţit când au fost numiţi cu adevăratul 
lor nume și au ajuns mai buni când au văzut câtă ocară cuprinde numele 
ce li se dă. Dar voi aţi distrus și această mângâiere, acest mijloc de mân- 
tuire. Ceea ce-i mai cumplit însă este că daţi copiilor voştri astfel de sfa- 
turi nu numai prin cuvinte, ci şi prin fapte. Le construiți case strălucite, le 
cumpăraţi moșii costisitoare, îi înconjurați cu tot luxul; prin toate mijloa- 
cele, ca printr-un nor des, le puneţi în umbră sufletul. Cum voi putea deci 
să mă conving că fiii voştri pot să se mântuiască, dacă văd că îi îndreptaţi 
spre fapte prin care Hristos a spus că pier toţi cei ce le săvârșesc? Cum voi 
putea deci să mă conving că fiii voştri pot să se mântuiască...“ (p.263-264) 

„Decăderea morală a societăţii omeneşti își are pricina în faptul că 
socotim că numai monahii trebuie să aibă o vieţuire creștină desăvârșită, 
pe când toți ceilalți au îngăduinţa să trăiască în trândăvie, dispreţuind 
poruncile lui Hristos.“ (p.294) 

„Ce vrei să spui cu aceste cuvinte? Toți cei căsătoriţi pier? Nu pot să se 
mântuiască? Nu spun asta! Spun numai că vor trebui, din pricina greutăților 
legate de căsătorie, să-și dea mai multă osteneală dacă vor să se mântuiască. 
Cel dezlegat aleargă mai iute decât cel cu picioarele legate. Răsplata celui 
căsătorit însă va fi mai mare și cununile mai strălucitoare [zici tu]! Deloc! 
Singur își pune în spate greutăţile legate de căsătorie, când ar putea să nu 
şi le pună.“ (p.298-299) 

„... părinţii care nu dau copiilor lor o educaţie creştină să nu mai aibă 
pretenţia să se mai numească părinţi. Când însă vor naște pe fiii lor în alt 
chip, adică atunci când îi vor învăţa să trăiască creștinește, da, atunci să 
ceară şi nepoți; numai atunci au dreptul să vadă și nepoți.“ (p.299-300) 

„Chiar dacă fiii noştri, cu toate sfaturile noastre de a rămâne în lume, 
n-ar fi cuprinși și rostogoliţi de grijile vieţii, ci ar înfrunta cu bărbăţie ispita 
şi ar îmbrăţișa pustia, totuși vom primi aceeași pedeapsă pentru că am voit 
să-i împiedicăm din drumul lor. După cum cel care îndeamnă pe tineri 
să îmbrăţişeze viaţa monahală, fie că-i convinge, fie că nu, îşi are plata lui 
deplină (căci a făcut tot ce i-a stat în putinţă), tot astfel și cel care vrea să-i 
strice, fie că reuşeşte, fie că nu, va suferi aceeași pedeapsă, căci şi acesta a 
făcut tot ce i-a stat în putinţă ca să-și ajungă scopul.“ (p.320) 

Lumina Sfintelor Scripturi (antologie tematică 
din opera Sfântului loan Gură de Aur), vol. I 
(A-D 

(Ed. Anestis, 2008) 


Derd. Liviu Petcu 

„... dacă tânărul înainte de căsătoria lui a obișnuit să trăiască în 
necurăţie şi desfrâu, la fel va face și în căsnicie. Pentru o perioadă scurtă 
de timp va fi mulţumit de soţia lui. Dar grabnic se va întoarce la lucrurile 
de dinainte, la vorbe porcoase, la glume viclene, la fapte de desfrâu, pe 
care nu-mi este îngăduit să le descriu.“ (p.250) 

„Frumuseţe trupească să nu cerem. Nu-i vezi pe atâţia şi atâția care 
şi-au luat femei frumoase, cum și-au distrus vieţile în chip jalnic? Şi nu-i 
vezi pe alţii, care fără să aibă femei frumoase au trăit foarte fericiţi? Însă 
nici femeie bogată să nu căutăm. Nimeni să nu aștepte să devină bogat prin 
căsătorie. Vrednică de scârbă și de nesocotire este o asemenea îmbogăţire, 
în plus, cum spune Apostolul, Ce; ce vor să se îmbogărească, aceia cad în 
îspită şi în cursă şi în multe pofte nebunești şi vătămătoare, care-i cufundă 
pe oameni în ruină şi-n pierzare (| Lim.6;9). De la femeie, deci, să nu ceri 
bani, ci virtuţi. E cu putinţă să fii nepăsător faţă de cele importante și să 
te îngrijeşti de cele lipsite de importanţă?“(p.253) 

„Vă rog şi vă sfătuiesc pe cei ce urmaţi să vă însuraţi, să ieşiţi în întâm- 
pinarea lui Pavel și să citiţi legiuirile despre nuntă așezate de el, și să vă 
instruiți mai întâi ce poruncește să facem, să cercetaţi acea femeie dacă este 
rea şi vicleană ori robită de beţie, batjocoritoare, fără pic de minte, ori alt 
scăzământ de acest fel, și abia după aceea să vorbiţi despre nuntă. Dacă vezi 
că Pavel îţi dă deplină putere să cercetezi, găsind una din aceste patimi la 
aceea, desparte-te de ea și ai cutezanţa de a-ţi lua alta, ca să fii departe de 
orice primejduire. Dar să-ţi lepezi femeia după nuntă nu îngăduie, ci 
poruncește ca pe cea care are toate celelalte neputinţe în afară de des- 
frâu, s-o iubești și s-o ţii la tine, și astfel te asigură că trebuie să porți 
toată răutatea femeii. Iar dacă acest lucru este greu și împovorător, fă orice 
şi preocupă-te ca să-ţi iei o soţie bună, îngăduitoare, vrednică de încre- 
dere, ştiind că altfel faci una din două: ori îţi iei soţie rea şi îi porţi povara 
ori — şi aceasta nu-i de dorit — o alungi, și atunci cazi în adulter.“ (p.254) 

„Să nu ne uităm la bunuri, ci la blândeţea felului de trai şi la curăţie 
şi la întreaga înțelepciune. Căci femeia cu mintea întreagă și îngăduitoare 
şi cu bună măsură în toate, chiar dacă este săracă, poate să facă sărăcia 
mai dorită decât bogăţia. Fiindcă cea stricată și destrăbălată şi certăreaţă, 
şi dacă s-ar afla mii de comori într-însa, le risipește mai repede ca vântul și 
aduce asupra bărbatului dimpreună cu sărăcia mii de alte rele. Să nu cău- 
tăm bogăţia, ci soţia potrivită cu starea noastră.“ (p.255) 

„Şi pentru ca iubirea să nu se micşoreze, ci să se întindă la toată ome- 
nirea, [Dumnezeu] n-a îngăduit ca oamenii să se căsătorească cu surori și 
fiice, impunându-ne despărţirea de rudele noastre. De aceea se spune: Acela 
Care i-a făcut de la început, bărbat şi femeie i-a făcut (Mr.19,4).“ (p.259) 

„Dar, zici tu, dacă nu vor dăntui la nuntă nici fecioarele, nici femeile 
măritate, apoi cine să dăntuiască? Nimeni, căci ce nevoie mare este de a 
dănţui? Printre tainele religioase ale elinilor sunt şi dansurile, însă în tai- 
nele noastre trebuie a predomina tăcerea, buna podoabă, rușinea şi modes- 
tia.“ (p.264) 

„Atunci este cu adevărat căsnicie, când cei doi soţi se înţeleg nu numai 
atunci când le merge bine, ci și când trec prin primejdii. Prin asta se vădește 
dragostea adevărată!“ (p.267) 

„Nu pot trăi la un loc doi oameni care nu se străduiesc pentru ace- 
laşi lucru.“ (p.268) 

„Căci după cum dacă femeia se răzvrăteşte împotriva bărbatului, nimic 
sănătos nu va fi în casă, chiar dacă toate celelalte lucruri merg strună, tot 
aşa şi dacă ea este în același gând cu el şi împăciuitoare, nu va fi nimic 
neplăcut, chiar dacă se vor ivi mii de necazuri în fiecare zi. Şi dacă așa se 
fac nunțile, atunci vom putea și pe copii cu mare ușurință să-i ducem spre 
virtute. Căci când mama este astfel împodobită cu multă cuminţenie şi cu 
întreaga înţelepciune și cu toată virtutea, va putea să-l ţină pe bărbat lângă 
ca şi să-l aibă cu totul a-l ei prin dorirea ce i-o insuflă pentru ea. Şi ţinându-l 
pe el cu sine, îl va avea ca ajutor plin de râvnă pentru îngrijirea copiilor 
şi așa îl va atrage și pe Dumnezeu spre a le purta de grijă.“ (p.268-269) 

„Viaţa noastră este alcătuită din treburi în afară de casă şi din tre- 
buri dinlăuntrul casei. Pe toate acestea Dumnezeu le-a împărțit în două: 
pe cele din afara casei le-a întrebuințat bărbaţilor, iar pe cele dinlăuntrul 

casei, femeilor. Schimbă această rânduială, și vei vedea că totul se strică, 
totul se pierde.“ (p.279) 

„Aceasta mai cu seamă este a se supune cineva lui Dumnezeu, adică 
a suferi chiar și cele potrivnice şi a nu pune în mișcare legea la fiece pas. 
Pentru aceea, iubind pe cel te iubește, nu pare că faci vreo faptă mare, pe 
când iubind pe cel ce te urăște, unul ca acesta mai cu seamă este cel ce se 
încununează. Cam în acest fel și tu gândește-te, că dacă suferi pe bărba- 
tul tău care este aspru, apoi atunci vei primi cunună strălucită — pe când 
dacă el va fi liniștit şi blând cu tine, apoi pentru ce să-ţi dea Dumnezeu 
cununa și răsplata?“ (p.282) 

„Datoria bărbatului este de a iubi, iar a femeii de a urma pe bărbat. 
Dacă fiecare îşi îndeplineşte această datorie, toate sunt în ordine. Fiindcă 
dacă femeia este iubită, devine şi ea iubitoare; și dacă se supune bărbatu- 
lui, el devine îngăduitor şi blând. Priveşte acum, că chiar în natură aceasta 
este ordinea, ca unul să iubească iar celălalt să se supună. Când cel ce stă- 
pâneşte iubeşte pe cel stăpânit, atunci totul merge bine. Nu atât se cere 
iubirea celui stăpânit către stăpânitor, pe cât se cere din partea acestuia 
către cel stăpânit, căci din partea aceluia este ascultarea și supunerea. [...] 
Deci dacă femeia ta se supune, tu nu-ţi lua ifos de stăpân absolut; și nici 
tu femeie, dacă bărbatul te iubeşte, să nu te înfumurezi.“ (p.288) 

„Aşadar, Apostolul a spus că toate problemele căsniciei pot fi rezol- 
vate, dacă bărbatul își iubeşte femeia și femeia își respectă bărbatul. N-a 
explicat însă în ce fel se vor realiza acestea. Vă voi explica eu: nesocotind 
banii, năzuind la virtuțile sufletului și având frică de Dumnezeu. Orice va 
făptui cineva, bun sau rău, va fi răsplătit pe măsură de Domnul (Paratrază 
la Ef.6,8). Așadar nu de dragul ei, ci de dragul lui Hristos și ascultând de 
El, s-o iubească pe femeia lui. Dacă se gândește așa, ispita sau cearta nu se 
vor cuibări între ei. Femeia să nu creadă pe nimeni când soţul ei este vor- 
bit de rău. Dar nici nu trebuie să urmărească bănuitoare unde intră şi de 
unde iese tovarășul său de viaţă. 

Bărbatul, de asemenea, nu trebuie să îngăduie calomnii despre femeia 
sa, însă nici să nu-i nască bănuieli prin purtarea lui. De ce, omule, rătăcești 
de colo-colo toată ziua și te aduni acasă abia seara, fără să-i dai explicaţii 
mulţumitoare soţiei tale? Dacă-ţi va reproşa asta, să nu-ţi pară rău. Repro- 
şurile ei dovedesc iubire, nu îndrăzneală și răceală. Şi iubirea ei pentru tine 

o face să-i fie teamă. Îi e teamă ca nu cumva vreo alta să i te răpească, ca 
nu cumva să-i ia tot ce are mai de preţ, ca nu cumva să-i rupă legătura căs- 
niciei. Eşti dator deci să faci tot ce poţi pentru a n-o amări pe femeia ta. 
Dar nici femeia nu trebuie să-l nesocotească pe bărbatul ei pentru vreun 
motiv, mai ales dacă este sărac. Să nu cârtească și să nu hulească spunând, 
de pildă: Laşule și fricosule, leneșule, nesârguinciosule și somnorosule! Cutare, 
chiar dacă se trage dintr-o familie săracă, prin multe osteneli şi primejdii a 
făcut avere mare. Și iată, femeia lui poartă haine scumpe, umblă cu trăsura, 
are atâția slujitori, iar eu te-am luat pe tine, care esti măcinat de sărăcie şi 
trăieşti Jără rost! 

Femeia nu trebuie să-i spună bărbatului ei asemenea vorbe. Trupul 
nu se răzvrăteşte împotriva capului, ci i se supune. Însă cum va răbda sără- 
cia? De la cine va afla mângâiere? Să se gândească la femeile mai sărace 
ca ea. Să cugete câte fete provenite din familii bune, nu numai că nu au 
primit nimic de la bărbaţii lor, ci şi-au cheltuit și averea lor pentru ei. Să 
socotească primejdiile care însoțesc o astfel de bogăţie, și va prefera atunci 
viaţa săracă dar liniştită. În general, dacă îşi iubeşte soțul, nu va grăi nici- 
când cârteli sau vorbe de ocară la adresa lui. Va prefera să-l aibă lângă ea 
fără averi, decât să fie bogat dar ea să trăiască în nesiguranța și neliniștea 
care însoțesc lucrările negustorești. 

Nici bărbatul însă, auzind cârtelile şi ocările femeii sale, nu trebuie 
s-o înjure sau s-o lovească, sub pretext că are putere asupra ei. Mai bine s-o 
sfătuiască și s-o povăţuiască liniştit fără ca vreodată să ridice mâna asupra 
ei. S-o înveţe filosofia cerească, creştină, care este adevărata bogăţie. S-o 
înveţe nu numai prin cuvinte, ci și prin fapte, că sărăcia nu este deloc 
rea. S-o înveţe să nesocotească slava şi să iubească smerenia; și atunci ea 
nici cârteli n-ar mai rosti, nici bani nu și-ar mai dori. S-o înveţe să nu 
iubească, bijuterii de aur și hainele luxoase şi multele parfumuri, nici să 
nu-și dorească în casă mobilă scumpă și podoabe de prisos. Toate acestea 
vădesc zădărnicie şi prostie. Podoabele ei și ale casei sale să fie buna cuviință 
şi decenţa. Şi ea şi casa în care locuiește să fie înmiresmate de mireasma 
înțelepciunii și a virtuţii.“ (p.298) 

„Dar dacă voieşti numaidecât să placi bărbatului, apoi ai prin ce să-i 
placi: prin gingășie, prin blândeţe, prin onestitate. Căci crede-mă, femeie, 
că dacă bărbatul tău ar fi de o mie de ori aplecat spre desfrânări și nestă- 

pânit, totuși acestea la un loc de le vei avea: blândeţea, cinstea, neîngâm- 
farea, iconomia, simplitatea mai mult îl vor atrage spre tine.“ (p.305) 

„Cel care îsi lasă pe femeia lui, spune Hristos, o face să săvârșească adul- 
ter, iar cel care ia pe cea lăsată, face adulter. Bărbatul care îşi lasă femeia, 
se face pe sine însuși vinovat de păcat, chiar dacă nu ia altă femeie, toc- 
mai pentru că a făcut-o să săvârșească adulter; iar cel care-și ia altă femeie, 
săvârşeşte și el adulter. Să nu-mi spui că a lăsat-o acela! Chiar dacă a lăsat-o, 
rămâne totuși femeia celui care a lăsat-o. Apoi, ca să nu facă pe femeie mai 
obraznică, pentru că toată vina a fost aruncată pe bărbatul care a lăsat-o, 
Hristos îi închide şi ei ușa unei noi căsătorii, spunând: Jar cel care ia pe 
cea lăsată face adulter. Prin aceste cuvinte Hristos duce pe femeie pe dru- 
mul cel bun, chiar fără voia ei: o opreşte de a se mai căsători și nu-i îngă- 
duie să aibe vreun prilej de micime sufletească. Într-adevăr, dacă femeia 
ştie că vrând-nevrând, trebuie sau să trăiască cu bărbatul pe care l-a avut 
de la început, sau, dacă pleacă din casa bărbatului ei, să nu mai aibă nică- 
ieri nici o scăpare, atunci va fi nevoită, chiar fără voia ei, să-și iubească 
soţul. Să nu te miri, dar, că Hristos nu Se adresează femeii când dă aceste 
porunci. Femeia este mai slabă. De aceea o şi lasă la o parte, dar o pune 
pe calea cea bună, amenințând pe bărbat. Hristos a făcut ceea ce face un 
tată care are un copil rău. Tatăl lasă la o parte pe copilul său și mustră pe 
cei care i-au stricat copilul, interzicându-le să mai aibă legături cu el, să 
se mai apropie de el. 

Dacă ţi se pare grea porunca aceasta, atunci adu-ţi aminte de porun- 
cile date de El mai înainte, în care a fericit pe ascultătorii Săi, și vei vedea 
Că şi această poruncă este cu putinţă de îndeplinit, fiind uşoară. Da, cum 
să-ţi alungi femeia din casă când ești blând, făcător de pace, smerit, milos- 
tiv? Cum să te cerţi cu soţia ta când tu împaci pe alţii? Nu numai prin asta, 
dar şi în alt chip a făcut Hristos uşoară porunca aceasta. Prin cuvintele: 
în afară de cuvânt de desfrânare, Hristos lasă bărbatului numai un singur 
caz când își poate lăsa femeia; că altfel s-ar fi ajuns iarăși la același lucru. 
Dacă i-ar fi poruncit bărbatului să o ţină în casă, deși femeia lui a trăit cu 
mulți bărbaţi, atunci fapta bărbatului ar duce iarăși tot la adulter. Vezi ce 
acord este între porunca aceasta și cele spuse mai sus? Bărbatul care nu 
se uită cu ochi desfrânaţi la o femeie nu săvârşeşte adulter; iar dacă nu 
săvârşeşte adulter nu dă prilej unui alt bărbat să-și lase femeia lui. Pen- 

tru aceea, deci, Hristos îl strânge pe bărbat cu toată tăria, îl îngrădește cu 
frică, ridică asupra lui mare primejdie dacă își lasă soţia; căci pe bărbat îl 
face răspunzător dacă femeia săvârşeşte adulter. Așadar, ca să nu socotești 
la auzul cuvintelor: Scoaze-zi ochiul tău, că aceste cuvinte le-a spus şi des- 
pre femeie, Domnul a adăugat la timp îndreptarea aceasta, îngăduindu-i 
bărbatului să-și lase femeia numai într-un singur caz [adulterul]; în 
altul, nicidecum.“ (p.308-309) 

„Ceea ce a unit Dumnezeu, omul să nu despartă. Hristos arată deci că 
divorțul este și împotriva firii şi împotriva legii; împotriva firii, pentru că 
se taie trupul; împotriva legii, pentru că cei ce vor să divorţeze fac lucrul 
acesta împotriva lui Dumnezeu Care i-a unit și a poruncit să nu se des- 
partă.“ (p.309) 

„Femeia de bărbat să nu se despartă. lar de se va şi despărți, să nu se 
mărite, sau să se împace cu bărbatul său (1Co.7,10-11). Fiindcă s-au întâm- 
plat dezbinări, zice, fie din pricina înfrânării, fie din alte pricini și 
micimi de suflet, pentru aceea este cu mult mai bine ca nici începu- 
tul să nu se facă, iar de cumva s-a făcut, apoi rămână femeia cu bărba- 
tul, și chiar dacă nu mai are legături cu dânsul, cel puţin nu mai are 
pe alt bărbat.“ (p.310) 

„Care este, așadar, leguirea pe care ne-a dat-o Pavel? Femeia — zice — 
este legată prin Lege; prin urmare, nu trebuie să se despartă cât timp trăieşte 
bărbatul. Nici să nu meargă la alt bărbat, nici să se unească prin o a doua 
nuntă. Ia vezi cu câtă precizie s-a folosit de cuvinte! Căci nu a zis să zră- 
iască împreună cu bărbatul cât timp e viu, ci femeia e legată prin Lege câtă 
vreme trăiește bărbatul ei; încât, chiar dacă îi dă carte de despărţire, chiar 
dacă părăsește căminul, chiar dacă pleacă la altul, legată fiind prin Lege, 
adulteră se face una ca aceasta. Dacă bărbatul vrea să se descotorosească 
de femeie, ori femeia vrea să-l lase pe bărbat, să-și aducă aminte de cuvin- 
tele acestea și să cugete că Pavel stă de faţă și o prigonește, strigând: femeia 
este legată prin Lege. Căci, după cum robii fugari, chiar dacă părăsesc casa 
stăpânului sunt împiedicaţi de lanţuri, așa şi femeia, chiar dacă îl lasă pe 
bărbat, are legea împotrivindu-se ei asemenea unui lanţ, osândind-o și 
pe adulteră și pe cei care o primesc. Cât timp mai este bărbatul, adulter 
se cheamă acest lucru. Şi tot cel ce se însoară cu cea fugită săvârşeşte adul- 

ter. Şi doar atunci — zice Pavel — îi este cu putinţă să se mărite a doua oară, 
când se dezleagă de lanţ, când se sfârșește bărbatul.“ (p.311) 

„Să ne încredem în această bună leguire și să lepădăm de la noi înșine 
orice rușine, și nici pe femeile noastre să nu le alungăm, nici pe cele 
alungate de alţii să nu le primim. Cu ce ochi va privi bărbatul pe femeie, 
cu ce ochi se vor uita la ea prietenii şi slugile? Căci dacă moare soțul şi cineva 
ia femeia aceluia, şi dacă numai văzând chipul celui mort, ce nu pătimeşte şi 
suferă, ce fel de viață va mai avea dacă bărbatul ei trăiește? Știind cel ce o ia 
că este soția aceluia, cum va veni acasă, cu ce dispoziție a voinței, cu ce ochi o 
va privi pe sotia aceluia ca fiind a sa? Ba mai mult, nici a unuia, nici a celui- 
lalt nu va putea spune cineva că este pe drept una ca aceasta. Căci adultera 
este femeia nimănui. Fiindcă a călcat și legămintele cu acela şi nici la tine 
nu a venit prin leguirea cuvenită. Cum dar nu e nebunie să aduci în casă 
un lucru plin de atâtea rele? Împuţinatu-s-au oare femeile? Pentru ce, dar, 
fiind atâtea, nu ne este cu putinţă să ne luăm femeie după legea cuvenită 
şi cu conștiință curată? Ci alergăm la cele ce ne sunt oprite, răscolind căs- 
niciile şi aducând răzmeriţe între cei de același neam, făcându-ne din toate 
părțile dușmănie, deschizând gurile altora spre mii de osânde şi făcând de 
rușine însăşi vieţuirea noastră. Și ceea ce este mai cumplit decât toate e că 
ne strângem pedeapsă de neînduplecat în ziua judecății. 

Căci ce vom spune Celui Ce ne va judeca atunci când, aducând legea 
în mijloc şi citind-o, va zice: Am poruncit ca pe femeia lepădată să nu o 
iei, pentru că fapta este adulter. Cum, dar, ai îndrăznit să o iei printr-o 
nuntă oprită? Ce vom zice şi cum vom da răspuns? Căci acolo nu e de 
trebuinţă să se aducă înainte legile cele din afară, ci silite sunt să tacă și 
pe cei înfricoșaţi îi leapădă în focul gheenei dimpreună cu adulterii și cu 
cei ce au nedreptăţit căsniciile altora. Cel ce s-a despărţit de femeie fără 
pricină — în afară de cea de desfrânare — și cel ce s-a însurat cu cea 
divorțată, trăindu-i încă bărbatul, vor fi la fel pedepsiţi, dimpreună cu 
cea divorțată. De aceea, mă rog și vă implor, şi pun sufletul pentru voi, să 
nu alunge bărbaţii femeile, nici femeile să nu-și lase bărbaţii.“ (p.312-313) 

„Să chemăm conștiința noastră și să-i cerem socoteală de cuvintele, de 
faptele şi de gândurile noastre; să cercetăm ce s-a săvârșit spre folosul nos- 
tru, şi ce s-a săvârșit spre paguba noastră. Să vedem ce cuvânt s-a cheltuit 
rău, în ocări, în cuvinte de rușine, în insulte; să vedem ce gând a pornit 

ochiul spre desfrânare, ce gând a trecut la faptă spre paguba noastră, 
fie cu mâinile, fie cu limba, fie cu privirea chiar.“ (p.345) 

Din textul de la Deuteronom 13,1-3 trebuie să înţelegem: „Aceasta 
înseamnă că dacă vreun prooroc se va arăta, va face semne, va învia morții, 
va curăța leproșii sau va vindeca schilozii și te va chema, arătându-ţi aceste 
minuni, să nu mai crezi în Dumnezeul tău și să te lepezi de EI, să nu crezi 
în puterea lui. Domnul Dumnezeul tău te încearcă ca să vadă dacă-L iubeşti 
din toată inima ta și din tot sufletul tău. Este limpede dar, că demonii nu 
vindecă. Dacă totuși Dumnezeu le îngăduie cândva să tămăduiască vreo 
boală, așa cum fac oamenii, este ca să te încerce şi nu pentru că Dumne- 
zeu n-ar şti, ci ca să înveţi să nu-i suferi pe demoni nici dacă tămăduiesc. 
Dar ce vorbesc eu de tămăduirea trupului? Dacă cineva te sperie cu ghe- 
ena ca să te lepezi de Hristos, să nu primeşti.“ (p.414) 

„De aceea Stăpânul nostru Hristos, știind că firea noastră se ispiteşte 
ușor și că voinţa ne e trândavă, a pus lege, care îngrădește și opreşte pri- 
vitul cu curiozitate, ca să stingă de departe flacăra care se naște în noi. El 
spune: Cel care se uită la femeie ca să o poftească, a și făcut preadesfrânare cu 
ea în inima lui (Mt.5,28). Cu alte cuvinte Hristos spune: Opresc privirea 
desfrânată, ca să vă scap de fapta ruşinoasă. Să nu socotești că numai înpre- 
unarea face păcatul! Nu! Gândul este acela care aduce osândaf (p.416-417) 

„Nu în unirea trupurilor stă necurăţenia, ci în cugete și în voia omu- 
lui.“ (p.418) 

„Să nu spui: Ce mare lucru este dacă mă uit cu curiozitate la o femeie? 
Dacă săvârșești desfrânarea cu inima, repede o vei îndrăzni și cu 
trupul.“(p.419) 

„Nimeni iubind o femeie măritată, nu poate fi om bun.“ (p.420) 

„Dacă ai devenit mădular al desfrânatei, nu sta în biserică, ca să nu 
pângăreşti locul. Însă dacă te pocăiești şi te îndreptezi, Domnul te va primi 
în locașurile Sale cereşti.“ (p.421) 

„Mulţi dintre cei ce iau aminte la desfrânate, cumplit sunt pierduţi 
şi aici, răbdând vicleniile desfrânatelor. Căci acelea sunt geloase pe con- 
soarta lui și-l rup de apropiata sa şi îl înlănţuie cu totul prin dragostea lor. 
Şi fac farmece şi întrebuinţează filtre şi urzesc multe descântece. Şi așa, îl 
aruncă într-o slăbiciune cumplită şi îl predau stricăciunii şi unei epuizări 

totale, şi mai aduc asupră-i mii de alte rele, ca să-l piardă din viaţa aceasta. 
Dacă nu te temi de gheenă, omule, teme-te de vrăjitoriile lor.“ (p.422) 

„Dacă cineva este mai plecat spre plăcere, mai abitir să fugă de vorbi- 
rea împreună cu desfrânatele.“ (p.423) 

„Vorbind de gheenă și de pedeapsă, şi fiindcă celor neevlavioși şi care 
preferau a trăi în astfel de plăceri [făcând sodomie] nu li se păreau acestea 
demne de credinţă, ci mai degrabă ridicole, Apostolul arată că pedeapsa 
se găsește în chiar această plăcere smintită.“ (p.424) 

„Însă nimic nu poate fi mai inutil decât un desfrânat şi un pederast 
[homosexual]. Nu numai sufletul, ci și trupul pederastului este necinstit și 
vrednic de a fi alungat de pretutindeni. Şi de câte gheene sunt oare vred- 
nici aceștia?“ (p.425) 

„Unii spun că pofta trupului se naște din creier; alţii spun că din 
coapse. Eu însă aş spune că nu se naște din altă parte decât dintr-o voinţă 
desfrânată și dintr-o minte nesupravegheată. Dacă sufletul ne este curat, 
nu ne vatămă deloc mișcările trupului.“ (p.428) 

„Când tu vezi o femeie frumoasă, nu te gândi de îndată cum ai putea 
să te bucuri de plăcerea ei, ci cum să te izbăveşti de acea plăcere.“ (p.432) 

„Cum că îndeletnicirea și grija pot de la cel dintâi atac să alunge răul, 
aceasta este vădit din mai multe părți. Când tu, de pildă, vezi vreo femeie 
frumoasă, și simţi ceva pentru dânsa, să n-o mai vezi defel, și atunci ai 
scăpat. Şi cum am să pot a nu o mai vedea, zici tu, fiind tras de pofta de 
a o vedea? Predă-te pe sineţi altor îndeleltniciri, de pildă, cărţilor folosi- 
torării celor nedreptăţiți, rugăciunilor, filosofiei pentru cele viitoare; cu 
de-acestea ocupă-ţi sufletul. In chipul acesta vei putea îndrepta nu numai 
o rană proaspătă, ci chiar și pe cea învechită și înțepenită, cu ușurință o vei 
alunga. Că dacă batjocura face, pe cel ce doreşte, a desface dorirea, după 
cum spune și proverbul, apoi cu cât mai mult aceste îndeletniciri duhov- 
niceşti nu ne vor depărta de rele, dacă am voi a ne depărta? Dar dacă noi 
pururea stăm de vorbă şi ne petrecem timpul cu niște astfel de săgeți ce 
întruna ne însăgetează, vorbind şi auzind cele ale lor, prin aceasta noi 
întreţinem boala. Dar cum vei putea spune că stingi focul, dacă în fiece 
clipă tu îl aprinzi din nou? Aceste rele izvorâte din obișnuinţă să se spună 
celor tineri, iar celor ajunși de acum bărbaţi și în stare a filosofa să li se 

spună ceea ce este mai mare decât toate, adică frica de Dumnezeu, adu- 
cerea aminte de gheenă și dorinţa de Împărăţia cerurilor — căci toate aces- 
tea sunt de-ajuns spre a stinge focul. 

Pe lângă toate acestea, mai gândeşte-te şi la aceea, că adică ceea ce vezi, 
nimic alta nu este, fără numai flegmă, și sânge, şi suc al unei hrane tre- 
cute în putrezire. Dar, zici tu, floarea este încântătoare la vedere. Dar, iubi- 
tule, nimic nu este mai încântător ca florile ce ies din pământ, și cu toate 
acestea și ele putrezesc și se veştejesc. Deci nici aici nu te uita numai la 
frumuseţea ei, ci pogoară-te mai afund cu gândirea, și atunci, dezve- 
lind cu cugetul acea pieliţă frumoasă, privește cu amănunţime cele 
ce sunt sub dânsa. Fiindcă și trupurile celor ce pătimesc de idropică 
strălucesc frumos și în afară nu au nimic urât, dar dacă cu cugetarea 
ne-am atinge de sucurile ce zac înlăuntrul acelor trupuri, noi nu am 
putea iubi astfel de oameni. Dar poate că ochiul acelei femei este gin- 
gaş, şi zburdalnic în privire, sprâncenele sunt frumos întinse și genele bat 
în vânăt, şi fecioara este blândă, și căutătura liniștită. 

Priveşte bine și aici, şi vei vedea că nimic nu este, fără numai nervi, 
şi vine, şi pieliţe, şi artere. Însă tu închipuie-ţi ochiul acesta îmbolnăvit, 
îmbătrânit, veştejit de tristeţe, umflat de mânie, cât de greţos este, cât de 
iute se nimicește şi cum piere mai repede decât cele scrise. De la acestea 
apoi strămută-ţi mintea la frumuseţea cea adevărată. Dar, zici tu, nu văd 
frumusetea sufletului. De vei voi, o vei vedea, căci după cum te poţi minuna 
de cei ce lipsesc și nu-i poţi vedea cu ochii trupești, ci numai cu cugetul, 
tot așa este cu putinţă a vedea și frumuseţea sufletului fără ochii aceștia 
trupeşti. Nu ai istorisit de multe ori despre vreun chip sau vreo faţă fru- 
moasă? Şi ai pătimit ceva în zugrăvirea acelei frumuseți? Întipăreşte-ţi şi de 
astă dată frumuseţea sufletului și dezmiardă-te cu frumuseţea lui!“ (p.433) 

„Şi tu, dar, când vezi o femeie frumoasă la chip şi minunat îmbrăcată, 
când vezi că pofta te aţâţă, ridică ochii la cununa ce ţi-e gătită sus, ca să 
treci cu vederea peste un astfel de chip!... Copiii, când sunt însoţiţi de 
pedagog, nu aleargă de colo-colo, nu stau pe drum cu gurile căscate, nici 
nu se minunează de orice; cu atât mai mult tu n-ai să faci asta când vezi 
că Hristos este alături de gândurile tale! Cel care se uită la o femeie ca să o 
pofiească a şi făcut desfrânare cu ea în inima lui.“ „Să ardem aici desfrânarea 
cu cuvântul învăţăturii, ca să nu fim siliţi să o ardem acolo cu focul ghe- 

enei.“ „Să ne închipuim un tăietor de lemne. Vrea să taie un stejar. Își ia 
toporul și dă cu el la rădăcină. Dacă-i dă o lovitură şi nu cade copacul cel 
fără roade, nu-i dă, oare, altă lovitură, a patra, a cincea, a zecea? Fă și tu la 
fel! Stejar este desfrânarea, e copac fără roade; face ghindă, hrană pentru 
porci. De multă vreme e înrădăcinată desfrânarea în sufletul tău! A aco- 
perit conștiința ta cu coajă de copaci. Cuvântul meu e toporul. L-ai auzit 
într-o singură zi! Cum să fie doborâtă desfrânarea dintr-o dată, când e înră- 
dăcinată în tine de atâta vreme? Să nu te minunezi de-mi vei auzi cuvântul 
de două ori, de trei ori, de o sută de ori, chiar de zeci de mii de ori! Caută 
numai să tai lucrul cel rău și vânjos, adică obișnuinţa cea rea.“ (p.434) 

„Când vei vedea o femeie frumoasă, având ochi luminoși și veseli, cu 
obrazul strălucind şi cu chipul de o neasemănată frumuseţe, care îţi va 
aprinde gândul şi-ţi va creşte pofta, pune-ţi în minte că este pământ și 
cenușă și sufletul tău va înceta să se mai turbeze. Descoperă pielea feţei ei 
şi atunci vei vedea care este frumuseţea. Nu privi numai faţa cea de deasu- 
pra, ci treci cu gândul înlăuntru şi nu vei afla altceva fără numai oase şi 
vene și flegmă. Şi de nu sunt de ajuns acestea, gândește-te că ea se schimbă, 
îmbărrânește, se îmbolnăvește, i se afundă ochii, obrazul i se îngălbenește și 
toată floarea aceea se strică. Gândeşte-te de ce te minunezi și rușinează-te 
de judecata ta, că te miri de lut şi de cenușă și te aprinzi de praf și spuză. 
Şi zic acestea nu prihănind firea. Să nu fie! Nici ocărând-o şi defăimând-o, 
ci pregătind doctorii celor bolnavi. Şi pentru aceasta a făcut-o Dumnezeu 
în acest fel, ca să-Şi arate și puterea Sa şi purtarea Sa de grijă faţă de noi, 
căci cu prostimea firii ne îndeamnă la smerenie și ne potolește orice poftă, 
şi să-Și arate și înţelepciunea Sa, făcând din lut atâta frumuseţe. De aceea 
atunci când micşorăm firea, descoperim meșteșugul Ziditorului.“ 

„Femeia nu are stăpânire peste trupul său, ci bărbatul. Asemenea şi băr- 
batul nu are stăpânire peste trupul său, ci femeia. Când vezi vreo desfrâ- 
nată amăgind, uneltind împotrivă, cătând la trupul tău, spune-i: Nu este 
al meu trupul, ci al femeii mele. Nu îndrăznesc să-l folosesc rău, nici să-l dau 
altei femei. La tel să facă şi femeia.“ (p.435) 

„De ai război de către pofta curviei, adu-ţi aminte de focul muncii și 
se va stinge acea poftă vicleană.“ (p.436) 

„...Şi de aş voi să îţi văd plăcerea [din împreunare], nu aș găsi-o nicăieri. 
Căci care timp voiești a-ţi fi de mulţămire şi plăcere? Cel dinainte de împre- 


62 


Cum luptăm cu gândurile? 


unare? Dar acel timp este mai mult de nebunie, de smintire, căci a scrâșni 
din dinţi şi a-ţi pierde dreapta judecată nu vine de la plăcere, fiindcă dacă 
ar fi fost din plăcere, nu ţi-ar fi pricinuit din acelea de care suferă cei ce au 
dureri. Căci și cei ce se luptă cu pumnul în stadion, și cei loviți scrâșnesc 
din dinţi, şi femeile ce sunt în facere sfârșindu-se de dureri același lucru îl 
fac. Astfel că aceasta nu este plăcere, ci mai mult un fel de ieșire din sine, 
o smintire, mai mult tulburare. Dar poate timpul de după împreunare? 
Nici acesta nu este de plăcere, fiindcă nici de femeia ce a născut nu zicem 
că este în plăcere, ci că s-a izbăvit de dureri. Aceasta deci nu este plăcere, 
ci mai degrabă boală și moleşire, sau cel mult este mijlocia acestor două. 
Deci care este timpul plăcerii? Nu este nici unul sau, deși este, apoi este 
atât de scurt încât mai că nici nu este. Deși ne-am silit mult ca să găsim 
acel timp și să punem stăpânire pe el, totuși nu am putut. Nu așa este și 
cu timpul celui înfrânat, căci acesta este întins și tuturor învederat, sau 
mai bine zis, întreaga lui viaţă este în plăcere, conștiința lui fiind liniștită, 
valurile fiindu-i alinate și de nicăieri neavând nici o tulburare. Deci fiindcă 
mai ales acesta este în plăcere, pe când iubitorul de plăcere este veşnic în 
tulburare şi tristeţe, apoi să fugim de desfrânare și să iubim cumpătarea, 
ca astfel să ne învrednicim și bunătăţilor viitoare, cărora fie ca toţi să ne 
învrednicim.“ (p.437) 

„Ai îndrăzni oare să te apropii şi să vorbeşti cu unii care au fost prinși 
şi condamnaţi pentru că au încercat să pună mâna pe putere? Eu nu cred. 
Nu-i oare absurd să fugi cu atâta grabă de oameni care fac rău unui om, 
dar să ţi-i faci prieteni pe cei ce au ocărât pe Dumnezeu și să prăznuieşti tu, 
care te închini Celui răstignit, cu cei ce L-au răstignit (se referă la iudei)? 
Aceasta nu-i numai prostie, ci cumplită nebunie!“ (p.705) 

„Ascultaţi răspuns de dosădire voi care vă împrieteniţi şi mâncaţi 
cu ereticii, că sunteţi vrăjmași ai lui Hristos, că nici cel ce se împriete- 
neşte cu vrăjmașii împăratului nu poate să-i fie lui prieten, că încă nici a 
trăi nu e vrednic, ci împreună cu vrăjmaşii îl vor pierde.“ „Deci ascultați 
cei ce vă împrieteniți cu ei, că la cei spurcaţi nimic nu le este curat, ca 
să scăpaţi de urgia ce vine asupra lor. Dar câţi vă pângăriţi cu ei la des- 
fătări, cum îndrăzniţi de vă împărtășiţi cu dumnezeieștile Taine ale lui 
Hristos? Sau n-auziţi pe fericitul Pavel strigând că nu puteţi să mâncaţi şi 
din masa Domnului și din masa dracilor? Ieșiţi din mijlocul lor, zice pro- 

orocul, şi de necurat nu vă atingeţi! Oare ascultați de acestea ce le zicem? 
Oare vă plecaţi spre aceasta? Sau în zadar grăim și ostenim? Însă pentru 
cei ce vor şi se nevoiesc să audă cuvântul și să-l facă, nu mă voi mânia, nici 
nu voi înceta a zice cuvintele lui Pavel: Nu faceri, îndoindu-vă, în alt chip 
ca cei necredincioși, pentru că ce unire are întunericul cu lumina?“ „Auziţi, 
ortodocșilor, și nu vă amestecați cu ereticii! Ascultaţi păstorilor și vă 
cutremurați și nu tăceți, ci mărturisiți vicleșugul păgânătăţii lor. Nu 
daţi loc diavolului, nu lăsaţi ușă lupilor!“ (p.706) 

„Dar ce, zici tu, dacă vrăjmaşii noştri sunt şi elinii (păgâni) apoi nu 
trebuie a-i uri? A uri, da, însă nu pe dânșii, ci credinţa lor; nu pe om, ci 
fapta lui cea rea, părerea lui cea stricată. Omul este lucrul lui Dumnezeu, 
pe când rătăcirea este lucrul diavolului.“ (p.707) 

„Sub numele de eretic apostolul îl înțelege pe cel neîndreptat sau, mai 
bine zis, pe cel ce nu dă speranţă de îndreptare. Căci, după cum a-l trece 
cu vederea pe cel ce dă speranţă de schimbare este rezultatul trândăviei, 
tot așa şi a umbla cu lingușiri și cu binele pe lângă cei ce nu dau semne 
de îndreptare este semn de cea mai de pe urmă prostie și tâmpire, fiindcă 
prin aceasta noi îi facem mai cutezători.“ (p.709) 

„Căci nici nu este îngăduit creștinilor să stârpească rătăcirea cu sila 
şi cu constrângerea, ci să lucreze la mântuirea oamenilor cu convingerea, 
cu cuvântul, cu bunătatea.“ „Psalmul citit azi (Ps.141), ne duce la lupta 
cu ereticii, nu ca să-i doborâm că stau în picioare, ci ca să-i ridicăm, că 
zac la pământ. Așa e lupta noastră! Nu face din vii morţi, ci din morţi, 
vii! E plină de bunătăţi, de multă blândeţe! Nu prigonesc cu fapta, ci cu 
cuvântul! Nu pe eretic, ci erezia. Nu urăsc pe om, ci rătăcirea, şi vreau 
să o nimicesc, nu lupt cu omul, că omul e lucrarea lui Dumnezeu, ci 
cu gândirea pe care a stricat-o diavolul, şi vreau s-o îndrept.“ (p.713) 

„Aruncă undiţa cea plăcută a dragostei, și astfel, cercetând cu ea cele 
ascunse, scoate din prăpastia pierzării pe cel pe care îl îneacă gândurile 
sale. Păruta lui învățătură bună vine sau din prejudecată, sau din neştiinţă. 
Arată-i că învățătura lui e străină de învățătura încredinţată de Hristos 
Sfinţilor Apostoli. lar dacă omul care s-a abătut din calea cea dreaptă va 
voi să primească sfatul tău, el, după cuvântul proorocului, cu viaţă va vieţui 
(1z.3,21), iar tu îţi vei izbăvi sufletul tău. Dar dacă nu va vrea, ci stăruie 
în îndărătnicia lui, tu, ca să nu te acoperi de vină, mărturiseşte-ţi numai 

credinţa ta, cu îndelungă răbdare şi bunătate, ca să nu-ţi ceară Judecăto- 
rul din mâna ta sufletul lui.“ (p.714-715) 

„Cel ce se izbăveşte de patimi grabnic se va izbăvi şi de rătăcire şi se 
va învrednici de adevăr. Să nu crezi că-ţi este de ajuns la aceasta numai să 
nu fi lacom sau să nu curveşti, ci trebuie a împreună-lucra toate cu cel ce 
caută adevărul. Pentru aceea şi zice Petru: Cu adevărat cunosc că Dumne- 
zeu nu este alegător de fată, ci în tot neamul, cela ce se teme de el şi lucrează 
dreptate, primit este la Dânsul (FA.10,34-35), adică îl cheamă și-l trage 
spre adevăr. Nu vezi pe Pavel, că era mai grozav decât toţi în a război și a 
alunga pe creştini? Însă cu toate acestea, fiindcă avea o viaţă neprihănită 
şi nu făcea aceasta din vreo patimă omenească, apoi a şi primit Creştinis- 
mul, ba încă pe toți i-a întrecut. Dar dacă ar zice cineva: Apoi cum cutare 
Elin, deşi este bun, cinstit şi iubitor de oameni, totuşi Stă în rătăcire? — noi am 
putea răspunde că el are vreo altă patimă, ca de pildă slava deșartă, trân- 
dăvia sufletului, sau că nu se îngrijește de mântuirea sa, ci se învârteşte de 
azi pe mâine fără ţintă și cum s-ar întâmpla.“ (p.715-716) 

„Plânge-i pe cei necredincioşi, plânge-i pe cei care prin nimic nu se 
deosebesc de ei, adică pe cei care au murit fără a fi luminaţi de Sfântul 
Botez, fără a fi pecetluiţi cu harul Sfântului Duh. Aceștia sunt cei cu ade- 
vărat vrednici de suspine, pentru că se găsesc în afară de împărăție, laolaltă 
cu cei condamnaţi. Adevărat, adevărat, zic ție: de nu se va naşte cineva din 
apă şi din duh, nu va putea să intre în împărăția lui Dumnezeu (n.3,5).* 
(p.718-719) 

„Taina aceasta a Sfintei Împărtăşanii ne poruncește să fim totdeauna 
curaţi nu numai de jaf şi de răpire, dar chiar de cea mai mică dușmănie.“ 
(p.727) 

„Nici un Iuda să nu fie aici! Nici un iubitor de argint! Dacă nu ești 
ucenic pleacă! Masa aceasta nu-i primeşte pe unii ca aceştia. Cu ucenicii 
Mei vreau să fac Paștele! (Mt.26,18), a spus Domnul. Masa aceasta este 
masa aceea de la Cina cea de Taină, întru nimic mai prejos. N-a făcut-o 
pe aceea Hristos, iar pe aceasta un om. Nu, ci și pe aceasta tot El. Acesta 
este foişorul acela unde era EI cu ucenicii Lui atunci (Lc.22,12). De acolo 
a plecat la Muntele Măslinilor (Mt.26,30). Să plecăm și noi de aici spre 
mâinile săracilor. Munte al Măslinilor este locul unde sunt săracii. (...) 
Nici un om cu inimă de piatră să nu se apropie de Sfintele Taine, nici unul 

care-i crud şi nemilos, nici unul care-i cu totul necurat. Cuvintele aces- 
tea vi le spun și vouă care vă împărtășiți și vouă celor ce împărtășiţi. Este 
de neapărată trebuinţă să vi se spună şi vouă, ca să împărţiţi aceste daruri 
cu multă băgare de seamă. Nu mică vă va fi osânda dacă îngăduiți să se 
împărtășească de la această masă cineva pe care-l știți cu vreun păcat. 
Sângele lui Hristos din mâinile voastre se va cere. De-ar fi general, de-ar 
fi mare dregător, de-ar fi chiar cel cu diadema pe cap, opreşte-l dacă se 
apropie cu nevrednicie! Tu ai mai multă putere decât el. Dacă ţi s-ar fi 
încredinţat să ai grijă de curăţenia apei unui izvor din care bea o turmă și 
ai vedea că vine la apă o oaie plină toată de noroi la gură, n-ai lăsa-o să se 
aplece să bea, ca să nu tulbure izvorul; aici însă nu ţi s-a încredinţat izvo- 
rul unei ape, ci izvorul sângelui și al Duhului.“ (p.728) 

„Când îi vezi pe unii că se apropie, deși au păcate mai murdare decât 
pământul şi noroiul, nu te revolți şi nu-i opreşti? Ce iertare mai poţi avea? 
Pentru aceasta v-a cinstit Dumnezeu pe voi, preoţilor, cu această cinste, ca 
să-i deosebiți pe unii de alţii. Aceasta e vrednicia voastră; aceasta-i trăini- 
cia voastră, aceasta-i toată cununa voastră, nu ca să umblaţi într-o haină 
albă și strălucitoare. Dar de unde știu eu pe cutare și pe cutare? Nu vor- 
besc de cei pe care nu-i cunoşti, ci de cei pe care-i cunoşti. Vrei să-ţi spun 
ceva mai înfricoşător? Nu e atât de mare grozăvia să spunem că au călcat 
în picioare pe Hristos, că au socotit ceva de rând sângele Testamentului și 
au batjocorit harul Duhului (Evr.10,29). Cel care păcătuiește și se apro- 
pie de Sfintele Taine este mai rău decât un îndrăcit: îndrăciţii, pentru 
că sunt stăpâniţi de demoni, nu sunt pedepsiţi; aceștia însă pentru că 
se apropie cu nevrednicie sunt daţi osândei veșnice. Așadar nu numai 
pe aceștia să-i alungăm, ci pe toţi pe care-i vedem că se apropie cu nevred- 
nicie. Nimeni să nu se împărtășească, dacă nu-i ucenic! Nici un luda să 
nu se împărtășească, ca să nu păţească ce-a păţit Iuda. Trup al lui Hristos 
este şi mulţimea aceasta. 

Vezi, dar, ca tu, care împărtășeşti cu Sfintele Taine, să nu mânii pe 
Stăpân dacă nu cureţi trupul acesta! Vezi să nu-i dai sabie în loc de hrană! 
Dacă un om nevrednic vine din neștiinţă să se împărtășească, opreşte-l, 
nu te teme! Teme-te de Dumnezeu, nu de om! Dacă te temi de om, vei fi 
disprețuit de om. Dar dacă te temi de Dumnezeu, vei fi respectat și de om. 
Dacă nu îndrăzneşti să opreşti de la Sfânta Împărtășanie pe unul nevred- 

nic, adu-l la mine. Nu-i voi îngădui o astfel de îndrăzneală. Mai degrabă 
mă voi despărți de suflet decât să împărtășesc cu sângele Stăpânului pe 
un nevrednic; mai degrabă îmi voi răspândi sângele meu decât să împăr- 
tăşesc cu sângele acesta atât de înfricoșător pe unul care nu merită. Nu 
ai nici o vină dacă nu cunoşti pe cel nevrednic, deși l-ai cercetat cu 
de-amănuntul. Cele ce ţi le-am spus, le-am spus de cei pe care-i cunoşti. 
Dacă vom îndrepta pe cei pe care-i cunoaștem, Dumnezeu ni-i va face 
cunoscuţi repede şi pe cei pe care nu-i cunoaştem. Dar dacă îngăduim să 
se împărtășească cei pe care-i cunoaştem că sunt păcătoși, pentru ce să ne 
mai facă Dumnezeu cunoscuţi pe cei pe care nu-i cunoaștem? Nu spun 
cuvintele acestea ca să oprim de la împărtăşire pe oameni, nici să-i alungăm 
din biserică, ci ca să-i aducem la Sfânta Împărtăşire după ce s-au îndreptat, 
ca să ne dăm silința să-i îndreptăm. Așa vom face îndurător și pe Dumne- 
zeu. Vom găsi mulți oameni care să se împărtășească cu vrednicie [în sec. 
IV numit şi veacul de aur al Bisericii creştine, se găseau într-adevăr mulți 
care să se împărtășească cu vrednicie, azi însă, situaţia este exact pe dos] 
şi vom primi şi mare răsplată și pentru râvna noastră şi pentru grija ce o 
purtăm de alţii.“ (p.728-729) 

„De aceea am postit postul de patruzeci de zile, şi ne-am adunat de 
atâtea ori aici ascultând rugăciunile și predica, pentru ca, prin această 
râvnă, ştergând păcatele ce s-au lipit de noi în orice chip anul acesta, cu 
duhovnicească încredere să ne împărtăşim în chip evlavios din acea jertfă 
fără sânge; dacă nu va fi așa, zadarnic și fără nici un folos ne-am necăjit 
cu acest post. De aceea fiecare să se socotească, ce păcat și-a îndreptat, ce 
virtute a dobândit, de ce nărav s-a scăpat, ce pată de pe el şi-a spălat-o, şi 
întru ce s-a făcut mai bun. Și dacă va descoperi că de pe urma postului 
s-a ales cu acest frumos câştig și e încredinţat că şi-a îngrijit rănile cu cea 
mai mare luare aminte, să se apropie. Dacă, nesocotind acestea, nu se va 
putea lăuda decât cu postul, și nu va putea dovedi că în alte privinţe 
s-a făcut mai bun, să rămână afară și să intre numai atunci când se va 
fi curăţat de toate păcatele. Să nu se bizuie numai pe post acela care a 
stăruit în rele fără să se îndrepte.“ (p.732) 

„Căci precum cel care curveşte [azi majoritatea tinerilor trăiesc în cur- 
vie şi foarte mulţi dintre cei divorțaţi şi recăsătoriţi, chiar dacă s-au cunu- 
nat la biserică, nefiind divorţaţi canonic — adică neavând ca pricină de 

divorţ adulterul sau căderea în erezie cum se arată în Pidalion, Ed. Cre- 
dinţa strămoșească, 2007, p. 94-98 — trăiesc şi ei în preacurvic] şi huleşte 
nu se poate împărtăși din Sfânta Masă, tot aşa cel care are un dușman, și-i 
păstrează mânie neîncetat, nu poate primi Sfânta Împărtășanie.“ (p.733) 

„Nimeni, dar, să nu fie prefăcut, nimeni să nu fie plin de răutate, nimeni 
să nu aibă venin în cuget, ca să nu se împărtășească spre osândă. Căci și 
atunci diavolul a intrat în Iuda după ce s-a împărtășit; diavolul n-a disprețuit 
Trupul Srăpânului, a disprețuit pe Iuda, pentru nerușinarea lui, ca să afli că 
în aceia care se împărtășesc cu nevrednicie cu Dumnezeieștile Taine, în 
aceia, mai cu seamă, intră mereu diavolul, ca și în Iuda atunci. Cinstea 
este de folos celor vrednici, dar cei care se bucură cu nevrednicie de cin- 
ste îşi atrag mai mare osândă. Nu vă spun acestea ca să vă înfricoșez, ci ca 
să vă întăresc. Nimeni, dar, să nu fie Iuda, nimeni când vine să se împăr- 
tăşească să nu aibă venin de răutate. Sfânta Jertfă este o hrană duhovni- 
cească. Şi după cum atunci când hrana cea trupească ajunge într-un sto- 
mac bolnav, care are sucuri rele, hrana măreşte și mai mult boala, nu din 
pricina ei, ci din pricina bolii stomacului, tot astfel se întâmplă și cu Tai- 
nele cele duhovnicești: și ele, când intră într-un suflet plin de răutăți, îl 
strică şi mai mult îl pierd, nu din pricina lor, ci din pricina bolii sufletu- 
lui care a primit Tainele.“ (p.745) 

„Pentru că zice dumnezeiescul Apostol: cel ce mănâncă și bea cu 
nevrednicie, vinovat este Trupului și Sângelui Domnului nostru lisus Hris- 
tos, adică, câtă muncă vor lua evreii ce au răstignit pe lisus Hristos, atâta 
va lua și acela. Că precum acei ucigași sunt vinovaţi sângelui, așa și cei 
ce nevrednici se împărtășesc cu Sângele și Trupul lui Hristos. Ca şi cum 
cineva ar sparge sau ar întina haina împăratului, pe împăratul batjocoreşte; 
aşa și la Sfintele Taine, este ca şi când ar omorî Trupul Domnului nos- 
tru lisus Hristos, cei ce-L primesc cu suflet şi cu gând necurat, încât atâta 
sunt de multe cele ale nelegiuirii, pe cât sunt cele ale batjocoririi.“ „De 
vei vedea pe cineva curvind și va vrea să se împărtășească așa nevred- 
nic, spune preotului în taină că cutare om este nevrednic și vrea să se 
împărtășească și oprește pe necuratul. Iar de vei acoperi, ești părtaş la 
păcatul acela.“ (p.746) 

„Evangheliştii şi-au scris Evangeliile lor nu ca Platon, care a scris acea 
lucrare numită Republica sau ca Zenon sau ca altcineva care a dat reguli 

de purtare în viaţă și a alcătuit legi. Toți aceștia au arătat prin scrierile lor 
că au fost inspirați de un duh rău, un demon sălbatic, care duce război 
oamenilor, un dușman al creştinătăţii, un vrăjmaș al bunei rânduieli, un 
demon care răstoarnă totul. Poţi spune altceva, când ei, în scrierile lor, cer 
ca femeile să fie comune bărbaţilor, când aduc pe fecioare goale în arene 
în văzul bărbaţilor, când îngăduie concubinajul, când amestecă şi răs- 
toarnă totul și calcă în picioare legile firii? Toate cele spuse de ei sunt năs- 
cociri ale demonilor și împotriva firii. Despre acestea însăși firea ne poate 
da mărturie, că ea însăşi nu îngăduie astfel de lucruri. [...] Nu poţi spune 
că Evangheliile au fost primite de toţi pentru că sunt scurte și simple. Nu, 
pentru că sunt cu mult superioare scrierilor amintite mai sus. Nici prin 
vis nu s-au gândit filosofii aceia la feciorie, și nici la numele ci, la sărăcia 
de bună voie, la post sau la ceva asemănător tot atât de înalt. Pescarii noș- 
tri, însă, n-au izgonit numai pofta, nici n-au pedepsit numai fapta, ci și 
privirea desfrânată, insulele, râsul dezmăţat, îmbrăcămintea nepotrivită, 
mersul necuviincios, strigătul, mergând cu purtarea de grijă până la cele 
mai mici fapte din viaţa omului. Au umplut toată lumea cu sadul fecio- 
riei. Au convins pe oameni să filosofeze despre Dumnezeu și despre cele 
din ceruri așa cum nimeni dintre filosofi n-a filosofat vreodată. Cum ar 
fi putut filosofa așa, când ei au îndumnezeit chipurile animalelor sălba- 
tice, ale fiarelor, ale târâtoarelor și ale altor animale mult mai nevrednice? 
Şi iată, învățăturile înalte ale pescarilor sunt primite şi crezute, înfloresc și 
se răspândesc în fiecare zi, pe când învăţăturile filosofilor se duc, pier, dis- 
par mai iute ca pânza de păianjen. Şi pe bună dreptate, pentru că demo- 
nii le-au propovăduit. Din pricina aceasta sunt pline de desfrânare, pline 
de multă întunecime şi de mai multă nerozie.“ 

„Poate fi, oare, ceva mai de râs decât o lucrare ca Republica lui Platon, 
în care filosoful, în afară de cele spuse mai sus, ca să poată arăta ce este 
dreptatea, a scris pagini întregi pline de neclaritate? Chiar dacă spusele 
sale ar avea vreun folos, totuși sunt cu totul netrebuincioase pentru 
viața oamenilor. Dacă un plugar, un fierar, un zidar, un corăbier, într-un 
cuvânt un meseriaș, care se hrănește din lucrul mâinilor sale, și-ar părăsi 
meseria şi munca sa cinstită și şi-ar cheltui atâţia și atâţia ani ca să înveţe 
din scrierile unui filosof ce este dreptatea, ar ajunge să moară de foame 

înainte de a o învăţa și ar pleca de pe lumea aceasta sfârșindu-și viața în 
chip silnic, fără să ajungă să înveţe ceva practic.“ (p.782-783) 

„Filosofia este un bun destul de mare. Eu vorbesc despre a noastră 
căci, în ce priveşte învățătura neamurilor, aceasta nu este decât cuvinte şi 
poveşti şi încă poveşti care n-au nimic filosofic în ele. În sfârşit, printre ei 
totul se face din mândrie și din vanitate. Filosofia este deci un bine destul 
de mare, pentru că, chiar în această viaţă ea ne răsplăteşte. Spre exemplu, 
cel ce disprețuiește bogăţiile, simte deja, de acum, tot folosul acestui 
dispreţ, el este lipsit de orice grijă în plus și fără de folos. Cel ce calcă 
în picioare slava, primeşte de aici de jos răsplata sa, pentru că el nu este 
rob nimănui, fiindcă se bucură de adevărata libertate. Cel ce dorește 
bunurile cerului, primește în această viaţă răsplata sa, pentru că el nu 
face nici un caz de lucrurile prezente și trece cu ușurință peste toate 
greutăţile și necazurile acestei vieţi.“ (p.784) 

„Dorinţa după posturi de cinste — dintre toate patimile, dorința aceasta 
duce cel mai mult la pieirea sufletului omenesc.“ (p.792) 

„Vă rog, dar, să ne străduim totdeauna să fim însuflețiţi de gânduri 
curate. Gândul curat este pricina tuturor bunătăţilor. Bunul Stăpân nu 
se uită atât la ceea ce facem cât la ceea ce avem înăuntru, în mintea noas- 
tră, de acolo de unde pornesc faptele noastre; și, uitându-se la gândurile 
noastre lăuntrice, primeşte faptele noastre sau își întoarce spatele. Fie de 
ne rugăm, fie de postim, fie de facem milostenie — că acestea sunt jertfele 
noastre cele duhovnicești —, fie de facem o altă faptă duhovnicească, să o 
facem mânaţi de gânduri curate, ca să primim cunună vrednică de oste- 
neli. N-am face, oare, cea mai mare prostie să îndurăm ostenelile, dar să 
fim lipsiţi de răsplată, din pricină că n-am făcut faptele de virtute după 
cum cer legile date de Dumnezeu? Da, este cu putinţă, este cu putință 
datorită nespusei iubiri de oameni a lui Dumnezeu, să primim cunună 
chiar pentru o faptă nesăvârșită, numai pe temeiul gândului.“ „Nică- 
ieri n-a spus (Dumnezeu) că trupul este de vină pentru săvârşirea păcate- 
lor, ci necontenit a spus că de vină este gândul nostru cel rău. Nu este de 
vină ochiul care vede, ci mintea și cugetul. Adeseori când mintea ne este 
îndreptată în altă parte, ochiul nu vede pe cei din faţă. Prin urmare, vede- 
rea nu se datorește în întregime ochiului.“ (p.793) 

„Într-adevăr, orice ar fi ei, elini, iudei, eretici sau creştini, cu toții 
mărturisesc acest lucru: că Dumnezeu este drept. Dar în această lume sunt 
mulți păcătoşi care pleacă dincolo nepedepsiţi, la fel cum şi mulţi virtu- 
oşi pleacă după ce au pătimit aici multe rele. Deci, dacă Dumnezeu este 
drept, atunci unde-i va recompensa cu bune pe cei buni și cu rele pe cei 
răi, dacă gheenă nu există și nu va fi nici învierea morţilor? Acest cuvânt 
repetat fără încetare și acelora, și nouă, nu ne va lăsa să ne îndoim des- 
pre înviere.“ (p.819) 

„Aşa, însuși Domnul ne îngrozeşte cu iadul. De aceea să nu ne îndoim 
de existenţa iadului, ca să nu ajungem într-însul. Căci cine nu crede că 
există iad, pururea va fi ușuratic la minte și leneș, iar cel ce va fi așa, desi- 
gur va ajunge în iad. De aceea să nu ne îndoim de iad, ci foarte mult să 
vorbim despre dânsul, ca astfel cu atât mai puţin să păcătuim.“ „Orice 
cuvinte pe care le luăm din Scriptură despre iad, spun [cei ce nu cred în 
el], că sunt doar ameninţări și că nu se vor înfăptui. Bine, să acceptăm — 
chiar dacă asta dovedeşte necuviinţă — că așa ar fi cu privire la cele viitoare. 
Însă cu privire la cele ce s-au întâmplat, pentru cele ce s-au făptuit deja, ce 
ne vor spune? Îi întrebăm: Aţi auzit de marea nenorocire, de acea distru- 
gere a lumii care s-a petrecut în vremea lui Noe! Nu cumva şi aceea a fost 
spusă doar ca o ameninţare? Nu s-a întâmplat, nu s-a înfăptuit? N-o măr- 
turisesc chiar şi munţii Armeniei, unde s-a oprit corabia pentru a aduce 
aminte de întâmplare? Și atunci mulţi ziceau că nu se va întâmpla nimic 
rău. O sută de ani a construit corabia bietul Noe, o sută de ani a strigat, 
dar nimeni nu l-a crezut. Şi pe când nu credeau în cuvintele amenințătoare, 
i-a aflat pedeapsa adevărată. Așadar Cel Care i-a pedepsit atât de aspru, nu 
ne va pedepsi mult mai aspru pe noi? Căci fărădelegile timpurilor noastre 
nu sunt deloc mai mici ca cele din vremea aceea.“ (p.820) 

„Auzi ce spune Pavel: Să nu ne desfrânăm, cum s-au desfrânat unii 
israeliți şi într-o singură zi au căzut douăzeci şi trei de mii; nici să-L ispi- 
tim pe Domnul, aşa cum L-au ispitit unii din ei şi au pierit de șerpi; nici să 
cârtiți, așa cum au cârtit unii din ei, şi au fost nimiciţi de către pierzătorul 
(1Co.10,8-10). Așadar dacă desfrânarea și cârtirea au o asemenea urmare 
nimicitoare, ce urmare vor avea păcatele noastre? Şi să nu te amăgești, 
văzând că acum Dumnezeu nu pedepseşte imediat. Aceia au fost pedepsiţi 
atunci în același ceas pentru că nu știau nimic despre iad. Tu însă vei plăti 


71 


Sfântul loan Gură de Aur 


acolo păcatele pe care le faci aici. Apoi gândeşte-te şi la următorul lucru: 
Dacă pe israeliți, care se aflau într-o stare duhovnicească de prunc, i-a 
pedepsit Dumnezeu atât de aspru, cum se va milostivi de noi? Așa ceva ar 
fi lipsit de judecată. Noi, chiar și pentru aceleași păcate ca ale lor, avem o 
vină mai mare. De ce? Fiindcă ne-am învrednicit să primim har mai mare, 
harul lui Hristos, harul Sfântului Duh.“ (p.821) 

„Iar dacă sunt unii care nu cred în pedepsele viitoare, să-i facem 
prin cele trecute să se îngrijească de virtute, povestindu-le de sodomiţi, 
vorbindu-le de potop, amintindu-le de pedepsele date egiptenilor, pentru 
ca, înțelepţindu-se cu pedepsirea altora și ducând viață curată, să primească 
şi învăţătura despre iad și înviere. Pentru că și acum toţi câţi nu cred în 
judecata viitoare nu au altă pricină de a nu crede decât aceea că au o viaţă 
stricată și o conştiinţă rea. Prin urmare, dacă ne curățim de păcate și dacă 
ne învaţă minte frica pricinuită de pedepsele trecute, vom fi înduplecaţi 
să primim şi învăţătura despre pedepsele cele viitoare.“ (p.822) 

„De ţi se va fi întâmplat să mergi într-o baie înfierbântată sau de te-au 
prins vreo dată frigurile cu căldură mare, atunci să-ţi aduci aminte de para 
muncii şi de atunci te vei scula și vei fugi de păcat; cel ce are lucruri și 
bune și rele tot are oarecare mângâiere puţină de [în] muncă, pentru că 
iată că îţi zic păcătosule să nu te laşi să cazi în deznădăjduire și să zici, lasă 
să fac toate păcatele de vreme ce am să merg în iad. Eşti curvar, nu te face 
şi sodomit; ești fur, nu te face și ucigaș, și tot vei avea mai puţină muncă, 
iar cel ce este pustiu de tot felul de bunătăţi nu poate să zică câte rele va 
petrece dacă se va duce în munca cea fără de moarte, pentru că acolo va 
fi mare cercetare lucrurilor celor rele.“ (p.830) 

„Pentru ce nu voieşti tu să ierți? M-a mâhnit foarte adânc, zici tu, 
mi-a făcut o nedreptate înmiită, m-a adus chiar la primejdie de viată. Dar 
ce sunt toate acestea? El, totuși, nu te-a răstignit, ca jidovii pe Domnul! 
Dacă tu nu ierți mâhnirea pricinuită ţie de aproapele tău, nici Tatăl cel 
ceresc nu-ți va ierta ţie păcatele tale; și cu ce conștiință vei putea tu să te 
rogi şi să zici: Tatăl nostru, care esti în ceruri, sfintească-se numele Tău, şi 
celelalte mai departe? Hristos tocmai pentru mântuirea oamenilor a dat 
însuși sângele Său, pe care aceştia l-au vărsat. Ce poţi tu să faci care să se 
asemene cu aceasta? Când tu nu ierți pe vrăjmaşul tău, strici nu atât lui, 
cât ţie însuţi, gătindu-ţi pentru ziua cea viitoare a Judecăţii o osândă veş- 

nică. Căci Dumnezeu de nimenea nu se îngreţoşează așa de tare și pe nime- 
nea nu osândește așa de mult ca pe cel ce râmâne neîmpăcat, a cărui inimă 
este umflată de mânie și aprinsă de izbândire.“ „...dacă ne lipsește împă- 
carea, atunci, de am avea mii de fapte bune, toate acelea vor fi deşarte și 
zadarnice.“ (p.851) 

„...cel stăpânit de această patimă [invidia], de ale sale păcate nu se gri- 
jeşte defel, iar pentru binele străinilor se topește de ciudă.“ (p.860) 

„De aceea, chiar de ar face cineva minuni, chiar de ar trăi în feciorie, 
chiar de ar posti, chiar de s-ar culca jos pe pământ, şi prin aceste virtuţi ar 
ajunge la înălțimea îngerilor, totuși pentru o asemenea faptă [invidia], va 
fi mai pângărit decât curvarii şi preacurvarii, şi mai nelegiuit decât tâlha- 
rii şi profanatorii de morminte.“ (p.863) 

„Unii ca aceștia pururea se află plini de tulburare și de mâhnire și sufle- 
tele lor merg la iad, că nu este păcat mai rău decât zavistia, adică decât 
pizma, pentru că preacurvarul se alege cu ceva dulceaţă și apoi în scurtă 
vreme se curăţeşte de păcat, că îmbătrâneşte sau se îmbolnăvește și acelea-l 
opresc și se pocăiește şi se mântuiește, iar zavistnicul, mai înainte de cel 
ce se zavistuieşte, el pe sine se muncește și se pedepseşte și nu părăsește 
păcatul niciodată, ci se face ca porcul care se tăvăleşte în gunoi și se asea- 
mănă cu diavolul.“ (p.865) 

„Cum vom scăpa, dar, de acest păcat? Dacă ne vom gândi că, după 
cum desfrânatului nu-i este îngăduit să intre în biserică, tot aşa nici invidi- 
osului; ba cu mult mai mult acestuia decât aceluia. Acum însă noi nici nu 
socotim invidia păcat. De aceea nici nu ne sinchisim. Dacă însă am ajunge 
să ne dăm seama bine că invidia e un mare păcat, ne-am dezbrăca uşor de 
el. Plângi deci şi suspină! Boceșşte și roagă pe Dumnezeu! Fii încredinţat 
că eşti stăpânit de un greu păcat și pocăiește-te! Dacă gândești așa, scapi 
repede de boală“ (p.868). 

„... unui slab chiar Pavel poate să-i aducă vătămare, pe când pe cel 
tare nici satana nu poate să-l vatăme vreodată.“ „Vezi că aceia fără minte și 
nepăsători nu câştigă nimic din cele ce le sunt de folos, dar cei cu minte 
teafără și treji scot cel mai mare folos din cele pentru care alţii se scan- 
dalizează? Acest lucru poate fi văzut și în cazul lui Iuda şi a lui Iov. Fiindcă 
Iuda n-a fost mântuit nici de Hristos, Care a îndreptat lumea, dar lov n-a 
fost vătămat nici de diavolul care i-a pierdut pe atâţia.“ (p.871) 

„Cine însă este ușuratic la minte și nu are un îndemn tare spre bine, 
acela cade în păcat şi se aruncă pe sine în pierzare, chiar de nu ar fi diavo- 
lul.“ „Noi admitem că la foarte multe păcate satana ne ademenește; însă 
la cele mai multe noi înșine ne dedăm, prin trândăvia și lenevirea noas- 
tră. Nicăieri nu zice Sfânta Scriptură că, la fratricidul lui Cain, satana ar fi 
fost în joc. Dar să presupunem că satana a şoptit lui Cain gândul cel rău, 
totuși vinovăția păcatului rămâne asupra aceluia care a primit şoptirea, a 
urmat ei şi i-a dat cel dintâi prilej de a se apropia de sufletul său. [...] Însă 
zicând eu acestea, nu voiesc să eliberez pe satana de ocară, că el pândește 
pe fiii omeneşti, ci voiesc să zic numai că, dacă noi n-am păcătui cu pro- 
pria noastră voință, nimeni n-ar putea să ne arunce în pierzare. Iară cel 
ce se lasă amăgit aşa lesne ca Eva, sau precum Cain, acela de dinainte tre- 
buie să fi fost ușuratic la minte și nu cu destulă pază asupra sa, căci satana 
n-ar fi avut atâta putere dacă sufletul ar fi fost priveghetor şi cu îngrijire 
de mântuirea sa.“ (p.872) 

„Şi după cum copiii sunt aspru bătuţi când nu-și fac lecţiile și se iau 
cu joaca, tot așa și noi vom primi cea mai cruntă pedeapsă dacă acum 
ne cheltuim toată râvna cu clădiri de case şi acareturi, iar la înfricoșătoa- 
rea judecată nu vom putea să arătăm, prin fapte, lecţiile cele duhovni- 
cești. Nimeni nu va fi exceptat: tată, frate, oricine. Toate casele și acaretu- 
rile noastre vor pieri, dar osânda, strânsă de pe urma lor, rămâne veşnic, e 
nemuritoare. Așa se întâmplă și cu copiii: când tatăl le strică jucăriile, pen- 
tru că sunt leneși și nu-și caută de carte, copiii plâng necontenit!“ (p.886). 


Lumina Sfintelor Scripturi (antologie tematică 
din opera Sfântului loan Gură de Aur), vol. II 
(Î-Z) 

(Ed. Anestis, 2008) 


Drd. Liviu Petcu 

„Noi trebuie să mâncăm atât cât ne este de ajuns să trăim, și să ne 
îmbrăcăm cu haine atât cât să ne acopere trupul, adică să ne acoperim 
goliciunea şi nimic mai mult; iar o astfel de haină o poate avea oricine.“ 


(p.5) 

„...să nu-i fericim pe cei care se bucură de plăceri materiale, ci pe cei 
care se feresc de ele. Aceştia se îndreaptă spre rai, pe când celalţi, merg 
spre iad.“ (p.11) 

„Deci ce înţeles au cuvintele: Nu judecați, ca să nu fiți judecați? (...) 
După părerea mea aici Hristos nu ne poruncește să nu judecăm în gene- 
ral nici un păcat, nici nu ne opreşte să facem așa ceva, ci opreşte pe cei 
care, plini de nenumărate păcate, tăbărăsc pe alţii pentru păcate întâm- 
plătoare. Cred că Hristos face aici aluzie și la iudei, care erau straşnici 
acuzatori ai semenilor lor pentru greșeli mici şi neînsemnate, deşi ei 
săvârşeau, fără să se sinchisească, păcate mari.“ (p.59) 

„Ce? Dacă este cineva desfrânat, să nu-i spun că desfrânarea este un 
păcat, să nu-l îndrept pe cel ce trăieşte în desfrâu? Îndreaptă-l, dar nu 
ca dușman, nici nu-l pedepsi ca vrăjmaș; ci ca doctor pregătește-i leacul! 
Hristos n-a spus: Să nu opresti pe păcătos, ci: Să nu judeci!, adică să nu-i 
fii aspru judecător. De altfel, după cum am spus mai înainte, porunca 
aceasta nu priveşte păcatele mari, păcatele interzise cu desăvârșire, ci 
păcatele ce nici nu par a fi păcate.“ (p.61) 

„Da, vom da socoteală de păcatele săvârșite cu voie şi fără de voie. 
De cel care se va lepăda de Mine înaintea oamenilor, spune Hristos, Mă 
voi lepăda și Eu de el înaintea Tatălui Meu (Mt.10,33). Chiar dacă lepă- 
darea de Hristos este fără voia noastră, totuși nu scăpăm de pedeapsă, 
ci vom da socoteală și de ea. Vom da socoteală și de cele pe care le ştim 
şi de cele pe care nu le știm. Nu mă știu vinovat cu nimic, spune Pavel, 
dar nu cu aceasta m-am îndreptățit (1Co.4,4). Vom da socoteală de cele 
făcute cu știință şi de cele făcute cu neștiinţă. Le mărturisesc lor, spune 
Pavel, că au râvnă pentru Dumnezeu, dar nu cu ştiinţă (Rm. 10,2); totuși 
aceasta nu le e de ajuns pentru apărarea lor. Scriindu-le corintenilor, le 
spune: Dar mă tem ca nu cumva, precum șarpele a amăgit pe Eva cu vicle- 
sugul său, tot așa să abată gândurile voastre de la curăția cea întru Hris- 
tos (2Co.11,3).“ (p.63) 

„Şi nu numai din pricina unei vieţi stricate, ci, de multe ori, chiar 
numai din pricina unui singur defect ne vom duce în gheenă, dacă nu 
vom avea cu noi celelalte bunuri care să contrabalanseze.“ (p.64) 

„[La Judecata obştească] vom da seama până şi de cele mai mici din- 
tre păcate, precum și pentru meritele noastre, mari sau mici, va fi cea 

mai exactă cercetare. Vom da seama și de privirile cele desfrânate, și de 
cuvintele cele zadarnice, și de râsul cel prostesc, şi de beţia cea aiuritoare. 
Vom lua plată chiar și pentru un pahar cu apă rece, ba şi numai pentru 
o picătură.“ (p.69) 

„Fiecare din noi să cugetăm la sarcinile de păcate pe care le avem, 
şi să aşezăm ca contra-balanţă binefacerile noastre, şi încă mai multe 
chiar să punem în cumpănă, pentru ca nu numai păcatele să se stingă, 
dar încă ca dreptăţile noastre să se aibă în vedere la justificarea noastră. 
Dacă nu vor fi tot pe atâtea fapte bune, pe câte fapte rele sunt în sar- 
cina noastră, ba încă chiar mai multe, ca astfel din cele prisoselnice să 
ni se calculeze la justificarea noastră, nimeni nu ne va putea sustrage de 
la pedeapsă.“ (p.70) 

„Cei ce fac binele se vor bucura de bunătăţile cele din ceruri, pe când 
acei ce deși poate nu pot fi acuzaţi pentru vreun rău, dar totuși fiindcă au 
neglijat de a practica fie chiar una din faptele bune, vor fi târâţi în focul 
gheenei împreună cu cei ce au făcut toată viaţa lor numai rele.“ „E mai 
bine ca să nu ne mai punem niște astfel de întrebări necugetate, ca de 
exemplu: cel ce nu a făcut nici un rău în viaţa sa, dar în același timp nu 
a făcut şi nici un bine, în care anume loc va sta? Pentru că chestiunea e 
limpede. A nu face cineva binele, este același lucru cu a face răul.“ (p.81) 

„Dar cum de nu este nici unul, veţi zice voi, care să se îndulcească 
de repaus atât aici cât și dincolo? Aceasta, iubiţilor, nu poate să fie, 
numărându-se [între] lucrurile cele cu neputinţă. Căci, desigur, nu se 
poate ca pe acea lume să se îndulcească de cinste cel ce trăiește aici fără 
grijă, în siguranţă și în desfătare, cu necumpătare şi cu ușurătate de minte. 
Cine voiește a fi acolo părtaş la cinste, acela nu poate trăi aici fără cercare 
şi osteneală. Deși nu l-ar apăsa sărăcia, totuşi el are a se lupta de-a puru- 
rea împotriva poftelor, iar aceasta nu este o mică muncă și povară. Deși 
nu l-ar chinui vreo boală, totuşi îl rănește fierbinţeala mâniei; şi înfrâ- 
narea mâniei pricinuieşte dureri nu mici. Deși n-ar veni asupră-i vreo 
nenorocire, totuși el are a se lupta de-a pururea cu gândurile cele păcă- 
toase; iar spre a înfrâna poftele cele nestăpânite, a birui ambiția, a smeri 
semeţia, a se lepăda de dezmierdări și a trăi cu o aspră înfrânare, se cere 
osteneală nu mică. Cine însă nu face acestea și alte asemenea lucruri, 

acela nu se poate mântui. Prin urmare, cerul nu se poate dobândi fără 
osteneală, fără luptă şi încercări.“ (p.134) 

„Pentru că femeile celelalte, care se împodobesc spre a atrage spre 
ele ochii celor cu care se întâlnesc, chiar dacă nu rănesc pe nimeni, își 
primesc osânda cuvenită lor. A făcut farmece, a pregătit otrava, deși n-a 
dus paharul la gura nimănui; mai bine spus, paharul l-a dus, dar nu s-a 
găsit nimeni ca să-l bea.“ (p.138) 

„Atâta vreme căt ne împodobim trupul e greu să ne împodobim 
sufletul. Nu e cu putinţă ca în același timp să ne împodobim și sufletul 
şi trupul.“ (p.140) 

„Pe muierile acelea ce se împodobesc pentru a curvi, oare nu le vei 
crede că se împreună cu diavolul? Şi cine va grăi împotriva acestui cuvânt? 
Iar dacă cineva ar grăi împotrivă, apoi atunci să dezvelească sufletul unei 
astfel de muieri, şi va vedea numaidecâr pe acel viclean drac cum o stă- 
pâneşte.“ (p.143) 

„Să nu ne împodobim trupul, fiindcă această grijă este de prisos și 
prostească. Să nu învăţăm pe bărbaţi să iubească numai faţa; căci dacă tu 
eşti împodobită în așa fel, uitându-se la faţa ta, iute va fi atras spre des- 
frânare; iar dacă tu îl vei învăţa să iubească purtarea femeii și podoaba 
sufletului ei, el nu va desfrâna cu ușurință, căci nici nu va găsi unele 
ca acestea la o desfrânată, ci din contră. Să nu-l deprinzi a se lăsa să fie 
stăpânit de râs sau de îmbrăcămintea sumară, ca nu cumva otrava să se 
îndrepte contra ta. Învaţă-l să se bucure totdeauna de cumpătare, şi vei 
putea face acest lucru, dacă şi înfățișarea ta va fi la fel, fiindcă dacă tu 
eşti îngâmfată și îmbrăcată sumar, cum vei putea scoate din gură vorbe 
demne și cuviincioase? Şi cine oare nu va râde de tine şi nu te va lua în 
bătaie de joc?“ (p.146) 

„De ai fi ca să placi bărbatului tău, ai purta podoabele și în casă, dar 
nu este așa.“ (p.149) 

„Viaţa creștinului trebuie a fi încărcată de sânge, de sânge însă, nu 
ca să se verse sângele străin, ci a fi cineva gata de a-și vărsa sângele său. 
Cu atâta bunăvoință deci noi ne vărsăm sângele nostru, când aceasta 
o facem pentru Hristos, cu câtă bunăvoință ar vărsa cineva apă, (căci 
apă este sângele care circulă primprejurul trupului), şi cu atâta ușurință 
ne dezbrăcăm de trup, cu câtă ușurință ne dezbrăcăm de haine. Aceasta 

se întâmplă însă, dacă nu suntem legaţi cu averi, cu case; dacă nu 
atârnăm de dragostea celor de faţă.“ (p.159) 

„Sfinţi, însă, sunt toţi cei care au credinţă dreaptă împreună cu viaţa. 
Chiar dacă nu fac semne și minuni, chiar dacă nu scot demoni, totuşi 
sunt sfinţi.“ (p.168) 

„Le-au împresurat poate mii de rele şi de păcate? Şi ce urmează de 
aici? Încă nu te-ai dus până acum în iad, unde nimeni nu se va mai putea 
mărturisi şi pocăi; încă nu s-a desfășurat priveliștea aceea îngrozitoare, și 
tu ești în afară de primejdie, şi încă poţi ca în lupta cea mai de pe urmă să 
te bucuri de biruinţă. Încă nu ai ajuns acolo, ca să auzi ceea ce i s-a spus 
bogarului: Între noi şi voi s-a întărit prăpastie mare (Lc.16,26).“ (p.169) 

„De ai cădea de mii de ori, de mii de ori să te spovedești, că nu este 
alt lucru mai rău decât deznădăjduirea.“ (p.170) 

„Să cunoaștem deci şi noi aceste legi ale iubirii de oameni. Căci și 
pe un cal, dacă-l vezi că este la marginea prăpastiei, îi pui frâu şi zăbală 
şi-l împiedici cu putere, ba de multe ori îl și baţi — deși aceasta este 
pedeapsă, însă această pedeapsă este mama scăpării lui. Tot așa fă și cu 
păcătosul. Leagă-l bine, până ce va îmblânzi pe Dumnezeu. Nu-l lăsa 
dezlegat, ca nu cumva să se lege cu urgia lui Dumnezeu. Dacă eu îl voi 
lega, Dumnezeu nu-l va lega, iar dacă eu nu-l voi lega, atunci îl așteaptă 
legăturile cele nedezlegate. Că dacă ne-am fi judecat pe noi înşine, zice, 
nu am mai fi judecați (1Co.11,31). Deci să nu crezi că aceasta vine de la 
cruzime şi neomenie, ci încă de la cea mai înaltă blândeţe, și de la cea 
mai bună vindecare, și de la cea mai mare îngrijire. Dar, zici tu, i-au și 
dat un timp destul de îndelungat ca pedeapsă. Cât timp, spune-mi? Un 
an, doi sau trei? Dar eu nu caut la mulţimea timpului sau a anilor, ci la 
îndreptarea sufletului. 

Așadar, aceasta să mi-o arăţi: dacă acel păcătos s-a umilit, dacă s-a 
schimbat, și atunci totul s-a făcut; iar dacă nu este aceasta, apoi de nici 
un folos nu-i este timpul cel îndelungat. Căci nici noi nu căutăm dacă 
rana a fost legată pe timp îndelungat, ci dacă legătura a folosit cu ceva. 
De cumva a folosit și într-un timp scurt, să nu o mai pui; iar de nu a 
folosit cu nimic, apoi şi după zece ani pune-o, și acesta să-ţi fie hotar 
al dezlegării rănii: câștigul sau vindecarea celui legat. Dacă așa ne vom 
îngriji şi de noi înşine [duhovnicii], şi de alţii, şi nu ne vom uita de fel 

la socotinţele oamenilor și la rușinea de dânșii, ci gândindu-ne la ruși- 
nea și pedeapsa de acolo [din viaţa viitoare] — iar mai presus de toate, 
că întărâtăm pe Dumnezeu — şi vom pune doctoriile pocăinţei, atunci 
grabnic îi vom duce la sănătatea cea adevărată și ne vom învrednici și 
de bunătăţile viitoare.“ (p.175-176) 

„... pe trufie o zămișleşte înţelepciunea cea din afară.“ (p.181) 

„Dar cum veţi evita voi acest rău [mândria]? Voi îl veţi evita dacă 
veţi reflecta în voi înșivă asupra naturii voastre, asupra mulțimii păcatelor 
voastre, asupra mărimii chinurilor; dacă veţi considera cât este de slab şi 
de trecător ceea ce pare strălucitor lumii, și că toate acelea vor pieri mai 
repede decât iarba și decât florile primăverii. Nu, diavolul orice efort 
ar face, nu va putea să umfle ușor inimile noastre de mândrie, nici 
să ne ducă la trădare, dacă ne vom ocupa adesea de aceste gânduri și 
dacă ne vom aduce aminte cât mai des de oamenii virtuoși.“ (p.188) 

„Cum am putea stinge, de exemplu, patima mândriei și a îngâmfă- 
rii drăceşti? Cunoscând pe Dumnezeu, căci dacă ea vine de acolo că nu 
cunoaștem pe Dumnezeu, apoi cunoscându-L cum trebuie a-L cunoaşte, 
orice mândrie va fi alungată. Gândește-te la gheenă, gândește-te la cei 
mai buni decât tine, gândește-te la păcatele tale, gândeşte-te la cele ce ai 
a da seamă lui Dumnezeu, şi dacă te gândești la toate acestea, apoi iute 
vei domoli cugetul, iute îl vei încovoia.“ (p.191) 

„Să cugetăm la slăbiciunea naturii noastre, să ne aducem aminte de 
mulţimea greșelilor noastre, să ştim cine suntem și vom avea un motiv 
îndestulător pentru a ne umili.“ (p.192) 

„Dar care este timpul când se cuvine să ne mâniem? Când nu ne 
mâniem pentru a ne răzbuna, ci pentru a ţine drepţi pe cei ce cad, pen- 
tru a întoarce pe căile cele drepte pe cei păcătoşi.“ (p.194) 

„Dar prin ce vom ajunge noi la această blândeţe? Amintindu-ne 
adesea în mintea noastră păcatele noastre, plângându-le cu amar. Sufle- 
tul care trăiește în această tristeţe, care s-a pătruns de durerea păcatelor 
sale, nu se mânie și nu se supără pentru nimic. Acolo unde este doliu 
nu poate fi mânie; unde este durere, acolo nu este nici o grabă; unde 
este înfrângerea inimii, nu mai este nici dezbinare, nici ceartă. O inimă 
tristă şi necăjită n-are timp şi putere de a se mânia, ci va scoate suspine 
adânci, ea va vărsa lacrimi amare.“ (p.199-200) 

„Pentru ca omul să poată mânca, el trebuie să fie viu. Dacă omul este 
mort, el nu mai poate primi mâncare. Tot așa, pentru a trăi veşnic, omul 
are nevoie de credinţă în Hristos, credinţă care se hrănește și cu fapte 
bune. Cine nu crede în Hristos, chiar de ar avea fapte bune, nu poate 
dobândi Împărăţia cerurilor. Pe când fără fapte, omul poate dobândi 
viaţa veşnică, dacă are credinţă vie. O să vă dovedesc lucrul acesta în 
continuare. Tâlharul care a fost răstignit împreună cu Hristos a câștigat 
raiul numai prin credinţa lui. Sutașul Corneliu a făcut multă milostenie 
şi s-a rugat mult, dar nu L-a cunoscut pe Hristos. Și pentru că faptele 
fără credinţă sunt goale, preabunul şi dreptul Dumnezeu i-a trimis ace- 
luia un înger, care i-a spus: Rugăciunile tale şi milosteniile tale s-au suit, 
spre pomenire înaintea lui Dumnezeu (FA.10,4). Poate că sutașul Cor- 
neliu s-a întrebat: Dacă rugăciunile şi milosteniile mele au fost primite de 
Dumnezeu, de ce anume mai am nevoie acum ca să fiu drept? lar îngerul 
l-a lămurit: Trimite bărbaţi la Iope şi cheamă să vină un oarecare Simon, 
care se numește şi Petru. El este găzduit la un om oarecare Simon, tăbăcar, 
a cărui casă este lângă mare. Acesta îți va spune ce să faci (FA.11,13-14). 
Dacă sutașul Corneliu s-a mântuit prin cele ce i-a spus Petru, înseamnă 
că nu i-au fost de ajuns faptele sale bune pentru mântuire. Mai avea 
nevoie şi de credinţă.“ (p.208) 

„Să nu încetăm să facem totul pentru cei păcătoşi și trândavi; să-i 
sfătuim, să-i învăţăm, să-i rugăm, să-i povăţuim, să-i îndemnăm, chiar 
dacă nu avem nici un folos. Că și Hristos ştia mai dinainte că n-are 
să se îndrepte vânzătorul, dar n-a încetat de a face totul, sfătuindu-l, 
ameninţându-l, văitându-l; nu pe faţă, nici arătat, ci îndeosebi.“ (p.211) 

„Dacă toate le-am face, iar pe aproapele cu nimic nu l-am folosi, 
nu vom intra în Împărăţia cerurilor.“ „Nu, vă rog, căci nu poate fi o 
altă probă mai mare de iubire adevărată, decât aceea de a nu trece cu 
vederea pe fraţii care greşesc. Ai văzut poate pe unii dușmănindu-se; ei 
bine, intervin-o între dânşii și rupe dușmănia. Ai văzut pe alţii răpind cu 
lăcomie averile străine; împiedică-i de la aceasta. Ai văzut poate nedrep- 
tăţiţi; ia-le apărarea, căci prin aceasta nu le-ai folosit lor atâta, pe cât ţie 
singur.“ (p.214) 

„După cum suferă aceeași pedeapsă nu numai hoţii, ci și cei care pot 
să-i împiedice, dar nu-i împiedică, tot așa sunt pedepsiţi la fel nu numai 

cei necredincioși, ci și cei care pot să-i întoarcă de la necredinţă, dar nu 
vor, fie din lene, fie din nepăsare.“ (p.215) 

„L-ai spus o dată şi nu te-a ascultat? Atunci spune-i şi a doua şi a 
treia oară, spune-i de atâtea ori până îl vei face să te asculte. În fiecare 
zi ne vorbeşte Dumnezeu şi nu-L ascultăm, și El totuşi nu ne părăsește; 
însuşeşte-ţi dar și tu această grijă pentru aproapele. De aceea suntem lao- 
laltă, și locuim împreună în cetăţi, și ne adunăm în biserici, ca să pur- 
tăm laolaltă greutăţile unii pe ale altora, și ca să ne îndreptăm unii altora 
greşelile.“ (p.216-217) 

» De aceea a fost acela pedepsit și aruncat în întunericul cel mai 
dinafară (Mt.25). Pentru aceea, ca să nu ne întâmpine şi pe noi același 
lucru, să îndemnăm și să sfătuim pe fraţii noştri, fie că ascultă ei cuvin- 
tele noastre sau nu. Dacă ei ne vor urma, se vor ferici și pe dânșii și pe 
noi; iar dacă nu ne vor urma, vor atrage asupră-le cea mai grea osândă, 
fără ca noi, în ce ne priveşte, să suferim cea mai mică vătămare. Noi 
ne-am făcut datoria, le-am dat sfatul şi povăţuirea cea bună; neurmarea 
lor nu poate a ne aduce vreo vătămare. Nu atunci păcătuim noi, când 
nu câştigăm pe alţii, ci numai atunci când neglijăm de a le da îndemn 
şi povăţuire. Iară dacă noi totdeauna i-am îndemnat și i-am sfătuit bine, 
de acolo înainte, Dumnezeu nu pe noi, ci pe dânşii are să-i tragă la soco- 
teală.“ „Vai acelora care nu caută să mântuiască pe confrații lor, nu-i 
îndeamnă, nu le dau sfat!“ „... chiar dacă toate faptele vieţii noastre 
ar fi cât se poate de bune, dacă nu ne îngrijim și de mântuirea altora, 
nu avem nici un folos de pe urma lor. Căci acest păcat este îndestulă- 
tor să ne arunce în adâncul iadului. Dacă nici o scuză nu poate scăpa 
de pedeapsă pe cei care n-au voit să-și ajute aproapele cu cele materi- 
ale, chiar dacă ar fi trăit în feciorie (Mt.25,1-13), atunci urmează că vor 
suferi cele mai cumplite chinuri cei care au neglijat să facă o faptă cu 
mult mai mare decât ajutorarea cu cele materiale — căci grija de suflet e 
cu mult mai mare. Dumnezeu n-a creat pe om ca să se ocupe numai de 
el, ci să fie de folos și altora. Pentru asta şi Pavel îi numește pe credin- 
cioşi stele (Flp.2,15).“ (p.218) 

„Nu pot să cred că se poate mântui cel care nu muncește pentru 
mântuirea aproapelui său. Nici sluga cea vicleană şi leneșă n-a avut 
vreun folos că şi-a păstrat întreg talantul, ci s-a pierdut tocmai pen- 

tru că nu l-a înmulţit și nu l-a îndoit (Mt.25, 24-30).“ „Chiar dacă a-i 
duce o viaţă duhovnicească înaltă, nu vei avea îndrăzneală dinaintea lui 
Dumnezeu dacă vei fi indiferent faţă de fraţii tăi care merg pe calea pier- 
zanici.“ „Cel care se îngrijește să ajute la mântuirea unui frate leneș și 
să-l scoată din gheara diavolului se aseamănă, atât cât îi este cu putinţă 
omului, cu Dumnezeu. Aceasta este cea mai mare dintre virtuţi și din- 
tre izbânzi.“ (p.219) 

„Fiecare dintre noi este dator să mântuiască și pe alţi fraţi, ca și la 
judecata cea viitoare să întâmpinăm pe Hristos cu multă îndrăznire și 
să-i aducem Dânsului închinare mai mult decât orice. Sufletele noas- 
tre și ale oamenilor celor rătăciţi să meargă la Dânsul. Şi pentru unii ca 
aceştia, măcar de ne-ar bate, de ne-ar omori, să răbdăm, numai pe ei să-i 
mântuim, pentru că și cei bolnavi și neputincioşi de multe înjură pe doc- 
tor, iar noi numai una poftim, să vedem sănătatea celui care ne înjură. 
Cum dar nu este aceasta mare nebunie, ca pentru trupurile oamenilor să 
facem atâta nevoinţă de mare și multă chinuială, grijind mai înainte de 
sănătatea lor, iar pentru nevoinţa sufletelor oamenilor și a fraţilor noş- 
tri celor pierduţi să ne lenevim?“ 

„Deci așa fă şi tu, măcar de i-ar fi a osteni până la moarte, ca să 
înţelepţeşti pe fratele tău și să nu osteneşti niciodată sfătuindu-l și 
îndreptându-l, până când se va întoarce și se va pocăi şi se va lăsa de 
rele și aceasta ce o faci tu pentru cel păcătos o socotește Dumnezeu de 
mare mucenicie.“ „Frate, nu părăsi niciodată de a învăţa și a certa pe 
fratele tău, măcar de te și înjură și înfricoșează că-ţi va face pagubă; 
toate acestea să le suferi cu multă răbdare, până când vei dobândi mân- 
tuirea sufletului lui, că de-ţi va fi el ţie vrăjmaș tare și rău, dar Dumne- 
zeu îţi va fi prieten și ajutor, nu numai aici, în această lume, ci mai vâr- 
tos în ziua aceea a judecății, mare dar îţi va dărui.“ (p.220-221) 

„Omul îndrăgostit de trup, scos din minţi de chipul frumos al unei 
fete, dacă nu va vrea cu raţiunea să cunoască urâţenia la care ajunge tru- 
pul, o va cunoaște cu privirea. Că multe fete, de aceeaşi vârstă cu iubita 
lui, de multe ori mai frumoase decât ea, după ce au murit, la o zi sau 
două, încep să miroasă, să se topească, să putrezească și să facă viermi. 
Gândeşte-te, dar, ce fel de frumuseţe iubeşti și pentru ce frumuseţe ţi-ai 
ieşit din minţi!“ (p.308) 

„Cel care a îmbrățișat viaţa monahală la bătrâneţe trebuie să-și chel- 
tuiască toată vremea cu spălarea păcatelor săvârșite până la intrarea sa 
în monahism. Toată grija lui trebuie să fie îndreptată în această direcţie. 
Adeseori nici atât nu-i de ajuns, pleacă din lumea aceasta cu rămășițele 
rănilor primite în tinereţe. Cel care a îmbrățișat monahismul din copi- 
lărie nu-și mai pierde timpul cu asta, nici nu mai stă să-și vindece rănile, 
chiar de la început primește premiile vieţuirii sale desăvârșite. Cel dintâi 
să fie bucuros dacă-și poate repara toate înfrângerile, cel de-al doilea este 
victorios chiar de la început şi adaugă victorii peste victorii; este întoc- 
mai ca un învingător la jocurile olimpice, care a mers din copilărie până 
la bătrâneţe din biruinţă în biruinţă şi care pleacă din lumea aceasta cu 
fruntea încununată de nenumărați lauri.“ (p.367) 

„Nu încerca de a îndrepta totul deodată, fiindcă nu vei putea, ci 
încetul și câte puţin. Dacă îl vezi [pe cineva] ducându-se la ospeţe și 
beţii, sfătuiește-l, îndreaptă-l şi-l ajută, fie chiar că te-ar vedea și pe tine 
având vreun defect. Că astfel va suferi certarea ta, când mai ales va vedea 
că și tu ai nevoie de certare și că nu ai succese în totul, nici nu ești das- 
căl, ci faţă de dânsul ești ca un prieten și frate ajutător.“ „Pavel supune 
la chin şi la pedeapsă nu numai pe cei ce săvârșesc răul, ci și pe cei care 
îl încuviinţează (Rm.1,32). lar profetul David dă aceeași pedeapsă nu 
numai celor ce fură, ci și celor care aleargă cu ei (Ps.48,13). Şi pe bună 
dreptate; că cel care îl știe pe cel care face răul și-l doseşte și-l ascunde, 
îi dă prilej să ajungă și mai nepăsător și-l face să săvârșească răul cu mai 
multă libertate.“ 

„Spui că este greu și supărător lucru să vesteşti astfel de cuvinte 
celor care săvârșesc aceste păcate? Greu şi supărător lucru este să taci! 
Tăcerea aceasta aduce pieire și asupra voastră, a celor care îi ascundeţi 
pe făptași, şi asupra acelora care stau tăinuiţi, căci porneşte pe Dumne- 
zeu cu război împotriva voastră. Cu mult mai bine este să fiţi urâţi de 
semenii voştri lucrând pentru mântuirea lor, decât să Se mânie Dum- 
nezeu pe voi. De se supără semenul tău pe tine acum, cu nimic nu te 
va putea vătăma; dar, mai bine spus, îţi va mulțumi mai târziu că l-ai 
vindecat. Dumnezeu însă te va pedepsi cu cea mai grea pedeapsă dacă 
taci şi dosești, făcând favor păgubitor semenului tău. Prin urmare, dacă 
taci, porneşti şi pe Dumnezeu cu război împotriva ta, şi-l vătămi și pe 

fratele tău. Dacă însă îi spui și-l dai de faţă, vei face ca și Dumnezeu să 
pogoare mila Lui asupra ta, și-l vei câștiga și pe semenul tău; îţi vei face 
din el un prieten devotat, căci a cunoscut prin propria lui viaţă binefa- 
cerea pe care i-ai făcut-o. Să nu socotiți dar că faceţi un bine fraţilor 
voştri dacă nu-i mustraţi cu toată asprimea când vedeţi că săvârșesc 
vreo faptă necugetată. Când ţi se fură o haină, nu-l socotești oare duş- 
man şi pe cel care a văzut pe hoţ, iar nu numai pe făptaș?“ (p.382-383) 

„Mare lucru este să poţi îndura mustrările! Mare lucru este să poţi 
mustra. Acesta este semn de mare purtare de grijă. Când vedem pe un 
om că are haina descusută într-o parte sau că o altă îmbrăcăminte îi 
stă rău, îl facem atent și i-o îndreptăm, dar când îl vedem cu viaţa stri- 
cată nu spunem un cuvânt! Trecem nepăsători pe lângă el când vedem 
că duce o viaţă păcătoasă. Deşi pentru haine îl aşteaptă numai râsul, pe 
când pentru suflet, primejdie şi pedeapsă. Spune-mi, te rog: Vezi pe fra- 
tele tău căzând în prăpastie, îl vezi că are o viaţă păcătoasă, că nu vede 
ce trebuia să facă, și nu-i întinzi mâna, nu-l ridici de jos? Nu-l mustri, 
nu-l cerţi? Pui înaintea mântuirii lui dorinţa de a nu-l supăra, de a nu-i 
deveni nesuferit? Ce iertare vei avea de la Dumnezeu? Ce cuvânt de apă- 
rare? N-ai auzit că Dumnezeu a poruncit iudeilor să nu treacă nepăsă- 
tori pe lângă vitele rătăcite ale vrăjmașilor lor, să nu le lase căzute sub 
poveri (leş.23,4-5)? Vom trece noi, oare, cu vederea sufletele fraţilor noş- 
tri, care cad în fiecare zi, când iudeii primiseră de la Dumnezeu poruncă 
să nu uite nici de vitele vrăjmaşilor? Nu-i oare cea mai mare cruzime și 
sălbăticie să nu avem nici atâta purtare de grijă faţă de oameni cât aveau 
aceia pentru vite? Acest lucru a întors totul pe dos, aceasta ne-a stri- 
cat viaţa; aceasta, pentru că nu îndurăm cu curaj mustrările și nici 
nu vrem să mustrăm pe alţii.“ (p.383-384) 

„Domnul nu mustra, în auzul tuturora, pe cei care veneau la El cu 
gânduri rele; le răspundea după inima lor, ca să înţeleagă numai ei mus- 
trarea, fiindu-le de un îndoit folos: întâi că le arăta că ştie ce au pe cuget, 
apoi că le dădea putinţa să-și îndrepte viaţa prin aceea că nu i-a dat de 
gol în faţa mulţimii.“ „Aceasta este adevărată îndreptare și nesupără- 
toare pentru nimeni, când îndreptându-ţi vorba către unul, tu în reali- 
tate mustri pe un altul. În acest fel, cel certat nu se poate supăra, deoa- 
rece nu te-ai adresat direct lui, dar în același timp, subtil, el va primi 

doctoria îndreptării, pe care i-ai aplicat-o.“ „Dacă de la început chiar 
ai certat aspru pe cineva, l-ai făcut singur neîmblânzit și fără rușine, iar 
dacă l-ai adus la smerenie prin vorbe blajine, apoi i-ai îndoit grumazul, 
i-ai tăiat îndrăzneala și l-ai făcut să cate la pământ.“ „Noi care mustrăm, 
să ne apropiem de cei mustraţi cu toată blândeţea, cu toată înţelepciu- 
nea. Chiar de ai vedea pe fratele tău păcătuind, tu totuși — după cum și 
Hristos a poruncit — nu da în vileag mustrarea ce-i vei face-o, ci numai 
între tine şi dânsul mustră-l, nu luându-l în râs; nu călca pe cel ce zace 
jos rănit, ci fiind însuţi trist și îndurerat; şi când poate tu păcătuieşti, 
arată-te gata a primi mustrarea.“ (p.384) 

„Dojanele când nu sunt prea aspre şi grele, atunci mai ales sunt bine 
primite.“ „Peste tot locul, el, (Pavel), amestecă acuzaţiile la un loc cu lau- 
dele.“ „Certarea cea mai aspră, care mai cu seamă poate stârni pe cineva, 
este cea făcută cu blândeţe.“ (p.386) 

„Ştiu că mulţi aud cu neplăcere cuvintele acestea. Dar care ar fi 
folosul tăcerii? Dacă aș tăcea şi nu v-aş supăra deloc cu spusele mele, ar 
fi cu neputinţă să vă scap de pedeapsă cu tăcerea, ba, dimpotrivă, toc- 
mai tăcerea ar mări pedeapsa; și nu numai vouă, ci şi mie mi-ar pricinui 
pedeapsă o tăcere ca aceasta. Ce folos de vorbe plăcute, dacă nu ajută la 
treburi, ba te mai și vatămă? Ce câştig să te bucur cu cuvântul, dar de 
fapt să te supăr? Ce câștig ai să-ţi încânt auzul, dar să-ţi chinuiesc sufle- 
tul? De aceea e de neaparată trebuinţă să vă supăr aici pe pământ, ca să 
nu fim osândiţi dincolo.“ „Dacă păcătoşii se pocăiesc cu greu, chiar 
când toată lumea îi ţine de rău, când vor mai putea deschide ochii 
cei ce trăiesc în păcate, când nu numai că nu sunt ţinuţi de rău, dar 
mai sunt și lăudaţi? N-ai auzit că și Pavel a ţinut de rău pe corinteni, 
că prin încuviinţările şi laudele lor nu numai că nu l-au făcut pe cel des- 
frânat să-și recunoască păcatul, ci l-au făcut să și stăruiască în păcat?“ 
(1Co.5,1-2) (p.388) 

„Să alergăm necontenit la Dumnezeu; în orice necaz să căutăm mân- 
gâierea Lui; în orice nenorocire, mila Lui, izbăvirea Lui; în orice încer- 
care, ajutorul Lui. Oricât de mare ar fi răul, oricât de mari nenoroci- 
rile, Dumnezeu le poate pune capăt, le poate îndrepta. Nu numai atât, 
ci bunătatea Lui ne va da şi toată tăria, şi puterea, şi slava cea bună, şi 
sănătatea trupului, și filosofia sufletului, și bunele nădejdi, şi putinţa de 

a nu păcătui iute. Să nu murmurăm, dar, ca robii cei nerecunoscători, 
nici să învinuim pe Stăpân, ci în toate să-l mulţumim și o singură faptă 
să o socotim rea: păcatul faţă de El. Dacă vom fi însufleţiţi de astfel de 
gânduri față de Dumnezeu, nu vor veni peste noi nici boala, nici sără- 
cia, nici necinstea, nici lipsa de roade, nimic din cele ce par a fi pline de 
tristeţe, ci vom avea necontenit bucurii curate şi sfinte şi vom dobândi 
şi bunătăţile cele viitoare.“ (p.411) 

„Căci Dumnezeu poate astăzi chiar să ne scape de toate nenoroci- 
rile, dar nu le va sfârși, cu toate acestea, înainte de a ne fi văzut curăţiţi 
de păcate, până ce nu ne va vedea că am schimbat viaţa, ne-am căit și 
suntem statornici.“ (p.415) 

„Nu-mi judeca după cele din afară pe om, ci după cele dinlăun- 
tru. Cănd vezi un pom, la ce te uiţi mai întâi? La frunze sau la rod? Tot 
așa şi cu omul. Nu-l judeca după cele din afară, ci după cele dinlăuntru. 
Uită-te la rod, şi nu la frunze. Nu cumva să fie măslin sălbatec, şi să-l 
socoteşti măslin bun. Nu cumva să fie lup, și tu să-l socoteşti om. Nu-l 
judeca dar după fire, ci după voinţă; nu după înfățișare, ci după gând, 
şi nu numai după gând, ci mai cercetează-i și viaţa. Dacă-i iubitor de 
săraci, e om. Dacă se ocupă cu afacerile, este stejar. De este răpitor, e 
lup. De este viclean, e viperă.“ „Îmi va zice fiecare din voi: cum mă voi 
face om? Atunci te vei face om când vei birui cu gândul patimile tru- 
pului cele necuvântătoare.“ (p.434) 

„... potoleşti cu gândul cel binecredincios furia patimilor.“ (p.459) 

„ Dacă vezi un tânăr vieţuind în sărăcie şi făcând mii de rele, tu nu-i 
învinovăţi trupul, ci pe vizitiul care-l târăște în rele, vreau să zic cuge- 
tul lui.“ (p.461) 

„El, (Pavel), n-a zis: păcatele pe care le lucrau mădularele voastre, ci: 
lucrau în mădularele voastre, arătând prin aceasta că începutul răului 
era în altă parte, în raţionamentele omului și în libera lui voinţă, iar 
nicidecum în mădularele trupului.“ (p.462) 

„Nu vom cădea niciodată în păcate de ne vom feri să săvârşim fapte 
indiferente, fapte care nu-s nici bune, nici rele. Astfel multora li se pare 
o faptă indiferentă uitatul la femei, dar din fapta asta se naște pofta cea 
neruşinată, iar din poftă, desfrânarea, iar din desfrânare, iarăși pedeapsă 


şi osândă.“ (p.480) 

„Să nu ne gândim la cei ce se dezmiardă în desfătări, ci la sfârșitul 
lor: aici adică îngrășarea sau buhăiala trupului, iar acolo viermele nea- 
dormit și focul cel veșnic. Nu te gândi, zic, la cei ce răpesc avutul altuia, 
ci la sfârșitul lor: aici adică frică şi spaimă, iar acolo legăturile cele nedez- 
legate. Nu te gândi la cei ce iubesc slava deșartă, ci la ceea ce se naște de 
aici: aici adică robie și prefăcătorii urâcioase, iar acolo pagubă de nesu- 
ferit şi ardere veşnică. Dacă deci vom vorbi între noi de acestea, dacă le 
vom şopti întruna poftelor noastre celor rele, grabnic vom scoate din noi 
dragostea de cele de acum, în același timp vom şi aprinde în noi dorul 
de cele viitoare.“ „Nu te îndreaptă conştiinţa? Atunci vine vreo boală 
trupească și îndreaptă totul și paguba a izbutit să facă un om de treabă 
şi din cel mai cutezător.“ (p.488) 

„De arde în tine focul poftelor celor păcătoase, gândeşte-te la focul 
acelei pedepse, și focul cel dintâi se va stinge în tine. Gândeşti tu să spui 
vreun neadevăr? Adu-ţi aminte de scrâșnirea dinţilor cea din iad, și frica 
de dânsa va fi frâu pentru gura ta.“ (p.489) 

„... chiar dacă nu fugim de păcat, dar dacă înfierăm păcatul, vom 
ajunge negreșit să și fugim de el.“ (p.490) 

„... nenorocirile sau pedepsele aduse peste noi de Dumnezeu în viaţa 
aceasta taie o mare parte din chinurile de dincolo.“ (p.502) 

„Sunt unii oameni care au nevoie numai aici pe pământ de jude- 
cată, când păcatele lor sunt mai mici și când, după ce au fost pedepsiţi, 
nu se mai întorc la vechile lor păcate, cum se întorc câinii la vărsătura 
lor (2Ptr.2,22). Sunt alţi oameni care sunt pedepsiţi şi pe pământ, și pe 
lumea cealaltă, din pricină că au săvârșit mari păcate. În sfârșit, sunt alţi 
oameni care vor fi pedepsiţi numai pe lumea cealaltă, pentru că au săvâr- 
şit păcate atât de mari, mai mari decât ale tuturora, încât nici nu sunt 
vrednici să fie bătuţi aici pe pământ cu ceilalţi oameni. Scriptura spune: 
Și cu oamenii nu vor fi biciuiţi (Ps.72,5). Ei sunt păstraţi ca să fie pedep- 
siţi împreună cu dracii.“ (p.503) 

„Fiindcă omul care face aici ceva rău, iar apoi în loc să fie pedepsit 
se bucură de cinste de la oameni, va pleca de aici având cinstirea drept 
cea mai mare chezășie a pedepsei.“ (p.505) 

„Unii păcătoşi suferă pedepse şi aici pe pământ, dar nu scapă nici de 
pedeapsa de dincolo; dar pedeapsa de dincolo le este mai ușoară, pentru 

că pedepsele de aici micşorează pedeapsa de dincolo. Ascultă-L pe Hris- 
tos, că nefericeşte Betsaida, spunând: Vai ție, Horazime, vai ție Betsaida, 
că de s-ar fi făcut în Sodoma minunile care s-au făcut în voi, de mult cu 
sac și cenușă s-ar fi pocăit. De aceea vă spun vouă: Mai uşor va fi pămân- 
tului Sodomei şi Gomorei în ziua judecății decât vouă (Mt.11,21-22), 
[vezi şi Mt.10,15]. Vezi, iubite, că prin cuvântul mai usor a arătat că vor 
fi pedepsiţi şi pe lumea cealaltă și aceștia care au fost pedepsiţi aicea cu 
o pedeapsă atât de mare, suferind arderea aceea de vii nemaivăzută și 
nemaiîntâlnită, dar vor fi pedepsiţi mai ușor, din pricină că s-a dezlănţuit 
şi aici pe pământ asupra lor mânia lui Dumnezeu!“ „Noi vedem mulţi 
stricaţi a căror fel de a fi arată o sănătate desăvârșită și care se bucură de 
o soartă fericită. Eu cred, dar să nu ne încredem în aceasta şi să-i plân- 
gem ca fiind cei mai nenorociţi dintre oameni. Dacă ei nu suferă nimic 
aici, este pentru ei o arvună și o vedere a unui chin mai aspru care le 
este păstrat. Sfântul Pavel o arată prin aceste cuvinte: dar, fiind judecaţi 
de Domnul, suntem pedepsiţi, ca să nu fim osândiți împreună cu lumea 
(1Co.11,32).“ (p.512-513) 

„Poți să-mi arăţi în ce constă plăcerea ce o ai de pe urma legăturii tale 
cu femeile? Nu, căci plăcerea nu iese la iveală nici chiar în timpul săvâr- 
şirii actului, iar după săvârșirea actului, s-a stins şi plăcerea. Așa-numita 
plăcere ce o simţi în timpul actului nu este plăcere, ci frământare, tul- 
burare, durere, furie, mare zguduire şi fierbere.“ (p.520) 

„Nu-i nici o deosebire între plăcerile ruşinoase ale vieţii și umbră și 
vis; plăcerea se stinge înainte de săvârșirea păcatului; dar chinurile pe care 
le primeşti pentru nişte plăceri atât de trecătoare n-au sfârșit. Plăcerea-i 
de scurtă durată, dar suferinţa veșnică.“ (p.521) 

„lar prin pocăință nu înţeleg numai depărtarea de păcatele de mai 
înainte, ci și săvârşirea de fapte bune, mai mari decât păcatele. Că spunea 
loan: Faceţi roade vrednice de pocăință! (Mt.3,8). Cum să le facem? Dacă 
vom face fapte bune contrare păcatelor ce-am săvârșit. De pildă: Ai răpit 
averile altora? Dă-le şi pe ale tale! Te-ai desfrânat mult? Depărtează-te şi 
de femeia ta anumite zile, înfrânează-te! Ai ocarât și ai bătut pe cei din 
jurul tău? Binecuvintează pe cei ce te ocărăsc și fă bine celor ce te bat! Că 
nu-i de ajuns pentru însănătoșirea noastră să scoatem numai săgeata din 
trup, ci trebuie să punem şi leacuri pe rană. Ai chefuit și te-ai îmbătat 

mai înainte? Posteşte şi bea numai apă, ca să speli vătămarea pricinuită 
de chefuri și beţie! Te-ai uitat cu ochi pofticioși la frumuseţe străină? Nu 
te mai uita deloc la vreo femeie, ca să fii în mai mare siguranţă!“ (p.525) 

„Nădejdea pocăinţei trebuie să ne-o pierdem numai atunci când vom 
fi în iad. Numai acolo acest leac este neputincios și fără de folos. Dar, 
atâta vreme cât suntem aici pe pământ, chiar dacă am fi bătrâni de tot, 
pocăinţa își arată marea sa putere. De asta şi diavolul face tot ce poate 
ca să înrădăcineze în noi gând de deznădejde. Ştie că nu rămânem fără 
plată, chiar dacă pocăinţa ne este puţină. Da, după cum are gata plata 
cel ce dă un pahar de apă (Mc.9,41), tot așa și cel ce se căiește de cele 
ce-a făcut, chiar de nu arată pocăință pe măsura păcatelor lui, îşi are 
răsplata acestei pocăinţe. Dreptul Judecător nu trece cu vederea nici un 
bine, oricât de mic ar fi.“ (p.531) 

„Pentru toate acestea deci suspină, și să o faci necontenit, fiindcă 
aceasta este adevărată mărturisire. Nu te arăta astăzi vesel și mâine poso- 
morât, apoi iarăși vesel, ci petreci totdeauna în plâns și zdrobire de sineţi. 
Fericiţi cei ce plâng, zice, că aceia se vor mângâia, adică cei ce plâng şi se 
jelesc necontenit. Rămâi deci făcând aceasta necontenit, și fiind cu băgare 
de seamă la tine însuţi, și zdrobindu-ţi inima, întocmai celui care, pier- 
zând pe fiul său cel adevărat, l-ar jeli întruna.“ (p.540) 

„Mai bine este a nu păcătui deloc. Însă nu este puţin lucru pentru 
mântuire ca cel ce a păcătuit să fie îndurerat și să se osândească în sufle- 
tul său și să-și biciuiască conștiința cu multă amănunţime. Căci o ase- 
menea osândire este o parte a dreptăţii şi într-adevăr duce la a nu mai 
păcătui.“ „Să pedepsim gândurile ce ne conving să păcătuim, să ne stră- 
pungem conștiința și să ne cerem socoteală pentru cele făptuite de noi. 
Căci astfel vom putea şi să facem ușoară povara păcatelor noastre, și să 
ne bucurăm de multă iertare, și să petrecem viaţa aceasta cu bucurie, și 
să avem parte de bunătăţile ce au să fie.“ „... regretul, tristeţea păca- 
tului comis va fi totdeauna cea mai esenţială, cea mai indispensabilă 
dintre condiţiile iertării. Cât este de puternică această tristeţe în faţa 
lui Dumnezeu! Cât este de victorios acest regret!“ (p.542) 

„...nu este altă doctorie mai bună ca aceasta spre ştergerea păcatelor, 
precum este pomenirea lor cea deasă și prihănirea lor neîncetată.“ (p.545) 

„... trebuie neapărat ca acela căruia i s-a încredinţat slujba cuvântului, 
sau să spună credincioșilor cu îndrăznire toate cele scrise în lege, urmă- 
rind totdeauna folosul, nu plăcerea ascultătorilor, sau, de teama supără- 
rii ascultătorilor săi, să piardă şi mântuirea sa, și mântuirea credincioşilor 
săi, din pricină că vrea să le fie pe plac, așa cum nu trebuie. Este foarte 
primejdios și pentru predicator, şi pentru ascultători să se ascundă vre- 
una din legile dumnezeiești. Sunt vinovaţi de ucidere predicatorii care 
nu tălmăcesc fără teamă toate poruncile lui Dumnezeu.“ (p.598) 

„Un scriitor mare trebuie să fie el însuși criticul operelor sale; el 
însuși, cu ajutorul minţii care le-a creat, să judece de sunt bune sau rele; 
să nu ţină niciodată seama de părerea greșită și necompetentă a altora. 
Tot aşa și cel ce a primit sarcina să lupte pentru învăţătura creștină, să 
nu ia aminte la laudele credincioșilor săi, dar nici să cadă abătut când nu 
este lăudat, ci să-și alcătuiască așa predicile lui, ca ele să placă lui Dum- 
nezeu.“ (p.601) 

„Noi nu vom conteni de a vă grăi aceleași, fie că veţi crede, fie că 
nu veţi crede. Ne temem însă, ca nu cumva vorbindu-vă într-una ace- 
leași, și voi neascultând, prin aceasta să facem ca mai mare pedeapsă să 
se dea celor neascultători.“ „Când păcătoşii și după sfătuirile noastre 
rămân tot în păcatele lor, noi nu trebuie a înceta a sfătui în conti- 
nuare. Fântânile curg chiar dacă nimenea nu scoate apă, izvoarele forfo- 
tesc și când nimenea nu ia apă din ele și pâraiele curg chiar când nimeni 
nu însetează. Așadar și învățătorul trebuie să-și facă datoria sa cum se 
cuvine, chiar dacă nimeni nu l-ar asculta.“ (p.601-602) 

„... Să fiţi şi dascălii altora, să fiţi în stare să-i învăţaţi și pe alţii. Vă 
rog, dar, ca fiecare din voi, după ieșirea de la biserică, să repetaţi cu seme- 
nii voştri cele auzite aici; fiecare să spună ce-a ţinut minte și să primească 
de la celălalt cele ce el a reţinut. În acest chip să strângeţi în mintea voas- 
tră tot ce aţi auzit și așa să plecaţi acasă; și având vie în minte predica, să 
frământaţi în voi înşivă aceste dumnezeiești învățături.“ (p.607) 

„Tămăduiţi-i astfel pe fraţii voştri! Eu sunt răspunzător de mântu- 
irea voastră, a celor de aici; voi însă, de mântuirea celor ce lipsesc. Nu 
pot să mă întâlnesc cu ei! Să mă întâlnesc atunci cu ei prin voi şi prin 
spusele voastre. Dragostea voastră să fie punte între ei şi mine. Faceţi 
ca prin limba voastră cuvintele mele să ajungă la urechile lor.“ (p.609) 

„Dar ce? zici tu; Dumnezeu îi hirotoneşte pe toți, chiar şi pe cei nevred- 
nici? Nu pe toţi îi hirotoneşte Dumnezeu, însă prin toţi lucrează — chiar 
de ar fi și nevrednici — pentru mântuirea poporului. Căci, dacă Dumne- 
zeu a vorbit pentru popor printr-un măgar și prin Valaam (Nm. 22-24), 
printr-un om spurcat, cu atât mai mult prin preot. Căci ce nu face Dum- 
nezeu pentru mântuirea noastră? Ce nu grăiește EI? Prin cine nu lucrează? 
Că, dacă El a lucrat prin Iuda și prin cei ce prooroceau, cărora le va zice: 
Niciodată nu v-am cunoscut pe voi. Depărtaţi-vă de la Mine cei ce lucraţi 
fărădelegea (Mt.7,23), iar alţii încă şi alungau demoni, cu atât mai mult 
va lucra prin preoţi.“ (p.620) 

„Voi n-aveţi grijă decât de voi înşivă și dacă vă purtaţi bine, voi 
n-aveţi de dat seamă pentru alții. Dar un preot, un păstor, dacă se mul- 
țumeşte să trăiască numai el bine, dacă n-are o grijă destul de mare de 
voi şi de toţi cei ce-i sunt încredinţaţi lui, el va merge în iad cu cei răi; 
adesea el piere, nu pentru greşealele sale proprii și pentru păcatele lui, 
ci pentru ale altora, dacă n-a făcut tot ceea ce-i stă în puterea sa ca să-i 
îndrepte.“ (p.637-638) 

„Pentru a face față tuturor acestor greutăţi, nu i s-a dat preotului alt 
ajutor decât ajutorul cuvântului. Dacă este lipsit de puterea cuvântului, 
atunci sufletele credincioșilor săi — vorbesc de credincioșii mai slabi în 
credinţă şi mai iscoditori — nu vor avea o soartă mai bună decât corăbi- 
ile veşnic amenințate de furtună. De aceea preotul trebuie să facă totul 
ca să dobândească această putere, puterea de a predica.“ (p.644) 

„Ce folos are preotul dacă se luptă bine cu păgânii, dar iudeii îi jefu- 
iesc turma? Ce folos are preotul dacă-i biruie și pe păgâni şi pe iudei, dar 
maniheii îi răpesc oile? Ce folos are preotul dacă, după ce îi doboară la 
pământ pe manihei, îi sfâşie oile duşmanii dinăuntru, care strecoară în 
sufletele credincioșilor credinţa că oamenii sunt supuși destinului? Dar 
pentru ce să înşir toate rătăcirile diavolului? Dacă păstorul nu știe să 
combată bine toate aceste rătăciri diavoleşti, lupul poate mânca, cu o 
singură rătăcire, cele mai multe oi.“ (p.646) 

„Voi, preoţii, trebuie să daţi aceste daruri sfinte [Sfânta Împărtăşa- 
nie] cu multă luare-aminte, altfel veţi ajunge în iad. Dacă ştiţi că cineva 
a săvârșit păcat și rămâne nepocăit, nu-i îngăduiţi să ia parte la cina pas- 


cală.“ (p.648) 

„Nu din lucrurile ce a făcut dascălul, ci din vorbele ce le-ai auzit de 
la dânsul și nu le-ai împlinit, din acestea, zic, Dumnezeu îţi va scoate 
vinovăția. Încât, dacă tu vei face cele poruncite, vei sta atunci cu toată 
încrederea înaintea Dreptului Judecător, iar dacă nu vei asculta de cele 
ce ţi-a spus dascălul, apoi chiar de ai avea de arătat mii de preoţi stricaţi, 
totuși aceasta cu nimic nu-ţi va folosi.“ (p.651) 

„Dacă preotul are o credinţă stricată (greșită), chiar înger din cer 
de ar fi, tu nu te supune; iar dacă învaţă drept, nu te uita la viaţă, ci la 
cuvintele lui.“ (p.673) 

„Vei spune: Unii clerici pricinuiesc sminteli, vătămând astfel sufletele. 
Așa este. Ce spune Evanghelia? Smintelile trebuie să vină, dar vai omu- 
lui aceluia prin care vine sminteala (Mt.18,7). Iar eu adaug: vai de cel 
care se sminteşte, pentru că sminteala sa arată cât de căldicele îi sunt cre- 
dinţa şi evlavia. Iar pe cei căldicei, Domnul îi va vărsa din gura Sa, așa 
cum este scris în Apocalipsă (Ap.3,16). Oamenii care sunt cu adevărat 
credincioși şi evlavioşi se feresc de sminteală. Ei tac şi se roagă pentru 
liniștirea celor care s-au smintit şi pentru întoarcerea lor în sânul Bise- 
ricii. Numai cei cu puţină credinţă sau cu credinţă falsă și cei lipsiţi de 
evlavie se smintesc atunci când văd păcatele clericilor. Ei nu fac decât 
să sporească sminteala prin bârfele şi răutăţile pe care le scot pe gura lor. 
De ce se poartă așa? Fie ca să facă rău Bisericii (lucru zadarnic), fie să 
justifice (tot zadarnic) propria lor ticăloşie.“ (p.674) 

„Despre un prieten spun că mă iubeşte nu doar când mă laudă, ci și 
când mă critică şi caută să mă îndrepte. Nu-ţi este prieten acela care te 
laudă mereu, şi când faci bine şi când faci rău! Acela nu-ţi este prieten, 
ci înşelător, prieten fals. Prietenul, omul care caută să-ţi fie de folos, te 
laudă când ai făcut o faptă bună, și te critică atunci când ai greşit ceva.“ 
(p.684) 

„Aşadar, dacă, aşa cum spuneam, prieteniile avute ne-ar dăuna, să 
fugim de acestea şi să ne lipsim de ele. În situaţia în care pe oricare din- 
tre asemenea prieteni nici nu-l ajuţi şi capeţi în schimb din partea lui 
numai pagubă, câștigă putinţa de a rămâne fără pierdere în urma des- 
trămării prieteniei; să fugi de prieteniile acestora, dacă îţi sunt dăună- 
toare. Doar fugi, nu te certa, nici nu purta război. La fel îndeamnă și 


92 


Cum luptăm cu gândurile? 
Pavel când spune: dacă se poate, pe cât stă în puterea voastră, trăiţi în pace 
cu toți oamenii (Rm.12,18).“ (p.689) 

„Nu daţi cele sfinte câinilor, nici nu aruncați mărgăritarele voastre îna- 
intea porcilor, ca nu cumva să le calce în picioare şi întorcându-se să vă sfâşie 
(Mr.7,6). Deşi mai târziu Hristos a poruncit: Ceea ce auziți la ureche 
propovăduiţi de pe case! (Mt.10,27), totuşi porunca aceasta nu-i potriv- 
nică celeilalte. Nu ne-a poruncit să spunem tuturora, fără deosebire, ci 
să spunem cu îndrăznire acelora cărora trebuie să le spunem. Prin câini 
Hristos a arătat aici pe cei ce duc o viaţă nelegiuită, care nu mai au nici 
o nădejde de o schimbare în mai bine; prin porci a arătat pe aceia care 
duc necontenit o viaţă desfrânată. Și despre unii și despre alţii, Domnul 
a spus că nu sunt vrednici să audă învăţătura Sa.“ (p.692) 

„De aceea nu e mic câştigul dacă nu le cunosc, pentru că așa nu pot 
să le dispreţuiască; dacă le cunosc, paguba e dublă: nu au nici ei vreun 
folos din ele, ci mai mult se vatămă, şi-ţi pricinuiesc și ţie o mulţime de 
necazuri.“ (p.693) 

„Răutatea nu stă în firea omului, ci în gândul lui, în voinţa lui, în 
libera sa voie.“ (p.698) 

„Răul rămâne rău în orice împrejurare, dar mai cu seamă atunci este 
rău când socoteşti că nici n-ai nevoie de îndreptare; și este încă și mai cum- 
plit răul când, rău fiind, socoţi că mai poţi îndrepta şi pe alţii.“ (p.699) 

„Le-a bătut cutare? Ei, și ce-i cu asta? Te-a făcut mai răbdător! Ţi-a 
răpit averile? Ţi-a luat cea mai mare parte din povară! Ţi-a ciuntit slava? 
Îmi vorbeşti iarăşi de un alt chip de libertate! Ascultă ce spun şi filoso- 
fii păgâni! Ei spun: Nu suferi răul, dacă nu ţi-l însușeşti. Ţi-a luat casa, 
casa aceea mare cu curte și grădină? Dar iată, înaintea ta e tot pământul, 
clădirile publice, pe care le poţi avea după cum vrei, fie spre desfătarea 
ta, fie spre folosul tău. Şi ce este mai încântător sau mai frumos decât 
bolta cerului?“ (p.702) 

„De aceea, în ceasul rugăciunii noastre, de fiecare dată când ne dăm 
seama că gândul nostru s-a îndepărtat de Dumnezeu și s-a apropiat de 
problemele de zi cu zi, să-l aducem înapoi şi să-l silim să rămână atent 
şi nedezlipit de înțelesurile rugăciunii. Dacă ne-am pierdut atenţia, să 
spunem rugăciunea din nou, de la capăt, şi dacă iarăşi gândul nostru 
se îndepărtează, să spunem rugăciunea și a treia oară, și a patra oară. Să 


93 


Sfântul loan Gură de Aur 


nu ne oprim din rugăciune până când nu am reușit să o spunem toată, 
de la un capăt la celălalt, având cuget treaz și netulburat. lar când dia- 
volul va înţelege că nu depunem armele, atunci va renunţa și el să mai 
lupte cu noi.“ (p.729) 

„Cei ce vor să-i asculte Dumnezeu când se roagă, trebuie întâi să fie 
vrednici darului aceluia pe care-l cer, iar nu nevrednici. A doua, să se 
roage după legile lui Dumnezeu. A treia, să se roage pururea și adesea și 
în toată vremea. A patra, să nu ceară vreun lucru putred și pământesc. A 
cincea, când cere să nu fie numai pentru folosul lui, ci pentru toţi fraţii 
ortodocşi creștini; și dacă se roagă așa, cu aceste cinci cereri, i se ascultă 
rugăciunea, iar de cere în alt fel nu i se ascultă, măcar de ar fi și drept cel 
ce cere.“ „De obicei, Dumnezeu nu-Și pleacă așa de uşor urechea atunci 
când se roagă alţii pentru noi, cât atunci când ne rugăm noi pentru noi 
înşine, chiar de-am fi plini de mii de păcate.“ (p.757) 

„Omul care nu se roagă lui Dumnezeu și nu doreşte să stea de vorbă 
cu Dumnezeu este mort, fără suflet și fără minte.“ „Când văd că un 
om nu iubește rugăciunea, nici nu are dragoste fierbinte și puternică 
de rugăciune, știu bine că omul acela nu are nimic de seamă în sufle- 
tul său.“ (p.779) 

„Căci sărac nu este cel care nu are nimic, ci acela care la multe râv- 
neşte.“ (p.780) 

„Apoi dacă voieşti cu orice preţ a nu avea trebuinţă de nimeni, cere 
şi doreşte-ţi sărăcia; iar dacă ar trebui a te ruga pentru ceva, să te rogi și 
să ai grijă numai pentru pâine şi haină...“ (p.781) 

„Nimeni nu poate arăta pe cineva care ar fi murit de foame sau de 
frig. Şi atunci de ce tremuri și de ce te temi de sărăcie? Nu poţi răspunde 
la nimic.“ (p.782) 

„Un bărbat oarecare, sfânt, a spus ceva care s-ar părea că e îndrăz- 
neţ, dar cu toate acestea a spus. Şi ce a spus? Nici sângele martirului nu 
va şterge păcatul acesta [al schismei și ereziei].“ (p.800) 

„Vrei să ştii ce mare folos ai de pe urma citirii Sfintelor Scripturi? 
Cercetează-te să vezi ce gânduri îţi vin în minte când auzi cântându-se 
un psalm și ce gânduri îţi vin când auzi un cântec de lume! Ce gânduri 
îţi vin când eşti în biserică, și ce gânduri când eşti la teatru! Şi vei vedea 
câtă deosebire este între o stare sufletească și alta, deși sufletul este unul.“ 

„Dar ce folos are un om dacă aude cuvintele lui Dumnezeu și nu le face? 
Nu mic îi va fi folosul chiar numai dacă aude cuvintele lui Dumnezeu. 
[Are folos căci], se va osândi, va ofta și va ajunge cândva şi la săvârșirea 
celor spuse de Dumnezeu. Că dacă nu are conştiinţa păcatului, când se 
va depărta de păcat, când se va osândi?“ (p.823) 

„Dar dacă continuaţi citirea voastră [din Sfintele Evanghelii] până la 
sfârșit, sigur că veţi arunca toate lucrurile veacului, veţi râde de tot ceea 
ce este pământesc; dacă ești bogat, tu nu te vei mai îngriji de bogății, 
când vei fi învăţat că această logodnică a unui tâmplar, stând într-o casă 
săracă, este Maica Domnului; dacă eşti sărac, tu nu vei mai roși pentru 
sărăcia ta, atunci când vei fi învăţat că Creatorul lumii n-a roșit să locu- 
iască într-o iesle smerită.“ (p.824) 

„De-ţi dă unul un sfat bun, primeşte sfatul, chiar de-ar fi de la slugă; 
de-ţi dă altul un sfat rău, respinge sfatul, chiar de ţi l-ar da un mare dre- 
gător. Trebuie să te uiţi mereu la felul sfatului, nu la dregătoria celui ce-ţi 
dă povaţa. “ (p.848) 

„Nici să socotim că ceea ce noi am sfătuit sau am povăţuit pe cineva 
trebuie a fi numaidecât ascultat și a se îndeplini întocmai, ci numai acele 
ce li s-ar părea de folos, numai acelea primească-se de toţi. Că mulţi din 
cei cu vederile scurte văd de multe ori mai bine decât cei cu vederile cele 
mai agere, pentru că cercetează poate mai cu amănunțime și mai cu stă- 
ruinţă. Şi nici să zici: Dar pentru ce mă chemi la sfat, dacă nu asculți de 
ceea ce-ţi spun? — fiindcă astfel de vorbe nu pot fi ale unui sfătuitor, ci 
ale unui tiran. Căci cel ce sfătuieşte este stăpân numai a spune cele ale 
lui; iar dacă cel sfătuit ar găsi că altceva i-ar fi lui de folos, pe când celă- 
lalt ar voi să se facă numai ceea ce el a spus, apoi atunci nu mai este sfă- 
tuitor, ci tiran, după cum am spus.“ (p.849) 

„Gândiţi-vă în sfârșit că cel ce nu încetează cu sfătuirea, deși ar face-o 
în deşert va câștiga o plată mai mare decât acela care este ascultat, căci 
acela care de-a pururi îndeamnă fără să fie ascultat totuși nu obosește 
şi dă dovadă de cea mai adevărată şi călduroasă dragoste.“ (p.849-850) 

„Aşa e obiceiul sfinţilor! De fac vreo faptă rea, o dau în vileag, plâng 
în fiecare zi şi o fac cunoscută tuturor. De fac, însă, vreo faptă mare și 
demnă de laudă, o ascund și o dau uitării.“ (p.852) 

„Cel care se socotește drept înaintea lui Dumnezeu este un spurcat, 
chiar dacă-i mai sfânt decât toţi oamenii.“ (p.856) 

„Unii pot spune: Sfințenia şi virtutea sunt bune şi vrednice de laudă, 
dar nu le putem dobândi pentru că rudele şi prietenii noştri ne stau împo- 
trivă, îşi bat joc de noi şi ne împing spre păcat. Cu cei care ne împiedică 
să ducem o viaţă creștinească şi ne îndeamnă la rele, trebuie să întreru- 
pem orice legătură. Bineînţeles că dacă avem şanse să îi îndreptăm fără 
să suferim noi înșine vreo pierdere sufletească, atunci trebuie să facem 
tot ce putem pentru ei. Dar dacă ei nu se îndreaptă, iar noi suntem în 
primejdie din cauza purtării lor, atunci este nevoie să fugim cât mai 
departe de ei.“ (p.863) 

„Cel care caută laudele nu este om liber. Pentru că nu face ceea ce-i 
place lui, ci ceea ce place altora. Astfel, slava deșartă nu va întârzia să-l 
scoată de pe drumul virtuţii.“ (p.867) 

„Când eşti lăudat de toată lumea, faci dovadă deplină că nu pui preţ 
mare pe virtute. Cum poate fi lăudat de toată lumea omul virtuos, când 
el caută să smulgă pe cei nevinovaţi din mâna celor răi, pe cei asupriţi 
din gheara celor ce vor să le facă rău? Şi iarăși, dacă vrea să îndrepte pe 
cei păcătoşi și să laude pe cei ce fac fapte de virtute, nu e firesc ca pe 
unii să-i laude, iar pe alţii să-i ţină de rău? De aceea spune Hristos: Vai 
vouă când toți oamenii vă vor vorbi de bine! “ (p.868) 

„Cum vom ajunge noi la ţintă? Opunându-i slava slavei. Cum, în 
sfârșit, dispreţuim bogăţiile acestui pământ? Atunci când ne gândim la 
celelalte; precum dispreţuim această viaţă, atunci când ne gândim la 
cealaltă care este mai bună; noi vom putea la fel să alungăm slava aces- 
tei lumi atunci când ne vom gândi la o slavă mai frumoasă, la aceea care 
este adevărată slavă.“ (p.874) 

„Ai săvârșit fapte bune fără număr? Ai dobândit multe virtuţi? Toate 
acestea sunt zadarnice dacă nu eşti un om smerit. Orice izbândă este fără 
valoare dacă nu este însoţită de smerenie.“ „De-ai face mii de bunătăţi 
în toată viaţa ta, ori milostenie, ori rugăciuni, ori postiri, ori alte fapte 
bune și nu vei pune smerenia temei, numai în deșert te ostenești. Că nu 
este nici o faptă bună a noastră care să poată sta fără de smerenie, ci ori 
feciorie, ori curăţie şi banii și averea vei uri, ori altă bunătate de vei face, 

toate acelea necurate sunt și pângărite și mai urâte înaintea lui Dumne- 
zeu, nefăcându-se împreună cu dragostea şi smerenia.“ (p.887) 

„Cu toată smerenia, zice, nu numai în vorbe şi nici numai în fapte, ci 
şi în purtare și în grai; nu către unul smerit, iar către celălalt insolent, ci 
către toţi fii smerit, fie mari sau mici, fie prieteni sau dușmani. Aceasta 
e adevărata smerenie.“ (p.889) 

„Precum sunt mulţi care par că nu sunt stăpâniţi de slavă deșartă, 
şi totuşi sunt stăpâniţi de acea patimă, tot aşa și smerindu-se cineva se 
îngâmfă, prin aceea că el cugetă lucruri mari de dânsul. De pildă: a venit 
la tine un frate sau o slugă oarecare, l-ai primit în casa ta, i-ai spălat 
picioarele, dar imediat ai cugetat în sine lucruri mari, zicând: Am făcut 
ceea ce nimeni n-a mai făcut; am câştigat smerenia.“ (p.890) 

„Smerește-te și ţi-ai şters şiruri de păcate.“ „Smereşte-te, şi vei face 
să dispară multele tale păcate.“ „Ea [smerenia], ar fi suficientă sieşi să ne 
facă să intrăm în harul lui Dumnezeu.“ (p.894) 

„Pentru smerenia ta vei primi întreaga plată chiar dacă ai lucrat din 
ceasul al unsprezecelea (Mt.20,9). Chiar dacă nu vei avea nici o pricină 
de mântuire, zice Scriptura, pentru Mine voi face, ca să nu se necinstească 
numele Meu. Suspinul tău numai, lacrimile tale, pe toate le ia în seamă 
Domnul și le face pricină de mântuire. Așadar să nu ne lăudăm, ci să 
ne numim nefolositori, ca să ajungem folositori! Dacă spui că eşti plin 
de fapte bune, le-ai pierdut pe toate, chiar dacă ai săvârșit într-adevăr 
fapte bune; dar dacă spui că nu eşti bun de nimica, ai ajuns folositor, 
chiar dacă n-ai făcut nici o faptă bună. De aceea este de neapărată tre- 
buinţă să uităm toate faptele noastre bune.“ (p.896) 

„...pe omul slab îl vatămă și Pavel, iar pe cel tare nici diavolul nu-l 
poate vătăma.“ (p.897) 

„Să facem tot posibilul pentru a nu fi un subiect de sminteală și de 
cădere aproapelui nostru. Oricât de curată şi de sfântă ar fi viaţa noastră, 
dacă îi smintim pe alţii, totul este pierdut pentru noi.“ (p.899) 

„Gândiţi iarăși la doi desfrânaţi, unul bogat, altul sărac. Care din 
doi dă mai multă nădejde de mântuire? Negreșit cel sărac. De aceea, nu 
zice că cel bogat este norocit, pentru că trăiește în desfătare și prisosinţă; 
mai vârtos trebuie să socoteşti norocit, pe acela care, fiind desfrânat, este 
sărac şi se chinuiește de foame, căci sărăcia este pentru dânsul dascălul 

unei vieţi mai bune. Așadar, când vezi un păcătos norocit, plângi, căci 
răul lui este îndoit; el este bolnav şi totodată nevindecabil. Iar când vezi 
un păcătos în nenorocire, mângâie-te, atât pentru că el prin nenorocire 
se va îmbunătăţi pentru viitor, cât și pentru că el prin aceasta curăţă 
multe dintre păcatele săvârșite de dânsul.“ (p.911) 

„Aşa, răbdarea în suferinţă este o faptă bună atât de mare, încât ea 
chiar și pe cei mai mari păcătoşi îi slobozeşte de datoria lor cea grea; iar 
când se află la un om mai dinainte drept, ea îi dă cea mai mare siguranţă 
despre fericirea cea cerească. Pentru cei drepţi răbdarea în suferinţă este o 
cunună strălucită, care luceşte mai luminat decât soarele; iar celui păcă- 
tos ea îi este de ajuns pentru iertarea călcărilor de lege ale sale.“ (p.917) 

„Nimic nu este de preţ ca sufletul omului, nici chiar lumea întreagă. 
Așa că, chiar de ai da săracilor mii de averi, totuși nimic n-ai făcut dacă 
n-ai întors la credinţă măcar un suflet omenesc.“ (p.921) 

„Nimeni din cei care nu şi-au şters aici pe pământ păcatele, nu poate 
scăpa dincolo de pedeapsă; ci, după cum cei din închisori sunt duși cu 
lanţurile lor la tribunal, tot așa toate sufletele, când pleacă de aici, sunt 
duse la înfricoşătorul scaun de judecată, având în jurul lor fel de fel de 
lanţuri de păcate.“ (p.925) 

„Dacă desfrâul este un rău, apoi este un rău și prezentarea lui pe 
scenă. Nu mai spun cât de desfrânaţi sunt actorii care joacă astfel de 
piese, care reprezintă desfrâul și adulterul pe scenă! Nu mai spun cât de 
neînfrânaţi și de nerușinaţi îi fac pe spectatori! Nu este privire mai des- 
frânată şi mai neînfrânată decât privirea celui care dorește să vadă ast- 
fel de spectacole.“ „De aceea (diavolul) a zidit și teatre în oraşe, a făcut 
iscusiţi pe actori ca, prin vătămarea sufletească adusă de cuvintele lor, să 
răspândească o ciumă ca aceasta în tot orașul.“ „Nu-mi spune că sunt 
ficțiuni piesele de teatru! Ficţiunile acestea au făcut pe mulţi să ajungă 
desfrânaţi și multe case s-au stricat! Şi mai cu seamă pentru asta suspin, 
pentru că văd că nu vi se par rele cele de pe scenă, ci le aplaudaţi, stri- 
gaţi şi râdeţi când desfrâul este prezentat fără ruşine.“ (p.933) 

„Că toţi cei care se duc la teatru sunt neapărat cuprinși de păcatul des- 
frânării; nu pentru că fac desfrânare cu femeile de acolo, ci pentru că le 
privesc cu ochi desfrânaţi. Că și aceștia sunt cuprinși de desfrâu.“ (p.934) 

„.... Că deşi nu te-ai împreunat cu desfrânata, dar cu pofta te-ai 
împreunat cu ea, și cu mintea ai lucrat păcatul. Şi nu numai în acel 
timp, ci terminându-se spectacolul și după ce ea s-a dus, idolul ei zace 
în sufletul tău, luând de acolo cuvintele, gesturile, privirile, umbletul, 
podoaba, cântecele cele desfrânate și alte nenumărate rele. Oare nu de 
aici sunt stricările caselor? Oare nu de aici divorţurile? Oare nu de aici 
luptele și vrajbele? Oare nu de aici toate cele urâte, care nu se pot spune 
în cuvinte?“ (p.935) 

„La teatru sunt drame imorale. Că piesele de la teatru ar fi imorale, 
este suficient pentru a se convinge [cineva] de aceasta când se văd urzeala, 
obiectul, peripeţiile, intrigile. Totul aici este desfrânare şi adulter.“ (p.936) 

„Cei care în tinereţile lor se îmbată de plăceri nu sunt în stare să înţe- 
leagă mărimea necuprinsă a robirii sufletului lor.“ (p.938) 

„Dacă te-ai întristat pentru un păcat, ţi-ai şters acest păcat şi te-ai 
ales şi cu cea mai mare bucurie; dacă te-ai mâhnit pentru fraţii tăi căzuţi, 
te-ai înviorat și te-ai mângâiat pe tine şi i-ai câștigat iarăși şi pe aceia. 
Şi chiar dacă nu i-ai ajutat întru nimic, vei avea cea mai mare răsplată.“ 
„Oricine s-a rugat adesea în durere şi a vărsat lacrimi, ştie cu câtă bucurie 
s-a ales, cum și-a curăţat cugetul, cum s-a sculat plin de bună nădejde, 
căci după cum spun de atâtea ori, nu firea lucrurilor, ci cugetul nos- 
tru ne mâhnește sau ne veselește.“ (p.941) 

„Un creştin, dacă se întristează vreodată, trebuie să aibă numai două 
pricini de întristare: sau când păcătuiește el înaintea lui Dumnezeu, sau 
când păcătuieşte aproapele său.“ (p.943) 

„După cum hoţii pot, cu multă ușurință, să fure lucrurile din casă 
şi să ucidă pe stăpânii casei după ce s-a înnoptat şi s-a stins lumina, tot 
astfel şi diavolul, după ce răspândește în suflet, în loc de noapte și 
întuneric, tristeţea, încearcă să răpească toate gândurile care păzesc 
sufletul pentru ca, odată ce l-a lăsat pustiit și neajutorat, să-l umple 
cu nenumărate răni.“ „Nu-i diavolul cel care pricinuiește tristeţea, ci 
tristeţea face puternic pe diavol și ne bagă în cap gândurile cele rele.“ 
„Pentru ce deci eşti scârbit? Că ai pierdut averea? Dar gândeşte-te la cei 
ce nu au nici pâinea cea de toate zilele, și atunci degrab vei căpăta mân- 
gâiere. Şi pentru orice rele, tu să nu plângi cele petrecute, ci să fi mul- 
ţumit că nu s-a întâmplat mai rău.“ (p.944) 

„Nimic nu este mai întristător lucru decât a te împotrivi lui Dum- 
nezeu. Nefiind însă aceasta, apoi nici necazurile, nici zavistiile și nici 
altceva nu poate fi în stare a întrista un suflet ce cugetă bine, ci pre- 
cum pe o scânteie mică ce ar cădea într-o prăpastie mare o ai putea stinge 
îndată, tot așa și cea mai mare tristeţe, dacă cade într-un cuget bun, se 
nimicește și piere cu ușurință.“ „Chiar și tristeţea mântuitoare, pe care 
o simţim pentru păcatele noastre, poate să ne distrugă dacă este prea 
mare.“ (p.945) 

„Cel ce nu-l iubeşte pe aproapele lui, de şi-ar da și toată avuţia lui săra- 
cilor, sau mucenic să se facă, nimic nu-i va folosi.“ „Deci, ca să ducem și 
aici viață tihnită şi liniștită, şi să dobândim iertare și slobozire din păcate, 
să ne străduim şi să lucrăm cu totul ca să ne împăcăm cu dușmanii pe 
care-i avem. Așa, vom împăca și pe Stăpânul nostru, chiar de am fi făcut 
păcate nenumărate, și vom dobândi și bunătăţile ce vor să fie.“ (p.953) 

„Celor care socot că după moarte nu mai e nimic, ci, odată stins 
sufletul nostru, n-avem să mai dăm nici cuvânt (de îndreptare), nici soco- 
teală, acelora este poate chiar de râs să le răspundem, cum nu răspunzi 
unor nebuni și ieşiţi din minţi. Nici nu este cu cale să cauţi a convinge 
prin cuvânt și a-l aduce la adevăr pe un om care spune că ziua nu e 
zi, care tăgăduiește lucruri recunoscute de toţi.“ „Dar înseși lucrurile 
strigă că există Dumnezeu; or”, El e şi drept; iar dacă dă fiecăruia după 
merit, trebuie neapărat să existe o altă viaţă, în care fiecare va primi după 
merit sau va fi pedepsit şi osândit pentru cele ce-a făcut.“ (p.976) 

„A fi virtuos înseamnă a dispreţui toate cele omenești, a te gândi în 
fiecare clipă la cele viitoare, a nu rămâne uimit de nimic din cele de aici, 
ci dimpotrivă a şti că toate cele omenești sunt umbră și vis, dacă nu chiar 
mai puţin decât atât. A fi virtuos înseamnă a sta ca un mort faţă de lucru- 
rile din viaţa aceasta; și ca un mort, aşa de nesimţitor să fii faţă de cele 
ce vatămă mântuirea sufletului. A fi virtuos înseamnă să trăieşti numai 
pentru cele duhovnicești și numai pe acelea să le săvârșești, precum zice 
şi Pavel: Nu mai trăiesc eu, ci Hristos trăieşte în mine (Ga.2,20).“ (p.979) 

„Vreau însă să vă spun ceva mai mult; nu ni se încuie cerul numai dacă 
nu facem o singură virtute din toate virtuțile, ci păţim același lucru dacă 
le facem pe toate, dar nu le facem cum trebuie și cu prisosinţă.“ (p.986) 

„Cea mai bună metodă şi cea mai ușoară cale către virtute este să 
nu te uiţi numai la osteneli, ci și la răsplăţi, o dată cu ostenelile, și nu 
numai la osteneli singure.“ (p.991) 

„Dar, zici tu, pentru ce oare cei mai mulţi nu doresc ceea ce este mai 
ușor [virtutea]? Fiindcă unii nu cred în viaţa viitoare, iar alţii deși cred, 
au totuși o părere greșită și voiesc mai bine plăcerea trecătoare în locul 
veşnicei plăceri.“ (p.994) 

„Căci când beţivanul cade în nesimţire şi nu vede pe nimeni din cei 
de faţă, ci se găseşte mai rău decât cei nebuni, ce plăcere poate fi? Şi mai 
drept vorbind, nici chiar în desfrânare nu este plăcere. Căci când sufle- 
tul, fiind cuprins de patimă, îşi pierde judecata, ce plăcere poate fi? Apoi 
atunci dacă aceasta este plăcere, atunci și râia este o plăcere. Plăcerea 
adevărată, aceea aş numi-o eu, când sufletul nu este stăpânit și încleștat 
de patimă. Şi atunci, ce plăcere este aceasta, de a scrâşni din dinţi, de a 
holba ochii, de a fi gâdilat și de a se înfierbânta mai mult decât trebuie? 
Astfel, nu poate fi plăcere, fiindcă ne grăbim să scăpăm de ea, și scăpând, 
simţim părere de rău. Dacă este plăcere, nu te grăbi să scapi de ea, ci 
rămâi în acea plăcere. Ai văzut că este numai numele de plăcere?“ (p.999) 

„Aș vrea să stiţi bine că trebuie să-i sfătuiţi necontenit pe fraţii 
voştri; dacă ei vor rămâne mai departe în trândăvia lor, eu n-am să vă 
mai supăr niciodată. Dar îmi este teamă că ei rămân neîndreptaţi din 
pricina dispreţului şi nepăsării voastre. Că este cu neputinţă ca un om 
să nu ajungă mai bun, mai vrednic, dacă-l sfătuieşti şi-l înveţi mereu. 
Este şi un proverb popular pe care vreau să vi-l spun. Şi vine în ajutorul 
meu. Picătura de apă ce cade mereu găureşte piatra, spune proverbul. Şi 
ce-i mai slab decât apa? Şi ce-i mai tare ca piatra? Cu toate acestea, stă- 
ruinţa biruie firea. ar dacă stăruința biruie firea, apoi cu mult mai mult 
poate birui voinţa.“ (p.1001) 

„Să ne astupăm urechile la vorbele cele zadarnice, căci asemenea 
vorbe sunt un mare rău, și de la dânsele vin toate relele. Dacă ne deprin- 
dem cugetul a fi băgător de seamă la cuvintele lui Dumnezeu, nu vom da 
atenţie la cuvinte de acelea, și nedând atenţie nu vor pătrunde în sufle- 
tul nostru cele rele.“ (p.1004) 

Omilii la Ana, Omilii la David şi Saul, Omilii 
la Serafimi 
(Ed. I.B.M. al B.O.R., Bucureşti, 2007) 


„Dar cum ajunge [cineva] peşteră de tâlhari? Dacă lăsăm să intre şi să 
se cuibărească în sufletele tinerilor pofte rușinoase și josnice. Astfel de gân- 
duri sunt mai grozave decât tâlharii. Ele îi fac pe tineri să-și piardă liber- 
tatea, îi robesc patimilor nesocotite; îi lovesc de pretutindeni și le umplu 
sufletul de multe răni. De aceea trebuie să-i supraveghem în fiecare zi; 
să ne folosim de cuvânt ca de bici, ca să alungăm din sufletul lor toate 
patimile de acest fel, ca să poată copiii noștri lua parte cu noi la vieţuirea 
cea de sus și să săvârșească toată slujba de acolo.“ (p.48-49) 

„Dar cum e cu putinţă, aș putea fi întrebat, ca eu, care trăiesc în lume 
şi care sunt ocupat cu slujba la tribunal, să mă rog după fiecare trei cea- 
suri din zi şi să alerg la biserici? E cu putinţă, şi încă foarte uşor! Dacă 
nu-i ușor să alergi la biserică, poţi să te rogi și acolo, stând la tribunal. Nu 
e nevoie atât de glas, cât de minte; nu atât de întinderea mâinilor, cât de 
încordarea sufletului; nu atât de chipul în care stă trupul, cât de chipul în 
care stă gândirea.“ (p.62) 

„Dacă vrei să rămână în sufletele ascultătorilor spusele tale, nu înceta 
a da aceleași sfaturi și îndemnuri, nici nu sări de la un subiect la altul până 
ce nu vezi că s-a înrădăcinat bine în ascultători virtutea despre care vor- 
beşti.“ (p.78) 

„Dar ce păcat aşa de mare au făcut cei care s-au dus la teatru [azi tele- 
vizorul și internetul ţin locul teatrului] încât merită să fie scoși afară din 
biserică? Dar ce alt păcat mai mare decât acesta vrei, că ei, după ce s-au 
desfrânat desăvârșit, tăbărăsc fără rușine, ca niște câini turbaţi, asu- 
pra acestei sfinte mese [asupra Sfintei Împărtășanii]? Vreţi să cunoaş- 
teţi chipul desfrânării lor? Nu vi-l spun eu, ci Cel ce ne va judeca întreaga 
noastră viaţă: Oricine se va uita la o femeie, ca să o pofiească, a şi făcut des- 
frânare cu ea în inima lui (Mr.5,28). Dacă o femeie, întâlnită din întâm- 
plare pe stradă și îmbrăcată obişnuit, îl atrage de multe ori pe cel ce se 
uită plin de curiozitate la înfăţişarea chipului ei, cum vor putea spune cei 
ce se duc la teatru nu simplu şi din întâmplare, ci cu atâta stăruinţă, dis- 
preţuind biserica, și stau acolo zi și noapte, cu ochii pironiţi la feţele ace- 

lor femei necinstite, cum vor putea ei, deci, spune că nu s-au uitat la ele 
cu poftă?“ (p.110) 

„Unele gânduri rele, dacă ne supraveghem cu tărie, nici nu intră în 
sufletul nostru; altele, dacă ne trândăvim, se nasc şi lăstăresc; dar dacă 
le-o luăm înainte, sunt înăbușite iute și dispar; însă celelalte se nasc, cresc, 
duc la fapte rele și ne strică sănătatea sufletului nostru, dacă suntem tare 
trândavi.“ (p.165) 

„Aţi auzit că nu trebuie să facem nimic de ochii lumii; aţi auzit cât 
de mare rău e trândăvia şi cum îl face chiar pe omul cu viaţă curată să se 
împiedice ușor. Aţi aflat cât de mare grijă trebuie să avem, mai ales la sfâr- 
şitul vieţii, și că nu trebuie să se deznădăjduiască din pricina păcatelor sale 
cel care și-a schimbat viaţa și nici să se încreadă în faptele sale bune cel 
care se trândăveşte.“ (p.166) 

„Dreptul trebuie să se teamă mai mult de mândrie decât păcătosul — 
asta am spus-o Și ieri, și o spun și astăzi pentru cei ce au lipsit ieri —, pen- 
tru că păcătosul are, vrând-nevrând, conștiința smerită, pe când dreptul 
se laudă cu faptele sale.“ (p.175) 

„În general, sufletul care se deznădăjduiește de mântuirea lui nu se 
mai opreşte nicăieri în nebunia lui; ci, lăsând din mâini frânele mântuirii, 
este purtat spre toate poftele cele neraţionale; este ca un cal greu de stru- 
nit, care-și scoate zăbalele din gură, îl aruncă din spatele său pe călăreț și 
aleargă mai repede ca vântul; îi îngrozeşte pe toţi cei pe care-i întâlnește; 
aceştia fug, de se ascund și nimeni nu îndrăznește să-l oprească. Tot ast- 
fel şi sufletul, dacă scoate frica de Dumnezeu, care-l strunește, şi aruncă 
raţiunea, care-l conduce, aleargă în locurile păcatului până ce ajunge în 
prăpastia pierzării și-și pierde mântuirea. De aceea, trebuie să strunim 
des sufletul și, ca și cum am folosi un frâu, să-l oprim din pornirea lui 
cea fără socoteală, cu gânduri ale bunei-credinţe.“ (p.184) 

„Aşadar, lucrurile se împart în trei: unele bune, care nu pot fi nici- 
când rele, de pildă: curăţia trupească și sufletească, milostenia și toate cele 
ca acestea; altele rele, care nu pot fi niciodată bune, de pildă: desfrâna- 
rea, neomenia, cruzimea; în sfârșit, altele, care sunt uneori bune, alteori 
rele, potrivit gândului și voinţei celui ce le folosește. Bogăția slujeşte 
uneori lăcomiei, alteori milosteniei, după gândul și voinţa celui ce o folo- 
seşte. Sărăcia slujeşte uneori hulei, alteori laudei și înţelepciunii.“ (p.216) 

„Gândul despre natura firii omenești nu este bun numai pentru nimi- 
cirea mândriei. Mai mult, dacă o altă poftă te supără, fie a banilor, fie a 
trupurilor — această poftă nesocotită, care te împinge la desfrâu —, este 
suficient acest gând ca să potolească pofta. Când vezi o femeie frumoasă, 
cu ochi strălucitori și veseli, cu obraji rumeni și cu chipul de o frumu- 
seţe nemeșteșugită, când această femeie îţi biciuiește gândul şi-ţi mărește 
pofta, gândeşte-te că pământ este ceea ce admiri, că cenuşă este ceea ce 
te arde, și atunci sufletul, care se tulbură, se va potoli. Dă la o parte pie- 
lea care acoperă chipul ei frumos, şi vei vedea toată nimicnicia frumuseții. 
Nu te opri însă numai la ceea ce vezi, intră mai adânc, cu gândul, şi n-ai 
să găsești nimic altceva decât oase, nervi şi vene. Nu-ţi sunt destule aces- 
tea? Gândește-mi-te la timpul când frumuseţea aceea se va schimba, când 
va îmbătrâni, când va fi bolnavă, cu ochii stinşi, cu obrajii scofâlciţi, când 
toată floarea frumuseţii ei s-a dus. Gândeşte-te ce admiri și rușinează-te de 
judecata ta. Te ard pulberea şi praful! Nu spun acestea ca să blamez natura 
omenească — Doamne fereşte! —, n-o critic și nici n-o înjosesc, ci prepar 
doctorii pentru cei bolnavi. Dumnezeu l-a făcut așa pe om ca să-Şi arate 
atât puterea Sa, cât și grija pe care o are faţă de noi, iar prin nimicnicia 
naturii omenești, ne duce la smerenie și ne potoleşte poftele, dar Îşi arată 
şi marea Lui înţelepciune, încât chiar în pământ a arătat atâta frumuseţe. 
Deci, când batjocoresc natura omenească, atunci descopăr măiestria lui 
Dumnezeu.“ (p.274-275) 

„Interpretăm Scripturile nu ca să învăţaţi Scripturile, ci ca din ele să 
vă îndreptaţi viaţa. Dacă nu facem aceasta, în zadar le citim, în zadar le 
interpretăm.“ (p.276) 

„Umple-ţi, omule, și sufletul și trupul de miros bun, nu de miros urât. 
Fă-ţi-le tron împărătesc, nu groapă satanică. Dacă sunt groapă, cel puţin 
închide-le, ca să nu se răspândească mirosul cel urât. Ai gânduri rele. Nu le 
rosti prin cuvinte. Lasă-le să stea jos, şi iute se vor înneca. Suntem oameni 
şi adeseori gândim multe gânduri rele, adeseori facem planuri nesocotite și 
rușinoase, dar să nu îngăduim ca gândurile noastre să ajungă cuvinte. Să 
le apăsăm în jos, ca să ajungă mai slabe şi să piară. După cum dacă băgăm 
într-o groapă fiare sălbatice de diferite feluri și astupăm groapa, ele se înă- 
buşă îndată, dar dacă au o gaură care le dă putinţa să respire puţin și le 
ușurează mult starea, nu sunt lăsate să piară, ci se sălbăticesc mai mult, 

tot aşa se întâmplă și cu gândurile cele rele când se nasc în sufletul nos- 
tru: dacă le închidem ieșirea în afară, le facem să dispară îndată, dar dacă 
le dăm drumul afară prin cuvinte, le facem mai puternice și le lăsăm să 
respire cu ajutorul limbii; atunci, odată cu rostirea cuvintelor rușinoase, 
cădem în groapa faptelor nesăbuite.“ (p.277-278) 

„Sunt fameni pe care oamenii i-au făcut Jameni, şi sunt Jameni care 
singuri s-au făcut fameni pentru Împărăţia cerurilor (Mr.19,12). Hristos îi 
numește aici fameni nu pe cei care și-au tăiat mădularele, ci pe cei care 
şi-au tăiat gândul cel rău, cel plin de desfrânare, folosind în acest scop 
nu cuţit de fier, ci gândirea, adevărata filosofie și ajutorul lui Dum- 
nezeu. lată deci două feluri de fameni: unii cărora li s-au tăiat mădularele 
de oameni, alţii care, din evlavie, şi-au tăiat gândul cel rău.“ (p.290-291) 

„Dacă ereticul te va întreba: Cum S-a născut Fiul din Tatăl, coboară-i 
mândria la pământ şi spune-i: Coboară-te din ceruri, arată-mi cum S-a năs- 
cut Fiul din Fecioară, şi atunci vezi şi acelea! Ţine-l, cuprinde-l, nu-l lăsa să 
sară, nici să intre în labirintul gândurilor, ci ţine-l bine, înăbușă-l, nu cu 
mâna, ci cu cuvântul. Nu-l lăsa să se depărteze și să fugă după cum vrea. 
Că de acolo se naşte tulburarea între cei ce discută, că ne lăsăm târâţi de 
spusele lor şi nu-i aducem pe ei sub legile dumnezeieştilor Scripturi. Pune, 
deci, în jurul ereticului totdeauna zid mărturiile din Scripturi, şi atunci 
n-are să poată deschide gura.“ (p.307) 

„De aceea, o spun mai dinainte şi o strig cu mare glas: Dacă cineva, 
după această sfătuire şi învățătură, se va mai duce la vătămarea cea nele- 
giuită a spectacolelor de la hipodrom, nu-l voi mai primi în acest locaș, 
nu-l voi mai împărtăși cu Sfintele Taine, nu-l voi mai lăsa să se atingă de 
Sfânta Masă, ci, după cum păstorii despart oile pline de râie de cele sănă- 
toase, ca să nu le dea și acestora boala, tot așa voi face și eu.“ (p.317) 

„Dacă pofta cea rea te arde ca focul, gândește-te la focul chinului ace- 
luia [al gheenei], şi atunci îţi stingi degrabă pofta. De voiești să rostești 
cuvinte nesăbuite, gândește-te la scrâșnetul dinţilor, iar frica aceasta îţi va 
fi frâu. De vrei să răpeşti, ascultă-L pe Judecător, că spune: Legați-i mái- 
nile şi picioarele şi aruncați-l în întunericul cel mai din afară (Mr.22,13). 
De eşti crud și nemilos, adu-ţi aminte de acele fecioare cărora li s-au stins 
candelele pentru că n-au avut untdelemn, cele care n-au avut parte de 
Mire, şi iute vei deveni iubitor de oameni (Mt.25,1-13). Dacă dorești să 

te îmbeţi şi să petreci, ascultă-l pe bogat, că imploră: trimite-l pe Lazăr, 
ca să-i răcorească limba uscată, cu vârful degetului, dar nu i s-a împlinit 
cererea (Lc.16,24), şi îndată ţi se va potoli patima. Şi pe toate celelalte în 
acest chip le vei îndrepta. 

Dar din ce pricină par împovărătoare poruncile? Din pricina trân- 
dăviei noastre! După cum, dacă ne sârguim, cele ce par grele vor fi ușoare, 
lesnicioase, tot așa, dacă ne trândăvim, cele ușoare ni se vor părea grele. 
De aceea, gândindu-ne la toate acestea, să nu-i fericim pe cei ce petrec 
şi se desfătează, ci să ne gândim la sfârșitul lor. Aici murdăria și carnea 
multă pe om, dincolo, viermele și focul. Nu te uita la cei ce răpesc averile 
altora! Uită-te la sfârșitul lor! Aici griji şi osteneli, dincolo legăturile cele 
nedezlegate şi întunericul cel mai din afară. Nu te uita la cei care iubesc 
slava cea lumească. Uită-te la sfârșitul lor. Aici robie și aparenţă, dincolo 
pagubă mare şi ardere necontenită. Dacă vom vorbi așa cu noi înșine și 
vom spune necontenit unele ca acestea poftelor noastre rele, repede 
vom scăpa de viciu, vom săvârși virtutea, vom stinge dragostea de cele 
din lumea aceasta și vom aprinde dorul de cele viitoare.“ (p.345-346) 


Omilii la Facere, vol. I 
(Ed. I.B.M. al B.O.R, Bucuresti, 2003) 


„Fiecare din voi, deci, să se sârguiască, rogu-vă, măcar de acum îna- 
inte, dacă n-a făcut-o până acum; să taie din suflet, folosind, ca un cuţit 
duhovnicesc, gândul cel binecredincios, să taie păcatul care-l supără mai 
mult decât celelalte, ca să scape astfel de patimă. Ne-a dat Dumnezeu des- 
tulă minte, în stare, dacă vrem să deschidem puţin ochii, să ne facă biru- 
itori asupra patimilor ce se nasc în noi. De asta harul Duhului ne-a lăsat 
în scris în dumnezeieștile Scripturi viaţa și traiul tuturor sfinţilor, ca să 
vedem că ei, de aceeași fire cu noi, au săvârșit toate virtuțile, și ca să nu ne 
mai trândăvim în împlinirea lor.“ (p.120) 

„Vă rog, dar, să ne străduim totdeauna să fim însuflețiţi de gânduri 
curate. Gândul curat este pricina tuturor bunătăţilor. Bunul Stăpân nu 
Se uită atât la ceea ce facem, cât la ceea ce avem înăuntru, în mintea noas- 
tră, de acolo de unde pornesc faptele noastre; și, uitându-Se la gândurile 
noastre lăuntrice, primeşte faptele noastre sau Îşi întoarce spatele. Fie de 
ne rugăm, fie de postim, fie de facem milostenie — că acestea sunt jertfele 

noastre cele duhovniceşti —, fie de facem vreo altă faptă duhovnicească, să 
o facem mânaţi de gânduri curate, ca să primim cunună vrednică de oste- 
neli. N-am face, oare, cea mai mare prostie să îndurăm ostenelile, dar să 
fim lipsiţi de răsplată, din pricină că n-am făcut faptele de virtute după 
cum cer legile date de Dumnezeu? Da, este cu putinţă, este cu putință 
datorită nespusei iubiri de oameni a lui Dumnezeu, să primim cunună 
chiar pentru o faptă nesăvârșită, numai pe temeiul gândului. Și ca să 
vezi că așa este, uită-mi-te la milostenie! Vezi în piaţă un om aruncat jos 
şi sărac lipit pământului, dacă ţi-i milă de el, dacă îndreptându-te la cer 
mulţumești Stăpânului și pentru cele date ţie și pentru răbdarea săracului, 
vei primi răsplată desăvârşită, datorită gândurilor tale, chiar dacă n-ai putut 
să-i dai ceva şi să-i pui capăt foamei lui. De aceea și spunea Stăpânul: Ce/ 
care va da un pahar de apă rece în nume de ucenic, amin zic vouă, nu-și va 
pierde plata sa (Mt.10,42). Este, oare, ceva de mai puţin preţ ca un pahar 
cu apă rece? Nu! Dar gândul cu care ai dat paharul, acela îți aduce răsplată! 

Același lucru și cu gândurile rele! Trebuie neapărat să vorbesc dra- 
gostei voastre şi de acestea, pentru ca, știindu-le bine, să vă întăriți cu 
înțelepciunea sufletelor voastre. Ascultă ce zice Hristos: Cel care se uită la 
o femeie spre a o pofti, a şi făcut preadesfrânare cu ea în inima lui (Mt.5,28). 
Vezi şi aici iarăși că osânda vine din pricina gândului rău, că din pri- 
cina privirii pofticioase pedeapsa este dată ca și cum ar fi fost săvârșită 
fapta? Gândindu-ne, dar, la toate acestea, să ne întărim totdeauna gândul 
nostru, pentru ca gândul nostru să facă să fie bine primite faptele noastre. 
Dacă gândul cu care a adus Noe jertfă lui Dumnezeu a prefăcut fumul și 
mirosul de grăsime arsă în miros de bună mireasmă, ce nu va face gândul 
nostru curat din slujirile noastre duhovnicești și câtă bunăvoință de sus 
nu ne va aduce? Și a mirosit Domnul Dumnezeu mirosul cu bună mireasmă. 
Uică-te la cele ce a făcut dreptul Noe! Dacă le socotești după valoarea lor, 
sunt o nimica toată; dar dacă le socotești după gândul curat al lui Noe, 
sunt foarte mari.“ (p.350-351) 

(Ed. Axa, Botoşani) 


„Obişnuiţi-vă să cugetaţi la Dumnezeu nu numai când sunteţi în rugă- 
ciune, ci în fiece clipă și oră, căci El este pretutindeni. Aceasta vă va aduce 
liniște în suflet, putere de muncă și vă va pune în ordine toate lucrurile.“ 

„Mijlocul împotriva rătăcirii gândurilor este aţintirea minţii spre pre- 
zenţa lui Dumnezeu în faţa noastră şi a noastră în faţa Lui. Trebuie să ne 
aţintim toată mintea spre acest gând şi să nu-l lăsăm să ne părăsească.“ 

„După cum e gândul, așa e şi mișcarea inimii. [...] Gândul împre- 
ună cu sentimentul nasc totdeauna dorinţa [vrerea, voirea], mai slabă sau 
mai puternică.“ 

„Dar mai există o metodă care, respectată cu toată grija, rareori va 
îngădui să treacă neobservat vreun lucru pătimaș — și anume să ne ana- 
lizăm gândurile și sentimentele, către ce înclină ele: către a fi pe plac 
Domnului ori către bunul plac personal?“ 

„Vinovăţia noastră în gânduri, ca şi în simţiri și dorinţe, depinde de 
zăbovirea noastră asupra lor după ce le vom fi observat, neizgonindu-le 
[pe cele pătimașe sau rele], ci întârziind asupra lor.“ 

„Vedeţi așadar că, dacă veţi izgoni imediat gândul pătimaș, veţi pune 
dintru bun început capăt întregii lupte. Nu vor mai fi atunci nici simţă- 
minte pătimașe şi cu atât mai puţin dorinţe. Așa să vă propuneţi să faceţi.“ 

„Puneţi-vă ca lege generală să consideraţi un lucru permis în funcţie 
de efectele pe care le produce înăuntru. Să vă permiteţi ceea ce zideşte, iar 
ceea ce distruge să nu vă permiteţi.“ 

„Astfel, lipsa totală de avuţie, curmarea voii proprii şi neprecupeţirea de 
sine izgonesc grabnic din suflet toate patimile“ (Ce este viața duhovnicească). 

„Dacă în minte este cuvânt zdrobitor, în inimă este zdrobire și durere 
pentru păcate; în minte este implorare pentru iertarea păcatelor, în inimă 
simţământul trebuinţei și însemnătăţii acesteia.“ 

„Victoria în luptă depinde foarte mult de o privire de ansamblu.“ 

„Prin urmare, toată luarea-aminte a nevoitorului trebuie aţintită înspre 
înlăuntru — spre gânduri, dorinţe, patimi și înclinații. Atenţia să fie con- 
centrată mai ales asupra gândurilor, pentru că inima și voinţa nu sunt atât 
de iuți ca gândurile, iar patimile şi poftele rareori atacă singure — de cele 
mai multe ori sunt odrăslite din gânduri. Din acestea putem desprinde 
următoarea regulă: taie gândurile şi vei tăia lucrarea păcătoasă. “ 

„... lupta lăuntrică trebuie să fie necurmată și neschimbată. Ea nu este 
grozav de puternică prin sine însăși dar atunci când lipsește, toate celelalte 
mijloace sunt nelucrătoare și nefolositoare.“ 

„Observă și urmăreşte cu multă asprime și luare-aminte încordată tot 
ceea ce se petrece înlăuntrul tău. De îndată ce își ițeşte capul vreo miş- 
care pătimașă, izgoneşte-o şi zdrobeşte-o şi cu gândul și cu fapta, neuitând 
fireşte să reîncălzești un duh lăuntric de străpungere şi de durere pentru 
păcatele tale“ (Calea spre mântuire). 


„Când atenţia mea scapă spre inimă, mă tem s-o ţin acolo! Dimpotrivă, 
trebuie s-o ţineţi, și cu cât mai mult, cu atât mai bine! Nu îngăduiţi voi 
înșivă să se piardă și să se smulgă, prin diferite gânduri!“ 

„Deci prin aceste trei moduri [...] adică prin gândurile sfinte, prin 
săvârşirea oricărei lucrări spre slava lui Dumnezeu și prin aceste mici rugă- 
ciuni rostite des, se cultivă comuniunea imediată a omului cu Dumnezeu.“ 

„Rugăciunea multă este bună ca antidot împotriva lâncezelii duhov- 
nicești, dar de bază sunt înțelesurile [ideile, gândurile] și sentimentele 
sfinte. Rodul de excepţie al rugăciunii este nu căldura și dulceaţa, care se 
datorează poate și înşelăciunii, ci frica de Dumnezeu și zdrobirea de inimă. 
Aceste sentimente trebuie să le păstrăm întotdeauna vii în noi.“ 

„Importanţa acestei rugăciuni [adică Doamne Iisuse Hristoase, Fiul lui 
Dumnezeu, miluieşte-mă!] este mare pentru că, prin folosirea ei corectă, 
se realizează întoarcerea minţii în inimă sau, cu alte cuvinte, unirea fiinţei 
minţii cu lucrarea ei, care se răspândește în cele din afară prin simţuri și, 
în continuare, urcarea ei până la Dumnezeu. Dacă mintea, după ridicarea 

ei la Acesta, rămâne statornică în El, dobândeşte amintirea Lui neîncetată. 
În inima credincioasă, pomenirea lui Dumnezeu este însoţită fiziologic de 
sentimentele evlaviei, recunoştinţei, speranţei, încrederii absolute în voia 
divină şi altele asemănătoare. Pentru că aceste sentimente sunt duhovni- 
cești, rugăciunea lui lisus, care naște și ţine amintirea lui Dumnezeu, se 
numeşte rugăciune duhovnicească. Când însă nu este însoţită de senti- 
mente duhovniceşti, ea este o simplă rugăciune raţională.“ 

„Pocăinţa adâncă şi autentică, zdrobirea inimii pentru păcate uneşte 
în mod firesc mintea cu inima.“ 

„Confuzia gândurilor și a sentimentelor voastre se va linişti cu tim- 
pul; este de ajuns ca voi să nu încetaţi să vă interesaţi cu toată râvna de un 
lucru: cum veţi face întotdeauna ceea ce este plăcut Domnului. Și, pen- 
tru ca să reușiţi, trebuie întâi de toate să păstraţi continuu în mintea voas- 
tră amintirea lui Dumnezeu și amintirea morţii. Aceste două amintiri vor 
naște și vor întări în voi frica de Dumnezeu, care îndeamnă la virtute, se 
îngrețoșează de păcat, păstrează în suflet pe cele bune și le șterge pe cele 
rele. Prin pomenirea lui Dumnezeu, Îl veţi vedea continuu pe Dom- 
nul înaintea voastră și în voi, și în același timp veţi dobândi puterea 
să sesizaţi ceea ce se naște pătimaș în inimă și să-l alungaţi. În aceasta 
constă lupta duhovnicească.“ 

„În urma oricărei fapte bune, vin gândurile mândriei; şi în urma ori- 
cărui păcat, vin gândurile de deznădejde pentru mântuire... Sunt atacurile 
obișnuite ale vrăjmașului nostru, diavolul. Cum le vom respinge? În prima 
fază, prin amintirea păcatelor şi a slăbiciunilor noastre. În faza a doua, 
prin gândul că nu există păcat care să biruiască milostivirea lui Dumne- 
zeu. Moartea pe Cruce a Domnului a fost solia pentru izbăvirea tuturor 
păcătoşilor, fără excepţie...!“ 

„Deci să ne îngrijim, cu gânduri potrivite, să ţinem în noi vii credinţa 
şi nădejdea în Mântuitorul Hristos!“ 

„Când ne stăpâneşte răceala duhovnicească, nu trebuie să neglijăm 
canonul de rugăciune obișnuit. Să-l săvârșim cu continuitate, forţându-ne 
mintea, pe cât ne stă în putere, ca să urmărească cuvintele rugăciunii, să 
ne miște inima, s-o încălzească, s-o umple de evlavie. Să ne rugăm chiar și 
cu jumătate de minte, chiar și cu jumătate de inimă! Și jumătate de rugă- 
ciune este rugăciune. Desigur, este foarte greu pentru cineva să-și concen- 


Il 


Sfântul Teofan Zăvorâtul 


treze atenţia în inimă și să se roage, cât durează această stare de paralizie 
sufletească. Este greu, dar nu imposibil. În îndărătnicia noastră, trebuie 
să ne străduim, să ne forţăm cu de-a sila sufletul nostru. Această forţare 
este cea care atrage mila lui Dumnezeu și ne aduce și ne poartă din nou 
spre starea binecuvântată a harului. Dumnezeu va vedea cât de puternic 
dorim harul Lui şi ni-l va trimite, ne spune Sfântul Macarie. Să nu ne limi- 
tăm însă doar la rugăciunile stereotipe ale canonului nostru! Să ne adre- 
săm Părintelui ceresc cu cuvintele noastre, arătându-i sufletul nostru 
vrednic de milă așa cum este, aproape mort, și să-i spunem cu durere: 
Doamne, vezi în ce stare se află, şi doar cu un singur cuvânt de-al Tău poate 
să-și revină! Astfel, cu credinţă şi nădejde, să cerem ajutorul lui Dumne- 
zeu de multe ori pe zi.“ 

„Când vă apucaţi de o treabă, să n-aveţi în mintea voastră altele zece. 
Dedicaţi-vă acesteia, până când o încheiaţi. Și când o sfârșiţi, gândiţi-vă 
ce trebuie să faceţi în continuare. Aţi gândit- -o bine? Începeţi să lucraţi 
în liniște, concentrându-vă din nou atenţia la lucrarea concretă, până la 
încheierea ei.“ 

„Nu există motiv să discute cineva cu ei [cu cei care ne fac să suferim], 
pentru că mintea lor s-a pervertit. Omul poate să primească îndemnul [cel 
bun], cât timp păstrează gândirea și înţelegerea sănătoasă. Când o pierde, 
nu mai poate fi influenţat nici de sfatul cel mai bun, nici de argumentul 
cel mai înţelept. Întotdeauna se împotriveşte, cu ideile lui bolnave, gân- 
durilor sănătoase. Pe acestea le primeşte doar când se potrivesc cu senti- 
mentele lui pătimașe “(Că/ăuzire către viața duhovnicească). 


„Vameşul se bătea în piept; dar el încă dinainte de asta bătea sufle- 
tul său și rănea inima sa cu gândurile minţii sale. Așadar, intră în tine 
însuţi, adună gânduri mântuitoare şi îngrijeşte-te să sfărâmi prin ele 
inima ta cea învârtoșată. “ 

„Să mergem şi noi pe aceeași cale a pomenirii Înfricoșatei Judecăţi! Ea 
va naşte frângerea i inimii, străpungerea și lacrimile, care vor stinge focul 
pregătit nouă de către păcatele noastre, dacă acestea vor rămâne neplânse.“ 

„Întrebuinţează toate mijloacele legiuite ca să ajungi a suspina din inimă, 
fiindcă aceasta este rădăcina pocăinţei. Suspinării îi premerge cunoașterea 
păcatelor și îi urmează hotărârea de a nu mai păcătui.“ 

„Împreună-grăirea cu sine, înduplecarea sufletului este mijlocul 
de căpetenie pentru a-l trezi din somnul păcatului.“ 

„ar atunci când neputinţa va începe să războiască sufletul nostru și să 
clatine duhul nostru, să ne grăbim de fiecare dată să punem împrejurul ei 
gânduri însufleţitoare. Să-i spunem că altminteri nu se poate; fie pierim, fie 
stăm pe crucea răstignirii de sine atâta timp cât mai avem suflare de viaţă.” 

„Să zicem că te-au ajuns necazul și nevoia. Deja porţi crucea. Ei bine, 
fă ca purtarea crucii să-ţi fie spre mântuire, nu spre pierzare. Pentru asta 
nu trebuie să muţi din loc munţii, ci să faci o mică schimbare în gându- 
rile minţii şi așezările (dispoziţiile) inimii. Stârnește în tine recunoştinţa, 
smerește-te sub mâna tare a lui Dumnezeu, pocăiește-te, îndreaptă-ţi viaţa.“ 

„Înconjură-te cu gânduri privitoare la primejdia rămânerii în patimi, 
şi prin aceasta te vei goni din întunericul lor la lumina slobozirii de ele. Dă 
viaţă simţământului că ești chinuit de patimi, și te vei aprinde de supărare 
împotriva lor şi de dorinţa de a scăpa de ele; dar, mai întâi de toate, după 
ce ţi-ai mărturisit înaintea Domnului neputinţa, stai şi bate la ușa milos- 
tivirii Lui, plângându-ţi slăbănogia. Ajutorul va veni!“ 

„Necruţarea de sine, nepăsarea faţă de ceea ce vor spune oame- 
nii şi frica de judecată sunt trei săbii ascuţite pe amândouă părţile, 
împotriva cărora nu poate ţine piept nici o ispită a vrăjmașului. Atâta 
vreme cât sunt întregi și în putere în tine aceste arme, vrăjmașul nici nu 
va veni la tine.“ 

„Ca atare, neîntrerupând cugetările care îţi dau în vileag orbirea, în 
urma primei mișcări loveşte-te și mai mult și zguduie inima ta cu idei 
ce pot să te întoarcă de la păcat și să-ţi stârnească dezgustul faţă de el. 
Închipuie-ţi cât mai viu ce este păcatul în sine. Este o boală, cea mai rea 
dintre toate bolile: el îl desparte pe om de Dumnezeu, aruncă în neorân- 
duială sufletul și trupul, dă conştiinţa chinurilor, îl supune pe om neca- 
zurilor în viaţă, în moarte și după moarte, îi închide raiul, îl aruncă în iad. 
Poate că prin aceste gânduri se va înfiripa în inimă dezgustul faţă de acest 
monstru“ (Pregătirea pentru spovedanie şi Sfânta Împărtășanie). 


(4 


„Când vă vizitează vreun simțământ la rugăciune, opriţi-vă la el și 
înfierbântaţi-l cât timp vă rămâne în suflet. Iar când el pleacă chemaţi 
altul. Şi așa toată ziua. Aceasta va fi rugăciune neîncetată. Simţirea une- 

ori vine de la sine, iar alteori trebuie s-o provocăm. Cum? Prin medi- 
taţii dumnezeiești sau cugetarea la toate tainele credinţei, mai ales la 
lucrarea mântuirii și la sfârșitul tuturor lucrurilor. Ireceţi mai des cu 
mintea prin toate aceste lucruri și neapărat unul va ajunge în suflet.“ 

„Când atenţia începe să slăbească, să o întăriţi prin lectură sau medi- 
taţie.“ „Rugăciunea în esenţa sa e o lucrare a minţii şi, dacă nu vă rugaţi 
cu mintea, înseamnă că nu vă rugaţi deloc.“ 

„A vă ruga, cugetând la ceea ce spun cuvintele rugăciunii, este tot 
rugăciune, numai că este o rugăciune şchioapă. Rugăciunea încetează a 
mai fi rugăciune atunci când atenţia pleacă de la cuvintele rugăciunii. Iar, 
când conștiința participă la rugăciune, este rugăciune, chiar dacă nu este 
deplină. Simţirea vine, dar trebuie să vă şi încordaţi pentru ea. Este mai 
bine să faceţi acest lucru prin cugetarea la conţinutul rugăciunilor, dar nu 
în timpul rostirii rugăciunilor, căci apoi și în timpul rostirii rugăciunilor 
inima se poate tulbura. Cel mai bine este să vă rugaţi ca Însuşi Dumne- 
zeu să vă aprindă totdeauna inima. Să faceţi, de asemenea, iată ce: când 
vă trece prin minte un întreg şir de adevăruri, să vă opriţi la ultimul punct 
la Judecată și la sentinţa Judecăţii în aşteptarea glasului: Vino sau Du-te... 
Şi în această stare să strigaţi: Doamne, miluiește-mă! Căci, ceea ce va hotărî 
Domnul, nimeni nu va putea schimba.“ 

„Când rostiţi rugăciuni scurte, să vă adânciţi în sensul lor, 
aplicându-l în viaţa voastră. Primul rod va fi faptul că nu veţi observa 
cum va trece timpul. Iar celelalte roade le veţi vedea după aceea.“ 

„Cum să curăţiţi rugăciunea de griji? În timpul rugăciunii, îndată ce 
vă vin grijile, să le izgoniți; dacă vin iarăşi, iarăși să le izgoniți. Și așa tot- 
deauna. Niciodată să nu ţineţi grijile în suflet în timpul rugăciunii, ci 
să le izgoniți îndată ce observați că vin. În aceasta constă lupta! Şi veţi 
vedea şi roadele. Încă înainte de rugăciune să vă propuneţi să nu vă dedaţi 
grijilor dacă vin în timpul rugăciunii și astfel să îngrădiţi rugăciunea și să 
vă întăriţi această intenţie prin diferite cugetări.“ 

„+... să repeţi ceea ce citeşti până când vei citi fiecare cuvânt al rugăciu- 
nii cu înţelegere şi trăire. [...] Dacă vreun cuvânt al rugăciunii lucrează 
mai puternic în suflet, să te oprești la el și să nu citeşti mai departe: să 
stai la locul acela cu atenţie și cu trăire și să-ţi hrănești cu el sufletul 
tău. Sau: cu acele gânduri, pe care le poate naște el, să nu distrugi sta- 

rea aceasta până când nu va trece ea singură. Acesta este semnul că duhul 
rugăciunii începe să se înrădăcineze în tine, iar starea aceasta este cel mai 
bun mijloc pentru educarea și întărirea în noi a duhului de rugăciune.“ 

„Pentru ca pravila noastră de rugăciune să devină cel mai eficient mij- 
loc pentru educarea rugăciunii, trebuie s-o săvârşim astfel încât şi min- 
tea și inima să-și însușească conţinutul rugăciunilor care alcătuiesc pravila 
noastră. lată trei metode foarte simple pentru realizarea acestui lucru: să 
nu începi pravila de rugăciune fără pregătirea cuvenită, să nu o săvârșești 
la întâmplare, ci cu atenţie și cu trăire și să nu treci imediat după termi- 
narea rugăciunilor la îndeletnicirile obișnuite.“ 

„De asemenea, să ţii minte că rugăciunea singură nu se află în desă- 
vârşire, ci împreună cu toate virtuțile. În măsura desăvârșirii virtuţilor se 
desăvârşește şi rugăciunea.“ 

„Uneori trebuie să ne rugăm cu cuvintele, alteori cu mintea. Trebuie 
doar să explic că nici cu mintea nu poţi să te rogi fără cuvinte, numai că 
aceste cuvinte nu se aud, ci ele se rostesc tainic, acolo înlăuntru, în inimă. 
Mai bine zis: roagă-te uneori cu voce tare, iar alteori în gând. Trebuie să 
te îngrijeşti numai ca rugăciunea, și cea rostită cu voce tare, și cea rostită 
în gând, să iasă din inimă.“ 

„Toate rugăciunile noastre, care intră în componenţa cărţilor de rugă- 
ciuni şi a cărţilor bisericești, conţin ceea ce am spus; și, dacă noi, citind 
aceste rugăciuni, nu rostim numai cuvintele, ci avem şi acele gânduri și 
simţăminte, iată, aceasta este rugăciunea adevărată.“ 

„Această atenţie neîntreruptă faţă de Dumnezeu sau umblare înain- 
tea lui Dumnezeu este rugăciunea neîncetată.“ 

„Principala condiţie pentru izbândirea în rugăciune este curățirea ini- 
mii de patimi şi de orice atașament faţă de ceva pământesc. Fără aceasta 
rugăciunea va rămâne tot pe prima treaptă. Pe măsura curăţirii inimii rugă- 
ciunea citită se va preface în rugăciunea minţii și a inimii, iar când min- 
tea se va curăţi de tot, atunci se va înrădăcina și rugăciunea neîncetată. 
Cum să procedaţi? În biserică să urmăriţi slujba şi să aveţi acele gânduri 
şi simţăminte, care sunt cerute de dumnezeiasca slujbă. Acasă să treziţi în 
voi gândurile şi simţămintele specifice rugăciunii şi să le ţineţi în suflet cu 
ajutorul rugăciunii lui lisus.“ 


115 


Sfântul Teofan Zăvorâtul 


„Trebuie să punem inimă în orice lucru, și inimă temătoare de Dum- 
nezeu. Ca inima să fie în starea temerii de Dumnezeu, trebuie să fie neîn- 
cetat umbrită de cugetarea la Dumnezeu.“ 

„Ca să-și lipească cugetul de un singur lucru, stareţii aveau obiceiul de 
a rosti neîncetat o rugăciune scurtă și datorită obişnuinţei și a desei repe- 
tări rugăciunea aceasta se lega atât de mult de limbă încât limba o repeta 
singură. Prin aceasta mintea se lipea de rugăciune, iar prin ea şi de cuge- 
tarea la Dumnezeu, neîncetată. După obișnuinţă rugăciunea se lega de 
pomenirea lui Dumnezeu, iar pomenirea lui Dumnezeu de rugăciune; și 
ele se sprijineau reciproc. lată, aceasta este umblarea înaintea lui Dumne- 
zeu“ (Rugăciunea). 


„Simţământul către Dumnezeu şi fără cuvinte este rugăciune. Toate 
cuvintele rugăciunilor sunt menite să hrănească simţămintele; atât timp 
cât nu le hrănesc, ele sunt zadarnice...“ 

„Săvârşiţi-vă rugăciunea fără grabă, însoţind întotdeauna cuvintele cu 
gândurile exprimate de ele şi cu încordarea simţămintelor inimii. Fără aces- 
tea, rugăciunea nu are gust și nu atrage. Ca atunci când citiţi cărţi, urmaţi 
cu gândul cele citite și vă însușiţi cu plăcere cele întâlnite, dar, imediat 
ce fuge gândul, citirea se face în zadar. Același lucru se întâmplă și cu 
rugăciunea... Dacă fuge gândul și simţământul dă înapoi, siliţi-vă... * 

„Şi de acest lucru să aveţi grijă să existe mai puţine imagini în suflet 
şi mai multe gânduri și sentimente.“ 

„Căderea rareori are loc dintr-o dată. De obicei, ea începe cu gânduri, 
cu consimţiri ușoare și încetineală în gândire... apoi mai mult şi mai mult... 
până la dorirea păcatului... după care căderea în păcat nu mai întârzie.“ 

„Rugăciunea este, propriu-zis, suspinul inimii către Dumnezeu: dacă 
acesta nu există, nici rugăciunea nu există.“ 

„Când lucrarea rugăciunii se desfăşoară corect, doriţi să vă rugaţi şi 
nu vreţi să plecaţi de la rugăciune.“ 

„Cum să curăţim rugăciunea de griji? Îndată ce vine grija în timpul 
rugăciunii, alungaţi-o; iarăși vine, iarăși alungaţi-o... Şi așa să faceţi mereu... 
Niciodată să nu păstraţi grijile în timpul rugăciunii... Îndată ce le simţiţi, 
alungaţi-le. În aceasta constă lupta! Şi veţi vedea roadele. Încă înainte de 
rugăciune să hotărâți să nu vă dedaţi grijilor dacă vin în timpul rugă- 

ciunii și să vă îngrădiţi cu această hotărâre și să întăriţi această inten- 
ţie prin diferite cugetări... Veţi vedea și roadele, numai să nu vă descu- 
rajaţi, ci să luptaţi.“ 

„Mănăstirile şi călugăria îndeamnă cu putere, dar nu prin ele însele, 
ci prin acele cugetări care sunt inevitabile în cadrul lor...“ 

„Ochiul minţii voastre să nu-l scoateţi din inimă şi tot, ceea ce iese 
de acolo, prindeţi şi cercetaţi: dacă este bun, să trăiască, dacă nu este bun, 
trebuie să-l ucideţi imediat. Astfel veţi învăţa să vă cunoaşteţi pe voi înșivă. 
Observaţi gândul care iese mai des, căci înseamnă că acea patimă este 
mai puternică; împotriva ei să și începeţi să luptaţi mai puternic. Lupta 
cu gândurile nu are sfârșit. Faceţi totul cu înţelepciune, dar cel mai mult 
lucraţi cu gândurile și cu sentimentele.“ 

„La noi în Ortodoxie este neclintit ceea ce se sprijină pe Sfinţii Părinţi. 
La protestanți este altceva... La ei, orice le-ar trece prin cap, este valabil. 
Vedeţi pe deplin adevărul... care există numai în Ortodoxie. Care (Orto- 
doxia) nu caută ceea ce este nou, ci se străduiește să rămână în vremurile 
cinstite de odinioară.“ 

„Spovedania şi Sfânta Împărtășanie sunt neapărat necesare: una cură- 
ţeşte, cealaltă este baia, plasturele și hrana. Trebuie să ne împărtășim în 
toate cele patru posturi. Şi mai putem adăuga, în Postul Mare și cel al Naş- 
terii Domnului să ne împărtășim de două ori... Şi mai putem adăuga, dar 
nu prea mult, ca să nu devenim neglijenţi faţă de Împărtășanie.“ 

„La atenţie întotdeauna trebuie să adăugaţi raţionamentul, ca să cer- 
cetaţi cum se cuvine cele ce se petrec în interior și sunt cerute în exterior. 
Fără raţionament şi atenţie nu ajungeţi nicăieri. De unde să luaţi raţiona- 
mentul? Din conştiinţa luminată de cunoașterea voii lui Dumnezeu, expri- 
mată în Evanghelie şi în epistolele apostolești.“ 

„Cum să înțelegem expresia a concentra mintea în inimă? Mintea este 
acolo unde este atenţia. A o concentra în inimă înseamnă a sălășlui aten- 
ţia în inimă și a-L vedea cu mintea înaintea noastră pe Dumnezeu, Cel 
prezent în chip nevăzut, adresându-ne Lui cu slavoslovie, mulțumire și 
cerere, urmărind în același timp ca nimic străin să nu intre în inimă. Aici 
este toată taina vieţii duhovniceşti. Trebuie să naștem și să întărim în inimă 
sentimentul către Dumnezeu... Sau de fiecare dată să naștem ba frică, ba 
nădejde, ba dragoste, ba mulţumire... Atenţia toată la acestea se va opri 

şi celelalte cugetări vor cădea de la sine. Iar sentimentul către Dumnezeu 
este produs de harul lui Dumnezeu.“ 

„Dacă aveţi încredere că Domnul este doctor, și un doctor care nu 
foloseşte doctoriile în zadar, când veţi evita greșelile nu în fapte, ci în gân- 
duri și sentimente, atunci și necazurile vor înceta.“ 

„Prima metodă pentru cel ce simte atracţii rele este să nu socotească 
îndemnurile ca fiind ale sale, ci sădite, să facă diferenţă între sine și acele 
îndemnuri sădite și, socotindu-le străine, să se poarte faţă de ele ca și cum 
ar fi nu roadele sale, ci roadele vrăjmașului. De aici imediat în suflet nu 
numai că se va slăbi, dar va pleca cu totul de la el silirea de a lucra după 
îndemnul simţit. De obicei, oamenii spun: natura mea îmi cere — cum să 
nu o satisfac? Dar celui ce recunoaşte dintr-o dată în dorinţa născută un 
rod străin, aceluia nu afirmaţia aceasta îi vine în minte, ci cu totul altceva. 
El îi adresează întrebări dorinţei şi o supune analizei și criticii. Aceasta este 
cea mai simplă metodă, care împrăștie ispita şi ispita dispare ca fumul din 
faţa vântului.“ 

„Măsuraţi-vă nu prin nevoinţe, ci prin omorârea patimilor. Dacă una 
moare, este un pas înainte. Până când patimile nu vor fi omorâte defini- 
tiv, gândurile, simţămintele, pornirile şi intenţiile rele nu vor înceta. Ele se 
vor împuţina pe măsura împuţinării patimilor. Izvorul lor este jumătatea 
noastră pătimașă. Tocmai într-acolo trebuie să vă îndreptaţi toată atenţia. 
Există un mijloc educativ. Pomenirea neîncetată a Domnului împreună 
cu rugăciunea către El. Aveţi hotărâre, dar înaintea patimii ea se împrăș- 
tie ca un nor uşor dus de vânt... De ce se întâmplă acest lucru? Deoa- 
rece voi, îndată ce apare un gând sau o dorinţă uşoară, înclinați în partea 
lor. Şi de ce faceţi lucrul acesta? Pentru că primiţi gândul și îi daţi voie să 
ajungă până la dorinţă... De câte ori să vă înştiinţez — să alungaţi gândul 
şi să înăbușiţi dorinţa. Ca de foc să vă temeţi să lucraţi potrivit patimilor. 
Unde există o umbră cât de mică a patimii, acolo să nu așteptați vreun 
folos. Acolo se ascunde vrăjmașul şi încurcă totul. Când percepeţi... un 
sentiment rău, îndată loviţi-l cu mânie şi cu ură și afurisiţi-l în toate chi- 
purile... Pe lângă acestea începeţi să chibzuiţi și străduiţi-vă ca patima care 
s-a stârnit mai mult s-o urâţi și sentimentul opus ei să-l stârniți și să-l întă- 
riţi, strigând în același timp către Domnul: Vezi, Doamne, ce este în mine, 
eu nu vreau această patimă, însă ea singură mi-a pătruns în inimă şi mă chi- 

nuie, ajută-mă s-o alung şi în locul ei să sădesc sentimentul cel bun!... Aşa să 
vă osteniți asupra voastră până când sentimentul cel rău va pleca și senti- 
mentul cel bun se va arăta. Osteniţi-vă asupra voastră și Dumnezeu vă va 
da izbândă. Imediat, poate, nu se va arăta nimic, dar voi să nu renunţaţi, 
ci să vă străduiţi în continuu. Şi, când Dumnezeu vă va da izbândă, să nu 
depuneţi armele, ci să fiţi gata iarăși de luptă. Dacă vrăjmașul își va stre- 
cura iarăși otrava, iarăși să vă luptaţi, până când veţi birui... Iar vrăjmașul 
va înceta să vă mai atace pe această latură“ (Sfaturi înțelepte). 


„Vrăjmașul îşi face treabă necontenit pe lângă noi. Prima sa grijă este 
să ne ocupe, dacă nu cu ceva rău, măcar cu ceva deo importanţă secun- 
dară, ca să ne îndepărteze atenţia de la lucrul cel mai important, singurul 
de trebuinţă. Când reuşeşte aceasta, atunci începe să ne arunce și câte ceva 
rău și așa, puţin câte puţin, ne aduce la gânduri și la simţăminte urâte...“ 

„Construieşte-ţi o barieră la intrarea în inimă şi asigur-o cu o pază 
severă. Orice s-ar apropia — gând, sentiment, dorinţă [voie] — întreabă-l 
dacă este al tău sau străin. Pe străini alungă-i fără milă și fii neînduplecat.“ 

„Predecesorii ispitei sau ai trezirii patimii sunt desele gânduri la ele sau 
îngăduirea unor favoruri şi plăceri ale trupului. Trebuie să ne deşteptăm.“ 

„Cunoașterea sau întrezărirea lucrurilor duhovniceşti are loc în rugă- 
ciune. Dar nu în rugăciunea citită, ci în rugăciunea proprie cu puţine 
cuvinte, unită cu cugetarea la Dumnezeu.“ 

„Cine-și conduce cu râvnă lucrarea mântuirii va observa imediat acest 
lucru. Atenţia cu care se cercetează pe sine îi descoperă neîncetat toată 
împletirea de gânduri pătimașe care roiesc înlăuntrul său. Observând 
această neregulă, el începe să alunge gândurile păgubitoare și să strângă 
în frâu mișcările patimilor, se deprinde să recunoască fiecare gând păti- 
maş după cum începe şi cum se continuă, cum ademenește sufletul și îl 
amăgește, dar totodată se deprinde și cum să-l biruiască, cum să-l alunge 
şi să-l stârpească. Bătălia continuă, și patimile sunt izgonite tot mai mult 
din inimă. Uneori se întâmplă și ca patimile să fie izgonite din inimă de 
tot. Sunt izgonite! Fiţi atente la asta: Ce înseamnă această izgonire a pati- 
milor din inimă? Patimile sunt izgonite, dar lupta nu încetează; sunt izgo- 
nite din inimă, dar nu ies afară din fiinţa noastră, ci rămân în ea. Semnul 

că patima este alungată din inimă este când inima începe să simtă dezgust 
şi ură față de acea patimă.“ 

„Aşadar, fraţilor! Luaţi aminte la voi înșivă, ca râvna să nu slăbească 
şi sufletul să vă fie în permanenţă preocupat de un singur lucru: de cură- 
ţirea sa de toate întinăciunile.“ 

„Vedeţi, aşadar, fraţilor, ce simplă este calea spre curăţarea de patimi 
care vi se propune! Arderea duhului, plânsul și frângerea inimii, lupta cu 
gândurile și îndepărtarea de obiectele patimilor! Monahilor le este mai ușor 
să reușească în aceasta. Dar nici mirenii nu trebuie să creadă că lor le este 
îngăduit să facă hatârul patimilor și gândurilor pătimașe“ (Viața lăuntrică). 


„Eu cred că, dacă pătrundem în gânduri, se adună o grămadă de păcate, 
că nu le poţi ridica. Trebuie să ne așezăm lângă inimă și să ne deprin- 
dem a observa gândurile și sentimentele care izvorăsc din ea. Atunci 
veţi vedea ce lucru urât mirositor este inima noastră, pe care o conside- 
răm bună. Şi va veni atunci pocăinţa necontenită şi mărturisirea în faţa lui 
Dumnezeu, Cel ce este pretutindeni și e atoatevăzător. Domnul să vă ajute!“ 

„Dacă ne aflăm, sau nu pe drumul cel drept, mărturia pentru aceasta 
nu este căldura simțămintelor — deși nu e lucru rău — ci tăria de a lucra și 
de a fi pe plac lui Dumnezeu, până la punerea vieţii, fără a mai băga de 
seamă dacă avem căldură în suflet sau ne este sufletul uscat și fără chef.“ 

„Dispoziţiile sufleteşti ale celor ce caută mântuirea sau dispoziţiile cu 
care trebuie negreșit să ne deprindem pe calea spre mântuire, sunt aceleași 
pentru toţi, fie ei călugări sau nu.“ 

„Există o parte a vieţii monahale care nu se potriveşte mirenilor, dar 
ea ţine numai de rânduiala exterioară a vieții și a relaţiilor cu alţii, iar nu 
de duh şi de dispoziţiile lăuntrice. Acestea din urmă trebuie să fie aceleași 
la toţi, căci este un Domn, o credință, un botez (F£.4,5).* 

„Iată de ce bunii mireni, râvnitori la mântuirea sufletului nu se mai 
satură citind scrierile ascetice ale părinţilor Macarie cel Mare, Isaac Sirul, 
loan Scărarul, ale Sfântului Dorotei, Efrem Sirul, Filocalia şi altele. Iar 
despre cei ce se îndepărtează de povăţuirile din scrierile lor, vă daţi sin- 
gură seama ce trebuie spus: Nu au duhul lui Hristos. Aspru este cuvântul 
acesta, dar n-avem ce face! Să chibzuiască singuri... Despre ce este scris 
în acele capete? Despre cum să biruim patimile, cum să ne curăţim inima, 


120 


Cum luptăm cu gândurile? 


cum să sădim în ea bunele începuturi, cum să ne rugăm şi să sporim în 
rugăciune, cum să ne rânduim bine gândurile, cum să ne păstrăm necon- 
tenit atenţia nerisipită şi altele. Iar acestea nu ar trebui, oare, să fie în grija 
oricărui creștin?“ 

„Nu te uita că ai câteva fapte bune și sentimente bune și că uneori simţi 
un val de râvnă fierbinte pentru Dumnezeu. Dumnezeu nu cere câte ceva, 
ci totul, dreptatea desăvârşită și bunătatea desăvârșită, şi când omului îi 
lipsesc unele părţi ale acestora, El îl respinge cu totul, ca pe un netrebnic.“ 

„Lacrimile de pocăință le sunt trebuitoare tuturor şi nimeni pe lume 
nu are mântuire fără ele; totodată, este nevoie de lacrimi necontenite, iar 
nu așa: am plâns puţin odată, ne-am spovedit și gata [...] Lacrimile pocă- 
inţei slujesc ca temelie a dreptăţii și completează neajunsurile faptelor 
bune din viaţa noastră. Aşadar n-avem de ce să căutăm ocolișuri! Trebuie 
să plângem şi iarăși să plângem!“ 

„În ce ne va găsi moartea, în aceea ne vom înfățișa la Judecată. De 
ne va afla moartea păcătoşi nepocăiţi, tot păcătoşi nepocăiţi ne va găsi şi 
Dreptul Judecător şi ne va osândi. De ne va găsi moartea căindu-ne pentru 
păcate și râvnind la cele bune, tot așa ne va recunoaște și Domnul, Care 
ne va judeca și ne va milui.“ 

„De îndată ce sufletul îşi încordează forţele ca să treacă la fapte, aten- 
ţia îi este surprinsă de un strigăt de tânguire: mai lasă o zi, şi gatal; mâine 
vei trece hotarul! Strigătul este foarte ademenitor. Păcatul se află acum în 
spatele nostru, implorându-ne să ne îndurăm de noi înșine; dar, de te 
apleci cât de puţin la ademenirile lui, numaidecât toată gloata de gânduri 
rele, izgonite abia acum din inimă, te va cuprinde într-o singură clipită 
din toate părţile, ca la un semn, și te va înăbuși sub greutatea ei. Omul, 
care mai înainte ajunsese să se însuflețească, iarăși nu vrea să ridice o mână, 
sau să mişte un picior. De aceea, însufleţește-te cu bărbăţie, nu socoti 
că acest gând ar proveni de la tine, nu-l lăsa să stăruie multă vreme 
în suflet și, mai ales, nu-i îngădui să ajungă la inimă. Grăbeşte-te să-l 
alungi printr-o înţelegere clară a lipsei lui de chibzuinţă și a primej- 
diei amânării; fii încredinţat că această mică cerinţă reprezintă pe scurt 
totul, toate relele, este imaginea înșelătoare a robiei sub formă de liber- 
tate, este o prietenie lingușitoare, care ascunde un dușman de neîmpăcat. 

Însufleţeşte-re: înfrângând acest dușman, vei obţine o victorie hotărâtoare. 
Spune-ţi: inima mea este gata... ridicându-mă, pornesc...“ 

„Observând apropierea vrăjmașului — începutul unei tulburări ori al 
unui gând necurat, al unei patimi, ori al unei înclinații — mai întâi de toate 
grăbeşte-te să-l recunoşti în acestea. Este o mare greșeală, și încă o greşeală 
generală, să considerăm că tot ce se naște în noi este de același sânge cu noi, 
şi că trebuie să ne luptăm pentru aceasta ca pentru noi înșine. Tot ce este 
păcătos este venetic în noi; de aceea, trebuie mereu să-l despărţim de noi, 
altminteri vom purta în noi un trădător. Cel ce vrea să se lupte cu sine, 
trebuie să se împartă în două: el însuși și vrăjmașul care se ascunde în 
el. Despărţind de tine respectiva mișcare vicioasă și recunoscând-o ca 
dușman, transmite apoi această descoperire și simţirii, și înnoieşte-ţi 
în inimă neplăcerea faţă de ea. Aceasta este calea cea mai mântuitoare 
pentru alungarea păcatului.“ 

„Apreciindu-și calitatea gândurilor, omul află limpede cine este și ce 
îi rămâne de făcut“ (Învăzături şi scrisori despre viața crestină), 


„Ce este de făcut? Trebuie ca omul să demonteze dinainte toate 
argumentele patimilor și să le cerceteze punctele slabe, apoi să își for- 
meze contraargumente pe care să le pună în inima sa ca pe o rezervă de 
arme biruitoare. Când va începe „procesul“ cu patima, trebuie doar să 
scoată la lumină aceste contraargumente, și patima va fugi cum fuge 
de Cruce puterea necurată.“ 

„Lucru fără primejdie e oare să teologhiseşti nemţeşte? Nu: vezi că 
ai să cazi sub anatema pusă de Sinoade asupra celor ce teologhisesc de 
capul lor. Canonul 19 al Sinodului 6 Ecumenic, spune că Dumnezeiasca 
Revelaţie trebuie explicată nu altfel decât au făcut-o Dascălii Bisericii și 
că trebuie să ne mulțumim cu ei mai bine decât să alcătuim comentarii 
din mintea noastră — și asta din teama abaterii de la adevăr. Prin urmare, 
dacă cineva bagă în domeniul adevărului dumnezeiesc filosofarea sa 
personală, este supus anatemei rostite asupra celor ce nu păzesc hotă- 
rârile sinodale îndeobşte.“ 

„Orice lucru are o latură văzută și una nevăzută, una făptuitoare și una 
contemplativă. Potrivit învăţăturii Sfântului Isaac Sirul, lucrul cu adevărat 
plăcut lui Dumnezeu este o îmbinare de contemplaţie și făptuire. Con- 

templaţia alcătuieşte gânduri care îndeamnă și călăuzesc în făptuire, iar 
făptuirea este lucrul săvârșit ca urmare a acestui proces. De pildă, împăr- 
ţirea de milostenie este făptuire, iar vederea Domnului în sărac este con- 
templaţie; răbdarea jignirilor şi a clevetirilor este făptuire văzută, iar gân- 
dul care îl însufleţește pe om să rabde este contemplaţie; starea în biserică 
sau acasă înaintea icoanelor, facerea de metanii însoţită de semnul crucii, 
citirea și ascultarea rugăciunilor sunt latura văzută a rugăciunii, iar starea 
minţii înaintea lui Dumnezeu în inimă cu frică şi cu cutremur este latura 
contemplativă. [...] Unora li se pare că numai pustnicii trebuie să-și facă 
de lucru cu contemplaţia, în timp ce ea este un lucru obligatoriu pentru 
toţi și la orice pas. 

Făptuirea lipsită de contemplaţia potrivită ei este trup fără suflet, idol 
fără suflare, ce seamănă a făptură vie, dar viaţă n-are — iar contemplarea 
este prețioasă și în sine: de pildă, cel ce n-are ce să dea nevoiașului, însă 
are durere adevărată pentru nevoia lui; cel ciung și olog, care nu poate să 
stea în picioare la rugăciune, dar cade neîncetat cu mintea la Dumnezeu, 
săvârşesc pe de-a-ntregul lucrul lui Dumnezeu, așa cum sunt datoraţi s-o 
facă în condiţiile lor. Pornind de la principiile acestea, se rezolvă de la sine 
problema felului în care se mântuiau fără fapte bune cei ce se însingurau 
în păduri și se ascundeau în peşteri. Ei îşi aveau toate virtuțile în inimă și 
prin urmare stăpâneau latura esenţială a facerii de bine — contemplarea.“ 

„Mulţi se strică la minte numai din neștiinţă, şi ca atare osândirea 
solemnă, în auzul tuturor, a învățăturilor piezătoare i-ar mântui de pier- 
zare“ (Răspunsuri la întrebări ale intelectualilor, vol. 1). 


La vremea de apoi: „Evanghelia va fi cunoscută de către toţi, dar o 
parte nu va crede în ea, alta — cea mai mare — va fi eretică, nu urmând 
învăţăturii predanisite de Dumnezeu, ci construindu-și singură cre- 
dinţa din propriile născociri care iau ca pretext cuvintele Scripturii. 
Aceste credinţe născocite de către oameni se vor înmulţi la nesfârşit. Înce- 
putul lor a fost pus de papa, Luther și Calvin au continuat lucrarea aces- 
tuia, iar înţelegerea individuală a credinţei pornind de la un singur izvor 
şi anume Scriptura, înţelegere pe care aceștia au socotit-o a fi de temelie 
în creștinism, a dat un puternic avânt născocirii de noi credinţe. Acestea 
deja se înmulţesc: vor fi şi mai multe. Fiecare împărăție cu mărturisirea 

sa de credinţă, iar în ea fiecare judeţ, pe urmă fiecare oraș, iar în cele din 
urmă poate că fiecare cap va avea mărturisirea sa de credinţă. 

Acolo unde oamenii nu primesc credinţa predanisită de Dumnezeu, ci 
își fac singuri una, nici nu se poate altfel. Şi toţi aceștia își vor da numele 
de creștini. Vor fi şi unii care vor ţine credinţa cea adevărată așa cum a 
fost predanisită ea de către Sfinţii Apostoli și cum se păstrează în Bise- 
rica Ortodoxă, dar și dintre aceștia nu puţini vor fi numai cu numele 
ortodocși, dar în inima lor nu vor avea rânduiala pe care o cere cre- 
dinţa, căci vor iubi veacul de acum. Iată ce cuprinzătoare este lepădarea 
de credinţă pe care o aşteptăm! Deși se va auzi peste tot numele de creş- 
tin și peste tot se vor vedea biserici și cinuri bisericești, acestea vor fi 
numai aparenţe, iar înăuntru va fi deplina lepădare de credinţă. Toc- 
mai pe acest teren se va naște Antihrist și va crește în același duh de apa- 
renţă, lipsit de esenţa lucrului. După aceea, dându-se satanei, el se va lepăda 
de credinţă în chip vădit și, înarmat cu cursele lui cele amăgitoare, îi va 
atrage la lepădare vădită de Hristos Domnul pe toţi cei ce nu ţin crești- 
nismul întru adevăr, făcându-i să-l cinstească pe el în locul lui Dumnezeu. 
Cei aleși nu se vor lăsa amăgiţi, dar el va încerca să-i înșele și pe aceștia, 
dacă va fi cu putinţă — iar ca aceasta să nu se întâmple, se vor scurta acele 
zile rele. Se va arăta Domnul, nimicindu-l pe Antihrist şi toata lucrarea 
lui prin arătarea venirii Sale.“ 

„Datoria noastră este să alungăm gândul cel rău, născând în locul 
lui un gând bun, și să săvârșim lucrul bun, cu gândul cel bun. Cu cât 
veţi priveghea mai cu luare-aminte asupra propriei inimi şi cu cât veţi tăia 
mai nemilos gândurile și simţămintele cele rele ce ies din ea, cu atât mai 
repede veţi slăbi, veţi istovi și veţi nimici aceste gânduri pătimașe. Ele se 
vor arăta din ce în ce mai puţin, iar în cele din urmă se vor potoli de tot 
şi vor înceta să mai pricinuiască tulburare, iar în locul lor vor prinde rădă- 
cină simţăminte bune și sfinte.“ 

„Vă voi povesti o întâmplare la care am fost aproape martor nemij- 
locit în Orient. A păcătuit un oarecare creștin; vine la părintele duhov- 
nicesc, se pocăiește și zice: Fă cu mine cum poruncește legea. Eu îţi des- 
copăr rana mea: doftoricește-o și, fără să mă cruţi, fă ceea ce se cuvine. 
Văzând cât de sinceră este pocăinţa lui, duhovnicului i s-a făcut milă și 
nu a pus pe rană pansamentul rânduit de către Biserică. Creştinul cu 

pricina a murit. După un răstimp, se arată în vis duhovnicului său și 
zice: Eu ţi-am descoperit rana mea şi am cerut pansament, iar tu nu mi 
L-ai dat — şi iată că din pricina asta nu primesc îndreptățirea! La trezi- 
rea din somn, sufletul duhovnicului s-a umplut de mâhnire și nu ştia 

ce să facă. Răposatul i s-a arătat iarăși și iarăși, de multe ori, ba zilnic, 
ba din două în două zile, ba la o săptămână, și repeta aceleași cuvinte: 

Am cerut pansament, iar tu nu mi l-ai dat, și acum sufăr din această 

pricină. Ajuns la capătul puterilor de frică și de mâhnire, duhovnicul 

a plecat în Athos, la sfatul nevoitorilor de acolo a luat asupră-și o aspră 

epitimie, a petrecut câţiva ani în post, în rugăciuni și în osteneli, până 

când a primit vestire că pentru smerenia, frângerea de inimă și oste- 
neala sa au fost iertați și el, și acel creştin pe care, făcând pogorământ 

mincinos, nu-l doftoricise duhovnicește. Iată unde duc indulgenţa și 

pogorămintele făcute împotriva legii lui Hristos. Din pricina lor și-a 

stricat credinţa și viaţa tot Occidentul, iar acum piere în necredinţă și 

în viaţa sa fără frâu, cu laxismele sale.“ 

„Iu însă, Doamne, izbăveşte-ne de asemenea lărgimi! Să iubim mai bine 
toată strâmtorarea poruncită nouă, spre mântuirea noastră, de către Dom- 
nul! Să iubim dogmele creștinești și să strâmtorăm cu ele mintea noastră, 
poruncindu-i să gândească așa, iar nu altminteri; să iubim regulile creşti- 
neşti de viață şi să îngrădim cu ele voia noastră, silind-o să poarte cu sme- 
renie şi cu răbdare jugul acesta bun; să iubim toate rânduielile și slujbele 
creştineşti călăuzitoare, îndreptătoare şi sfinţitoare, şi să strâmtorăm cu ele 
inima noastră, îndatorând-o să mute gusturile sale de la cele pământești 
şi stricăcioase la cele cerești şi nestricăcioase. Chiar dacă este strâmt de nu 
te poţi abate nici la dreapta, nici la Stânga, în schimb este neîndoielnic că 
pe această cale strâmtă vom intra în Împărăţia cerurilor. Împărăţia ceru- 
rilor este Împărăţia Domnului, şi calea către ea a fost croită de Domnul 
Însuși: şi atunci, are noimă să dorim schimbări, de vreme ce prin schim- 
bările acestea negreșit te vei abate de la cale şi vei pieri?“ 

„Iar indulgenţe și laxisme în învăţătură și în regulile de viaţă să 
nu-și dorească [nimeni]; mai mult, să fugă de ele ca de focul cel veșnic, 
de care nu vor scăpa cei ce născocesc laxisme și indulgenţe și îi atrag 
în urma lor pe cei slabi la suflet.“ 

Pentru a înţelege mai bine cum sunt chinurile iadului, iată ce ne spune 
Sfântul Teofan: „Printre torturile folosite cândva se număra și aceasta: 
dădeau cuiva mâncare foarte sărată, după care îl închideau fără să îi dea 
apă. Prin ce chinuri trecea nefericitul atunci! Dar cine îl ardea și îl chi- 
nuia? Dinafară, nimeni. El purta în sine arderea cea chinuitoare: nu avea 
cu ce să îşi potolească setea, și setea îl rodea. Așa și patimile, căci ele sunt 
însetări, aprinderi, pofte lăuntrice ale sufletului iubitor de păcat; dacă le 
satisfaci, ele amuţesc pentru o vreme, ca după aceea să ceară iarăși satis- 
facţie, cu şi mai mare putere, și nu îl lasă pe om în pace până ce n-o pri- 
mesc. Pe lumea cealaltă, sufletul nu va avea cu ce să le satisfacă, pentru 
că toate obiectele patimilor sunt lucruri pământeşti — însă ele vor rămâne 
în suflet și vor cere să fie satisfăcute. Sufletul neavând cu ce să le satisfacă, 
setea va fi tot mai puternică și mai chinuitoare. Şi cu cât va trăi mai mult 
sufletul, cu atât va fi mai chinuit şi mai sfâșiat de patimile nesatisfăcute; 
acest chin necurmat va tot creşte, iar creşterea și intensificarea lui nu se 
vor sfârși. Poftim şi iadul!...“ 

„Îndrăciţi nu sunt numai cei în care neorânduiala drăcească se des- 
coperă în chip vădit; în cea mai mare parte a îndrăciţilor, dracii locuiesc 
potoliţi, mărginindu-se să diriguiască prin insuflare faptele lor păcătoase 
şi strângând şurubul atunci când omului îi trece prin cap să se pocăiască și 
să se îndrepte. În unii trăiesc câţiva draci deodată — asta la cei care slujesc 
mai multor patimi. Ei, şi prin aceştia stăpâneşte dumnezeul acestui veac. 
Lui i se închinau păgânii divinizând patimile; acum i se închină cei ce sunt 
creştini doar cu numele, plecându-se imboldurilor patimilor pe care el le 
aprinde şi le îndrumă“ (Răspunsuri la întrebări ale intelectualilor, vol. ID. 


„În afară de Biserica Ortodoxă nu este adevăr. Ea este singura păstră- 
toare credincioasă a tuturor celor poruncite de Domnul prin Sfinţii Apos- 
toli şi este, ca atare, adevărata Biserică Apostolică.“ 

„la seama la ce te îmbie să faci nelipsitul tău sfătuitor din par- 
tea stângă; cercetează pentru ce te îmbie cu acel lucru, unde duce 
acesta și niciodată nu vei cădea în cursa lui. Un lucru să nu uiţi: singură 
luarea-aminte n-are putere, ci numai când e înfrățită cu trezvia, duhul pri- 
vighetor şi cu neîncetata rugăciune către Domnul. Îmbină toate acestea și 
vrăjmaşului îi va fi peste putinţă să te prindă în cursă.“ 


126 


Cum luptăm cu gândurile? 


„Înaintea căderii merge cugetarea la rele (Pr.16,18). Asta înseamnă că 
dacă nu vei îngădui gândurile rele, n-ai a te teme de cădere. Şi, cu toate 
acestea, ce lucru este mai nebăgat în seamă de oameni? Gândurile. Oame- 
nii le îngăduie să flecărească cum și cât vor și nici nu se gândesc să le astâm- 
pere, ori să le îndrepte spre îndeletniciri raţionale. Și în această învălmă- 
şeală lăuntrică se furişează vrăjmașul, strecoară în inimă răul, o amăgeșşte 
şi o pleacă spre acest rău. Şi omul, fără să bage de seamă, se arată gata să 
facă răul. Nu îi rămâne decât fie să împlinească răul ascuns în inimă, fie 
să lupte. Nenorocirea noastră e că mai nimeni nu face alegerea aceasta din 
urmă, ci toţi urmează răului de parcă ar fi duși legaţi.“ 

„Ascultă, fiule, şi fii întelept si-ti îndreptează gândurile inimii tale 
(Pr.23,19). Din inimă ies necontenit gânduri: uneori bune, însă în cea 
mai mare parte rele. Celor rele nu trebuie nicicum să le urmăm; dar 
nici pe cele bune nu trebuie să le împlinim întotdeauna — se întâm- 
plă ca gândurile care sunt bune în sine să nu fie potrivite în anumite 
împrejurări. Iată de ce ni se poruncește să luăm aminte la noi înșine, 
să căutăm a tot ce iese din inimă; ce este rău să lepădăm, ce este bun 
să cercetăm, făcând doar ceea ce se va arăta a fi bun cu adevărat. Cel 
mai bine este însă a închide inima astfel încât din ea să nu iasă și în ea să 
nu intre nimic fără îngăduinţa minţii, pentru ca mintea să premeargă în 
toate, rânduind mișcările inimii: dar mintea devine astfel numai atunci 
când este mintea lui Hristos. Asta înseamnă să-ţi unești mintea și inima 
cu Hristos și totul înlăuntrul tău va fi așa cum trebuie.“ 

„Domnul merge la patima cea de voie. Se cade să-L însoţim și noi. 
Aceasta este datoria oricui mărturiseşte că prin puterea patimilor lui Hris- 
tos a devenit ceea ce e acum și care trage nădejde să primească o moște- 
nire atât de mare și de slăvită, cum nimeni nu și-ar putea măcar închi- 
pui. Dar cum să-L însoţim? Prin gând, prin simţire. Mergi cu mintea 
în urma Domnului ce pătimește, și cu ajutorul cugetării scoate, din 
orice, gânduri în stare să îţi străpungă inima și s-o facă să simtă păti- 
mirile suferite de Domnul! Pentru a face aceasta mai cu spor, trebuie 
să devii tu însuţi pătimitor prin micşorarea simţitoare a hranei și a som- 
nului și prin mărirea ostenelii statului în picioare şi îngenuncherilor. Pli- 
neşte tot ce face Sfânta Biserică şi vei fi un bun însoțitor al Domnului pe 
drumul patimilor.“ 

„Dacă oamenii cad în necredinţă — și acum sunt foarte mulţi care 
cad —, cad nu din altă pricină decât [din] lipsa gândirii sănătoase. Ei nu 
vor să judece şi se lasă mânaţi de păreri amăgitoare, pe care înșelăciunea 
inimii stricate le face lesne să pară vrednice de crezare. Sărmane suflete! 
Pier, închipuindu-și că au nimerit, în cele din urmă, pe drumul potrivit, 
bucurându-se mai ales de faptul că au pășit cei dintâi pe această cărare, 
făcându-se şi altora călăuze. Dar nu e mare bucurie să şezi pe scaunul pier- 
zătorilor.“ 

„(1Co.1,1-9; Mt.13,24-30). A fost semănată sămânţa cea bună, dar a 
venit vrăjmașul şi a semănat neghină printre grâu. Neghinele sunt în Bise- 
rică eresurile și schismele, iar în fiecare din noi, gândurile, simțămintele, 
dorinţele rele, patimile. Primeşte omul sămânţa cea bună a cuvântului lui 
Dumnezeu, hotărăşte să vieţuiască în sfinţenie și începe să trăiască astfel. 
Când adoarme omul cu pricina — când slăbește, adică, luarea-aminte la 
sine — vine vrăjmașul mântuirii şi strecoară în el gânduri rele care, nefi- 
ind lepădate imediat, se preschimbă în dorinţe şi înclinări, înfiripând un 
cerc propriu de fapte şi întreprinderi ce se amestecă cu faptele, simţămin- 
tele şi gândurile bune; și amestecate rămân până la seceriș. Secerișul acesta 
este pocăinţa. Domnul trimite îngerii Săi — străpungerea inimii și frica 
de Dumnezeu; iar aceştia, ivindu-se ca o seceră, pârjolesc toată pleava şi 
o ard în cuptorul osândirii de sine, cea dureroasă. Grâul curat rămâne în 
jitniţa inimii, bucurând și pe om, şi pe îngeri şi pe Preabunul Dumnezeu 
Cel în Treime Închinat.“ 

„Ne e îngăduit să gândim că acolo unde nu este post și rugăciune s-a și 
înfiinţat demonul? Da. Demonii, sălășluindu-se în om, nu întotdeauna 
îşi fac simțită adăstarea, ci se ascund, învăţându-și gazda la tot răul și 
abătând-o de la tot binele în chip hoţesc, așa încât acesta este încre- 
dinţat că singur face tot, împlinind de fapt voia vrăjmașului său. Tu 
doar apucă-te de rugăciune și de post, şi vrăjmașul va fugi îndată, aștep- 
când prilejul de a se întoarce; într-adevăr se întoarce, îndată ce omul pără- 
sește rugăciunea și postul.“ 

„Putem spune doar că această sălășluire [a duhurilor rele în oameni] 
nu este întotdeauna văzută, nu se vădește întotdeauna prin manifestă- 
rile cunoscute ale celor îndrăciţi. Există o sălășluire nevăzută, ascunsă 
a duhurilor în om; mai există și o stăpânire a duhurilor care nu se 

atinge de trupuri, ci are putere asupra minților, pe care le mână pre- 
cum vor prin patimile ce lucrează în ei; iar oamenii cred că făptuiesc 
ceea ce vor, fiind în fapt batjocoriţi de puterile necurate. Dar ce e de 
făcut? Fii un creştin adevărat și nici o putere a vrăjmașului nu te va birui!“ 

„Oricare patimă te-ar tulbura, apucă-te să citeşti cuvântul lui Dum- 
nezeu, şi patima se va potoli treptat, până ce se va stinge de tot. Cel care 
se îmbogățește cu cunoașterea cuvântului lui Dumnezeu va avea deasupra 
sa stâlpul de nor care i-a călăuzit pe israeliteni în pustie.“ 

„Nu-ţi îngădui cugete plăcute satanei și nu le primi, nu te lăsa înrâurit 
de ele și nu te învoi cu ele și satana va pleca așa cum a venit, căci nu i s-a 
dat putere asupra nimănui. Dacă el pune stăpânire pe cineva, asta e din 
pricină că omul însuși se dă rob. Începutul a tot răul sunt gândurile. Nu 
primi gânduri rele și astfel vei închide satanei pentru totdeauna ușa sufle- 
tului tău. Dacă-ţi vin gânduri rele, nu ai ce-i face — nici un om nu scapă 
de asta şi nu este vreun păcat aici. Goneşte-le și gata; vin iar, goneşte-le iar 
şi tot așa întreaga viaţă. Dacă ai să primeşti gândurile şi ai să zăboveşti asu- 
pra lor, nu este de mirare că va apărea și încuviințarea faţă de ele; atunci ele 
vor deveni şi mai greu de alungat. După încuviinţare apar dorinţele rele 
de a săvârși o nelegiuire sau alta. Dorinţele nehotărâte se opresc până la 
urmă asupra unui anumit păcat, apare hotărârea, şi gata păcatul! Ușa ini- 
mii este trântită la perete. Îndată ce apare încuviințarea la păcat, se năpus- 
teşte înlăuntru satana și începe să tiranisească sufletul. Sărmanul suflet este 
atunci gonit și istovit întru săvârșirea faptelor netrebnice ca un rob sau ca 
un dobitoc de samar. De n-ar fi îngăduit gândurile rele, nu s-ar fi întâm- 
plat nimic de felul acesta.“ 

„(Mc.10,2-12). Ceea ce Dumnezeu a unit, omul să nu despartă. Prin 
aceste cuvinte, Domnul a întărit căsătoria; singura pricină legiuită de des- 
părţire pe care o arată este adulterul. Dar ce să fac, dacă am neplăceri în 
căsnicie? Rabdă. Avem în toate împrejurările porunca: Purtați-vă poverile 
unii altora; cu atât mai mult ar trebui s-o împlinească niște oameni atât 
de apropiaţi între ei, cum sunt soţul cu soţia. Nedorinţa de a suferi face 
ca neplăcerile să pară mai mari decât sunt de fapt, iar fleacurile se îngră- 
mădesc până devin un zid despărțitor. Dar mintea pentru ce ne-a fost 
dată? Pentru a netezi cărarea vieţii. Înţelepciunea înlătură piedicile 
care apar în cale. Oamenii nu se despart din lipsa înţelepciunii lumești, 

ci mai mult din nedorinţa de a chibzui bine la starea de fapt a lucrurilor 
şi încă în mai mare măsură din lipsa unui alt ţel în viaţă afară de desfătări. 
Încetează desfătările, oamenii nu mai sunt mulţumiţi unul cu celălalt și 
aşa mai departe, până la divorţ. Pe măsură ce ţelurile pe care le au oame- 
nii în viaţă devin din ce în ce mai greșite, pe atât devin mai dese divorţu- 
rile, pe de altă parte, concubinajul vremelnic. Iar izvorul acestui rău tre- 
buie căutat în concepţiile materialiste asupra lumii și vieţii“ (Tålcuiri din 
Sfânta Scriptură pentru fiecare zi din an). 


130 


Sfântul Ignatie Briancianinov 


Experienţe ascetice, vol. I 
(Ed. Sofia, București, 2000) 


„Ce este cugetarea trupească? Felul de a gândi care decurge din 
starea în care au fost aduși oamenii de către cădere; care îi face să se 
poarte ca și cum ar fi veșnici pe pământ; care face să pară mare tot ce 
e stricăcios și vremelnic, care face să pară de nimic Dumnezeu și tot 
ce ţine de a plăcea lui Dumnezeu; care le răpește oamenilor mântui- 
rea.“ (p.96) 

„Poate oare cel ce se află în înșelare, pe tărâmul minciunii și amă- 
girii, să fie plinitor al poruncilor lui Hristos, al căror adevăr este din 
Adevărul-Hristos? Cel ce încuviinţează minciuna, care se desfată de min- 
ciună, care își însuşeşte minciuna, care se unește în duh cu minciuna poate 
să încuviinţeze, oare, adevărul? Nu! Ci îl urăște, devine vrăjmașul și pri- 
gonitorul lui înverşunat.“ (p.112) 

„Cel care tâlcuiește după bunul plac Evanghelia și întreaga Scriptură 
leapădă prin aceasta tâlcuirea ei de către Sfinţii Părinţi, de către Sfântul 
Duh. Cel care leapădă tâlcuirea Scripturii de către Sfântul Duh leapădă, 
fără nici o îndoială, însăși Sfânta Scriptură.“ (p.115) 

„Însuşeşte-ţi gândirea şi duhul Sfinţilor Părinţi prin citirea scrierilor 
lor. Sfinţii Părinţi au atins țelul: mântuirea. Şi tu vei atinge acest ţel prin 
mersul firesc al lucrurilor. Fiind într-un cuget și într-un suflet cu Sfinţii 
Părinţi, te vei mântui.“ (p.117) 

„Citirea cărţilor Părinților e maica și împărăteasa tuturor virtuţilor. 
Din citirea cărților Părinților deprindem adevărata înţelegere a Sfintei 
Scripturi, credinţa dreaptă, vieţuirea după îndreptarul poruncilor evan- 
ghelice, adânca cinstire pe care se cuvine să o avem faţă de ele: într-un 
cuvânt, mântuirea şi desăvârșirea creștină. După ce povăţuitorii duhovni- 

cești s-au împuţinat, citirea scrierilor Părinților a devenit călăuza de căpe- 
tenie pentru cei ce doresc să se mântuiască și chiar să atingă desăvârşirea 
creştină.“ (p.118) 

„Acest glas [al Sfinţilor Părinți] dă în vileag meșteşugurile vrăjmașului 
nostru, viclenia lui, descoperă cursele lui, felul în care lucrează el: drept 
aceea, vrăjmașul se înarmează împotriva citirii Sfinţilor Părinţi prin felurite 
cugetări trufașe și hulitoare; se străduieşte să-l arunce pe nevoitor în vârte- 
jul grijilor deşarte, ca să-l abată de la citirea cea mântuitoare, îl luptă prin 
trândăvie, plictiseală, uitare. Din acest război împotriva citirii Sfinţilor 
Părinţi trebuie să ne dăm seama cât de mântuitoare armă este ea pen- 
tru noi și cât o urăște vrăjmașul. [...] Este neapărat trebuincioasă citirea 
potrivită cu felul de viaţă al fiecăruia. Altminteri, ne vom umple de gân- 
duri chiar dacă sfinte, însă de neîmplinit cu fapta, care stârnesc o lucrare 
neroditoare doar în închipuiri și în dorinţe; faptele cucerniciei care se 
potrivesc cu felul tău de viaţă îţi vor scăpa din mâini. Pe lângă faptul că 
vei deveni un visător sterp, gândurile tale, aflându-se în neîncetată împo- 
trivire cu faptele, negreșit vor naşte tulburare în mintea ta, iar în purtarea 
ta, nehotărâre; iar această tulburare și această nehotărâre sunt apăsătoare și 
vătămătoare pentru tine însuţi și pentru cei din jurul tău. Necitind după 
rânduiala cuvenită Sfânta Scriptură și pe Sfinţii Părinţi, lesne te poţi abate 
de la calea mântuitoare în hăţișuri de netrecut și prăpăstii adânci, ceea ce 
s-a și întâmplat cu mulți.“ (p.119) 

„Cel ce citeşte cărţile dascălilor mincinoși intră negreşit în părtăşie 
cu duhul viclean și întunecat al minciunii. Lucrul acesta să nu ţi se pară 
ciudat și de necrezut: așa spun răspicat luminătorii Bisericii, Sfinţii Părinţi.“ 
(p.120) 

„Eu şi cu tine însă trebuie să ne păzim neapărat de citirea cărților 
alcătuite de dascăli mincinoşi. Oricine a scris despre Hristos, despre 
credinţa și duhovnicia creștină fără să fie mădular al Bisericii de Răsărit, 
singura sfântă, poartă numele de dascăl mincinos.“ „Moartea sufletului e 
mai de plâns decât moartea trupească: trupul mort are să învieze şi adese- 
ori moartea trupului se face pricină de viaţă sufletului; dimpotrivă, sufle- 
tul omorât de rău este jertfă a morţii veșnice, iar el poate fi omorât de 
orice gând care cuprinde vreun fel de hulă împotriva lui Dumnezeu, 
pe care cei neștiutori nu-l bagă nicidecum de seamă.“ (p.122) 

„Nu te lăsa înșelat de titlurile răsunătoare ale cărților care făgăduiesc 
să-i înveţe desăvârșirea creștină pe cei ce încă au nevoie de hrana prun- 
cilor; nu te lăsa înșelat nici de podoaba cea din afară a cărţii, de vioiciu- 
nea, puterea, frumuseţea stilului, nici de faptul că autorul ar fi, pasămite, 
sfânt, care și-a dovedit sfinţenia prin numeroase minuni (aluzie, probabil, 
la „sfinţii“ apuseni ca Francisc din Assisi — n. tr.). Învățătura mincinoasă 
nu se dă înapoi de la nici o născocire, de la nici o înșelăciune ca să dea 
basmelor sale înfăţişarea adevărului și astfel să otrăvească mai lesne sufle- 
tul cu ele. [...] Semnul după care recunoaștem că o carte e cu adevă- 
rat folositoare de suflet este că a fost scrisă de un sfânt scriitor, mădu- 
lar al Bisericii de Răsărit, încuviinţat și recunoscut de Sfânta Biserică.“ 
(p.122-123) 

„Nu te lăsa înșelat de părerea de sine şi de învățătura celor care, înșelați 
de părerea de sine, dispreţuind adevărul Bisericii şi dumnezeiasca Desco- 
perire, spun sus şi tare că adevărul poate să vorbească în tine fără sunetele 
cuvântului și să te povăţuiască el însuși printr-o oarecare lucrare nehotăr- 
nicită și tulbure. Aceasta este o învăţătură a minciunii și a celor de aproape 
ai ei. Semnele învățăturii mincinoase: întunecimea, lipsa de limpezime, 
părerea și ceea ce urmează lor: desfătarea visătoare a sângelui și a ner- 
vilor pe care le nasc ele. Această desfătare se dobândește în urma lucrării 
perfide a slavei deșarte și iubirii de desfătări.“ (p.124) 

„de socoți că-L iubeşti pe Dumnezeu, iar în inima ta trăieşti un 
simţământ de neplăcere fie și faţă de un singur om, să știi că te afli într-o 
veşnică amăgire de sine.“ (p.134) 

„Postul îl desface pe om de patimile trupești, iar rugăciunea se luptă 
cu patimile sufletești, și după ce le-a biruit, pătrunde întreaga alcătuire a 
omului, îl curăţește; în biserica cea cuvântătoare curăţită, ea Îl aduce pe 
Dumnezeu. Cel ce seamănă pământul fără să-l fi lucrat pierde sămânţa, și 
în loc de grâu culege mărăcini. La fel și noi: dacă vom semăna seminţele 
rugăciunii fără să fi subţiat trupul, în loc de dreptate vom culege roada 
păcatului. Rugăciunea va fi nimicită şi răpită de feluritele gânduri și visări 
deșarte şi păcătoase, va fi spurcată cu simţăminte ale împătimirii de plă- 
ceri. Trupul nostru a luat fiinţă din pământ, și dacă nu-l lucrăm așa cum 
se lucrează pământul, nicicând nu poate să aducă roada dreptăţii. Dim- 
potrivă, dacă cineva lucrează pământul cu mare sârguinţă şi cheltuieli, dar 

îl lasă nesemănat, pământul se va acoperi cu neghină deasă. La fel și cu 
trupul: când este subţiat prin post, dar sufletul nu e lucrat prin rugăciune, 
citire, smerită cugetare, atunci postul devine părinte al unor neghine de 
multe feluri, patimile sufletești: cugetarea semeaţă, slava deșartă, dispre- 
ţul.“ (p.141) 

„Când te trezești din somn, primul tău gând să fie la Dumnezeu; adu 
lui Dumnezeu însăși începătura gândurilor tale, încă nepecetluită cu nici o 
întipărire deșartă. Când mergi spre somn, când te pregătești să te cufunzi 
în acest chip al morţii, cele din urmă gânduri ale tale să fie la veșnicie și 
la Dumnezeu, Care împărăţește în ea.“ (p.147) 

„Dacă te-ai hotărât să-i aduci lui Dumnezeu prinos de rugăciune, lea- 
pădă toate cugetările și grijile lumești. Nu te îndeletnici cu gândurile care 
îţi vor veni atunci, oricât îţi vor părea de însemnate, strălucitoare, trebu- 
incioase. Dă lui Dumnezeu ce este al lui Dumnezeu, iar cele trebuincioase 
pentru viaţa vremelnică vei reuși să le dai la vremea potrivită. Nu este cu 
putinţă să slujeşti lui Dumnezeu cu rugăciunea şi totodată să-ţi umpli 
mintea cu gânduri şi griji lăturalnice.“ (p.150) 

„Toată rugăciunea în care trupul nu se ostenește, iar inima nu vine la 
străpungere, a zis același mare Părinte [Sfântul Isaac Sirul], se socoate ca 
roadă necoaptă, fiindcă această rugăciune e fără suflet.“ (p.151) 

„Sufletul rugăciunii este luarea-aminte. Trupul fără suflet e mort, iar 
rugăciunea fără luare-aminte e, aşijderea, moartă. Fără luare-aminte, rugă- 
ciunea rostită se preface în vorbire deșartă, iar cel ce se roagă astfel se numără 
cu cei ce iau numele lui Dumnzeu în deşert. Cuvintele rugăciunii să le ros- 
teşti fără grăbire; nu îngădui minţii să rătăcească peste tot, ci zăvorăște-o 
în cuvintele rugăciunii. Strâmtă şi mâhnicioasă este această cale pentru 
minte, ce s-a obișnuit să vagabondeze slobod prin lume; însă această cale 
duce la luarea-aminte. 

Cine va gusta din marea bunătate a luării-aminte, acela va iubi să-și 
strâmtoreze mintea pe calea care duce la fericita luare-aminte. Luarea-aminte 
este cel dintâi dar al harului dumnezeiesc, trimis de sus celui care se oste- 
nește și cu răbdare pătimeșşte în nevoinţa rugăciunii. Haricei luări-aminte 
trebuie să-i premeargă silinţa omului spre luarea-aminte: aceasta din urmă 
trebuie să fie martorul lucrător al nemincinoasei dorinţe de a o primi pe 
cea dintâi. Luarea-aminte a omului este înviforată de gânduri și visări, se 

clatină din pricina lor; luarea-aminte harică e neclintită și plină de tărie. 
Nu-ţi îngădui să te împrăştii cu gândurile la rugăciune, să urăști visarea, 
să lepezi grijile cu puterea credinţei, să baţi în inimă cu frica de Dumne- 
zeu — și lesne vei deprinde luarea-aminte. Mintea care se roagă trebuie să 
se afle în stare de adevăr deplin. Visarea, oricât ar fi de ademenitoare și 
frumoasă la arătare, pentru simplul fapt că e o alcătuire proprie şi sama- 
volnică (arbitrară) a minţii, scoate mintea din starea de adevăr dumneze- 
iesc, o aduce în starea de amăgire de sine și înșelare, drept care şi trebuie 
lepădată la rugăciune. 

În vremea rugăciunii, mintea trebuie să o avem şi cu toată osârdia să 
o păzim fără închipuiri, lepădând toate chipurile care ni se zugrăvesc în ea 
prin virtutea închipuirii: fiindcă la rugăciune mintea stă înaintea Dumne- 
zeului Nevăzut, Care nu poate fi închipuit în nici un chip material. Chi- 
purile, dacă mintea le va îngădui la rugăciune, se vor face un văl, un zid de 
nepătruns între minte și Dumnezeu. Cei ce nu văd nimic în rugăciunile lor 
ÎI văd pe Dumnezeu, a grăit Sfântul Meletie Mărturisitorul. Dacă în vre- 
mea rugăciunii tale ţi se înfățișează în chip simţit sau se zugrăvește în tine 
de la sine, în chip gândit, chipul lui Hristos sau vreunui înger sau vreu- 
nui sfânt — într-un cuvânt, orişice fel de chip —, nicicum să nu iei această 
arătare drept adevărată, nu o băga de loc în seamă, nu sta de vorbă cu ea. 
Altminteri, negreșit te vei supune unei înșelări și foarte puternice vătă- 
mări sufleteşti, precum s-a și întâmplat cu mulţi. Mai înainte de a fi înnoit 
de către Sfântul Duh, omul nu e în stare să aibă împărtăşire cu duhurile 
sfinte. Aflându-se încă în tărâmul duhurilor căzute, în robia lor, nu e în 
stare să le vadă decât pe ele, şi acestea, văzând la om înaltă părere despre 
sine și amăgire de sine, i se arată în chip de îngeri luminaţi, în chipul lui 
Hristos Însuşi, pentru a pierde sufletul lui.“ (p.152-153) 

„Înaltă stare este a simţi că Dumnezeu e de față! Fa înfrânează min- 
tea de la împreună-vorbirile cu gândurile străine care uneltesc împotriva 
rugăciunii; ea îi aduce omului din belşug simţirea nimicniciei sale; ea îl 
face pe om priveghetor asupră-și, păzindu-l de greșeli, chiar și de cele mai 
mărunte. Simţirea că Dumnezeu este de faţă se dobândeşte prin rugă- 
ciune cu luare-aminte. Mult ajută la dobândirea ei și starea cu evlavie îna- 
intea sfintelor icoane. Cuvintele rugăciunii, însufleţite de luarea-aminte, 
pătrund adânc în suflet, străpung, ca să zic așa, inima, și nasc în ea 

străpungerea. Cuvintele rugăciunii săvârșite cu împrăștiere se ating de 
suflet numai pe deasupra, fără a lăsa în ele nici o întipărire.“ (p.154) 

„În nevoitorul rugăciunii, sporirea în rugăciune începe să se arate 
printr-o osebită lucrare a luării-aminte: din vreme în vreme, aceasta 
cuprinde fără veste mintea, închizând-o în cuvintele rugăciunii. După aceea, 
ea se face mult mai statornică şi mai dăinuitoare: mintea se lipește, parcă, 
de cuvintele rugăciunii, este trasă de ele spre unirea cu inima. În cele din 
urmă, cu luarea-aminte se unește pe neașteptate străpungerea, și îl face pe 
om biserică a rugăciunii, biserică a lui Dumnezeu.“ (p.155) 

„Simţămintele născute prin rugăciune și pocăință sunt: ușurarea con- 
ştiinţei, pacea sufletească, împăcarea cu aproapele şi cu împrejurările vie- 
ţii, mila și împreună-pătimirea faţă [de] omenire, înfrânarea de la patimi, 
răceala față de lume, supunerea faţă de Dumnezeu, puterea în lupta cu 
gândurile și înclinările păcătoase. Să te mulţumești cu aceste simţiri în care 
guşti, totuși, nădejdea mântuirii. Nu căuta mai înainte de vreme înalte 
stări duhovnicești şi extaze în rugăciune. Acestea nu sunt deloc așa cum se 
înfăţişează închipuirii noastre: lucrarea Sfântului Duh, din care apar înal- 
cele stări ale rugăciunii, sunt neajunse pentru mintea trupească. Învaţă-te 
să te rogi din tot cugetul tău, din tot sufletul tău, din toată vârtutea ta. 
Vei întreba: Cum adică? Aceasta nu o poţi afla decât încercând. Sileşte-te 
să te îndeletniceşti necontenit cu rugăciunea întru luare-aminte: rugăciu- 
nea întru luare-aminte îţi va răspunde la întrebare prin fericita cunoaş- 
tere din cercare.“ (p.156) 

„Lungimea rugăciunii la plăcuţii lui Dumnezeu vine nu din multa 
vorbărie, ci din belșugul simțămintelor duhovniceşti care apar în ei la vre- 
mea rugăciunii. Prin îmbelşugarea și puterea acestor simţăminte se desfi- 
inţează, ca să zic așa, timpul, prefăcându-se în veșnicie pentru sfinţii lui 
Dumnezeu. Atunci când lucrătorul rugăciunii ajunge la sporire în fericita 
sa nevoinţă, felurimea gândurilor din psalmi și din alte rugăciuni devine 
nepotrivită cu aşezarea lui lăuntrică. Rugăciunea vameșului și alte rugă- 
ciuni foarte scurte rostesc cel mai bine nerostita, cuprinzătoarea dorință 
a inimii, şi plăcuţii lui Dumnezeu au petrecut adeseori în astfel de rugă- 
ciune multe ceasuri, zile și ani, fără a simţi nevoie de felurime a gânduri- 
lor pentru rugăciunea lor puternică și concentrată. Rugăciunile alcătuite 
de eretici sunt foarte asemănătoare cu rugăciunile păgânilor: în ele e multă 

vorbărie; în ele este frumusețea pământească a cuvântului; în ele e înfier- 
bântarea sângelui; în ele nu e pocăință îndestulătoare; în ele este năzuinţă 
către nunta Mielului de-a dreptul din casa de desfrânare a patimilor; în ele 
este amăgire de sine. Ele sunt străine de Duhul Sfânt: adie din ele sufla- 
rea molipsitoare a duhului întunecat, a duhului viclean, a duhului min- 
ciunii și pierzării.“ (p.158-159) 

„Recunoașterea propriei păcătoşenii, a propriei neputințe, a propriei 
nimicnicii este condiția de neînlăturat pentru ca Dumnezeu să primească 
şi să asculte cu milostivire rugăciunea. Toţi sfinţii au pus la temelia rugă- 
ciunii recunoașterea și mărturisirea păcătoșeniei lor și a păcătoșeniei 
întregii omeniri. Sfinţenia omului atârnă de recunoașterea și mărtu- 
risirea acestei păcătoșenii. Cel ce dăruiește oamenilor sfinţenie pentru 
pocăinţa lor a grăit: Nu am venit să chem pe cei drepți, ci pe cei păcătoşi la 
pocăință (Mt.9,13). Tu, care voieşti să te îndeletnicești cu nevoinţa rugă- 
ciunii! Mai înainte de a purcede la această nevoinţă, silește-te să ierţi pe 
oricine te-a amărât, te-a clevetit, te-a batjocorit, pe oricine ţi-a pricinuit 
vreun rău, oricare ar fi acest rău.“ (p.161-162) 

„Nu admira natura văzută, nu te lăsa prins de contemplarea frumu- 
seţilor ei; nu pierde vremea atât de prețioasă și puterile sufletului cu 
dobândirea cunoștințelor aduse de ştiinţele lumești. Atât puterile, cât 
şi timpul să le întrebuinţezi pentru dobândirea rugăciunii care săvâr- 
şeşte sfânta slujbă în cămara ta cea lăuntrică. Acolo, în tine însuţi, rugă- 
ciunea îţi va descoperi o privelişte care va atrage întreaga ta luare-aminte: 
ea îţi va aduce cunoștințe pe care lumea nu poate să le încapă și de care 
nici nu are habar. Acolo, în adâncul inimii, vei vedea căderea omenirii, vei 
vedea sufletul tău omorât de păcat, vei vedea mormântul, vei vedea iadul, 
vei vedea demonii, vei vedea legăturile și obezile, vei vedea sabia de foc a 
heruvimului care străjuiește calea spre viaţa veșnică, care îngrădeşte omu- 
lui intrarea în locașul raiului — vei vedea multe alte taine ascunse de lume 
şi de fiii lumii. Când ţi se va descoperi această privelişte, privirile tale se 
vor lipi de ea; te vei răci faţă de toate cele vremelnice şi stricăcioase, care 
ţi-au fost pe plac până în ceasul acela.“ (p.163-164) 

„Ispitindu-ne din afară, demonii se ţin de ticăloșii și înlăuntrul nostru. 
Când ne depărtăm în însingurare și începem a ne îndeletnici cu rugăciu- 
nea, stârnesc în noi felurite dorinţe păcătoase pe care nu le simţeam mai 

înainte, învăluiesc inima noastră cu nenumărate gânduri și visări păcătoase, 
care până atunci nu se arătaseră niciodată minţii noastre și fac acestea cu 

scopul ca noi, aduşi într-o stare de nedumerire și descurajare și nevăzând 

nici un folos de la nevoinţa rugăciunii şi de la însingurare, să ne lăsăm 

de ele. Această lucrare a demonilor se înfățișează nevoitorilor noi în 

nevoinţă ca o lucrare a sufletului lor: vrăjmașii noștri cei nevăzuţi și 

vicleni, săvârșindu-și fărădelegile, vor totodată să se ascundă, ca omul 

să nu poată ieși din cursele pe care ei i le-au întins, să meargă la des- 
trămare lăuntrică și la pierzanie sigură. Dat fiind că pentru demoni 

este un lucru foarte însemnat să se ascundă de om, pentru om este 

un lucru foarte însemnat să înţeleagă că ei sunt lucrătorii începători 

ai păcatului, izvorul ispitelor noastre, și nicidecum cei de aproape ai 

noștri, nici noi — atunci când ne petrecem viaţa slujind lui Dumne- 
zeu — și nici vreo oarecare întâmplare. Privind cum lucrează vrăjmașii, 
ne deprindem treptat, sub călăuzirea cuvântului lui Dumnezeu, să pri- 
veghem cu trezvie asupra lor şi asupra noastră şi să ne împotrivim lor cu 

tărie.“ (p.165-166) 

„Este de neapărată trebuinţă ca mai întâi să ne desfacem de avuţia mate- 
rială, să ne despărţim de lume, să ne lepădăm de ea: numai după săvârşi- 
rea acestei lepădări poate creștinul să-și vadă lăuntrica înrobire şi temniţă, 
lăuntricele legături și răni, lăuntrica omorâre a sufletului. Lupta cu moar- 
tea care trăiește în inimă, săvârșită prin rugăciune, sub călăuzirea Cuvân- 
tului lui Dumnezeu, e răstignire, este pieire a sufletului pentru mântuirea 
sufletului (Mc.8,35).* (p.169) 

„Când vei ierta tuturor celor de aproape ai tăi, din suflet, toate 
greșelile lor, atunci ţi se vor descoperi toate greșelile tale. Vei vedea câtă 
nevoie ai de milostivirea lui Dumnezeu, câtă nevoie are de ea toată omeni- 
rea: vei plânge înaintea lui Dumnezeu pentru tine şi pentru omenire. Sfinţii 
Părinţi concentrează toate lucrările monahului, toată viaţa lui în plâns. Ce 
însemnătate are plânsul monahului? Plânsul e rugăciunea lui.“ (p.170) 

„Plânsul trebuie să fie o însușire nelipsită a rugăciunii noastre, 
tovarăș și ajutor statornic şi nedespărțit al rugăciunii noastre, trebuie 
să fie sufletul ei. Cel ce împreunează rugăciunea cu plânsul se nevoiește 
după rânduiala arătată de Însuşi Dumnezeu, se nevoieşte după cuviință, 
în chip legiuit. La vremea sa, el va da roadă îmbelșugată: bucuria mân- 

tuirii neîndoielnice. Cel ce a înstrăinat plânsul de rugăciunea sa se oste- 
neşte Împotriva rânduielii lăsate de Dumnezeu și nu va culege nici un fel 
de roade sau, mai bine zis, va culege spinii părerii de sine, amăgirii de 
sine, pierzării. Fraţilor! Să nu ne îngăduim a ne amăgi cu gândul minci- 
nos, caraghios, nechibzuit, pierzător; să nu ne repezim a căuta desfătări în 
rugăciunea noastră! Nu este dată păcătoşilor desfătarea harică; acestora li 
se cuvine plânsul: pe acesta să-l căutăm cu toată osârdia, să căutăm această 
comoară, cheia tuturor comorilor duhovniceşti. Cel ce nu are plâns se 
află într-o stare mincinoasă: el este înșelat de trufia sa. Sfinţii Părinţi 
numesc plânsul călăzză în nevoința duhovnicească. El trebuie să meargă 
înaintea tuturor cugetărilor noastre evlavioase, să le îndrepteze spre țelul 
cel adevărat. Cugetarea care nu este pătrunsă și călăuzită de plâns este 
o cugetare rătăcită.“ (p.171) 

„Gândurile, adunându-se în inimă, stârnesc în ea rugăciunea și întris- 
tarea cea după Dumnezeu, iar întristarea aceasta aduce lacrimi. Dată fiind 
cumplita sărăcie a vremii noastre în povăţuitori ai adevăratei rugăciuni, să 
ne alegem ca povăţuitor și călăuzitor plânsul. El ne va învăţa rugăciunea, 
iar de înșelarea de sine ne va păzi. Toți câţi au lepădat plânsul au căzut în 
înşelare de sine. Aceasta o spun cu tărie toţi Sfinţii Părinţi.“ (p.172) 

„Este cu neputinţă, bagă de seamă Sfântul loan Scărarul, ca cel ce 
doreşte să înveţe a se ruga să poată învăţa asta numai din vorbe. Dascălii 
ei sunt cercarea (experienţa) şi plânsul. În străpungerea și smerirea duhu- 
lui să începem nevoinţa rugăciunii, să intrăm sub acoperământul plânsu- 
lui: Dumnezeu Însuşi, Care dă rugăciune celui ce se roagă (1Rg.2,9), se va 
face nouă Dascăl al rugăciunii.“ (p.173) 

„Un frate l-a întrebat pe Avva Pimen: Ce să fac cu păcatele mele? Bătrâ- 
nul a zis: Cel ce voiește a se izbăvi de păcatele care trăiesc în el prin 
plâns să se izbăvească de ele; şi cel ce voiește să nu cadă iarăși în păcate, 
prin plâns să fugă de căderea în ele. Aceasta este calea pocăintei, preda- 
nisită nouă de Scriptură şi Părinţi, care au zis: Plângeți! Altă cale afară de 
plâns nu este.“ (p.199) 

„Când a adormit Avva Arsenie cel Mare, Sfântul Pimen, auzind ves- 
tea aceasta, a lăcrimat, grăind: Fericit esti, Avva Arsenie, că ai plâns pentru 
tine în această viață. Cel ce nu plânge aici va plânge veşnic. Cu neputinţă 

este omului să nu plângă — fie de bunăvoie aici, fie fără voie dincolo, 
în munci.“ (p.200) 

„Sfinţii Părinţi ne poruncesc să preschimbăm atât lacrimile firești, cât 
şi pe cele păcătoase, îndată ce se ivesc, în lacrimi plăcute lui Dumnezeu 
— adică să schimbăm pricina lacrimilor: să ne aducem aminte de păcatele 
noastre, moartea de care nu vom scăpa și a cărei venire nu știm când va fi, 
judecata lui Dumnezeu — și să plângem din aceste pricini. Minunat lucru! 
Cei care din firească înclinare vărsau fără osteneală râuri de lacrimi fără 
rost şi roadă, precum și cei ce le vărsau din imbolduri păcătoase, atunci 
când vor să plângă în chip bineplăcut lui Dumnezeu, îndată văd în sine o 
uscăciune neobișnuită — nu pot să stoarcă din ochi nici măcar o picătură 
de lacrimă. De aici ne dăm seama că lacrimile temerii de Dumnezeu și 
ale pocăinţei sunt dar al lui Dumnezeu, că pentru a le primi trebuie mai 
întâi să ne îngrijim a dobândi pricinile lor. 

Pricina lacrimilor este vederea și recunoașterea păcătoșeniei pro- 
prii. Izvoare de apă au izvorât ochii mei, grăieşte Sfântul Prooroc David, 
că n-am păzit legea Ta (Ps.118,136). Pricina lacrimilor e sărăcia cu duhul: 
fiind o fericire în sine, ea naște altă fericire — plânsul (Mr.5,3-4), o hrănește, 
o sprijină, o întăreşte. Nu plânsul vine din lacrimi, ci lacrimile din plâns, a 
zis Preacuviosul loan Proorocul. Dacă cineva, aflându-se în sânul obtii, taie 
voia sa şi nu ia aminte la păcate străine, află plânsul. Prin această lucrare se 
adună gândurile lui — şi adunându-se în acest chip, nasc în inimă întrista- 
rea cea după Dumnezeu, iar întristarea naște lacrimile. Lacrimile, fiind dar 
al lui Dumnezeu, slujesc ca semn al milei dumnezeiești: Lacrimile la rugă- 
ciune, grăieşte Sfântul Isaac Sirul, sunt semn al milei dumnezeiesti de care 
s-a învrednicit sufletul prin pocăința sa şi a faptului că a fost primit şi a înce- 
put să intre în țarina curăţiei prin lacrimi. Dacă gândurile nu se vor rupe de 
lucrurile trecătoare, dacă nu vor lepăda de la sine nădejdile în această lume, 
dacă nu se va stârni în ele disprețul față de ea şi dacă nu vor începe a-și pre- 
găti merinde pentru ieşire, dacă nu vor începe să lucreze în suflet cugetări des- 
pre lucrurile ce țin de veacul viitor, nu vor putea să verse lacrimi.“ 

„Rugându-ne pentru darul lacrimilor, este neapărată nevoie să ne silim 
şi noi înşine a lăcrima. Sforţarea sau osteneala proprie merg înaintea revăr- 
sării lacrimilor și o însoțesc. Osteneala ce merge înaintea vărsării lacrimilor 
stă în înfrânarea cu dreaptă socotinţă de la mâncare și băutură, în prive- 

gherea cu dreaptă socotință, în neagonisire, în desprinderea luării-aminte 
de tot ce ne înconjoară, în adunarea ei în noi înșine. Sfântul loan Scăra- 
rul a spus în Cuvântul său despre plâns: Pocăinza este lipsirea neîntristată 
de toată mângâierea trupească.“ (p.202-203) 

„Fără a muri pentru lume, omul nu poate dobândi plânsul și lacri- 
mile: le dobândim pe măsură ce murim pentru lume.“ (p.204) 

„Monabhilor zdraveni la trup le este cu putinţă și de folos o silire mai 
puternică spre plâns și lacrimi; pentru ei e de trebuinţă (mai ales când sunt 
începători, înainte de a dobândi plânsul duhului) să spună cuvintele rugă- 
ciunii cu glas plângător, așa încât sufletul, care doarme somnul morţii din 
pricina beţiei păcatului, să se trezească la glasul plânsului și să se pătrundă 
el însuși de simțământul plânsului.“ (p.205) 

„Darul plânsului şi al lacrimilor este unul dintre cele mai mari daruri 
ale lui Dumnezeu. El e un dar esenţial pentru mântuirea noastră. Daru- 
rile proorociei, înainte vederii, facerii de minuni, sunt semne că cel care 
le are a plăcut în chip deosebit lui Dumnezeu și şi-a atras în chip deose- 
bit bunăvoința Lui, iar darul străpungerii și al lacrimilor este semnul 
că pocăinţa noastră a fost sau este primită. Întristarea cugetului este cin- 
stita dajdie către Dumnezeu; cel ce o are şi o păzeşte cum se cuvine se ased- 
mănă omului ce are sfințenie în sine. Nevoinţele trupesti fără întristarea cuge- 
tului sunt asemenea unui trup fără suflet. Lacrimile vărsate pentru păcate 
sunt la început amare, se varsă întru durere și chin al duhului, durere și 
chin pe care duhul le împărtășește și trupului. Puțin câte puţin, cu lacri- 
mile începe să se unească o mângâiere alcătuită dintr-o deosebită liniște, 
dintr-un simţământ de blândeţe și smerenie; o dată cu aceasta, înseși lacri- 
mile, pe măsura și pe potriva mângâierii aduse, se preschimbă, își pierd 
într-o măsură însemnată amarul, curg fără durere sau cu durere mai puţină. 
La început, ele sunt puţine şi vin rar; după aceea, încep, puţin câte puţin, 
să vină mai des și sunt mai îmbelșugate. Iar atunci când darul lacrimilor 
se întărește în noi prin mila lui Dumnezeu, războiul lăuntric se alină, se 
liniștesc gândurile, începe să lucreze cu o deosebită adâncime rugăciunea 
minţii sau rugăciunea duhului, ce satură și veselește omul lăuntric. Atunci, 
de pe minte se ridică vălul patimilor și se descoperă învăţătura cea de taină 
a lui Hristos. Atunci, lacrimile se prefac din lacrimi amare în lacrimi dulci. 
Atunci, în inimă odrăsleşte mângâierea duhovnicească, care nu se aseamănă 


141 


Sfântul Ignatie Briancianinov 


cu nici una din bucuriile pământeşti şi care este cunoscută doar celor ce se 
nevoiesc în rugăciunea cu plâns şi care au darul lacrimilor.“ (p.206-207) 

„Darul lacrimilor — această adumbrire a harului dumnezeiesc — îl cer- 
cetează cel mai mult pe nevoitor în vremea rugăciunii cu luare-aminte, 
fiind roada ei obișnuită; altora le vine în vremea citirii; altora, în vremea 
unei osteneli oarecare.“ „Sfinţii Părinţi poruncesc să rămânem în acea 
lucrare în care ne vin lacrimile, fiindcă lacrimile sunt o roadă, iar scopul 
vieţii călugărești este dobândirea roadei prin acel mijloc prin care îi place 
lui Dumnezeu să o dăruiască.“ (p.210) 

„Cel ce se pocăieșşte cu adevărat, după spusele Sfântului Ioan Scă- 
rarul, socoate fiecare zi în care nu a plâns o zi pierdută pentru sine, 
chiar dacă în răstimpul ei ar fi făcut vreun lucru bun. Oricât de înaltă 
ar fi vieţuirea noastră, dacă n-am câștigat inimă înfrântă această vie- 
ţuire e prefăcută și neroditoare. Se cuvine, cu adevărat se cuvine celui 
ce s-a spurcat după baia celei de-a doua nașteri (după Sfântul Botez) să-și 
curețe mâinile prin arderea cea de totdeauna a inimii şi prin milostivirea 
lui Dumnezeu. După ieșirea din trup a sufletului nostru nu vom fi învi- 
novăţiţi, fraţilor, că n-am fost făcători de minuni, că nu am fost cuvântă- 
tori de Dumnezeu, că n-am avut vederi duhovnicești; dar negreșit vom da 
răspuns lui Dumnezeu pentru faptul că nu am plâns neîncetat, adică 
pentru că nu am petrecut în întristarea cea mântuitoare pentru păcatele 
şi păcătoşenia noastră. Cu toate că plânsul este încununat mai totdeauna 
de lacrimi mai mult sau mai puţin îmbelșugate, unii nevoitori — precum 
vedem din cuvintele de mângâiere rostite pentru unii ca aceștia de către 
Sfinţii Părinţi — se chinuie sub povara plânsului fie de-a lungul întregii 
lor nevoinţe, fie de-a lungul unui lung răstimp, fără a primi lacrimi spre 
a se mângâia și răcori cu ele. Aceștia să știe că fiinţa pocăinţei stă în sme- 
renie și în străpungerea duhului nostru (Ps.50,18), când duhul plânge 
din pricina smereniei. Plânsul duhului, atunci când puterile trupești nu-s 
îndestulătoare pentru a vădi prin nevoinţe și fapte trupeşti pocăinţa care 
lucrează în suflet, ţine locul tuturor nevoinţelor și faptelor trupeşti, prin- 
tre care şi lacrimile.“ (p.211) 

„Precum nu este cu putinţă [spune Sfântul Isihie] a duce viața pămân- 
tească fără mâncare şi băutură, aşa nu este cu putință, fără paza minţii şi 
curăția inimii, care alcătuiesc trezvia şi care se numesc trezvie, să ajungă 


142 


Cum luptăm cu gândurile? 


sufletul la vreun lucru duhovnicesc ori să se slobozească de păcatul cu gân- 
dul, chiar de s-ar sili omul, de frica muncilor celor vesnice, să nu păcătuiască. 
Dacă voiesti să ruşinezi gândurile care te necăjesc, să te linistesti în pace sufle- 
tească, să te trezveşti cu inima fără împiedicare, rugăciunea lui lisus să se 
unească cu răsuflarea ta și vei vedea cum se săvârşeşte acest lucru în puține 
zile. Nu poate corabia să plutească fără apă; nici păzirea minţii nu poate 
avea loc fără trezvie împreunată cu smerenie şi necurmată rugăciune 
a lui Iisus.“ (p.215) 

„Îmi amintesc că în tinereţea mea erau mireni evlavioși, unii chiar nobili, 
care se îndeletniceau cu rugăciunea lui lisus, ducând o viaţă foarte simplă. 
Acum, când creştinismul şi monahismul cunosc o slăbănogire obștească, 
acest obicei de mare preţ aproape că s-a pierdut. Cel ce vrea să se roage 
cu numele Domnului lisus Hristos trebuie să ducă o viaţă de trezvie, de 
o moralitate neabătută, o viaţă înstrăinată de această lume; iar nouă ne 
trebuie împrăștiere, relaţii cât mai multe, împlinirea numeroaselor noas- 
tre pofte, protectori şi protectoare.“ „Sfântul Isihie, după ce spune că fără 
trezvie este cu neputinţă a scăpa de păcatul cu gândul, i-a numit „fericiţi“ 
şi pe cei care se înfrânează de la păcatul cu fapta. Despre unii ca aceștia a 
spus că żau cu sila Împărăția cerurilor.“ (p.216) 

„Temei pentru îndeletnicirea cu rugăciunea lui Iisus este purtarea înţe- 
leaptă și prevăzătoare. Mai întâi, trebuie să îndepărtăm de la noi răsfăţul 
şi desfătările trupești de toate felurile. Trebuie să ne mulţumim a mânca 
şi a dormi întotdeauna cu măsură, potrivit cu puterile şi sănătatea noas- 
tră, pentru ca hrana și somnul să aducă trupului întărirea cuvenită, fără a 
pricinui nici mișcările necuviincioase care apar din prisos, nici slăbănogi- 
rea ce apare din neajuns. Haina, locuinţa și, îndeobște, toate cele materi- 
ale ale noastre se cuvine să fie sărăcăcioase, după pilda lui Hristos, după 
pilda Apostolilor. Sfinţii Apostoli şi adevărații lor ucenici nu aduceau 
jertfe de nici un fel slavei deșarte și deșertăciunii, aşa cum cereau obice- 
iurile lumii, nu intrau nicicum în împărtăşire cu duhul lumii. Lucrarea 
nerătăcită, harică a rugăciunii lui lisus poate odrăsli numai din Duhul lui 
Hristos: ea odrăslește și creşte numai în acest pământ. Vederea, auzul și 
celelalte simţuri trebuie păzite cu asprime, ca nu cumva prin ele să dea 
năvală în suflet vrăjmașii ca prin niște porţi. Gura şi limba trebuie înfrâ- 
nate, oarecum ferecate, prin tăcere: grăirea în deşert, multa vorbire şi mai 

ales glumele, judecarea aproapelui și grăirea de rău sunt cei mai răi vrăj- 
mași ai rugăciunii.“ (p.218) 

„Cel ce a păşit cu mintea în nevoinţa rugăciunii trebuie să se lepede 
neîncetat de toate gândurile și simţirile firii căzute, precum şi de toate 
gândurile și simţirile aduse de duhurile căzute, oricât ar fi de frumoase la 
arătare atât unele, cât și celelalte: el trebuie să meargă mereu pe calea cea 
strâmtă a rugăciunii cu cea mai mare luare-aminte, fără a se abate nici la 
stânga, nici la dreapta. Abaterea la stânga este atunci când mintea pără- 
sește rugăciunea pentru a sta de vorbă cu gânduri deșarte şi păcătoase; aba- 
terea la dreapta este atunci când mintea părăseşte rugăciunea pentru a sta 
de vorbă cu gânduri care par bune. 

Patru feluri de gânduri şi simţiri lucrează asupra celui care se roagă: 
unele odrăslesc din harul lui Dumnezeu cel sădit în fiecare creștin orto- 
dox prin Sfântul Botez, altele sunt aduse de Îngerul păzitor, altele apar din 
firea căzută și, în fine, celelalte sunt aduse de duhurile căzute. Primele două 
feluri de gânduri — sau, mai bine zis, aduceri aminte și simţiri — ajută rugă- 
ciunea, îi dau viaţă, întăresc luarea-aminte și simţământul pocăinţei, nasc 
străpungerea, plânsul inimii, lacrimile, descoperă privirilor celui care se 
roagă cât de mare este păcătoșenia lui și adâncul căderii omenești, îi ves- 
tesc despre moartea despre care nimeni nu ştie când va veni, despre jude- 
cata cea nemitarnică şi înfricoșată a lui Dumnezeu, despre muncile veş- 
nice, care prin grozăvia lor întrec închipuirea omenească. 

În gândurile şi simţirile firii căzute, binele este amestecat cu răul, iar 
în cele demonice răul adeseori este acoperit cu masca binelui, dar totuși 
lucrează uneori și pe faţă. Ultimele două feluri de gânduri și simţiri lucrează 
în tovărășie, din pricina legăturii şi părtăşiei dintre duhurile căzute și firea 
omenească aflată în starea de cădere, şi cel dintâi rod al lucrării lor e cuge- 
tarea semeaţă, iar cel de-al doilea, împrăștierea. Aducând cugetări părut 
duhovnicești și înalte, prin ele abat mintea de la rugăciune, pricinuiesc o 
bucurie, desfătare şi mulțumire de sine plină de slavă deșartă, care ar veni, 
pasămite, din descoperirea celei mai tainice învățături creştine. În urma 
teologiei și filosofiei demonice se strecoară în suflet gânduri şi visări deșarte 
şi pătimașe, răpesc și nimicesc rugăciunea, strică buna întocmire a sufletu- 
lui. După roadele lor pot fi deosebite gândurile și simţirile cu adevărat 
bune de gândurile și simţirile părut bune. O, câtă dreptate au Părinţii 

să numească îndeletnicirea cu rugăciunea lui Iisus și cale strâmtă, și lepă- 
dare de sine, și lepădare de lume! Aceste nume de cinste se cuvin oricărei 
rugăciuni pline de luare-aminte și evlavie, şi în primul rând rugăciunii lui 
Iisus, care e străină de acea felurime în formă și de acea mulţime de gân- 
duri care ţin de cântarea psalmilor și de celelalte rugăciuni. 

Ucenicul: Din ce cuvinte este alcătuită rugăciunea lui lisus? 

Starețul: Fa e alcătuită din următoarele cuvinte: Doamne Iisuse Hris- 
toase, Fiul lui Dumnezeu, miluieşte-mă pe mine, păcătosul. Unii Părinţi 
împart rugăciunea, pentru începători, în două jumătăţi, și le poruncesc ca 
de dimineaţa, de pildă, și până la prânz să spună: Doamne Iisuse Hristoase, 
miluieşte-mă, iar după prânz: Fiul lui Dumnezeu, miluiește-mă. Aceasta este 
o predanie veche, însă mai bine e, dacă se poate, a fi rostită întreaga rugă- 
ciune. Împărţirea este îngăduită din pogorământ față de neputinţa celor 
neputincioşi și a începătorilor.“ (p.219-221) 

În obştea Sfântului Pahomie cel Mare: „După trecerea a trei ani, înce- 
pătorilor li se cerea învățarea pe dinafară, în întregime, a Evangheliilor și a 
Psaltirii, iar de la cei înzestrați chiar a întregii Sfintei Scripturi — lucru care 
dă un spor neobișnuit rugăciunii cu luare-aminte săvârșite cu gura. După 
aceasta începea deja însușirea învăţăturii tainice a rugăciunii minţii: ea era 
lămurită din belșug atât prin Noul Testament, cât și prin cel Vechi.“ (p.234) 

„Ucenicul: Este, oare, vreun mijloc de nădejde pentru a mă păzi de 
înşelare îndeobşte, în toate nevoinţele călugărești, şi mai cu seamă când 
mă îndeletnicesc cu rugăciunea lui isus? 

Starețul: Precum trufia este, îndeobște, pricina înșelării, așa și smerenia 

— virtutea ce se împotriveşte nemijlocit trufiei — este un mijloc de nădejde 
pentru a ne păzi de înşelare. Sfântul loan Scărarul a numit smerenia pier- 
zania patimilor. E limpede că în omul în care nu lucrează patimile ele sunt 
înfrânate; nu poate să lucreze în el nici înșelarea, fiindcă înșe/area este aple- 
carea pătimașă sau împătimită a sufletului către minciună, ce se întemeiază 
pe trufie. În timpul îndeletnicirii cu rugăciunea lui lisus (şi, îndeobşte, cu 
rugăciunea), în chip deplin și cu toată temeinicia apără acel fel de smere- 
nie ce se numeşte plâns. Plânsul este simţământul de pocăință, de întris- 
tare mântuitoare a inimii pentru păcătoșenia și pentru neputinţa cea de 
multe feluri a omului. Plânsul este duhul umilit, inima înfrântă şi smerită 
pe care Dumnezeu nu le va urgisi (Ps.50,18), adică nu le va da în stăpâ- 

nirea demonilor ca să le batjocorească, așa cum le este dată inima trufașă, 
plină de părere de sine, de nădăjduire în sine, de slavă deșartă. Plânsul este 
singura jertfă pe care o primeşte Dumnezeu de la firea căzută mai înainte 
de înnoirea duhului omenesc prin Sfântul Duh al lui Dumnezeu. Rugă- 
ciunea noastră să fie pătrunsă de simțământul pocăinţei, să se împre- 
uneze cu plânsul, și înșelarea nu va lucra niciodată în noi.“ (p.235) 

„Chiar dacă unii s-au stricat, pătimind vătămare de minte, să știi că 
au pătimit aceasta din facerea voii lor şi din semeaţă cugetare. Acum, din 
pricina desăvârșitei împuţinări a povăţuitorilor purtători de Duh, nevo- 
itorul rugăciunii este silit să se călăuzească numai după Sfânta Scriptură 
şi scrierile Părinților. Această cale este mult mai anevoioasă — o nouă pri- 
cină ca să plângem mai mult!“ (p.236) 

„...înşelarea este însuşirea de către oameni a minciunii luate de ei 
drept adevăr. Înşelarea lucrează mai întâi asupra felului de a gândi; 
după ce a fost primită și a corupt felul de a gândi, ea nu întârzie să se 
împărtășească inimii, corupând simţirile inimii; luând stăpânire asupra 
fiinţei omului, ea se revarsă în toată activitatea lui, otrăvindu-i şi trupul 
ca pe unul care a fost legat în chip nedespărţit cu sufletul de către Ziditor. 
Starea de înșelare este starea de pierzanie sau de moarte veşnică.“ (p.239) 

„Toate felurile de înșelare demonică la care se supune cel ce se nevo- 
iește în rugăciune apar ca urmare a faptului că la temelia rugăciunii nu 
este pusă pocăinţa, că pocăinţa nu s-a făcut izvorul, sufletul, scopul rugă- 
ciunii.“ (p.240) 

„Oricât de înalte ar fi nevoințele noastre, a spus Sfântul loan Scăra- 
rul, dacă nu am dobândit inimă îndurerată, atunci nevoinţele noastre sunt 
si mincinoase şi deşarte. Pocăinţa, duhul înfrânt, plânsul, sunt semne care 
dau mărturie despre nevoinţa cu bună cuviinţă în rugăciune; lipsa lor este 
un semn al abaterii spre o direcţie greșită, semn al amăgirii sau al sterpi- 
ciunii. Una sau cealaltă, adică înșelarea sau sterpiciunea (lipsa de roade), 
alcătuiesc o urmare cu neputinţă de ocolit a îndeletnicirii cu rugăciunea 
într-un chip nepotrivit, iar îndeletnicirea cu rugăciunea în chip nepotri- 
vit este nedespărţită de amăgirea de sine.“ (p.241) 

„Funcţionarul [care săvârșea rugăciunea în chip înșelător] vedea lumină 
cu ochii cei trupești: buna-mireasmă şi dulceaţa pe care le simţea atârnau 
de simţurile trupeşti. Dimpotrivă, vedeniile sfinţilor și stările lor cele mai 

presus de fire sunt pe de-antregul duhovnicești: nevoitorul devine în stare 
să le primească abia după deschiderea ochilor sufletului său de către harul 
dumnezeiesc, înviind deopotrivă şi celelalte simţuri ale sufletului, care până 
atunci petreceau în nelucrare (Preacuviosul Simeon Noul Teolog, Cuvân- 
tul despre credinţă); la vedenia dăruită de har iau parte și simţurile cele 
trupești ale sfinţilor, dar numai atunci când trupul trece din starea păti- 
mașă în cea despătimită.“ (p.246) 

„Se ştie că adevăraţilor sfinţi ai lui Dumezeu vedeniile li se dăruiesc 
numai şi numai prin bunăvoința și lucrarea lui Dumnezeu, iar nu după 
voia omului și nu prin propriile lui sforțări; se dăruiesc pe neașteptate, 
foarte arareori, când este neapărată nevoie, potrivit minunatei iconomii 
a lui Dumnezeu, iar nu la întâmplare.“ „Cel ce vede duhul amăgirii — în 
vedeniile care îi sunt înfăţişate, a spus Preacuviosul Maxim Capsocalivi- 
tul, foarte adesea este supus iuțimii și mâniei; buna-mireasmă a smereniei 
ori rugăciunii ori a lacrimii adevărate nu încape într-însul. Dimpotrivă, 
unul ca acesta se laudă mereu cu virtuțile sale, este plin de slavă deșartă și 
se dedă într-una, fără frică, patimilor viclene.“ (p.252) 

„Cel căruia i se pare că este despătimit nu se va curăța niciodată de 
patimi; cel căruia i se pare că este plin de har nu va primi niciodată har; cel 
căruia i se pare că este sfânt nu va ajunge niciodată la sfinţenie.“ (p.256) 

„Nu este mântuire fără de pocăință, iar pocăință primesc de la Dum- 
nezeu doar aceia care pentru primirea ei își vor vinde toată averea lor, 
adică se vor lepăda de tot ce şi-au însușit prin „părere.“ [...] Cei molipsiţi 
de înșelare prin „părere“ pot fi întâlniți foarte adesea. Oricine nu are 
duh înfrânt, cel care își recunoaște vreun fel oarecare de vrednicie și 
de merite, oricine nu ţine neabătut învăţătura Bisericii Ortodoxe, ci 
judecă în ce priveşte o oarecare dogmă sau predanie după cum îl taie 
pe el capul sau după învățăturile celor de altă lege, se află în această 
înșelare. Cât este de mare înșelarea cuiva se poate vedea după mărimea 
rătăcirii și a stăruinţei sale în rătăcire.“ (p.257) 

„Semnul de obşte al stărilor duhovnicești este adânca smerenie şi sme- 
rita cugetare, unită cu gândul omului că este mai prejos decât toţi, cu dra- 
gostea evanghelică față de oricare semen, cu năzuinţa de a fi în însingu- 
rare.“ (p.261) 

Referindu-se la cartea lui Toma de Kempis, Urmarea lui Hristos, Sfân- 
tul Ignatie Briancianinov spunea următoarele: „În această carte trăieşte 
şi din această carte răsuflă ungerea duhului celui viclean, care îi lingu- 
şeşte pe cititorii ei, îmbătându-i cu otrava minciunii, otravă îndulcită cu 
mirodeniile subţiri ale semeţei cugetări, slavei deșarte și patimii dulceţii. 
Cartea îi poartă pe cititorii săi drept spre părtășia cu Dumnezeu, fără a-i 
curăți, mai înainte, prin pocăință: de aceea și stârnește o deosebită aple- 
care spre ea în oamenii pătimași, care nu au bătut cărarea pocăinţei, care 
nu au fost preveniţi cu privire la amăgirea de sine și la înșelare, care nu 
au luat povaţă din învăţătura Sfinţilor Părinţi ai Bisericii Ortodoxe, cum 
să vieţuiască după legea duhovnicească. Cartea lucrează cu putere asu- 
pra sângelui și nervilor, îi aţâţă şi de aceea ea place cu osebire oamenilor 
robiţi simţurilor: de această carte poţi să te îndulcești fără a te lepăda de 
desfătările grosolane ale simţurilor. Cugetarea semeaţă, subțirea patimă a 
dulceții şi slava deşartă sunt înfăţişate de acestă carte ca lucrare a harului 
dumnezeiesc.“ (p.263) 

„Necontenita chemare a numelui lui Dumnezeu, grăieşte Marele Varsa- 
nufie, e doctorie care ucide nu numai patimile, ci chiar şi lucrarea lor. Precum 
doctorul pune doctorii sau cataplasme pe rana celui suferind, iar ele lucrează, 
deşi bolnavul nu ştie cum se întâmplă asta, întocmai aşa și numele lui Dum- 
nezeu, fiind chemat, ucide toate patimile, chiar dacă noi nu ştim cum are loc 
aceasta. “ (p.268) 

„Sfântul loan Scărarul sfătuiește să închidem mintea în cuvintele rugă- 
ciunii și, ori de câte ori s-ar depărta, să o băgăm iarăși în ele. Acest meca- 
nism este deosebit de folositor şi deosebit de lesnicios. Când mintea se va 
găsi, într-acest chip, în trezvie, atunci și inima va intra, prin străpungere, 
într-o stare de împreună-simţire cu inima: rugăciunea va fi săvârșită de 
minte și de inimă laolaltă. Cuvintele rugăciunii trebuie rostite deloc gră- 
bit, chiar tărăgănat, ca mintea să aibă putinţa de a se închide în cuvinte.“ 
(p.269) 

„Patimile — aceste boli duhovniceşti ale omului — sunt pricina de căpă- 
tâi a împrăștierii la rugăciune. Pe măsură ce slăbesc patimile, se micșorează 
şi împrăștierea. Patimile sunt înfrânate și omorâte, puţin câte puţin, prin 
ascultarea cea adevărată, prin lepădarea de sine şi smerenia ce izvorăsc din 
adevărata ascultare. Ascultarea, lepădarea de sine şi smerenia sunt faptele 

bune pe care se clădește sporirea în rugăciune. Neîmprăştierea ce este cu 
putință omului este dăruită de Dumnezeu la vremea potrivită acelui nevo- 
itor al rugăciunii care prin stăruință şi osârdie în nevoință îşi dovedeşte 
nefățărnicia dorinței sale de a dobândi rugăciunea. Ieromonahul Dorotei, 
compatriotul nostru, mare povățuitor în viața duhovnicească, ce se apro- 
pie prin această vrednicie a sa de Sfântul Isaac Sirul, îl sfătuiește pe cel 
ce învaţă rugăciunea lui lisus să o spună la început cu gura. El spune că 
această rugăciune cu gura se va preface de la sine în rugăciune a minţii. Din 
rugăciunea multă cu gura, spune ieromonahul, izvorăște rugăciunea minţii, 
iar din rugăciunea minţii apare rugăciunea inimii. Rugăciunea lui lisus nu 
trebuie rostită cu glas răsunător, ci lin, încât să o audă doar cel ce o rostește. 
Atunci când împrăștierea, mâhnirea, trândăvia, lenevia lucrează cu 
o putere deosebită, e foarte de folos a săvârși rugăciunea lui lisus în chip 
auzit: astfel, sufletul se deşteaptă, puţin câte puţin, din somnul cel greu 
duhovnicesc în care îl cufundă îndeobşte mâhnirea și trândăvia. E foarte de 
folos a săvârşi rugăciunea lui lisus în chip auzit atunci când năvălesc gân- 
durile și închipuirile poftei trupești și mâniei, atunci când, din lucrarea lor, 
se aprinde şi fierbe sângele, sunt răpite pacea și liniștea inimii, când min- 
tea se clatină, slăbeşte, ca şi cum ar fi doborâtă și legată de mulţimea gân- 
durilor și închipuirilor netrebnice: căpeteniile răutăţii cele din văzduhuri 
(a căror prezenţă nu este dată în vileag de ochii cei trupești, însă pe care 
sufletul o recunoaște din lucrarea pe care o săvârșesc asupra lui), auzind 
numele cel cumplit pentru ele al Domnului Iisus, cad în nedumerire și 
încurcătură, se înspăimântă, nu întârzie a se îndepărta de suflet. Mijlo- 
cul înfățișat de ieromonah e foarte simplu și lesnicios. El trebuie îmbinat 
cu mecanismul Sfântului loan Scărarul, adică trebuie rostită rugăciunea 
lui lisus în chip auzit, cu voce joasă, încât să o audă numai cel ce se roagă, 
fără grabă și închizând mintea în cuvintele rugăciunii: închiderea minţii în 
cuvintele rugăciunii este un sfat pe care îl dă și ieromonahul.“ (p.270-271) 
„Vai! Se ascund de noi căile lui Dumnezeu cele drepte; se ascund de 
noi din pricina orbirii pe care o pricinuieşte și o hrănește în noi căderea. 
Ne alegem drept povăţuitori cu precădere acei îndrumători pe care lumea 
îi declară sfinți şi care se găsesc fie în adâncul înșelării, fie în adâncul neşti- 
inţei. Ne alegem drept călăuze cărţi scrise de nevoitori eterodocşi, aflaţi 
în cea mai cumplită înșelare demonică, în comuniune cu diavolii. Ne ale- 


149 


Sfântul Ignatie Briancianinov 


gem drept povăţuitori scrieri ale Sfinţilor Părinţi ai Bisericii Ortodoxe care 
înfăţişează rugăciunea monahilor sporiţi, pe care începătorii nu o pot nici 
măcar înţelege, darămite s-o urmeze, şi ca roadă a nevoinţei duhovnicești 
apar ca nişte monștri neorânduiala sufletească, pierzania.“ (p.278) 

„Spre sporirea în rugăciunea pocăinţei trebuie să tindă toţi creştinii; 
la îndeletnicirea cu rugăciunea pocăinţei și sporirea în ea Sfinţii Părinţi îi 
cheamă pe toţi creştinii. Dimpotrivă, ei interzic cu tărie strădania venită la 
vreme nepotrivită de a sui cu mintea în altarul inimii în vederea rugăciunii 
harice atunci când această rugăciune încă nu a fost dată de către Dumne- 
zeu. La această opreliște se adaugă o ameninţare aspră. Rugăciunea minţii, 
spune Preacuviosul Nil Sorski, repetând cuvintele Preacuviosului Grigo- 
rie Sinaitul, e ma: presus de toate îndeletnicirile şi este capul virtuților, fiind 
dragoste dumnezeiască. Cel ce cu nerusinare şi obrăznicie voiește a intra la 
Dumnezeu şi a vorbi cu El şi se sileste să-L dobândească în sine, lesne e omo- 
råt de demoni. Te rog, te rog să dai toată luarea-aminte cuvenită înfricoșa- 
tei opreliști puse de Părinţi. Știu unii oameni bine intenţionaţi, însă care 
cădeau în desfrânare cu fapta și nu puteau, din obiceiul cel rău, să se înfrâ- 
neze de la căderi și totodată încercau să se îndeletnicească cu rugăciunea 
inimii. Poate, oare, să existe vreo întreprindere mai nechibzuită, mai pros- 
tească, mai obraznică decât aceasta? 

Rugăciunea pocăinţei le este dată tuturor — și celor stăpâniţi de patimi, 
şi celor care sunt supuși cu silnicie căderilor. Ei au tot dreptul să strige 
la Domnul după mântuire; însă intrarea în inimă pentru liturghisirea de 
taină le e oprită: ea este dată numai și numai arhiereului de taină care este 
hirotonit în chip legiuit de către harul dumnezeiesc. Pricepeţi că numai 
degetul lui Dumnezeu deschide această intrare: ea se deschide atunci când 
omul nu numai că va înceta a păcătui cu fapta, ci va şi primi din dreapta 
lui Dumnezeu puterea de a se împotrivi gândurilor pătimașe, de a nu se 
läsa atras şi a nu se îndulci de ele. Puțin câte puţin se zidește curăţia inimii: 
curăţiei i se arată Dumnezeu în chip treptat şi duhovnicesc. Treptat! Fiindcă 
şi patimile se micșorează, iar virtuțile cresc nu deodată: aceste lucruri cer 
o vreme însemnată.“ (p.281-282) 

„În chinovia alexandrină pe care o descrie Sfântul loan Scărarul, toți 
fraţii se îndeletniceau cu rugăciunea lui lisus. Acest sfânt, ca și Varsanu- 
fie cel Mare, poruncește celor luptaţi de patima desfrânării să se roage cu 

deosebită osârdie folosind numele Domnului Iisus. Fericitul stareţ Serafim 
de Sarov mărturisea, povăţuit de propria cercare, că rugăciunea lui Iisus 
este bici împotriva trupului și a patimilor trupeşti. Văpaia acestor pofte 
se stinge prin lucrarea acestei rugăciuni. Atunci când ea lucrează în om, 
lucrarea ei face ca poftele trupești să nu mai poată lucra cum vor ele. La fel 
se întâmplă cu o fiară pusă în lanţ care, rămânând în stare să omoare şi să 
mănânce oameni și dobitoace, nu-și poate înfăptui această dorinţă.“ (p.285) 
„Fericit începătorul care a găsit în vremurile noastre povăţuitor de 
nădejde! Să ştii, exclamă Sfântul Simeon Noul Teolog, că în vremurile 
noastre au apărut mulți învățători mincinoşi şi amăgitori! Aceasta era situa- 
ţia creștinismului și a monahismului cu opt veacuri înainte de noi. Ce să 
mai spunem de cea de acum?! Mai că același lucru pe care l-a spus Sfân- 
tul Efrem Sirul cu privire la situaţia celor care vor căuta cuvântul viu al 
lui Dumnezeu în vremurile din urmă. Aceștia — prooroceşte Preacuviosul 
— vor străbate pământul de la răsărit la apus şi de la miazănoapte la mia- 
zăzi, căutând asemenea cuvânt și nu-l vor afla. După cum privirilor isto- 
vite ale celor ce s-au rătăcit în pustie li se înfățișează case înalte și străzi 
lungi, care îi atrag în rătăcire încă mai mare, fără scăpare, așa și celor care 
caută cuvântul viu al lui Dumnezeu în pustia morală de acum li se înfă- 
ţişează mulţime de năluciri cu chip măreț ale cuvântului și învăţăturii lui 
Dumnezeu, înălțate din înţelegerea sufletească, din înţelegerea neîndestu- 
lătoare și mincinoasă a literei, din înrâurirea duhurilor lepădate a stăpâni- 
torilor acestei lumi. Aceste năluciri, înfăţişându-se în chip amăgitor drept 
Eden duhovnicesc, hrană îmbelșugată, lumină, viaţă, despart sufletul, prin 
înfăţişarea lor mincinoasă, de adevărata hrană, de adevărata lumină, de 
adevărata viaţă; aruncă nefericitul suflet în întuneric nepătruns, îl înfome- 
tează, îl otrăvesc cu minciuna, îl omoară cu moartea veşnică.“ (p.293-294) 
„Păcatul desfrânării are însușirea că unește două trupuri — chiar dacă 

în chip nelegiuit — întru-unul singur (1Co.6,16): din această pricină, chiar 
dacă el se iartă neîntârziat după ce a fost pocăit şi mărturisit (cu condiţia 
neapărată ca cel ce se pocăiește să se lase de păcat), pentru curățirea și tre- 
zvirea trupului de păcatul desfrânării este nevoie de mult timp, ca legă- 
tura și unirea ce s-au statornicit între trupuri, ce s-au sădit în inimă, ce au 
îmbolnăvit sufletul să se învechească și să moară. Pentru nimicirea nefe- 
ricitei împroprieri, Biserica orânduieşte celor ce au căzut în desfrânare 

şi preadesfrânare răstimpuri foarte însemnate de pocăință și abia după 
aceea le îngăduie să se împărtășească cu Preasfântul Trup și Sânge al 
lui Hristos. Întocmai: pentru toţi cei ce au dus viaţă împrăștiată, pentru 
cei întipăriţi de felurite împătimiri, mai ales pentru cei căzuţi în prăpas- 
tia păcatelor de desfrânare, care au dobândit deprinderea lor, este nevoie 
de vreme îndelungată pentru a se curaţi prin pocăință, pentru a șterge din 
ei urmele lumii și ale smintelilor, pentru a se trezvi de păcat, pentru a-și 
forma moralitatea prin poruncile evanghelice și astfel a deveni în stare de 
rugăciune harică a minţii și a inimii.“ (p.296-297) 

Preacuviosul Macarie cel Mare spunea: „Cel care se silește din toate 
puterile numai și numai la rugăciune, dar nu se ostenește pentru a dobândi 
smerenia, iubirea, blândeţea și tot soborul celorlalte virtuţi nu poate dobândi 
mai mult decât uneori, la cererea lui, se atinge de el harul dumnezeiesc, 
fiindcă Dumnezeu, din bunătatea Sa cea firească, le dăruiește celor care 
cer ceea ce vor, ca un lubitor de oameni. Dar dacă cel ce a primit cere- 
rea sa nu se va învăţa să facă celelalte fapte bune pe care le-am pomenit și 
acestea nu-i vor intra în deprindere, fie că rămâne lipsit de harul primit, 
fie că, semeţindu-se, va cădea în trufie, fie că, rămânând pe treapta cea 
foarte mică la care a urcat, nu mai sporeşte și nu mai creşte.“ (p.297-298) 

„Gândurile, închipuirile şi simţămintele păcătoase şi deșarte pot, fără 
îndoială, să ne vatăme dacă nu ne luptăm cu ele, dacă ne îndulcim de ele 
şi le sădim în noi. Din însoţirea cea de bunăvoie cu păcatul şi din păr- 
tășia cea de bunăvoie cu duhurile lepădate se nasc și prind putere pati- 
mile și poate să se strecoare în suflet, pe nebăgare de seamă, înșelarea; iar 
atunci când ne împotrivim gândurilor, închipuirilor și simțămintelor 
păcătoase, însăși lupta cu ele ne aduce sporire și ne îmbogățește cu 
înţelegere lucrătoare.“ (p.299) 

„Să ne rugăm mereu, cu răbdare, cu stăruinţă. Dumnezeu va da la vre- 
mea potrivită rugăciunea curată, harică, celui care se roagă fără de lenevie 
şi în chip statornic cu rugăciunea sa necurată, celui care nu părăseşte din 
puţinătate de suflet nevoinţa rugăciunii atunci când nu ajunge nici după 
sforţări îndelungate să stăpânească rugăciunea. O pildă de reușită a rugă- 
ciunii lui Iisus făcute cu stăruinţă vedem în Evanghelie. Atunci când Dom- 
nul a ieşit din Ierihon însoţit de ucenici şi de mulţime de popor, orbul Bar- 
timeu, care şedea lângă cale și cerea milostenie, aflând că trece pe lângă el 

Domnul, a început să strige: isuse, Fiul lui David, miluieste-mă. Au încer- 
cat să-i închidă gura, dar el striga şi mai tare. Strigătele lui stăruitoare au 
avut drept urmare tămăduirea lui de către Domnul (Mc.10,46-52). Aşa 
să strigăm și noi, neluând în seamă gândurile care apar din firea căzută și 
pe care le aduce diavolul ca să împiedice strigătul rugăciunii — și negreșit 
vom primi milă. 

Ucenicul: Care sunt roadele nemincinoase ale rugăciunii lui lisus după 
care să-și poată da seama începătorul că se roagă așa cum trebuie? 

Starețul: Primele roade ale rugăciunii sunt luarea-aminte și stră- 
pungerea. Aceste roade se arată înaintea tuturor celorlalte din fiecare rugă- 
ciune făcută așa cum trebuie, și mai ales de la rugăciunea lui Iisus, care 
e mai presus de psalmodiere și de celelalte rugăciuni. Din luarea-aminte 
se naște străpungerea, iar străpungerea înmulțește luarea-aminte; ele dau 
rugăciunii adâncime, îndepărtând împrăștierea și închipuirile. La fel ca 
rugăciunea adevărată, și luarea-aminte dimpreună cu străpungerea sunt 
daruri ale lui Dumnezeu. Dorinţa de a dobândi rugăciunea ne-o dove- 
dim îndeletnicindu-ne cu ea: dorinţa de a dobândi luare-aminte şi stră- 
pungere ne-o arătăm silindu-ne spre ele. În continuare, rod a rugăciunii 
este vederea din ce în ce mai limpede a păcatelor și păcătoșeniei pro- 
prii, care dă putere străpungerii și se preface în plâns. Plâns se numește 
străpungerea preaîmbelșugată unită cu durerea inimii înfrânte şi smerite, 
care lucrează din adâncul inimii şi cuprinde duhul. După aceea, apare 
simţirea că Dumnezeu este de faţă, pomenirea vie a morţii, frica de jude- 
cată şi de osândă. Toate aceste roade ale rugăciunii sunt însoţite de plâns 
şi, la vremea lor, sunt adumbrite de subţirea, sfânta, duhovniceasca sim- 
tire a fricii de Dumnezeu. 

Frica de Dumnezeu nu poate fi asemănată cu nici un fel de simţire 
trupească, chiar și a omului duhovnicesc. Frica de Dumnezeu este un sim- 
țământ cu totul nou. Frica de Dumnezeu este lucrare a Sfântului Duh. 
Gustarea din această lucrare minunată face să se topească patimile: min- 
tea şi inima încep să fie atrase spre îndeletnicirea neîncetată cu rugăciu- 
nea. După o oarecare sporire vine simţământul de pace, de smerenie, de 
iubire faţă de Dumnezeu şi de aproapele, fără a face deosebire între cei 
buni şi cei răi, răbdarea necazurilor ca pe niște lucruri îngăduite de Dum- 
nezeu și doctorii trimise de El, de care păcătoșenia noastră are neapărată 

nevoie. Iubirea de Dumnezeu şi de aproapele, care apare treptat din frica 
de Dumnezeu, e pe de-a-ntregul duhovnicească, netâlcuit de sfântă, sub- 
tire, smerită, se deosebeşte cu nesfârșită deosebire de iubirea omenească 
în starea obișnuită a acesteia, nu poate fi asemuită cu nici o iubire ce se 
mișcă în firea căzută, oricât de dreaptă şi de sfinţită ar fi acea iubire. Legea 
firească, ce lucrează în vreme, este încuviinţată de Dumnezeu; dar legea 
veşnică, legea duhovnicească e cu atât mai presus de ea cu cât este Sfântul 
Duh al lui Dumnezeu mai presus decât duhul omului. 

Cu privire la acele roade și urmări ale rugăciunii cu preasfântul nume 
al Domnului lisus care vin după cele pomenite, mă înfrânez a vorbi: fie 
ca cercarea cea fericită să ne înveţe care sunt acestea atât pe mine, cât și 
pe ceilalţi. Urmările şi roadele acestea sunt descrise amănunţit în Fi/oca- 
lie, această minunată, de Dumnezeu insuflată călăuză în deprinderea rugă- 
ciunii minţii de către monahii sporiţi, în stare să intre în stadia (arena de 
luptă) a fericitei liniștiri și nepătimiri. Recunoscând că atât tu cât și eu 
suntem începători în nevoinţa duhovnicească, atunci când înfăţișez con- 
cepţiile corecte cu privire la îndeletnicirea cu rugăciunea lui lisus am în 
vedere cu precădere trebuinţele începătorilor, trebuinţele celor mai mulţi 
dintre monahi. Agoniseşte-ţi plânsul, au zis Părinţii, şi el te va învăța toate. 
Să plângem mereu înaintea lui Dumnezeu: cele dumnezeiești nu pot fi 
altfel decât prin bunăvoința lui Dumnezeu și vin într-un chip duhovni- 
cesc, într-un chip nou, într-un chip despre care noi nu ne putem face nici 
o părere cât de cât adevărată câtă vreme ne aflăm în starea trupească, sufle- 
tească, veche, pătimașă.“ (p.300-302) 

„Pentru cel ce se îndeletniceşte cu rugăciunea e foarte de folos să aibă 
în chilie icoanele Mântuitorului şi Maicii Domnului de mărime îndes- 
tulătoare. Uneori le putem vorbi în rugăciune icoanelor așa cum Le-am 
vorbi Însuşi Domnului şi Maicii Domnului, fiind Ei de faţă. Simţirea 
prezenţei lui Dumnezeu în chilie poate deveni obişnuită. Când simţirea 
aceasta va fi cu noi mereu, vom sta în chilie cu frică de Dumnezeu, ca și 
cum am fi neîncetat sub ochii Lui. Şi chiar așa şi este: Dumnezeu este tot- 
deauna cu noi, fiindcă este pretutindenea-fiitor; ne aflăm totdeauna îna- 
intea privirilor Lui, fiindcă vede toate, în orice loc. Slavă atotmilostivului 
nostru Domn, Care vede păcătoșenia şi păcatele noastre, care așteaptă cu 

îndelungă-răbdare pocăința noastră, Care ne-a dăruit nu doar îngăduinţa, 
ci şi porunca de a-L ruga pentru iertare.“ (p.303) 

„Atât părăsirea nevoinţei rugăciunii cât şi întreruperile ei sunt din 
cale-afară de primejdioase. Mai bine să nu înceapă cineva această nevoinţă 
decât s-o părăsească după ce a început-o. Sufletul nevoitorului care a pără- 
sit îndeletnicirea cu rugăciunea lui lisus se aseamănă cu o țarină lucrată 
şi îngrijită, iar apoi părăsită: într-o astfel de țarină cresc cu o putere neo- 
bişnuită neghinele, îşi înfig rădăcini adânci, capătă o vigoare deosebită. 
În sufletul care s-a lepădat de fericita unire cu rugăciunea, care a pără- 
sit rugăciunea și a fost părăsit de ea, se revarsă patimile în şuvoi furtu- 
nos, potopindu-l. Patimile capătă o putere deosebită asupra unui astfel 
de suflet, o deosebită vigoare și trăinicie, sunt pecetluite de împietrirea și 
omorârea inimii, de necredinţă. Se întorc în suflet demonii alungaţi mai 
înainte prin rugăciune: întărâtaţi de izgonirea de mai înainte, se întorc cu 
mai multă încrâncenare și în mare număr. Cele din urmă ale omului se fac 
mai vele decât cele dintâi (Mt.12,45), potrivit spuselor Evangheliei: starea 
celui căzut în stăpânirea patimilor şi a demonilor după ce s-a izbăvit de ele 
prin mijlocirea adevăratei rugăciuni e neasemuit mai nenorocită decât sta- 
rea celui ce nu a încercat să lepede jugul păcatului, care nu a scos din teacă 
sabia rugăciunii. Vătămarea care se naște din întreruperi sau din părăsirea 
periodică a rugăciunii este asemenea cu vătămarea pricinuită de părăsirea 
ei desăvârşită; această vătămare e cu atât mai însemnată cu cât întrerupe- 


rile sunt mai lungi.“ (p.304-305) 


Experienţe ascetice, vol. II 
(Ed. Sofia, București, 2000) 


„Preacuviosul Avvă Dorotei pune la începutul învăţăturii sale despre 
smerenie, ca pe o piatră unghiulară, spusa unuia dintre sfinţii stareţi: Mai 
înainte de toate ne trebuie smerita cugetare şi trebuie să fim gata ca la orice 
cuvânt pe care îl auzim să răspundem iartă-mă, fiindcă prin smerita cugetare 
se sfărâmă toate săgețile vrăjmasului şi potrivnicului. În lepădarea dezvino- 
văţirilor, în învinuirea de sine și în a cere iertare în toate împrejurările în 
care oamenii se grăbesc de obicei să se dezvinovăţească: în acestea, zic, se 
cuprinde marea agonisire de taină a sfintei smerenii. De aceasta s-au ţinut 
şi pe aceasta au poruncit-o toţi Sfinţii Părinţi.“ (p.20) 

„Răul nu poate fi nicidecum pricină a binelui. Făţărnicia și dorinţa de 
a plăcea oamenilor nu pot fi pricină de zidire: ele pot plăcea lumii, fiindcă 
dintotdeauna i-au plăcut; ele pot atrage lauda lumii, fiindcă dintotdea- 
una au atras-o; pot atrage dragostea și încrederea lumii, fiindcă dintotdea- 
una le-a atras. Lumea iubeşte ceea ce e al său; ea laudă pe cei în care aude 
duhul său (In.15,18-20).“ (p.22) 

„Cei sporiţi în viaţa călugărească dobândesc o deosebită libertate și 
simplitate a inimii, care nu au cum să nu se vădească în legăturile lor cu 
oamenii. Ei nu plac lumii! Lumea îi socoate trufași, precum bagă de seamă, 
cu mult temei, Sfântul Simeon Noul Teolog. Lumea caută linguşire, iar 
în ei vede o nefăţărnicie care nu îi este de trebuinţă, întâlnește o dare a sa 
în vileag pe care o urăște.“ (p.23-24) 

»Smerita cugetare este felul de a gândi luat în întregime din Evan- 
ghelie, de la Hristos. Smerenia este un simţământ al inimii, e chezășia 
din inimă a smeritei cugetări. La început se cuvine ca omul să se deprindă 
cu smerita cugetare; după măsura întăririi în smerita cugetare, sufletul 
dobândește smerenie, fiindcă starea inimii atârnă totdeauna de gândurile 
care s-au împropriat minţii. Iar atunci când lucrarea omului e adumbrită 
de harul Dumnezeiesc, smerita cugetare și smerenia încep a se naște din 
belșug și a se spori una pe alta, cu ajutorul celui care ajută rugăciunea — 
adică plânsul.“ (p.24) 

„Vrei să rămâi în sfânta casă a răbdării şi să nu mai ieşi de acolo? 
Adună-ţi merindea neapărat trebuincioasă pentru aceasta: dobândeşte și 
înmulțește în tine gândurile şi simţămintele smerite. Acel chip al smere- 
nici care îl pregăteşte pe om pentru răbdarea necazurilor încă dinainte de 
venirea lor şi îl face în stare să le rabde cu inimă bună după ce vin, este 
numit de către Sfinţii Părinţi defäimare de sine. Să ne defăimăm pe noi 
înșine înseamnă să ne învinuim pentru păcătoșenia cea de obște a tutu- 
ror și pentru păcătoșenia noastră aparte. Făcând aceasta, este bine să 
ne amintim și să înşirăm în minte încălcările Legii lui Dumnezeu pe care 
le-am făptuit, afară de căderile și poticnirile ce sunt legate de patima cur- 
viei, a căror aducere aminte amănunţită nu este iertată de Părinţi, fiindcă 
înnoieşte în om simţirea păcatului și îndulcirea de el. Defăimarea de sine 
este lucrare călugărească, este lucrare a minţii, care lucrează împotriva bol- 
năvicioasei însuşiri a firii noastre căzute care face ca toţi oamenii, chiar și 

păcătoşii cei mai învederaţi, să se străduie a face pe drepţii și a-și dovedi 
dreptatea cu ajutorul tuturor vicleniilor cu putinţă. 

Defăimarea de sine este o siluire a firii căzute, la fel ca rugăciunea și 
celelalte nevoinţe călugărești, prin care Împărăia cerurilor se silește, şi prin 
care silitorii o răpesc pe ea (Mt.11,12). Defăimarea de sine are, la începu- 
tul îndeletnicirii cu ea, caracterul unui mecanism inconștient, adică este 
rostită numai de limbă, fără cine ştie ce împreună simţire a inimii, chiar 
împotriva simțământului acesteia; după aceea, puţin câte puţin, inima 
începe să se obișnuiască a simţi în potrivire cu cuvintele defăimării de sine; 
în cele din urmă, defăimarea de sine ajunge să fie rostită din tot sufletul, 
cu un îmbelșugat simțământ de plâns, să micșoreze înaintea noastră și să 
ascundă de noi neajunsurile şi greșelile aproapelui, să ne împace cu toţi 
oamenii și cu toate împrejurările, să adune în lucrarea pocăinţei gândurile 
împrăștiate prin toată lumea, să aducă o rugăciune trezvitoare, plină de 
străpungere, să însufleţească și să înarmeze cu o nebiruită putere, răbdarea. 

Cu smerite gânduri de defăimare de sine sunt pline toate rugăciu- 
nile Bisericii Ortodoxe. Monabii, însă, au o parte din zi pe care o păs- 
trează tocmai pentru defăimarea de sine. Ei se străduie ca prin mijlocirea 
acesteia să se încredinţeze pe sine că sunt păcătoşi: firea căzută nu vrea să 
creadă acest lucru, nu vrea să-și însușească această cunoștință. Pentru toți 
monahii îndeobşte este de folos defăimarea de sine; și pentru noii începă- 
tori, şi pentru cei sporiţi, şi pentru cei închinoviaţi, şi pentru sihaștri. Pen- 
tru aceștia din urmă, cea mai primejdioasă patimă, care nimiceşte toată 
lucrarea lor, este semeaţa cugetare; dimpotrivă, fapta bună de temelie pen- 
tru ei, pe care se zidesc și se ţin toate celelalte, este defăimarea de sine. Toc- 
mai de aceea Avva isihaștilor din Nitria spunea că cea mai de căpetenie 
lucrare a lor, după socotinţa lui, era defăimarea de sine. Ajungând la 
deplinătatea sa, defăimarea de sine dezrădăcinează pentru totdeauna rău- 
tatea din inimă, dezrădăcinând din ea cu desăvârșire viclenia și fățărnicia, 
care nu încetează a trăi în inimă atâta vreme cât îndreptăţirea de sine își 
află în ea loc.“ (p.29-31) 

„Defăimarea de sine are acea însușire aparte, preafolositoare și tai- 
nică de a aduce în amintire și păcatele pe care le uitasem cu desăvârșire 
sau pe care nu le luasem deloc în seamă. Indeletnicirea cu defăimarea 
de sine face ca aceasta să devină un obicei. Atunci când pe cel ce a dobân- 

dit acest obicei îl loveşte vreun necaz oarecare, îndată prinde a lucra în 
el obiceiul, şi necazul este primit ca un lucru meritat. Cea mai mare pri- 
cină a oricărei tulburări, spune Preacuviosul Avvă Dorotei, dacă cercetăm 
cu deadinsul, este faptul că nu ne defăimăm pe noi înşine. Din aceasta nu 
ne aflăm niciodată odihna, din aceasta ni se pricinuieşte toată tulburarea şi 
scârba. Așadar, nu este de mirare că auzim de la toți sfinţii: nu este alt drum 
decât acesta. Nu vedem ca vreunul dintre sfinţi să fi aflat odihnă mergând 
pe altă cale! lar noi vrem să avem odihnă și să ţinem calea cea dreaptă fără a 
voi vreodată să ne defăimăm pe noi înşine. Adevărat zic, că de ar face cineva 
mii de bunătăți, dar nu va ține drumul acesta, niciodată nu va scăpa de 
întristare, nici nu se va putea păzi să nu scârbească pe altul, prăpădind prin 
aceasta toate ostenelile sale. Dimpotrivă, cel ce se defăimă pe sine oriunde s-ar 
afla, totdeauna este vesel şi liniştit. Cel ce se defăimă pe sine, precum a zis şi 
Avva Pimen, orice i s-ar întâmpla, sau pagubă, sau necinstire, sau oarecare 
scârbă, mai dinainte socotindu-se vrednic de ele, nicicând nu se tulbură. Oare 
este ceva mai lipsit de grijă decât această stare? Dar poate va să zică cineva: 
Cum voi putea să mă defaim pe mine însumi când mă måhneste vreun frate, 
dacă cercetându-mă aflu că nu i-am dat nici o pricină pentru aceasta? Ade- 
vărul vă zic, că de se va ispiti cineva cu de-amănuntul şi cu frică de Dum- 
nezeu, va afla că în tot chipul i-a dat pricină cu lucrul sau cu cuvântul sau 
într-un alt chip oarecare. lar dacă i se va părea, cum spune, că în vremea de 
față cu nimic nu l-a mâhnit, atunci altă dată l-a scârbit pe acesta sau pe alt 
frate în aceeaşi privință sau într-alta, şi trebuie să pătimească pentru aceasta, 
ori pentru vreun alt păcat, precum adeseori se întâmplă. Asa este! De se va 
cerceta cineva cu frică de Dumnezeu, precum am zis, şi va ispiti conştiinţa sa, 
se va afla vinovat în tot chipul. 

Minunat lucru! Începând să ne defăimăm pe noi înşine în chip 
mecanic, silit, sfârșim prin a ajunge la o defăimare de sine atât de con- 
vingătoare și care lucrează asupra noastră într-un chip atât de puternic, 
încât cu ajutorul ei răbdăm nu doar necazurile obișnuite, ci și neno- 
rocirile cele mai mari. Ispitele nu mai au aceeași putere asupra celui care 
sporeşte, ci, după măsura sporirii, se fac mai ușoare, chiar de ar fi mai grele 
în sine. După măsura sporirii, sufletul se întăreşte şi primeşte puterea de 
a suferi cu răbdare ceea ce i se întâmplă. Puterea aceasta o dă, ca o mân- 

care deosebit de hrănitoare, smerenia adâncită în suflet, și ea este tocmai 
răbdarea.“ (p.32-34) 

„Când ne lovesc necazuri, Dumnezeu vede asta. Acest lucru se săvâr- 
şeşte nu numai cu îngăduinţa Lui, ci şi prin atotsfânta Lui purtare de grijă 
pentru noi. El îngăduie să fim chinuiţi o vreme pentru păcatele noastre 
ca să ne izbăvească de chinurile veşnice. Adeseori se întâmplă ca un păcat 
tainic și greu pe care l-am făcut să rămână necunoscut oamenilor, nepe- 
depsit, acoperit de milostivirea lui Dumnezeu; în același timp sau după 
ce se scurge câtva timp, suntem siliți să pătimim întrucâtva, ca urmare a 
clevetirilor sau şicanelor, fiind pasămite nevinovaţi. Conştiinţa ne spune 
că pătimim pentru păcatul nostru cel tăinuit! Milostivirea lui Dumnezeu, 
ce a acoperit acest păcat, ne dă mijlocul de a ne încununa cu cununa păti- 
mitorilor nevinovaţi pentru răbdarea clevetirilor, şi totodată de a ne curăța 
de pedeapsa pentru păcatul cel tăinuit. Desluşind acest fapt, să proslăvim 
preasfânta Pronie a lui Dumnezeu și să ne smerim înaintea ei.“ (p.34-35) 

„Dacă nici o ispită nu poate să se atingă de om fără voia lui Dum- 
nezeu, înseamnă că plângerile, cârtirea, amărăciunea, îndreptăţirea de 
sine, învinuirea aproapelui și a împrejurărilor sunt mișcări ale sufle- 
tului împotriva voii lui Dumnezeu, sunt încercări de împotrivire faţă 
de Dumnezeu. Să ne înfricoșăm de această nenorocire! Cugetând la orice 
necaz al nostru, să nu întârziem mult în această cugetare, ca nu cumva să 
ne abată pe nebăgate de seamă de la smerita cugetare în îndreptăţirea de 
sine pe faţă sau într-ascuns, într-o stare potrivnică purtării de grijă pen- 
tru noi a lui Dumnezeu. Fără a ne încrede neputinței noastre, să ne luăm 
într-ajutor arma sigură a defăimării de sine! Pe două cruci, lângă Mântui- 
torul, au fost răstigniţi doi tâlhari. Unul din ei ÎI vorbea de rău și ÎI hulea 
pe Domnul; celălalt s-a recunoscut pe sine vrednic de munci pentru fără- 
delegile sale, iar pe Domnul — pătimitor nevinovat. Fără de veste, osândi- 
rea de sine i-a deschis ochii sufletului și a văzut în pătimitorul nevinovat 
pe Dumnezeu Cel Atotsfânt pătimind pentru omenire. Acest lucru nu îl 
văzuseră nici cărturarii, nici preoţii, nici arhiereii iudeilor, în ciuda faptu- 
lui că stăteau culcaţi pe Legea lui Dumnezeu și cu osârdie o învățau după 
literă. Tâlharul se face cuvântător de Dumnezeu, şi înaintea feţei tuturor 
celor care se socoteau înţelepţi şi puternici şi ÎI batjocoreau pe Domnul, ÎI 
mărturiseşte, călcând prin sfânta sa părere părerea cea greşită a celor înţe- 

lepţi în ochii lor și puternici în gândurile lor. Pe tâlharul-hulitor, păcatul 
hulirii lui Dumnezeu, mai greu decât toate celelalte păcate, l-a aruncat 
în iad, îndoite munci veşnice aducându-i. Pe tâlharul care prin mijlocirea 
nefăţarnicei defăimări de sine a ajuns la adevărata cunoștință de Dumne- 
zeu, mărturisirea Răscumpărătorului, proprie şi cu putinţă numai celor 
smeriţi, l-a băgat în rai. Aceeași cruce la amândoi tâlharii! Gândurile, 
simţămintele, cuvintele lor opuse le-au atras sorţi opuse. 

Cu bun temei pot sluji acești doi tâlhari drept chip al întregii ome- 
niri: fiecare om ce și-a pierdut viaţa cum nu trebuie, în chip potrivnic faţă 
de menirea dată lui de către Dumnezeu, spre paguba mântuirii sale şi a 
fericirii sale în veșnicie, este faţă de sine și hoţ, și tâlhar, şi ucigaș. Aces- 
tui răufăcător i se trimite o cruce, ca ultim mijloc de mântuire, pentru ca 
răufăcătorul, mărturisind fărădelegile sale și recunoscându-se vrednic de 
munci, să apuce mântuirea dăruită lui de către Dumnezeu. Spre a-i ușura 
pătimirile şi a-i aduce mângâieri duhovnicești, în timp ce este răstignit 
şi petrece pe cruce, în apropierea omului răstignit e răstignit şi spânzu- 
rat pe lemn Dumnezeu întrupat. Cel ce cârteşte se plânge, este nemulţu- 
mit de necazurile sale, leapădă de tot mântuirea sa, nerecunoscându-L și 
nemărturisindu-L pe Mântuitorul, e aruncat în iad, în muncile cele veș- 
nice şi lipsite de roadă, ca unul ce s-a înstrăinat, s-a lepădat cu desăvârşire 
de Dumnezeu. Dimpotrivă, cel ce descoperă prin mijlocirea defăimării 
de sine păcătoșenia sa, care se recunoaște vrednic de muncile cele vremel- 
nice și veșnice, intră puţin câte puţin, prin defăimarea de sine, în cunoaș- 
terea lucrătoare şi vie a Răscumpărătorului, care e viața veşnică (n.17,3).“ 
(p.40-41) 

„Sfinţii Părinţi poruncesc să păzim capul șarpelui (Fc.3,15), adică să 
luăm seama la gândul păcătos chiar de la începutul lui și să îl lepădăm. 
Aceasta s-a spus cu privire la toate gândurile păcătoase, dar mai cu seamă 
la cel al curviei, care are ca împreună lucrătoare firea căzută și care, din 
această pricină, are asupra noastră o deosebită înrâurire. Preacuviosul Casian 
Romanul poruncește monahului începător să mărturisească fără întârziere 
stareţului gândul păcătos ce îi vine. Acest mijloc e minunat; el este cel mai 
bun pentru începător dar și pentru cel sporit rămâne în unele împrejurări 
foarte trebuincios și totdeauna folositor, întrucât strică în chip hotărâtor 
prietenia cu păcatul la care atrage firea bolnavă. Fericit cel ce poate între- 

buinţa cu lucrul acest mijloc! Fericit începătorul care a aflat stareț căruia 
să îi poate descoperi gândurile sale! Monabhilor care nu au putinţa de a 
merge mereu la un stareţ, Părinţii le poruncesc să lepede fără întârziere 
gândul păcătos care se ivește, fără a intra de fel în vorbă ori ceartă cu el 
(acestora urmându-le negreșit atragerea de către păcat) şi să tindă la rugă- 
ciune. Acest mijloc a fost întrebuințat cu foarte mare reușită şi roadă de 
către Preacuvioasa Maria Egipteanca, precum se vede din viaţa ei. 

Dacă cineva, spune Preacuviosul Nil Sorski, în orice necaz întâlnit şi 
în fața oricărui gând adus de către vrăjmașul, va striga plângând după aju- 
tor la bunătatea lui Dumnezeu, degrab va simţi liniste, dacă se va ruga întru 
înțelegere./ Precum este în firea focului să mistuie vreascurile, așa este şi în 
firea lacrimilor curate să nimicească toată întinăciunea trupului şi a duhului, 
a spus Sfântul loan Scărarul. Când suntem în singurătate, dacă ne năpă- 
desc gândurile și visările curveșşti și trupul ni se aprinde în chip neobiș- 
nuit, trebuie să cădem în genunchi și chiar cu faţa la pământ înaintea sfin- 
telor icoane, urmând Sfintei Maria Egipteanca, şi cu lacrimi să ÎL rugăm 
pe Dumnezeu ca să ne miluiască. Cercarea nu va întârzia să dovedească 
apropierea lui Dumnezeu faţă de noi și stăpânirea Lui asupra firii noas- 
tre; aceasta ne-o va aduce credinţa vie, iar credinţa vie ne va însufleţi cu o 
putere neobișnuită și ne va aduce biruinţă statornică.“ (p.50-51) 

„Îndeobşte, Părinţii cei mai înzestrați cu dreaptă socotință au recunos- 
cut că, în lupta cu poftele firii, înfrânarea de la mâncare și celelalte nevo- 
inţe trupești trebuie săvârșite cu înţelepciune și măsură; că pofta trupească 
este doar înfrânată de nevoinţele acestea, iar de biruit este biruită prin sme- 
renie şi rugăciune înlăcrimată, ce atrag harul Dumnezeiesc la nevoitor; că 
marile nevoinţe trupeșşti sunt mai mult vătămătoare decât folositoare atunci 
când ele, slăbind peste măsură puterile trupești, împiedică de la îndeletni- 
cirea cu rugăciunea, plânsul și faptele smereniei.“ (p.54) 

„Atunci când harul Dumnezeiesc începe să ne ajute deja în chip vădit, 
primul semn al acestei ajutorări este peîncuviințarea gândului, după cum 
spune Sfântul loan Scărarul: adică se arată în minte, puţin câte puţin, ncîn- 
cuviinţarea faţă de gândurile şi închipuirile păcătoase, în locul încuviin- 
ţării de mai înainte, din care luau naștere imboldul păcătos şi înfrânge- 
rea de fiecare dată când pentru împotrivire nu era întrebuințată o silinţă 


deosebită.“ (p.58) 

„Să urmăm lui Hristos! Să ne smerim asemenea Lui! Asemenea Lui să 
nu ne dăm în lături a părea amăgitori şi ieşiţi din minţi: să nu cruțăm cin- 
stea noastră, să nu întoarcem feţele noastre de la scuipări și obrajii noştri de 
la lovituri; să nu căutăm nici slava, nici frumuseţea, nici desfătările acestei 
lumi; să săvârșim călătoria noastră pământească la fel ca niște pribegi care 
nu au unde să-și plece capul; să primim, să primim defăimările, înjosirile 
şi disprețul oamenilor ca pe nişte lucruri care nu pot fi despărțite de calea 
pe care ne-am ales-o; să ne luptăm pe faţă și în taină cu gândurile trufiei, 
să surpăm din toate puterile aceste gânduri ale omului nostru vechi, care 
caută să învie „eul“ său sub felurite îndreptăţiri părut adevărate.“ (p.65) 

„Pentru a lua pe umeri crucea trebuie ca mai înainte să nu împli- 
nim trupului dorinţele sale pofticioase, dându-i doar cele neapărat tre- 
buincioase traiului; trebuie să socotim dreptatea noastră cea mai cumplită 
nedreptate înaintea lui Dumnezeu, să socotim priceperea noastră drept 
desăvârşită nepricepere și, în fine, predându-ne lui Dumnezeu cu toată 
puterea credinței, predându-ne deprinderii necontenite a Evangheliei, să 
ne lepădăm de voia noastră. Cel ce a săvârșit această lepădare de sine este 
în stare să ia crucea sa.“ (p.69) 

„Purtarea cu răbdare a crucii proprii este adevărata vedere și 
recunoaștere a păcatului propriu. În această recunoaştere nu este nici o 
amăgire de sine; dar cel care se recunoaște păcătos, iar totodată cârtește și 
ţipă de pe crucea sa, dovedeşte prin asta că prin recunoașterea superficială 
a păcatului său nu face altceva decât să se amăgească, să se înșele pe sine. 
Purtarea răbdătoare a crucii proprii este adevărata pocăință. Tu, care eşti 
răstignit pe cruce! Mărturiseşte-te Domnului întru dreptatea judecăților 
Lui. Învinuindu-te pe tine însuţi, dă dreptate judecăților lui Dumnezeu, 
şi vei primi iertarea păcatelor tale.“ (p.70) 

„Om este cel ce s-a cunoscut pe sine, a zis Preacuviosul Pimen cel Mare; 
om este cel care a cunoscut însemnătatea sa, starea sa, rostul său.“ (p.80) 

„Starea de sănătate a conştiinţei şi lucrarea ei cea dreaptă sunt cu 
putinţă numai în sânul Bisericii Ortodoxe, fiindcă orice gând nedrept 
primit de om are înrâurire asupra conştiinţei, abătând-o de la lucrarea ei 
cea dreaptă.“ (p.82) 

„Fiii lumii socot împrăștierea un lucru nevinovat, în vreme ce Sfinţii 
Părinţi o socot drept începutul tuturor relelor. Omul dedat împrăștierii 

are despre orice, chiar și despre lucrurile cele mai însemnate, o concepție 
foarte ușuratică, foarte superficială. Omul împrăștiat este de obicei nesta- 
tornic: simțirile inimii lui sunt lipsite de adâncime şi putere, şi drept aceea, 
sunt nestatornice şi neîndelungate. Precum fluturele zboară din floare în 
floare, așa și omul împrăștiat trece de la o desfătare pământească la alta, 
de la o grijă deşartă la alta. Omul împrăștiat e străin de iubirea de aproa- 
pele: el priveşte cu nepăsare la suferinţele oamenilor și lesne pune asupra 
lor poveri anevoie de purtat. Necazurile lucrează cu putere asupra celui 
împrăștiat, tocmai fiindcă acesta nu le așteaptă. El aşteaptă doar bucurii. 
Dacă necazul este puternic, însă degrab trecător, omul împrăștiat îl uită 
repede în zarva desfătărilor. Necazul îndelungat îl striveşte. Împrăştierea 
însăși îl pedepseşte pe cel dedat ei: cu vremea îl plictisește și el, întrucât 
nu și-a agonisit nici un fel de cunoștințe şi întipăriri sufletești temeinice, 
se lasă pradă unei trândăvii chinuitoare, fără sfârșit. 

Împrăştierea, care este atât de vătămătoare îndeobşte, este deosebit 
de vătămătoare în lucrarea lui Dumnezeu, în lucrarea mântuirii, care cere 
priveghere şi luare aminte statornice, încordate. Privegheaţi și rugați-vă, 
ca să nu intrați în ispită (Mr.26,41), grăieşte Domnul către ucenicii Săi. 
Tuturor zic: Privegheaţi (Mc.13,37), a vestit El la toată creștinătatea — prin 
urmare şi celei a vremurilor noastre. Cel ce duce viaţă împrăștiată se împo- 
triveşte nemijlocit, prin viaţa sa, poruncii Domnului lisus Hristos. Toţi 
sfinţii au fugit cu osârdie de împrăștiere. Ei se adunau în sine neîn- 
cetat sau cel puţin, cât de des puteau, luând aminte la mișcările ini- 
mii şi minţii şi dându-le îndreptare potrivită cu poruncile Evanghe- 
liei. Obișnuinţa luării aminte la sine îl păzeşte pe om de împrăștiere chiar 
şi atunci când el se află înconjurat din toate părţile de zarvă şi pricini de 
răspândire. Cel cu luare aminte la sine rămâne însingurat, singur cu sine, 
chiar şi în mijlocul mulţimii. Aflând prin cercare folosul luării aminte și 
vătămarea adusă de împrăștiere, oarecare dintre Părinţii cei mari a spus: 
Fără să priveghem cu deadinsul asupra noastră nu putem spori în nici 
o faptă bună.“ (p.86-87) 

„Poruncile lui Hristos nu au fost date numai omului dinafară, ci mai 
vârtos celui lăuntric: ele cuprind toate gândurile și simţămintele omului, 
până şi cele mai subţiri mişcări ale lui. A păzi aceste porunci este cu nepu- 
tinţă fără priveghere statornică și adâncă luare aminte. Privegherea și lua- 

rea aminte nu sunt cu putinţă pentru cel ce duce viață împrăștiată. Păca- 
tul și cel ce folosește păcatul, diavolul, se furişează pe nesimţite în minte 
şi în inimă. Omul este dator să stea necontenit de strajă împotriva vrăj- 
mașilor săi nevăzuţi. Cum va sta la această strajă, dacă este dedat împrăș- 
tierii?“ (p.88) 

„Viața cu luare aminte slăbește lucrarea simţurilor trupești asupra 
omului — ascute, întărește, educă lucrarea simţurilor sufletești. Dim- 
potrivă, împrăștierea adoarme simţurile sufletești: ea se hrănește prin 
lucrarea necontenită a simțurilor trupești. În zadar spun cei împrăștiați 
că viaţa împrăștiată este un lucru nevinovat! Prin aceasta, ei își dau în vileag 
răutatea bolii de care sunt cuprinși. Boala lor este atât de mare, tocește atât 
de mult simţurile sufletului, că sufletul bolnav de ea nici măcar nu simte 
starea sa jalnică. Cei ce voiesc a deprinde luarea aminte, sunt datori a se 
înfrâna de la orice îndeletnicire deșartă. Împlinirea îndatoririlor particu- 
lare și obşteşti nu intră în alcătuirea împrăștierii: împrăștierea este întot- 
deauna unită fie cu nelucrarea, fie cu îndeletniciri deșarte, pe care le putem 
număra fără a greşi alături de nelucrare.“ (p.88-89) 

„Pofta [sentimentul] căreia raţiunea, satisfăcând-o vreme îndelungată 
şi în chip statornic, îi dă stăpânire asupra omului, domnește ca un tiran 
atât asupra trupului cât și a sufletului, ducându-le la pierzare pe amân- 
două.“ (p.93) 

„Câte curse pentru inima mea! Văd curse grosolane și curse măies- 
tre. Pe care să le numesc mai primejdioase, mai cumplite? Nu mă pri- 
cep. Vânătorul e iscusit, și pe cel ce scapă din cursele grosolane îl prinde 
în laţurile cele meșteşugite. Sfârșitul vânătorii este unul singur — pierza- 
nia. Cursele sunt ascunse în toate felurile, cu o deosebită măiestrie. Căde- 
rea e ascunsă în toate chipurile biruinţei; dorinţa de a plăcea oamenilor, 
făţărnicia, slava deșartă sunt ascunse sub toate chipurile virtuţii. Amăgi- 
rea, întunecata înşelare, poartă chip duhovnicesc, ceresc. Dragostea sufle- 
tească, adesea pătimașă, se ascunde sub chipul iubirii sfinte; desfătarea 
mincinoasă, închipuită, se dă drept desfătare duhovnicească. Stăpânito- 
rul lumii acesteia se străduiește prin toate mijloacele să-l ţină pe om închis 
în firea căzută: şi aceasta este de ajuns, fără să fie nevoie de păcate gro- 
solane, pentru a-l face pe om străin de Dumnezeu. Păcatele grosolane 
sunt înlocuite cu deplină izbândă, precum pe bună dreptate socotește 

vânătorul, de trufaşa părere de sine a creștinului care se mulțumește cu 
virtuțile firii căzute și se dă pe mâna amăgirii de sine, înstrăinându-se 
prin aceasta de Hristos. Câte curse pentru trup! El însuși, ce mai cursă! 
Cum se folosește de el stăpânitorul lumii acesteia! Prin mijlocirea trupu- 
lui, plecându-ne înclinărilor și dorințelor sale josnice, ne apropiem de ase- 
mănarea cu dobitoacele necuvântătoare.“ (p.112) 

„Nici desfătările trupeşti mai puţin grosolane nu sunt, însă, mai puţin 
pierzătoare. Din pricina lor este părăsită grija de suflet, este uitat Dumne- 
zeu, cerul, veşnicia, rostul omului. Stăpânitorul lumii acesteia se străduiește 
să ne ţină într-o neîncetată împrăștiere și întunecare tocmai prin mijloci- 
rea desfătărilor trupești! Prin simţurile trupești, aceste ferestre către suflet, 
prin care sufletul are legătură cu lumea văzută, el îl adapă neîncetat cu des- 
fătări ale simţurilor, şi totodată cu păcatul şi robia care sunt nedespărţite 
de acestea. În faimoasele săli de concert pământeşti răsună o muzică ce 
exprimă şi stârnește feluritele patimi; aceste patimi sunt înfățișate și în tea- 
trele pământești; aceste patimi sunt răscolite prin distracțiile pământești: 
omul este adus, prin toate mijloacele cu putinţă, la desfătarea cu răul care 
îl ucide.“ (p.113) 

„Cuvântul cel nemincinos al lui Dumnezeu, mai nestrămutat decât 
cerul și pământul, ne vestește înmulţirea, în aceste vremuri din urmă, a 
curselor diavoleşti și înmulţirea numărului celor ce pier în aceste curse. 
Întocmai! Mă uit la lume şi văd: cursele diavolului s-au înmulţit faţă de 
vremurile de început ale Bisericii lui Hristos, s-au înmulţit peste măsură. 
S-au înmulţit cărţile care cuprind învățături mincinoase; s-au împuţinat, 
s-au împuţinat peste măsură cei ce urmează Sfântului Adevăr; s-a întărit 
cinstirea faţă de virtuțile fireşti, pe care le pot avea şi iudeii, și păgânii; s-a 
ivit cinstirea față de virtuțile de-a dreptul păgânești, potrivnice firii însăşi, 
care le priveşte ca pe niște rele; s-a împuţinat înţelegerea virtuţilor creg- 
tine, nu mai zic că s-a împuţinat, a pierit aproape, plinirea lor cu lucrul; a 
prins aripi viaţa materială; piere viaţa duhovnicească; desfătările şi grijile 
trupești înghit aproape tot timpul oamenilor; aceştia nici nu mai au când 
să-şi aducă aminte, măcar, de Dumnezeu. Şi toate acestea devin datorie, 
devin lege. Din pricina înmulțirii Jărădelegii, dragostea multora se va răci — 
şi a acelora care ar fi rămas în iubirea de Dumnezeu dacă răul nu ar fi fost 
atât de obştesc, dacă laţurile diavolului nu s-ar fi înmulţit atât de amarnic. 

Îndreptăţită era întristarea fericitului Antonie. Cu atât mai îndreptăţită 
este întristarea creștinului din vremea de azi înaintea priveliştii curselor 
diavoleşti; întemeiată este înlăcrimata întrebare: Doamne! Cine, oare, din- 
tre oameni poate să scape de aceste curse şi să se mântuiască? La întrebarea 
Preacuviosului pustnic a venit de la Domnul răspunsul: Smerita cugetare 
trece de aceste curse, iar ele nu pot nici măcar a se atinge de ea.“ (p.113-114) 

„Domnul a poruncit să ne lepădăm de noi înșine în această scurtă 
viață pământească, să călcăm în picioare toate dezvinovăţirile, toată 
dreptatea noastră, pentru dreptatea evanghelică. Dar ce alcătuiește 
dreptatea evanghelică? Pătimirile, crucea! Aici îl cheamă pe ucenicul 
Său Mântuitorul! Aici face El deosebire între cei chemaţi! Aici desparte 
neghina de grâu! Aici însemnează cu pecetea Sa pe cei aleși!“(p.140-141) 

„Atunci când creștinismul se va împuţina cu totul pe pământ, viaţa 
lumii se va sfârși (Lc.18,8).“ (p.180) 

„Adeseori viaţa înaltă a unui monah se descoperă doar la sfârșitul lui 
sau după sfârșitul lui. Adeseori un monah părtaş al harului dumnezeiesc 
este acoperit de lume cu clevetiri şi defăimări, din pricina urii pe care o 
are lumea faţă de Duhul lui Dumnezeu (In.15,18-19).* (p.189) 

„Mitropolitul Serafim de Sankt-Petersburg, într-o discuţie privitoare 
la înmulţirea contemporană lui a dosarelor de divorţ înaintate consisto- 
riului, mi-a spus că atunci când era episcop vicar în Moscova în consisto- 
riul moscovit erau unul, cel mult două dosare de divorţ pe an, iar arhiereii 
bătrâni din acea vreme i-au spus că în tinereţea lor divorţuri nici nu 
existau. lată un fapt care descrie limpede moralitatea vremurilor dinainte 
şi mersul ei către situaţia de acum — mers grăbit, care nu ne oferă nici o 
consolare.“ (p.202) 

„Monahul care se călăuzește după scrierile Părinților va avea în 
orice mănăstire putinţa să dobândească mântuirea: pierde această putinţă 
cel ce trăieşte după voia şi după mintea sa, de ar sălășlui şi în pustia cea 
mai adâncă.“ (p.221) 

„Sunt orbi cei ce pun preţ pe aşa numitele de către ei „fapte bune“ ale 
firii căzute. Aceste fapte au lauda lor, preţul lor, în vreme și între oameni 

— nu însă înaintea lui Dumnezeu, înaintea Căruia toți s-au abătut, împre- 
ună netrebnici s-au făcut (Rm.3,12). Cei ce nădăjduiesc în faptele bune 
ale firii căzute nu l-au cunoscut pe Hristos, n-au priceput taina răscumpă- 

rării, sunt prinși în cursele propriei filosofări mincinoase, ridicând împo- 
triva credinţei lor care este pe jumătate moartă și se clatină din împotri- 
vire prostească: Oare Dumnezeu este atât de nedrept încât să nu dea răsplata 
mântuirii vesnice faptelor bune săvârşite de închinătorii la idoli şi de eretici? 
Aceşti „judecători“ pun nedreptatea şi neputinţa judecății lor pe seama 
judecății lui Dumnezeu. Dacă faptele bune săvârșite potrivit simţirilor ini- 
mii ar aduce mântuirea, venirea lui Hristos ar fi fost de prisos, n-ar mai 
fi fost nevoie de răscumpărarea lumii prin patimile și moartea pe cruce a 
Dumnezeului-Om, nici de poruncile evanghelice. Este învederat că cei ce 
socot că mântuirea se poate dobândi și numai prin faptele firii căzute 
nimicesc însemnătatea lui Hristos, leapădă pe Hristos. [...] Faptele 
părute bune, făcute din imboldurile firii căzute, fac să crească în om 
»eu“-ul său, nimicesc credinţa în Hristos, sunt potrivnice lui Dum- 
nezeu; faptele credinței omoară egoismul în om, fac să crească în el 
credința, fac să crească în el Hristos.“ (p.228-229) 

„Potrivit însemnătăţii credinţei în lucrarea mântuirii, și păcatele împo- 
triva ei au o deosebită greutate în cumpăna dreptei judecăţi a lui Dumnezeu: 
toate aceste păcate sunt de moarte, adică sunt împreunate cu moartea sufle- 
tului și le urmează veșnica pierzanie, muncile veşnice în adâncurile iadului. 
Păcat de moarte este pecredința: ea leapădă singurul mijloc de mântuire — 
credinţa în Hristos. Păcat de moarte este /epădarea de Hristos: ea îl lipseşte 
pe cel care se leapădă de credinţa vie în Hristos, ce se arată și se păstrează 
prin mărturisirea cu gura. Păcat de moarte este erezia: ea cuprinde în sine 
hulirea lui Dumnezeu şi îl face pe cel molipsit de ea străin de adevărata 
credinţă în Hristos. Păcat de moarte este Jeznădăjduirea: ea este lepădare 
a credinţei lucrătoare, vii în Hristos. Vindecarea de toate aceste păcate de 
moarte este credința adevărată, sfântă, vie în Hristos. De o însemnătate 
covârșitoare în faptele credinţei este mărturisirea cu gura: marele dătă- 
tor de lege al israilitenilor, văzătorul de Dumnezeu Moisi, a fost lipsit de 
intrarea în pământul făgăduinţei îndată ce a rostit, cu privire la o faptă a 
credinţei, cuvinte ce arătau o oarecare îndoială (Nm.20,10-12). De uce- 
nicul unui oarecare pustnic mare din Egipt s-a depărtat harul bote- 
zului îndată ce acesta, stând de vorbă cu un evreu, a rostit, în simpli- 
tatea sa, un cuvânt de îndoială cu privire la credinţa creștină. Istoria 
bisericească povesteşte că în primele timpuri ale creştinismului, în vremea 

prigoanelor, unii păgâni mărturiseau cu gura pe Hristos cu prefăcătorie, 
în glumă și în bătaie de joc, iar harul dumnezeiesc îi adumbrea de îndată: 
într-o clipă se prefăceau din păgâni înrăiţi în creştini râvnitori şi pecetlu- 
iau cu sângele lor mărturisirea pe care la început o rostiseră ca pe o luare 
în deşert.“ (p.230-231) 

„Proorocii mincinoși sunt întotdeauna vicleni — și drept aceea Domnul 
poruncește să avem în privinţa lor o deosebită luare aminte, o deosebită 
fereală. Proorocii mincinoși se cunosc după roadele lor: după viaţa lor, 
după faptele lor, după urmările lucrării lor. Nu te lăsa atras de vorbirea 
meșteșugită şi cuvintele frumoase ale făţarnicilor, de glasul lor lin, ce pare 
semn al blândeţii, smereniei și dragostei; nu te lăsa atras de zâmbetul dulce 
care le joacă pe buze şi pe faţă, de prietenia și bunăvoința care le strălu- 
cesc în ochi: nu te lăsa înșelat de zvonurile despre sine pe care ei le răspân- 
desc cu iscusinţă printre oameni, de încuviinţările, de laudele, de numele 
răsunătoare cu care îi măreşte lumea: ia aminte la roadele lor.“ (p.243) 

„Patimile viază în chip tainic în oamenii care duc viaţă împrăștiată, 
fără trezvie; în cea mai mare parte ele sunt satisfăcute de către ei, în cea 
mai mare parte nu sunt băgate în seamă de către ei, în cea mai mare parte 
sunt dezvinovăţite — adeseori sunt socotite virtuţi din cele mai curate și 
mai înalte. Doar creştinul adevărat, care ia aminte la sine în chip stator- 
nic, care cugetă întru legea Domnului ziua și noaptea, care se străduiește 
să plinească cu toată râvna poruncile evanghelice, își poate vedea patimile. 
Cu cât se curăţește și sporește mai mult, cu atât se descoperă mai mult 
patimile înaintea lui.“ (p.255) 

„Prin ce se descoperă patimile? Prin gânduri, prin închipuiri și sim- 
ţiri păcătoase. Gândurile și închipuirile se arată minţii fără de veste, uneori 
se furișează spre ea hoţește; în chip asemănător răsar și simţirile din inimă 
şi trup. Gândurile, închipuirile şi simţirile păcătoase îl trag pe om la săvâr- 
şirea păcatului cu fapta sau, cel puţin, la îndulcirea cu gânduri, închipuiri 
şi simţiri păcătoase, la robirea de către ele, la săvârşirea păcatului cu închi- 
puirea și cu simţirea. Nevoitorul lui Hristos trebuie să lepede nu numai 
săvârşirea păcatului cu fapta, ci şi săvârşirea lui cu închipuirea și cu simți- 
rea. Orice patimă prinde putere în urma îndulcirii de ea, a împlinirii 
pretențiilor și cererilor ei nelegiuite prin mișcările tainice ale sufletu- 
lui. Patima împlinită cu fapta ori sădită în suflet prin îndelunga învoire 

la ea şi hrănire a ei primeşte stăpânire asupra omului. Este nevoie de mult 
timp, de nevoință până la sânge, de o deosebită milă a lui Dumnezeu, de 
un deosebit ajutor al Lui, pentru a arunca jugul patimii primite de bună 
voie, ce a primit stăpânire asupra omului fie în urma căderii omului în 
păcat de moarte, fie în urma îndulcirii nelegiuite, de bună voie, cu păcatul 
în cămara cea de taină a inimii sfinţite lui Hristos. Nu este cu putinţă ca 
patimile ce trăiesc în om să nu se descopere în gândurile, cuvintele și 
faptele lui. Aceste manifestări ale patimilor, atunci când sunt însoţite de 
oarecare încuviinţare din partea omului, sunt numite și socotite „căderi“ 
în alergarea adevăratei nevoinţe creştine, ce năzuiește spre desăvârşire. Ele 
se vindecă prin pocăință neîntârziată.“ (p.256-257) 

„Plinirea poruncilor îl învață pe om neputința lui, a zis Preacuviosul 
Simeon. Pe cunoaşterea și recunoașterea neputinței noastre se zidește toată 
zidirea mântuirii. Ciudat mers al lucrurilor pentru o privire superficială! 
Plinirea poruncilor îl învaţă pe om neputința lui: însă acestea sunt cuvinte 
ale experienţei. Numai când plinește cu osârdie poruncile lui Hristos poate 
omul să vadă mulţimea patimilor sale; numai când plinește cu osârdie 
poruncile lui Hristos poate omul să se încredinţeze de neputinţa desăvâr- 
şită a vechiului Adam în privinţa lucrării noi, de îndreptăţirea hotărârii 
rostite de legea duhovnicească, care spune că această lege poate fi împli- 
nită numai prin îndurările lui Hristos.“ (p.260-261) 

„Robul lui Dumnezeu, plinind poruncile evanghelice, descoperă în 
sine din ce în ce mai mult patimile, și în vreme ce harul Sfântului Duh 
naște în el stări duhovnicești fericite — sărăcia cu duhul, plânsul, blândeţea, 
milostivirea, întreaga înţelepciune — el se socoate pe sine păcătosul păcă- 
toşilor, om care n-a făcut nici un lucru bun, vinovat de păcate nenumă- 
rate, vrednic de chinurile veşnice în gheena focului pentru călcarea neîn- 
cetată a poruncilor lui Dumnezeu.“ (p.261-262) 

„Adevărata smerită cugetare stă în ascultarea și urmarea lui Hristos 
(Flp.2,5-8). Adevărata smerită cugetare e înţelegerea duhovnicească. Ea este 
un dar a lui Dumnezeu; ea este lucrarea harului Dumnezeiesc în mintea 
şi în inima omului. Este și o „smerită cugetare“ după bunul plac al omu- 
lui: pe aceasta şi-o alcătuieşte pentru sine sufletul iubitor de slavă deșartă, 
sufletul amăgit și înșelat de învăţătura mincinoasă, sufletul care se lingu- 
şeşte pe sine, sufletul care caută măguliri din partea lumii, sufletul care 

năzuieşte cu totul spre sporirea lumească și spre desfătările lumești, sufle- 
tul care a uitat de veșnicie, de Dumnezeu. „Smerita cugetare“ pe care și-o 
scorneşte omul după bunul său plac este alcătuită din fel de fel de tertipuri 
prin care trufia omenească se străduieşte să capete slava smeritei cugetări 
de la lumea oarbă, lumea care iubeşte cele ale sale, de la lumea care prea- 
măreşte viciul atunci când viciul își pune masca virtuţii, de la lumea care 
urăște virtutea atunci când virtutea se înfățișează privirilor sale în sfânta 
ei simplitate, în sfântă și neclintită supunere faţă de Evanghelie. Nimic 
nu este atât de vrăjmaș smereniei lui Hristos ca „smerita cugetare“ după 
bunul plac, care a lepădat jugul ascultării faţă de Hristos și, săvârșind furt 
de cele sfinte, slujeşte satanei sub acoperământul unei făţarnice slujiri lui 
Dumnezeu.“ (p.263) 

„Smerenia este viaţa cerească pe pământ. Harica și minunata vedere 
a măreției Dumnezeieşti şi a nenumăratelor faceri de bine ale lui Dum- 
nezeu către om, cunoașterea prin har a Răscumpărătorului, urmarea Lui 
cu lepădare de sine, vederea adâncului pierzaniei în care a căzut neamul 
omenesc — iată semnele nevăzute ale smereniei, iată primele trăsături ale 
acestei cămări duhovniceşti zidite de către Dumnezeul-Om. Smerenia nu 
se vede pe sine smerită. Dimpotrivă, ea vede în sine multă trufie. Ea se 
îngrijește să afle toate ramurile acesteia; aflându-le, descoperă că încă au 
mai rămas foarte multe de aflat.“ (p.264) 

„Smerenia cea mincinoasă se vede pe sine smerită: se mângâie în chip 
caraghios şi jalnic cu această vedere amăgitoare, pierzătoare de suflet.“ 
(p.265) 

„Priveşte mai cu luare-aminte, priveşte fără patimă la sufletul tău, 
iubite frate! Nu este mai de nădejde oare, pentru el pocăinţa, decât des- 
fătarea? Nu este mai de nădejde, oare, pentru el, a plânge pe pământ, în 
această vale a plângerii lăsată anume pentru plâns, decât a născoci pen- 
tru sine desfătări mai înainte de vreme, desfătări amăgitoare, vrednice de 
râs și pierzătoare? Pocăinţa şi plânsul pentru păcate aduc cu sine veşnica 
fericire — acest lucru e sfânt; acest lucru este vrednic de crezământ; acest 
lucru a fost vestit de Domnul. De ce, oare, să nu te cufunzi în aceste stări 
sufletești, de ce să nu petreci în ele, de ce să-ţi născocești ţie desfătări, să 
te saturi cu ele, să te îndestulezi cu ele, prin ele să nimicești în tine fericita 
foame şi sete de dreptatea lui Dumnezeu, fericita şi mântuitoarea întris- 

tare pentru păcatele tale și pentru păcătoşenie. Foamea și setea de drepta- 
tea lui Dumnezeu sunt martorii sărăciei cu duhul: plânsul este semnul 
smereniei, glasul ei. Lipsa plânsului, îndestularea cu sine și desfăta- 
rea cu părutele stări duhovnicești dau pe faţă trufia inimii. Teme-te ca 
nu cumva, din pricina desfătării deșarte şi amăgitoare, să moştenești veş- 
nicul „vai“ făgăduit de Dumnezeu celor ce se satură acum după bunul lor 
plac, împotriva voii lui Dumnezeu. [...] Anevoie se gonește trufia și când 
omul şi-o recunoaște, dar cum s-o izgoneşti atunci când i se pare că este 
smerenie?!“ (p.265-266) 

„Smerenia mincinoasă orbește omul în așa hal, că îl silește nu numai 
să creadă că e smerit şi să dea de înţeles celorlalți că este astfel, ci să o 
spună deschis, propovăduind-o cu mare glas. (Urmarea lui Hristos, car- 
tea III, cap. 2). Amarnic îşi bate joc de noi minciuna atunci când, amăgiţi 
fiind de ea, o recunoaştem drept adevăr. Smerenia cea din har este nevă- 
zută, aşa cum nevăzut este și Dăruitorul ei — Dumnezeu. Ea este acope- 
rită de tăcere, simplitate, nefăţărnicie, lipsă de sforţare, libertate. Smere- 
nia cea mincinoasă poartă întotdeauna un chip prefăcut; prin aceasta ea 
se face cunoscută lumii. Smerenia cea mincinoasă iubeşte scenele: prin 
aceasta ea amăgeşte şi se amăgește. Smerenia lui Hristos este îmbrăcată 
în haină şi cămașă (In.19,24), în veşmântul cel mai nemeșteşugit: acope- 
rită de acest veșmânt, ea nu se face cunoscută și nu este băgată în seamă 
de oameni. [...] cel mânat de smerenie, cu cât se îmbogățește mai mult 
cu virtuţi şi daruri duhovnicești, cu atât se vede pe sine mai sărac și mai 
de nimic.“ (p.266-267) 

„Smerenia nu se mânie niciodată, niciodată nu caută să placă oameni- 
lor, nu se lasă în voia întristării, de nimic nu se înfricoşează. Poate, oare, să 
se lase în voia întristării cel care dinainte s-a recunoscut pe sine vrednic de 
tot necazul? Poate să se teamă de nenorociri cel care dinainte s-a osândit pe 
sine la necazuri, cel care vede în acestea mijlocul mântuirii sale?“ (p.268) 

„Cel smerit nu e în stare să aibă răutate și ură: el nu are vrăjmași. Dacă 
vreunul din oameni îi pricinuieşte necazuri, el vede în acest om o unealtă 
a dreptei judecăţi sau a Proniei Dumnezeieşti. [...] Trufia este semnul 
neîndoielnic al omului deșert, rob al patimilor, semnul sufletului în care 
nu are nici o intrare învăţătura lui Hristos. [...] Domnul a poruncit să-i 

cunoaștem pe oameni după faptele lor, după purtarea lor, după urmă- 
rile faptelor lor.“ (p.269) 

„Judecătorii cei orbi socot adesea smerit pe cel făţarnic şi josnic, care 
caută să fie pe placul oamenilor, în vreme ce el este un hău al slavei deșarte. 
Dimpotrivă, acestor judecători neştiutori le pare trufaş cel care nu caută 
laude și răsplătiri de la oameni, şi de aceea nu se târăște înaintea oameni- 
lor, ci este slugă adevărată a lui Dumnezeu; acesta a simţit slava lui Dum- 
nezeu, care se descoperă numai celor smeriţi, a simţit putoarea slavei ome- 
neșşti și şi-a întors de la ea și ochii și mirosul sufletului său. Ce înseamnă a 
crede? — a fost întrebat un mare bineplăcut al lui Dumnezeu. Acesta a răs- 
puns: A crede înseamnă a petrece întru smerenie şi milă. Smerenia nădăj- 
duieşte în Dumnezeu — nu în sine și nu în oameni; de aceea, purtarea ei 
e simplă, fără ocolişuri, statornică, măreaţă. Fiii cei orbi ai acestei lumi 
numesc asta trufie. Smerenia nu pune nici un preţ pe bunătăţile cele 
pământești; în ochii ei, mare este Dumnezeu, mare este Evanghelia. Ea 
năzuieşte către acestea, neînvrednicind stricăciunea şi deșertăciunea nici 
cu luarea aminte, nici cu căutătura. Sfânta răceală faţă de stricăciune şi 
deșertăciune este numită trufie de către fiii stricăciunii şi slujitorii deșer- 
tăciunii.“ (p.270) 

„Iu, care te numeri printre mai-marii pământului, ia seama: înain- 
tea ta se târăsc slava deșartă, lingușirea, josnicia! Acestea, după ce își vor 
fi atins țelul, te vor batjocori, te vor vinde cu cel dintâi prilej. Niciodată 
nu-ţi revărsa dărnicia asupra celui stăpânit de slava deșartă: acesta, pe cât 
este de umil înaintea celor mai mari, pe atât este de obraznic, semeţ, lipsit 
de omenie cu cei mai mici. Pe cel stăpânit de slava deşartă îl vei cunoaște 
după deosebita înclinare pe care o are către linguşire, către slugărnicie, 
către minciună, către orice lucru ticălos şi josnic. [...] Sufletul înalt, sufle- 
tul cu nădejde cerească, care disprețuiește bunătăţile cele stricăcioase ale 
lumii acesteia, nu este în stare de mărunta dorinţă de a plăcea oamenilor 
şi de slugărnicie.“ (p.271) 

„Înstrăinarea de Dumnezeu, veşnicele chinuri din iad, veșnica păr- 
tășie cu diavolii și cu oamenii asemenea diavolilor, văpaia, gerul, întu- 
nericul gheenei: iată ce se cuvine a se numi „necaz“! Cu adevărat, acesta 
este necaz mare, cumplit, de nerăbdat. La mare necaz veşnic duc desfă- 
tările pământești. De acest necaz ne fereşte, ne apără Paharul lui Hristos, 

atunci când cel care îl bea, îl bea multumind lui Dumnezeu, slavoslovind 
pe Atotbunul Dumnezeu, Care în Paharul amar al necazurilor vremelnice 
dă omului nemărginita, veşnica Sa milostivire.“ (p.281) 

„Este vrednic de luare aminte faptul că toate florile şi roadele duhov- 
nicești au odrăslit în sufletele care, departe de legături (neduhovnicești) 
dinafară și dinlăuntrul mănăstirii, s-au cultivat pe sine prin citirea Scrip- 
turii și a Sfinţilor Părinţi, întru credinţă și rugăciune însufleţită prin pocă- 
ință smerită, însă puternică. Unde nu e această cultivare, acolo este nero- 


dire.“ (p.295) 


Experienţe ascetice, vol. III 
(Ed. Sofia, București, 2001) 


„Nu am moştenit pocăinţa, pentru că încă nu îmi văd păcatul meu. 
Păcatul nu pot să mi-l văd atâta vreme cât mă îndulcesc de păcat și 
îmi îngădui gustarea lui — fie și doar cu gândurile și cu încuviințarea 
inimii. Păcatul poate să și-l vadă numai acela care cu voinţă hotărâtă s-a 
desfăcut de orice prietenie cu păcatul, care s-a sculat priveghind și păzind 
porţile sale cu sabia scoasă din teacă — cu cuvântul lui Dumnezeu, cel 
care gonește și taie cu această sabie păcatul, în orice chip s-ar apropia de 
el acesta.“ (p.155) 

„Dacă simţi nevoia să vorbeşti cu tine însuţi, adu-ţi nu lingușire, ci 
defăimare de sine. În starea noastră de cădere ne sunt folositoare doctoriile 
amare. Cei ce se lingușesc pe sine şi-au primit deja plata lor aici pe pământ 

— şi această plată este amăgirea de sine, lauda și iubirea lumii celei potriv- 
nice lui Dumnezeu: ei n-au ce aștepta în veșnicie, afară de osândă. Păcatul 
meu înaintea mea este pururea (Ps.50,4), spune despre sine Sfântul David, 
care necontenit își cerceta păcatul. Fărădelegea mea eu o voi vesti şi mă voi 
griji pentru păcatul meu (Ps.37,18). Sfântul David se îndeletnicea cu osân- 
direa de sine, cu vădirea păcatului său, chiar și atunci când păcatul fusese 
deja iertat și darul Sfântului Duh îi fusese deja întors. Mai mult: el și-a 
dat păcatul în vileag, și l-a mărturisit în auzul lumii întregi (Ps.50). Sfinţii 
Părinţi ai Bisericii de Răsărit, şi mai cu seamă pustnicii, atunci când atin- 
geau înălțimile nevoinţelor duhovnicești, toate aceste nevoinţe se împreu- 
nau în ei în pocăință. Pocăinţa le cuprindea întreaga viaţă, întreaga lucrare: 
ea era urmarea vederii propriilor păcate. L-au întrebat pe oarecare dintre 

Părinţii cei mari: în ce stă lucrarea monahului însingurat? El a răspuns: 
Sufletul tău stă omorât înaintea privirilor tale, şi tu mai întrebi care trebuie 
să fie lucrarea ta? Plânsul este adevărata lucrare a adevăratului nevoi- 
tor al lui Hristos; plânsul este lucrarea acestuia de când a pornit la nevo- 
inţă şi până la săvârșirea ei. Vederea păcatului nostru și pocăinţa pe care o 
naște aceasta sunt lucrări care nu au sfârșit pe pământ; vederea păcatului 
nostru stârnește pocăinţa; prin pocăință se dobândește curățirea; ochiul 
minţii, curăţindu-se treptat, începe să vadă în întreaga fire omenească 
neajunsuri și vătămări pe care nu le băga nicicum de seamă mai îna- 
inte.“ (p.159-160) 

„Ciudată e dorința ta ca Dumnezeu să te audă atunci când tu singur nu te 
auzil, — grăieşte Sfântul Dimitrie al Rostovului, împrumutând aceste spuse 
de la Sfinţitul Mucenic Ciprian al Cartaginei — şi tocmai asta se întâmplă 
cu cei care se roagă fără luare-aminte cu gura şi cu glasul: ei nu se aud pe 
sine până-ntr-atât, își îngăduie a se împrăștia până-ntr-atât, se depărtează 
cu gândurile de la rugăciune spre felurite lucruri până-ntr-atât că nu ara- 
reori li se întâmplă să se oprească dintr-odată, nemaiștiind ce citeau; sau 
încep să spună în locul cuvintelor din rugăciunea citită cuvinte dintr-o altă 
rugăciune, chiar dacă au cartea deschisă în faţa ochilor. Cum să nu prihă- 
nească Sfinţii Părinţi astfel de rugăciune fără luare-aminte, vătămată, nimi- 
cită de răspândire! Lyarea-aminte, grăieşte Sfântul Simeon Noul Teolog, 
trebuie să fie aşa legată si nedespărțită de rugăciune cum sunt legate trupul şi 
sufletul, care nu pot fi despărțite, nu pot fi unul fără celălalt. Luarea-aminte 
trebuie să apuce înaintea vrăjmașilor şi să-i pândească precum un străjer; ea, 
cea dintâi, să lupte împotriva păcatului, să se împotrivească gândurilor viclene 
ce se apropie de inimă; iar luării-aminte să îi urmeze rugăciunea, ce nimiceşte 
şi omoară neîntârziat toate gândurile viclene cu care luarea-aminte a înce- 
put lupta, fiindcă aceasta singură nu le poate omori. De această luptă dusă 
de luare-aminte și rugăciune atârnă viaţa și moartea sufletului. Dacă 
vom păstra rugăciunea curată prin mijlocirea luării-aminte, vom izbuti; iar 
de nu ne vom strădui a o păstra curată, ci o vom lăsa nepăzită, ne vom face 
de nici o treabă, vom fi lipsiţi de sporire. Rugăciunii cu gura şi cu glasul, ca 
şi oricărei alteia, trebuie să-i fie tovarășă luarea-aminte. Cu acestea trebuie 
să înceapă nevoitorul.“ (p.232) 

„Vrei să sporești în rugăciunea minţii şi inimii? Învaţă-te să fi cu 
luare-aminte în cea cu gura şi cu glasul: rugăciunea cu gura întru luare-aminte 
trece de la sine în rugăciunea minţii și inimii. Vrei să te înveţi a alunga 
degrabă și cu putere gândurile semănate de vrăjmașul cel de obşte al 
omenirii? Gonește-le atunci când ești singur în chilie prin rugăciunea 
cu glasul întru luare-aminte, rostind cuvintele ei fără grabă, cu stră- 
pungere. Răsună în văzduh rugăciunea întru luare-aminte, cu gura și cu 
glasul — şi îi prinde cutremurul pe stăpânitorii văzduhului, slăbănogesc 
puterile lor, putrezesc și se strică cursele lor!“ (p.233) 

„Trebuie să băgăm de seamă că preacuvioșii monahi ai primelor tim- 
puri şi toţi cei care au dorit a spori în rugăciune nu se îndeletniceau nici- 
decum (ori o făceau foarte puţin) cu cântarea propriu-zisă, ci prin numele 

„cântare de psalmi“ care se află pomenit în Vieţile şi scrierile lor trebuie 
să înţelegem citirea lipsită de grabă, foarte rară a psalmilor şi altor rugă- 
ciuni. Citirea rară este neapărat trebuincioasă pentru păstrarea unei 
luări-aminte neștirbite și pentru a scăpa de împrăștiere. Din pricina 
ritmului său rar şi a asemănării cu cântarea acest fel de citire se numea 
„cântare de psalmi“. Ea era săvârşită pe dinafară; monahii acelor vremuri 
aveau ca pravilă să înveţe Psaltirea pe dinafară: rostirea psalmilor pe dina- 
fară ajută foarte mult luării-aminte.“ (p.235) 


Plângerile unui monab 


(Ed. Anastasia, 1997) 


„Gândurile fiinţei omenești căzute lucrează asemeni acestor prooro- 
ciri mincinoase [vezi Plâng.2,14], atunci când nu ţin seama de cuvântul 
lui Dumnezeu, când fac totul după propria lor chibzuinţă, sub înrâurirea 
duhurilor osândite și viclene. Ele socot că faptele de pocăință ar putea fi 
amânate pentru vremea bătrâncţii sau pentru sfârșitul vieţii şi prin aceasta 
îl ţin pe om legat de păcat. Vorbesc de mulţimea celor ce cad în greșeală și 
de puţinătatea celor ce se abţin de la păcate de moarte, și prin aceasta mini- 
malizează gravitatea păcatului. Găsesc scuze vieţii trăite în desfătări, des- 
trăbălate, spunând că aceasta s-ar explica prin cerinţele firii, prin tinerețe, 
prin modul cum este alcătuit trupul, căutând prin aceasta să diminueze 
gravitatea păcatului în faţa conștiinței păcătosului. Tâlcuiesc în chip min- 
cinos și taina milosârdiei dumnezeiești, şi taina pocăinţei, și prin aceasta 

îl abat pe om de la adevărata pocăință, nu-l lasă să se învrednicească de 
îmbrăţișarea de părinte a bunătăţii lui Dumnezeu. După roadele lor îi veți 
cunoaşte, a spus Mântuitorul lumii despre proorocii mincinoși; ei apar în 
piei de oaie, în prefăcătorie şi în blândeţe închipuită, ascunzându-și sub 
această mască putreziciunea duhului şi gândurile rele. Roada pe care o 
aduce un prooroc al lui Dumnezeu, inspirat de îngerul său păzitor, sau 
care este înzestrat cu un dar natural și se supune cuvântului lui Dumnezeu, 
este desăvârșirea morală și mântuirea omului. Roada pe care o dă pro- 
orocul mincinos, gândul ivit sub înrâurirea căderii și a duhurilor viclene 
este dezordinea morală și pieirea omului.“ (p.54-55) 

»Voi găsi dovada succesului pocăinţei mele atunci când toate gân- 
durile și intenţiile păcătoase, prin care se vădește năvălirea asupra mea 
a vrăjmașilor demoni, vor rămâne sterpe și zadarnice. [...] Păstrează o 
necontenită trezvie, o neîncetată stare de veghe asupra ta însuţi. Fără cea 
mai aspră grijă de sine nu poţi înainta în nici o virtute, a spus un mare 
părinte [Cuviosul Agathon]. Imploră pe Dumnezeu să-ţi dăruiască tărie și 
înțelepciune în lupta cu vrăjmașii, care nu pot fi văzuţi cu ochii simţurilor 
trupeșşti; imploră pe Dumnezeu ca să-ţi dea puterea de a-ţi vedea vrăjma- 
şii cu ochii sufletului, cu mintea şi cu inima. Imploră pe Dumnezeu ca El 
să-ţi dăruiască puterea de a-i descoperi repede pe răufăcători şi pe ucigași 
înainte ca ei să se strecoare în suflet și să se oploşească acolo. Imploră-L 
pe Dumnezeu și îmbărbătează-te singur și silește-te singur să fii înţelept şi 
prevăzător. Dovedeşte prin eforturi proprii voinţa de a primi de la Dum- 
nezeu tărie și înţelepciune. 

Înţelepciunea în lupta cu gândurile și cu nălucirile diavolești 
constă în a nu intra câtuși de puţin în relaţie cu ele. Când îţi apar în 
minte să nu le iei în seamă deloc. Când comunici cu gândurile diavo- 
leşti, când ţii seama de atrăgătoarea lor nălucire, tu, ca monah, arăţi că 
te bizui, fără a-ţi da seama, pe puterea și pe discernământul tău propriu, 
vădind trufie, laudă de sine, îngâmfare, duplicitate, înţelegere copărtașă 
faţă de păcat, predispoziţie către trădare. A intra în comunicare cu gân- 
durile demonice şi speranţa că le vei putea birui cu propriile eforturi și 
prin subterfugii, aceasta vine de la judecata cea după fire. Asemenea gân- 
duri îţi pot trece prin minte din pricina necunoașterii faptelor de desăvâr- 
şire duhovnicească. Ele îţi sunt inspirate de viclenii demoni, care ştiu că 

biruinţa este de partea lor atunci când nevoitorul se lasă atras în comuni- 
care cu ei, într-o relaţie deșartă. Întocmai cum pruncul cel slab în putere 
aleargă în braţele mamei, căutând acolo scăpare de tot ce îl înspăimântă, 
tot așa și călugărul, aflat în mijlocul unor ispite nevăzute, când îl încon- 
joară tâlharii și haitele de câini ai iadului, trebuie să tindă cu tot sufletul 
spre Dumnezeu, să-L roage să-l izbăvească de năpastă, să nu caute scă- 
pare în sine, ci numai în rugăciune și în singurul Dumnezeu.“ (p.60-62) 

„Viaţa se organizează în funcţie de modul cum raţionează omul. 
Activitatea văzută şi nevăzută depinde întru totul de gândirea omu- 
lui, de ceea ce și-a însușit și a tradus în practică raţiunea lui. Din 
cauza greșelilor mele, mi s-a zdruncinat î însuşi modul de a gândi, gându- 
rile şi-au pierdut direcția cea bună şi sfântă. În locul acesteia au apărut 
şovăiala, nestatornicia, contrazicerea. Un zbucium neîncetat al gândurilor 

atrage după sine zbuciumul simţămintelor și de aici se ajunge la tulbura- 
rea sufletului, la o viaţă agitată şi dezordonată. Cum aş putea să numesc 
starea în care mă aflu? Sminteală? Îndrăcire? E bine zis şi într-un fel, 
şi în altul.“ (p.72-73) 

„Când omul își pierde interesul pentru pământ, pământul își pierde 
influenţa sa asupra omului.“ (p.81) 

„Adevărata linişte înseamnă deplina părăsire a gândurilor deșarte, stră- 
dania prin toate gândurile de a-L sluji pe Dumnezeu. Dobândirea unei ase- 
menea linişti poate fi numai fondul credinţei; puzderiei de griji deșarte 
trebuie să-i ia locul o singură grijă: cea a pocăinţei și a mântuirii. Cine 
se va dărui acestei unice preocupări va căuta să reducă la minimum chiar 
şi convorbirile folositoare sufletului, chiar și pe cele cu prietenii, de care îl 
leagă mentalități și comportări comune, pentru ca să se adâncească necon- 
tenit în scrutarea de sine. Continua scrutare de sine atrage după sine întot- 
deauna fapte de pocăință și de plângere a păcatelor.“ (p.87-88) 

„Fără virtutea smereniei nici o altă virtute nu poate trece drept ade- 
vărată şi plăcută în faţa lui Dumnezeu. Pentru a învăţa smerenia sunt tri- 
mise asupra noastră fel de fel de necazuri, de la demoni și de la oameni, 
unele constând în tot felul de lipsuri, altele datorate firii noastre perver- 
tite şi otrăvite de păcat.“ (p.88-89) 

„Lucru de mare preţ este cunoașterea de sine! Ea duce către o cunoaș- 
tere vie și cuprinzătoare a lui Dumnezeu, te îndreaptă către un mod corect 
şi drept de a te conduce în viaţă şi de a dispune de tine.“ (p.90) 

„Să căutăm smerenia, din toată inima! Prin smerenie se obţine ierta- 
rea de toate greșelile și tămăduirea de toate patimile.“ (p.91) 


Cuvânt despre moarte 
(Ed. Sofia, București, 2007) 


„Pe bună dreptate bagă de seamă Sfântul loan Scărarul că răul, 
prefăcându-se în însușire din pricina îndelungatei deprinderi cu el, se face 
de neîndreptat. Adesea obiceiul cel rău îi stăpâneşte, ca un tiran samavolnic, 
si pe cei ce plâng, strigă cu tristeţe acelaşi povăţuitor al călugărilor. La asta 
se cuvine să adăugăm că pocăinţa este cu putinţă numai în condiţiile 
unei cunoașteri exacte și străine de orice eres și cugetare rea (chiar dacă 
această cunoaștere este simplă) a credinţei creștinești drept-slăvitoare. 
Cei ce şi-au luat felul de a gândi cu privire la faptele cele bune şi la regu- 
lile de viaţă din romane şi din alte cărţi eretice, vătămătoare de suflet, nu 
pot avea pocăință adevărată: multe păcate de moarte, ce duc în iad, sunt 
socotite de ei greșeli neînsemnate, scuzabile; multe patimi crâncene sunt 
luate drept slăbiciuni ușoare și plăcute; ei nu se înfricoşează a se deda lor 
chiar înaintea porţilor morţii. Necunoașterea creştinismului este cea mai 
mare nenorocire! Domnul îl cheamă pe om la pocăință și mântuire până 
în cea de pe urmă clipă a vieţii lui. În această din urmă clipă încă mai 
sunt deschise ușile milostivirii lui Dumnezeu pentru oricine bate în ele. 
Nimeni să nu deznădăjduiască! Câtă vreme nu s-a închis stadionul acestei 
vieţi, nevoinţa are putere. Cele din urmă clipe ale unui om pot răscum- 
păra toată viaţa lui.“ (p.69-70) 

„Iar când sufletul, despărţindu-se de trup, năzuieşte să urce la cer, la 
Ziditorul său, duhurile viclene îl împiedică, dând în vileag păcatele lui, 
care sunt însemnate în scris la ei. Dacă sufletul are mai multe fapte bune 
decât păcate, ele nu-l pot opri; dar dacă vor afla în el mai multe păcate, 
îl opresc pentru o vreme și îl închid în temniţa nevederii lui Dumnezeu: 
acolo îl chinuiesc atâta timp cât le-o îngăduie puterea lui Dumnezeu, până 
când va fi răscumpărat prin rugăciunile și milosteniile celor apropiaţi. Iar 
dacă sufletul se dovedeşte a fi atât de păcătos și de scârbavnic înaintea lui 

Dumnezeu că nu i-a mai rămas nici o nădejde de mântuire, ci îl aşteaptă 
pierzarea veşnică, dracii îl pogoară de îndată întru adânc, unde au și pentru 
sine gătit loc de veşnică chinuire, și îl ţin acolo până la a doua venire a lui 
Hristos, după care sufletul se va uni cu trupul și împreună cu el se va chi- 
nui de atunci în gheena focului. Să mai știi [îi spun îngerii unei femei care 
murise, Theodora, și care era dusă prin vămile văzduhului] şi că pe această 
cale urcă și sunt supuși pe ea cercetării și tragerii la răspundere numai cei 
luminaţi cu sfânta Credinţă Creştinească și spălaţi cu Sfântul Botez. Nu 
vin aici slujitorii idolilor, mahomedanii și toţi cei străini de Dumnezeu: 
aceștia, fiind încă vii cu trupul, sunt deja morţi și îngropaţi în iad cu sufle- 
tul. Când mor, dracii îi iau îndată, fără nici o cercetare, ca pe o parte ce 
este a lor, şi îi pogoară în hăul iadului.“ (p.131-132) 

„Apostolul poruncește să robim spre ascultarea lui Hristos nu numai 
gândurile păcătoase care sunt potrivnice Lui pe faţă, ci toată înţelegerea — 
pentru că vicleanul nostru potrivnic, încercat în pierzarea oamenilor, nu 
ne insuflă de la prima ciocnire cu noi gânduri vădit păcătoase, ci se stră- 
duieşte să aducă împotriva înţelegerii duhovnicești, adică împotriva învă- 
ţăturii evanghelice, înţelegerea omenească firească, înţelegerea căzută, tru- 
pească și sufletească, înţelegerea cu nume mincinos, și, numind-o sănătoasă, 
întemeiată, dreaptă, mare, să îndepărteze prin mijlocirea ei ascultarea de 
Hristos. Ca pildă a lingușirii şi vicleniei cu care atrage diavolul voia omu- 
lui la lepădarea jugului celui bun al lui Hristos, Sfântul Macarie cel Mare 
dă următorul război gândit: Ogrecine, certându-se cu fratele său, e tulburat 
în sine, gândind astfel: Să îi zic asta sau cealaltă?... Nu! N-o să-i zic... Dar 
mă ocărăşte în așa ball... Să îi fac mustrări?... Mai bine să tac din gură... 
Ce-i drept, avem poruncile lui Dumnezeu, dar totuşi trebuie să-mi apăr şi 
obrazul... În acest fel este greu să te lepezi de tine însuţi.“ (p.141-142) 

„Pe când domnea împăratul grec Leon, trăia în Constantinopol un 
om foarte slăvit şi bogat, care dădea milostenie îmbelșugată săracilor. Din 
nefericire, acesta s-a dedat păcatului preacurviei și a rămas în acesta până 
la bătrâneţe, deoarece cu timpul se întărise în el obiceiul rău. Neîncetat 
dând milostenie, nu se depărta nici de preacurvie — și a murit pe neaștep- 
tate. Mult a cugetat la soarta lui veşnică patriarhul Ghenadie împreună cu 
ceilalţi episcopi. Unii ziceau că s-a mântuit, după cuvântul Scripturii: răs- 
cumpărarea sufletului omului e avuția sa (Pr.13;8). Alţii, dimpotrivă, spu- 

neau că se cuvine ca robul lui Dumnezeu să fie fără prihană şi fără întină- 
ciune, fiindcă tot în Scriptură s-a zis că de va şi păzi omul toată Legea, dar 
va gresi întru una, S-a făcut tuturor vinovat (lac.2,10-11), nu se va socoti toată 
dreptatea lui (z.33,13); şi Dumnezeu a zis: în ce te voi afla, întru aceea te 
voi şi judeca (1z.33,20). Patriarhul a poruncit tuturor mănăstirilor şi tutu- 
ror zăvorâţilor să ceară de la Dumnezeu descoperire despre soarta celui 
răposat, şi Dumnezeu i-a descoperit despre ea unui zăvorât. Acesta l-a pof- 
tit la sine pe patriarh și i-a istorisit în faţa tuturor: Noaptea trecută eram la 
rugăciune, şi am văzut un loc care avea de-a dreapta raiul plin de bunătăţi 
negrăite, iar de-a stânga un lac de foc, a cărui văpaie suia până la nori. Între 
raiul cel fericit şi flacăra cea cumplită stătea legat cel mort şi gemea cumplit; 
adeseori îşi întorcea privirile către rai şi se tânguia cu amar. Și am văzut un 
înger purtător de lumină, care s-a apropiat de el şi a zis:«Omule! Pentru ce te 
tânguiești în deşert? lată, pentru milostenia ta te-ai izbăvit de pedeapsă, iar 
pentru că nu te-ai lăsat de preacurvie te-ai lipsit de raiul cel fericit». Patriar- 
hul şi cei ce erau împreună cu el, auzind aceasta, au fost cuprinși de frică 
şi au zis: Adevăr a vestit Apostolul Pavel: „fugiţi de curvie, pentru că tot păca- 
tul pe care îl va face omul, afară de trup este, iar cel ce curveşte, întru al său 
trup greseste“ (1Co.6,18). Unde sunt cei ce zic: De vom și cădea în curvie, 
vom da milostenie? Cel milostiv, dacă e milostiv cu adevărat, trebuie să se 
miluiască întâi pe sine și să câștige curăţia trupului, fără de care nimeni nu 
va vedea pe Dumnezeu. Nu aduce nici un folos banul împărţit cu mână 
necurată şi cu suflet nepocăit.“ (p.145-147) 

„Patima trebuie doftoricită cu osârdie prin pocăință şi dezrădăcinare 
la bună vreme prin fapta bună potrivnică ei. Patima nu se vădește tot- 
deauna prin faptă; ea poate trăi tainic în inima omului, punând stăpâ- 
nire pe simţămintele și pe gândurile lui. Patima se cunoaşte după aceea 
că omul nu încetează să își închipuie păcatul și să se îndulcească de visare 
la el, când, robit de el, nu mai are deja putere să se împotrivească puterii 
cu care îl atrag gândurile și chipurile păcătoase, ce cu dulceaţa lor netreb- 
nică îi înghit toată bărbăţia și tăria. Cel pătimaș nu conteneşte a săvârși 
păcatul prin visare şi prin simţirea inimii, lucru prin care întărește împăr- 
tășirea sa cu puterile întunericului şi supunerea sa față de ele, iar ca atare 
şi veşnica sa pierzare. Strigă cu tărie, îi poruncește Domnul Proorocului 
Său, şi vestește norodului Meu păcatele lor şi casei lui Iacov fărădelegile lor. 


180 


Cum luptăm cu gândurile? 


Pre Mine din zi în zi Mă caută şi poftesc să ştie căile Mele ca un norod care a 
făcut dreptate şi n-a părăsit judecata Dumnezeului său; cer acum de la Mine 
judecată dreaptă şi pofiesc să se apropie de Domnul, zicând: „Ce este că am 
postit şi n-ai văzut, smerit-am sufletele noastre şi n-ai ştiut?“ Pentru că în 
zilele posturilor voastre faceți voile voastre (15.58, 1-3), adică gândurile voastre 
cele viclene! Le aduceți arderi de tot ca unor idoli! Aţi recunoscut drept dum- 
nezei gândurile cele cumplite şi le aduceti jertfa cea decât toate jertfele mai 
de cinste: sloboda voastră voie, pe care se cuvenea să Mi-o închinaţi Mie prin 
lucrarea binelui şi prin conștiința curată. Pe om îl adumbreşte nădejdea 
mântuirii numai atunci când se vede pe sine mereu biruitor în războ- 
iul cel nevăzut.“ (p.148-149) 

„Este învederat că păcat ascuns şi totodată păcat mare Proorocul [David] 
a numit patima. El a numit-o păcat străin, pentru că se alcătuieşte din 
gânduri drăceșşti primite şi însuşite de suflet, ce sunt străine sufletului, de 
care este chinuit și de la care pătimeşte durere, pentru că ele aduc stare 
împotriva firii. Neprihănirea vrednică de rai se arată după nimicirea pati- 
milor din inimă. Duhul Cel singur Sfânt îl poate curăța deplin pe om de 
patimi şi îi poate înapoia stăpânirea de sine, care i-a fost răpită de către 
diavol. În stare de nepătimire, omul ajunge la dragostea cea curată, și gân- 
dul lui începe să rămână necontenit la Dumnezeu și în Dumnezeu. Sim- 
tind adumbrirea Duhului, văzându-se biruitor asupra gândurilor şi visă- 
rilor păcătoase, sufletul începe a simţi nepovestita bucurie a mântuirii. 
Această bucurie n-are nici o asemănare cu bucuria omenească obișnuită, 
care se naște doar din slava deșartă, care este alcătuită din mulţumirea de 
sine, atunci când omul se măgulește pe sine însuși, ori când alţii îl măgu- 
lesc, ori când îl măguleşte sporirea cea pământească. Bucuria duhovni- 
cească, ce aduce încredințarea mântuirii, este plină de smerită cuge- 
tare, plină de recunoştinţă faţă de Dumnezeu, este însoţită de lacrimi 
îmbelşugate şi statornice, de rugăciuni necontenite, nu se mai satură 
a se osândi și defăima pe sine, se revarsă în mărturisire lui Dumnezeu, 
în slavoslovire a lui Dumnezeu are ca semn moartea faţă de lume. Ea 
este mai înainte-simţire a vieţii veșnice!“ (p.149-150) 

Cât de greu e și păcatul săvârșit cu gândurile şi cu imaginaţia, ni se 
arată în răspunsul dat de o tânără fecioară care murise şi care era crezută 
de toţi mântuită, dar care după moarte, arătându-se unora le spune că s-a 

dus în iad: „Pentru că, a răspuns chinuita, în ochii voştri eram feciorelnică, 
înger neprihănit, dar de fapt nu eram asa. Nu m-am spurcat cu păcat tru- 
pesc, dar gândurile mele, dorințele mele tainice şi visările călcătoare de lege 
m-au aruncat în gheenă. Cu toată neprihănirea trupului meu de fecioară, 
n-am ştiut să-mi păzesc întru nepribănire si sufletul, gândurile şi mişcările 
inimii, şi pentru asta am fost dată la munci. Din lipsă de prevedere, mă sim- 
țeam în inima mea legată de un anumit tânăr, mă desfătam în gândurile şi 
în visările mele de nălucirea chipului său frumos şi de împreunarea cu el — şi 
pricepând că este păcat ce fac, m-am sfiit să-l descopăr duhovnicului la spo- 
vedanie. Ca urmare a întinatei îndulciri de gândurile şi de visările necurate, 
după ce m-am săvârşit din această viață sfinții îngeri s-au îngrețoşat de mine 
si m-au lăsat în mâinile dracilor. Și iată că acum ard în văpaia gheenei, voi 
arde veşnic şi niciodată, niciodată nu mă voi mistui: nu este sfârsit chinului 
pentru cei lepădaţi de cerl... “ (p.153-154) 

„Cel luptat de patima curviei faţă de cineva trebuie să se depărteze 
din răsputeri de împreună-vorbirea și împreună-petrecerea cu acel cineva, 
chiar de atingerea hainelor lui și de mirosirea lui. Cel ce nu se păzeşte în 
această privinţă împlineşte patima şi o lucrează cu gândurile în inima sa, 
au zis Părinţii. Unul ca acesta îşi aprinde singur în sine cuptorul patimilor 
şi aduce în sine, ca pe niște șerpi, gândurile viclene.“ (p.155) 

„Pomenirea morţii, a spaimelor care o însoțesc şi care o urmează, pome- 
nire împreunată cu osârdnica rugăciune şi cu plângerea de sine, poate înlo- 
cui toate nevoinţele, poate cuprinde toată viaţa omului, îi poate aduce cură- 
ţia inimii, poate atrage la el harul Sfântului Duh, şi prin aceasta îi poate 
dărui înălțare neîmpiedicată la cer pe lângă stăpâniile văzduhului.“ (p.170) 

„La lucrarea imaginaţiei în omul trupesc şi iubitor de păcat se adaugă 
cu ușurință lucrarea duhurilor căzute, cărora le-a intrat în fire să se târască 
prin păcat, să afle în păcat singura plăcere, singura hrană. Iar întrucât toţi 
cei ce purced la nevoinţa bunei credinţe se află, în ciuda bunei lor inten- 
ţii, sub stăpânirea patimilor și simt o puternică aplecare către păcat, fiind 
în unire și în legătură cu el, Sfinţii Părinţi interzic cu stricteţe între- 
buinţarea capacităţilor imaginaţiei, poruncesc să păstrăm mintea cu 
totul lipsită de imagini, nepecetluită cu vreo pecete materială. Nu tre- 
buie să ne închipuim nici raiul, nici iadul, nici tronul Dumnezeirii, nici 
strălucirea slavei lui Dumnezeu, nici înger, nici mucenic, nici ierarh, nici 

cuvios, nici pe Maica Domnului, nici pe Hristos Însuşi. Duhurile căzute 
se străduie să stârnească în noi lucrarea imaginaţiei, iar uneori se arată 
ei înșiși prin felurite năluciri mincinoase și amăgitoare: din această pri- 
cină ni s-a interzis nu numai să ne cufundăm în visări, oricât de bune ar 
fi la vedere acestea, ci şi să avem încredere faţă de vreo arătare din lumea 
nevăzută. Dracii iau chip de îngeri ai luminii, de sfinţi răposaţi și chipul 
lui Hristos Însuşi ca să-i înșele şi să îi piardă nu numai pe începători, ci 
şi pe cei sporiţi în nevoinţă. Este îngăduită închipuirea vie a flăcării iadu- 
lui, a întunericului veșnic de sub pământ, al temniţei înfricoşătoare şi a 
celorlalte grozăvii dinaintea morţii şi de după moarte, dar asta numai când 
apar simțăminte, gânduri și visări trupești; această folosire a închipuirii 
este îngăduită numai la vreme de nevoie, după trecerea căreia această armă 
trebuie pusă fără amânare deoparte. Fiind întrebuințată fără să fie nevoie, 
ea poate vătăma mintea, făcând-o lesne de înclinat spre visare și amăgire 


de sine.“ (p.320-321) 


Predici la Octoih 
(Ed. Sofia, București, 2005) 


„Pacea lui Hristos nu este însă nicidecum pacea acestui veac; Domnul 
dă pacea Sa nu cum se dă pacea după obiceiul omenirii căzute (In. 14,27). 
Unirea în vederea unui scop deșert, chiar nelegiuit, nu rareori aduce între 
oameni o împreună-glăsuire vremelnică și pierzătoare de suflet. Pacea lui 
Hristos este sfântă! Pacea lui Hristos e toată în Hristos! Pacea lui Hristos 
este semănată în suflet de Cuvântul lui Dumnezeu, se zămislește prin lucra- 
rea ţarinii inimii cu poruncile lui Hristos, se hrăneşte cu această nevoință 
nevăzută, dar nu lipsită de osteneală, creşte în urma ei.“ (p.5) 

„Vieţuirea bineplăcută lui Dumnezeu este obiect de ură şi de batjo- 
cură pentru lumea trufașă. Pentru a scăpa de ura lumii, de prigoanele și 
de săgețile ei, inima slabă, neîntărită în credinţă, se pleacă spre a face pe 
placul oamenilor, trădează învăţătura Domnului, iese din numărul celor 
aleşi.“ (p.29) 

„A deveni al lui Hristos este cu neputinţă nu doar atunci când omul 
nu părăsește păcătoșenia sa: este cu neputinţă și când omul nu părăsește 
dreptatea sa. De cei drepţi cu propria dreptate, Hristos Se leapădă, îi lea- 
pădă.“ (p.36) 

„Supunerea minţii faţă de Dumnezeu este pricina supunerii ini- 
mii faţă de minte. Când mintea se supune lui Dumnezeu, inima se 
supune minţii. În asta stă blândeţea.“ (p.50) 

„Istoria omenirii dă mărturie în chip de netăgăduit despre faptul că fără- 
delegile oamenilor, altminteri îmbunătăţiţi au fost lucrări lipsite de dreapta 
socotinţă sau, totuna, lucrări înaintea cărora nu a mers judecata.“ (p.57) 

„Este neapărată trebuinţă ca împreună cu citirea să lucreze și vieţuirea, 
ca citirea să poată fi înfăptuită cu lucrul, ca ea să nu stârnească o visare 
stearpă, ce duce la starea de înfierbântare şi amăgire de sine.“ (p.70) 

„Cunoştinţele date de Cuvântul lui Dumnezeu sunt mai de nădejde 
decât cunoştinţele pe care le aduc vedeniile, chiar dacă sunt sfinte şi ade- 
vărate.“ (p.106) 

„Cârtirea asupra necazului trimis de Sus, cârtirea asupra lui Dumne- 
zeu, Care a trimis necazul, nimicesc scopul dumnezeiesc al necazului: îl 
lipseşte pe om de mântuire, îl face supus chinurilor veșnice.“ (p.113) 

„Via şi statornica aducere-aminte de Dumnezeu este vedere a lui Dum- 
nezeu.“ (p.142) 

„Începutul necurmatei aduceri-aminte de Dumnezeu este deja cuprins 
în cercetarea cu osârdie a legii lui Dumnezeu, în citirea cu luare-aminte 
a Evangheliei și a întregului Legământ Nou, în citirea Sfinţilor Părinţi ai 
Bisericii Ortodoxe. Nu este cu putinţă să nu îţi aminteșşti de-a lungul unei 
zile, lucrurile cărora le-ai dat o luare-aminte deosebită de-a lungul unui ceas 
din acea zi.“ „Un ajutor foarte însemnat spre necurmata aducere-aminte 
de Dumnezeu este împlinirea statornică a pravilei de chilie și mersul des 
(după putinţa fiecăruia) la biserică pentru a lua parte la Dumnezeieștile 
slujbe de obşte.“ (p.143) 

„Cel ce se iubeşte pe sine se pierde pe sine, iar cel ce vrea să placă oame- 
nilor se pierde pe sine, îl pierde și pe aproapele. Iubirea de sine este amă- 
gire de sine amară; vrerea de a plăcea oamenilor se străduie să-l facă şi pe 
aproapele părtaş al amăgirii ei de sine.“ (p.152) 

„Desfrâul cel de obște și preaîmbelșugata sporire materială ce îl 
va odrăsli, vor fi împreună semnul sfârșitului veacului și al apropierii 
Înfricoşatei Judecăţi a lui Hristos. Nu doar iubirea de plăceri va domni 
atunci! Desfrâul, în înţelesul larg al acestui cuvânt, va ajunge „avutul“ ome- 
nirii în vremurile de pe urmă ale petrecerii omenirii pe pământ. Că vor fi 

oamenii iubitori de sine, grăieşte Sfântul Apostol Pavel, iubitori de argint, 
măreți, trufaşi, hulitori, de părinți neascultători, nemultumitori, necurați, 
fără de dragoste, neprimitori de pace, clevetitori, neînfrânați, Jără blândețe, 
neiubitori de bine, vânzători, obraznici, îngâm[aţi, iubitori de desfătări mai 
mult decât iubitori de Dumnezeu, având chipul bunei credinţei, iar puterea 
ei tăgăduind (2Tim.3,2-5). Păcatul va ajunge la deplina sa sporire şi va fi 
cu atât mai cumplit, stăpânirea lui va fi cu atât mai tare, cu cât obrăzarul 
[masca] bunei credinţe va fi păstrat.“ (p.164) 

„Omenirea nu va vedea starea sa cea moralicește și duhovniceşte neno- 
rocită; dimpotrivă, ea va trâmbiţa despre sporirea sa, fiind orbită de spori- 
rea în dezvoltarea materială, cea pentru timp şi pentru pământ, lepădând 
dezvoltarea creștinească, cea pentru duh, pentru veșnicie, pentru Dumne- 
zeu. Când lumea va proclama și va preamări „prosperitatea“ sa, încetăţe- 
nirea celui mai înalt nivel de „bunăstare“, „a liniștii netulburate“, atunci 
fără de veste va veni peste dânșii pieirea (1'Les.5,3), atunci va veni deodată 
sfârșitul lumii, la care aceasta, întunecată fiind și beată de propăşirea cea 
pământească, nu se va aștepta nicicum.“ (p.165) 

„... toate puterile sufletului şi trupului sunt irosite de către om nu 
pentru pregătirea de veşnicie: ele sunt irosite, sunt jertfite unei visări cu 
neputinţă de împlinit, nebuneşti; ele sunt irosite pe întocmirea „supremei 
bunăstări şi fericiri“ trupeşti în acest han care este pământul, în această 
închisoare a noastră, ca și cum ea ar fi cea mai trainică locuinţă veşnică. 
Amarnic îi înşală visarea cea mincinoasă pe următorii săi: se poartă cu ei ca 
un tiran neomenos, ca un demon crunt. Demon și este! Nimic nu poate fi 
mai rău ca ea, nimic nu poate fi mai viclean, mai mincinos ca ea. Fa este 
batjocorire a oamenilor de către duhurile căzute. Visarea cea pierzătoare îi 
amăgește pe oameni de-a lungul întregii căi a vieţii pământești, ca la sfâr- 
şitul vieţii să-i trădeze, să-i dea pe mâna realităţii, lăsându-i cu nimic. Ei 
intră în veșnicie fără a fi pregătiţi defel, fără a fi făcut cunoștință deloc cu 
ea. Și nu numai atât: ei intră în veşnicie după ce și-au însușit o așezare cu 
totul vrăjmașă bunătăţilor ei duhovnicești și celor ce le-ar fi adus bunăs- 
tare în ea. Unde să fie loc dincolo de graniţele timpului pentru asemenea 
neghine? Nu este și nu poate fi alt loc pentru ele în univers decât în adân- 
cul iadului: acolo trebuie să fie ei ascunși de privirile universului. 

Monahii mănăstirii Soloveţ predanisesc următorul răspuns al Cuvi- 
osului Zosima, pe care Bătrânul l-a dat ucenicilor când aceştia l-au între- 
bat cum va putea fi recunoscută venirea lui Antihrist: Când veți auzi că 
a venit pe pământ ori S-a arătat pe pământ Hristos, să stiti că este Antihris- 
tul. Răspuns fără greş! Lumea, altfel spus omenirea, nu îl va recunoaște 
pe Antihrist: ea va socoti că este Hristosul, va proclama că el este Hristo- 
sul. Prin urmare, când se va răspândi cu putere zvonul că a venit Hristo- 
sul, aceasta va sluji drept semn vrednic de crezare că s-a arătat Antihrist și 
a prins a săvârși slujirea prevăzută și îngăduită lui.“ (p.166-167) 

„Păcătosul învederat, păcătosul căzut în păcate de moarte, păcătosul 
ce și-a atras disprețul și scârba oamenilor, este mai în stare să se pocăiască 
decât părutul drept care cu purtarea cea dinafară e fără pată, însă în taina 
sufletului său e mulţumit de sine.“ (p.177) 

„Cel ce vrea să se mântuiască trebuie neapărat să facă parte din 
Biserica Ortodoxă, singura Biserică adevărată, și să se supună rânduie- 
lilor ei. Domnul l-a asemuit pe cel ce nu ascultă de Biserică cu un păgân, 
străin de Dumnezeu (Mt.18,17). Rostind Simbolul de Credinţă, fiecare 
dintre noi îşi mărturiseşte credinţa în Una, Sfântă, Sobornicească şi Apos- 
tolească Biserică, mărturiseşte, prin urmare, că în afară de această Bise- 
rică Una nu este altă Biserică, cu atât mai mult alte Biserici, chiar dacă 
felurite comunităţi omeneşti şi-ar însuşi numele de „Biserică“. Cel ce vrea 
să se mântuiască trebuie neapărat să fie botezat în sânul Bisericii Orto- 
doxe în numele Tatălui și al Fiului și al Sfântului Duh, precum a zis Însuşi 
Domnul: Cel ce va crede şi se va boteza, se va mântui, iar cel ce nu va crede, 
se va osândi (Mc.16,16).“ (p.201) 

„Pe cine i-a recunoscut lumea drept sfinţi? Pe cine a fericit și a preaînălțat 
cu laudele sale? Pe proorocii mincinoși, pe învățătorii mincinoși, pe făţar- 
nici (Lc.6,26). Cum s-a purtat ea cu adevărații sfinţi ai lui Dumnezeu? l-a 
lepădat, i-a acoperit cu ocări, cu clevetiri, i-a prigonit ca pe nişte vrăjmași 
ai societăţii omeneşti, i-a supus celor mai grele prigoane și i-a necăjit cât 
se poate de crunt (Lc.6,22-23 şi Mt.23,34).“ (p.205-206) 

„Nu vom păcătui deloc dacă de fiecare dată când ne rugăm o vom 
face ca în cea din urmă clipă a vieţii noastre, ca în clipa venirii sfârșitului. 
Când mintea e cu luare aminte la rugăciune, ia aminte a ea și inima, 
arătând și dovedind luarea sa aminte prin simțământul de pocăință. 

Spre a ajunge mai lesne în starea de luare-aminte, Sfinţii Părinţi ne sfătu- 
iesc să ne rugăm fără grăbire, închizând mintea în cuvintele rugăciunii, ca 
nici un cuvânt să nu scape luării-aminte. Cuvântul scăpat e un cuvânt pier- 
dut! Rugăciunea ce scapă luării-aminte este rugăciune pierdută!“ (p.215) 

„Rugăciunea celor trufași este nimicită de răspândire. Le lipseşte stă- 
pânirea de sine: nu li se supun nici gândurile, nici simţămintele lor. Min- 
tea nu li se poate aduna în vederea de sine, din care se naște în suflet 
simţământul pocăinţei şi umilinţei.“ (p.230) 

„Venind pe pământ, Fiul lui Dumnezeu aproape că nu va mai găsi pe 
nimeni, altfel spus va găsi foarte puţini oameni, care să aibă adevărată cre- 
dinţă şi sporirea în rugăciune, care atârnă de credinţă și vădește credinţa. 
Şi tocmai atunci va fi o deosebită nevoie de această sporire! Sfârșitul tutu- 
ror s-a apropiat, spune Sfântul Apostol Petru: deci fiți cu întreagă înțelep- 
ciune şi privegheaţi întru rugăciuni (1 Ptr.4,7). Nici sporire în rugăciune, 
nici adevărată lucrare a rugăciunii nu se va mai afla: toţi oamenii se vor 
îndeletnici cu sporirea materială, se vor îndeletnici cu prefacerea în rai a 
pământului, care este sortit arderii, vor socoti în amăgirea lor de sine că 
viaţa vremelnică ţine o veșnicie, vor lepăda și vor batjocori grijile pregătirii 
de veşnicie. Pentru cei ale căror gânduri sunt aţintite pe de-a-ntregul spre 
pământ şi prinse de pământ, nu este Dumnezeu.“ (p.236-237) 

„Cel ce nu are lucrare sufletească, a zis Sfântul Isaac Sirul, rămâne străin 
de darurile Duhului, oricare ar fi nevoinţele lui trupeşti.“ (p.242) 

„Nevoinţa trupească rece sau înfierbântată, străină de cea sufletească, 
străină de înţelegerea duhovnicească, pe care o cere cuvântul lui Dumnezeu 
şi care trebuie să fie sufletul nevoinţei trupești, este pierzătoare. Ea duce în 
părerea de sine, în dispreţuirea și osândirea aproapelui, duce în amăgire de 
sine, dă chip fariseului lăuntric, înstrăinează de Dumnezeu, întovărășeşte 
cu satana. Când harul lui Dumnezeu îl adumbreşte din belşug pe nevo- 
itor, în acesta se descoperă îmbelșugată nevoinţă duhovnicească, ce duce 
la desăvârșirea creștinească. Atunci i se descoperă sufletului păcătoşenia lui, 
ce până atunci se ascundea de el! Atunci e luat de pe ochii lui vălul și i se 
înfăţişează necuprinsa, măreața veşnicie, ce până atunci se ascundea de el! 
Atunci îi devine apropiat ceasul morţii, care mai înainte vreme era undeva 
departe, şi stă chiar înaintea sufletului, înaintea ochilor lui! Atunci viața 
pământească, care mai înainte vreme părea nesfârșită, se scurtează cum 

omul nici nu şi-ar fi închipuit: viaţa care s-a scurs ajunge ca visul nopții 
ce a trecut! Restul alergării acestei vieți se adună într-un singur ceas dina- 
intea morţii! Atunci apar din adâncul sufletului tânguiri de care înainte 
nu ştia! Apare plâns pe care înainte nu-l simţea! Apare prinos de rugăciune 
cum înainte n-aducea! Apar rugăciunea și plânsul chiar în adâncul sufletu- 
lui, sunt rostite de minte şi de inimă întru muţenia gurii... “ (p.245-246) 

„De cine le poruncește Domnul să se despartă celor ce doresc să ajungă 
copii ai lui Dumnezeu? De împărtășirea cu oamenii mânați de grijile pămân- 
teşti, de sporirea pământească, de plăcerile pământeşti, care nu iau deloc 
aminte la înalta nevoie duhovnicească a omenirii.“ (p.247) 

„Fiul lumii acesteia şi al acestui veac, care trăiește în așa-zisa „stator- 
nică bunăstare“, care se afundă în necurmată desfătare, care e răspândit de 
necontenitele distracţii, este — vai! — uitat, lepădat de Dumnezeu. „Stator- 
nica“ lui „bunăstare“ şi „îndestulare“ sunt semnul celei mai mari nenoro- 
ciri, care îl așteaptă în veșnicie: înstrăinarea de Dumnezeu.“ (p.254) 

„Cine vrea să se mântuiască trebuie să facă parte din Sfânta Biserică 
Ortodoxă, să fie fiu credincios al ei, să se supună întru totul rânduielilor 
ei. Dacă cineva nu se supune Bisericii, dacă cineva s-a despărţit de Bise- 
rică, dacă e cineva schismatic, oricâte metanii ar face, oricât ar posti, ori- 
cât s-ar ruga, nu se va mântui.“ „Schismaticul și ereticul sunt străini de 
smerenie, la fel cum e străin de smerenie diavolul, și ca atare sunt stră- 
ini de mântuire, la fel cum e străin de mântuire diavolul.“ „Pe deasu- 
pra, erezia şi schisma cuprind hulă asupra Sfântului Duh, care este păcat 
de moarte, neiertat de către Dumnezeu omului nici în acest veac, nici în 
cel viitor, dacă omul rămâne în el. Nici sângele muceniciei nu poate şterge 
acest păcat, învaţă Sfântul loan Gură de Aur. Acest păcat se curăţă numai 
prin lepădarea de erezie, părăsirea schismei și unirea cu Sfânta Biserică.“ 
(p.257-258) 

„Minţii noastre întunecate de păcat nu-i ajung nicidecum pentru a se 
mântui propriile gânduri, ce sunt neputincioase, şovăielnice, amăgitoare: 
ea are neapărată nevoie ca prin citirea cu luare-aminte sau ascultarea cu 
osârdie a Cuvântului lui Dumnezeu să ia din el gânduri dumnezeiești şi să 
se înţelepţească prin ele. Trebuie să ne îndeletnicim cu cercetarea Cuvântu- 
lui lui Dumnezeu cu foarte multă evlavie și foarte des, ca el să ne fie călă- 
uză în lucrarea mântuirii, fiindcă propriile noastre gânduri lesne ne pot 

abate de pe calea mântuitoare, făcându-ne să socotim dreptate nedrepta- 
tea. Propriile noastre gânduri sunt atât de vătămate de către păcat încât 
ele chiar grăiesc şi lucrează împotriva Cuvântului lui Dumnezeu. Mare 
nenorocire este încrederea în ele! Dimpotrivă, foarte bine este când se ţine 
cineva neabătut de Cuvântul lui Dumnezeu cum se ţine orbul de mâna 
celui ce-l însoţeşte. Sfinţii Părinţi numeau citirea și ascultarea Cuvântului 
lui Dumnezeu al tuturor faptelor bune împărat.“ (p.264-265) 

„...cine rabdă cu mărime de suflet necazurile trimise lui de Dumnezeu; 
cine se îndeletnicește plin de râvnă cu cercetarea cuvântului lui Dumne- 
zeu, acela are zălogul de mult preţ al mântuirii. O nevoinţă îl mai așteaptă 
pe unul ca acesta: el are neapărată nevoie să îşi păzească marea comoară — 
mântuirea sa — de păcate, şi mai ales de păcatele de moarte. Ce este păca- 
tul de moarte? Păcatul de moarte este păcatul care omoară cu moartea veş- 
nică sufletul săvârşitorului său. Dacă omul moare într-un păcat de moarte, 
fară să fie adus pentru el cuvenitul prinos de pocăință, dracii îi răpesc sufle- 
tul și îl coboară în adâncurile întunecoase și înăbușitoare de sub pământ, 
în iad, spre veşnică chinuire. 

Păcatele de moarte sunt următoarele: erezia, schisma, lepădarea de 
credinţa creştinească, hula împotriva lui Dumnezeu, vrăjitoria şi descântatul, 
uciderea de om şi sinuciderea, curvia, preacurvia, păcatele curvești împo- 
triva firii, beţia, furtul de cele sfinte, jaful, hoţia şi orice împilare cruntă, 
neomenoasă. Dintre păcatele de moarte, doar pentru sinucidere nu este 
pocăință — din marea, negrăita milostivire a lui Dumnezeu către omeni- 
rea căzută, celelalte păcate de moarte se vindecă prin pocăință. Pocăinţa 
pentru păcatul de moarte stă în a mărturisi păcatul părintelui duhovnicesc, 
a primi de [la] el canon și a nu mai cădea în acel păcat. Dar cât de mulţi 
care au căzut în păcat de moarte n-au mai avut putinţa să facă pocăință 
pentru el! Unul s-a îmbătat, și sufletul lui s-a despărțit de trup în această 
stare! Altul a mers să fure, să jefuiască, și mânia lui Dumnezeu l-a lovit 
chiar în timpul nelegiuirii! Feriţi-vă, fraţilor, de păcatele de moarte! Vă 
repet: păcatul de moarte ucide sufletul. Dacă a murit cineva în păcat 
de moarte, fără să fi reușit a se pocăi pentru el, sufletul lui merge în 
iad. N-are nici o nădejde de mântuire. 

Care păcate nu sunt de moarte? Păcatele cu gândul, cu cuvântul, 
cu fapta, întru știință și neştiinţă, care nu ucid sufletul, ci numai îl rănesc 

mai mult sau mai puţin. De aceste păcate nu sunt străini nici Sfinţii — 
dar Sfinţii au priveghere de sine și când bagă de seamă o greșeală, în care 
i-a târât obşteasca neputinţă omenească, o vindecă îndată prin pocăință. 
Dacă urmează despărţirea sufletului de trup chiar atunci, fără ca omul să 
fi izbutit să-şi spele prin pocăință păcatele care nu sunt de moarte, sufle- 
tul lui nu este coborât, din pricina acestor păcate, în iad; se îngăduie ca în 
calea către cer, în văzduh, să fie tras la socoteală de către duhurile viclene, 
în părtăşie cu care săvârșesc oamenii păcatele, și se cere răscumpărarea gre- 
şelilor prin fapte bune. 

Dacă sufletul are destule fapte bune și mai ales, dacă în timpul vieţii 
pământeşti a făcut multă milostenie, prin această milostenie și prin cele- 
lalte fapte bune își răscumpără greșelile; i se deschid porţile cerești și intră 
în cer spre veşnică odihnă și bucurie. Se întâmplă însă ca sufletul să aibă 
atât de numeroase păcate care nu sunt de moarte și atât de puţine 
fapte bune încât pentru mulţimea acestor păcate e aruncat în iad. Sfin- 
ţii Părinţi au asemuit păcatul de moarte unei pietre grele, iar păcatul care 
nu este de moarte unui firicel neînsemnat de nisip. Dacă legi o singură 
piatră mare de gâtul omului și îl arunci la loc adânc, o să se înece: este 
de ajuns un singur păcat de moarte ca să arunce sufletul în adâncul iadu- 
lui. Câteva grăunţe de nisip n-au nici o greutate: în Sfinţii lui Dumnezeu 
păcatul care nu este de moarte, fiind micșorat şi mărunţit mereu prin sta- 
tornică cercetare de sine și pocăință, n-are aproape nici o înrâurire asupra 
sorții lor din veșnicie. Dar același păcat care nu este de moarte capătă o 
greutate neobișnuită în sufletele care s-au lăsat pradă grijilor lumești 
şi mai ales distracţiilor lumești, și la fel ca păcatul de moarte aruncă 
în iad nenorocitul suflet. De pildă, dacă cineva a zis un cuvânt de râs și 
chiar necuviincios, iar apoi s-a căit de el, păcatul lui e lesne de iertat — dar 
dacă spune mereu cuvinte de râs, luări în deşert şi chiar vorbe de ruşine, 
pentru statornica sa grăire în deșert și grăire spurcată poate fi supus veş- 
nicei chinuiri în iad. Prin mulţimea lor, păcatele care nu sunt de moarte 
pot aduce sufletului aceeași pierzare ca şi păcatul de moarte, la fel cum un 
sac îndesat cu nisip mărunt și legat de gâtul omului îl poate îneca la fel de 
lesne ca piatra cea mai grea.“ (p.266-268) 

„Ca pocăinţa să fie lucrătoare, să ne aducă mântuirea și veşnica feri- 
cire, trebuie să agonisim în noi înșine, în sufletele noastre, mântuirea; tre- 

buie ca însuși duhul nostru să se frângă și [să] se smerească de întristarea 
pe care o iubeşte Dumnezeu și care se naște din recunoașterea şi simţirea 
propriei păcătoşenii; trebuie să aruncăm din noi părerea de sine, sub orice 
chip ar fiinţa ea în noi. Pocăinţa nu se împacă cu părerea de sine. Un sin- 
gur gând nedrept despre sine poate băga în suflet, poate hrăni, spri- 
jini şi întări în el părerea de sine, îl poate face neînstare de pocăință. 
Părerea de sine este trufie, pe care o urăște Dumnezeu atât de mult! Păre- 
rea de sine este patima cea prostească, oarbă şi pierzătoare care l-a aruncat 
din cer pe îngerul purtător de lumină, care a făcut din îngerul purtător de 
lumină demon întunecat! Părerea de sine este otrava aducătoare de moarte 
pe care a vărsat-o şarpele cel vechi în firea omenească. Părerea de sine este 
boală a duhului nostru, pe care n-o bagă de seamă cei ce nu iau aminte 
la mântuirea lor, însă atât de puternică şi de însemnată că îl așază pe om, 
ca stare sufletească, în rândul duhurilor lepădate, vrăjmașe lui Dumnezeu. 
Cel molipsit de părerea de sine nu e în stare să fie a lui Dumnezeu. Pentru 
a fi al lui Dumnezeu, trebuie să lepezi cu totul părerea de sine.“ (p.275) 
„Trebuie, trebuie să lepădăm părerea de sine, trebuie să ne recunoaș- 
tem păcătoşenia, căderea, pierzarea, trebuie să ne pocăim, adică să ne pară 
rău pentru păcatele făcute, să părăsim viaţa păcătoasă, ca să intrăm în ade- 
vărata cunoaştere a lui Dumnezeu și slujire a lui Dumnezeu.“ (p.279) 
„... trufia este o boală abia băgată de seamă a sufletului, care adesea li 
se înfăţişează oamenilor sub chipul celei mai adânci smerenii și este soco- 
tită de către oameni drept sfinţenie şi nepătimire, însă ucide sufletul, îl 
face neînstare de nici o faptă bună. Năpârca este oarbă: oarbă e şi trufia. 
Cel întunecat de ea nu-L vede și nu-L cunoaște pe Dumnezeu, este lip- 
sit de dreapta vedere asupra sa şi a omenirii. Însăși poarta spre fapta bună 
— pocăinţa — e zăvorâtă, închisă cu totul de trufie. Vamesii şi curvele, ale 
căror păcate sunt atât de vădite și grosolane, s-au arătat mai în stare să pri- 
mească pocăinţa şi să răpească prin ea Împărăţia Cerurilor decât arhiereii 
şi preoţii iudei, care erau molipsiţi de părerea de sine (Mt.21,31).“ (p.284) 
„Soarta nefericiţilor de trufași, care sunt plini cu vârf de părere de sine 
şi de cugetare trupească, este moartea veșnică, moartea sufletului, care stă 
în desăvârşita înstrăinare de Dumnezeu, în însuşirea urii faţă de Dumne- 
zeu şi de omenire — acelei uri de care s-a îmbolnăvit satana și de care el îi 
molipseşte pe toţi cei care intră în împărtășire cu el. Soarta acestor neferi- 

ciţi, după despărţirea lor de trup şi apoi reunirea cu trupul înviat, este veş- 
nica închisoare în temniţele iadului, veșnica chinuire în muncile din iad. 
Serpi, pui de năpârci, le-a vestit Domnul, cum veți scăpa de osânda gheenei? 
(Mt.23,33). Asta înseamnă: Nu este cu putință ca cei ce nutresc părerea de 
sine, ce şi-au umflat în sine „eul“, să scape de osândă la înfricoșata judecată 
a lui Dumnezeu, dacă nu se vor îngriji să se vindece de părerea de sine prin 
pocăință si lepădare sine.“ (p.286) 


Despre vedenii, duburi şi minuni 
(Ed. Sofia, București, 2002) 


„Minunile lui Hristos au fost palpabile; ele au fost învederate şi pen- 
tru cei mai simpli oameni; nimic în ele nu era enigmatic; oricine putea să 
le cerceteze lesne; pentru îndoiala și nedumerirea: Minune a fost asta, sau 
doar părere de minune? nu era loc.“ (p.22) 

„Creştinismul a fost predanisit cu atâta limpezime încât nu este dezvi- 
novăţire pentru cei ce nu îl cunosc. Pricina neșştiinţei este doar libera ale- 
gere făcută de voinţă. Precum luminează soarele de pe cer, așa luminează 
şi creștinismul.“ (p.35) 

„Adevăratele semne [şi minuni] au fost ajutătoare spre adevărata 
cunoaştere de Dumnezeu și spre mântuirea cea dăruită prin aceasta; sem- 
nele mincinoase au fost ajutătoare ale rătăcirii și ale pierzării ce vine din 
aceasta. Lucrarea semnelor pe care le va săvârşi Antihrist va fi cu osebire 
cuprinzătoare și puternică, va atrage nefericita omenire la recunoaşterea 
trimisului satanei drept dumnezeu.“ (p.61-62) 

„Ne apropiem treptat de vremea în care trebuie să se deschidă un larg 
spectacol de numeroase și izbitoare minuni mincinoase, atrăgând în pier- 
zare pe acei nefericiţi fii ai cugetării trupeșşti care vor fi amăgiţi și înșelaţi 
de aceste minuni.“ (p.65) 

„... în vremurile noastre diavolul ascunde cu mare sârguinţă cursele 
sale, îngrijindu-se mai mult să nimicească ceea ce este esenţial decât ceea 
ce este la arătare.“ (p.102) 

„Să nu socoată vreun lucru mare despre sine cei care au văzut trupeşte 
duhuri, chiar și sfinţi îngeri: această vedere nu mărturiseşte, în sine, vred- 
nicia celor ce au văzut-o: de ea sunt în stare nu numai păcătoşii, ci chiar 
şi dobitoacele necuvântătoare (Nm.22,23). Sfinţii Părinţi dădeau oricărei 

vederi duhovniceşti întâietate asupra vederii trupeşști. Marele povățuitor 
al monahilor, Sfântul Isaac Sirul, a zis: Cel care s-a învrednicit a se vedea pe 
sine este mai mare decât cel care s-a învrednicit a vedea îngeri, fiindcă acesta 
din urmă intră în împărtăşire cu ochii cei trupesti, iar cel dintâi cu ochii 
sufletești.“ (p.105-106) 

„Cel ce vede trupește duhurile poate fi lesne amăgit spre vătămarea și 
pierzarea sa; iar dacă el, văzând duhuri, va arăta încredere ușuratică faţă 
de ele, negreşit va fi amăgit, negreșit va fi rătăcit, negreșit va fi pecetluit 
în duhul său cu pecetea de nepriceput pentru cei neîncercaţi a amăgirii, 
cu pecetea unei cumplite vătămări, adeseori pierzând putinţa îndreptării 
şi mântuirii. Cu mulţi, cu foarte mulţi s-a întâmplat acest lucru.“ (p.110) 

„Demonii sunt vicleni: ei sunt în stare să ia felurite înfățișări şi chi- 
puri. Deseori se înfățișează cântând psalmi, rămânând nevăzuţi, şi amin- 
tesc cuvintele Scripturii. Foarte adeseori, atunci când noi citim ei repetă 
îndată cele citite, asemenea unui ecou. Când dormim, ei ne scoală la rugă- 
ciune, ca să nu ne lase deloc să ne odihnim prin somn. Uneori, luând 
chip de monahi, la arătare cât se poate de cucernici, intră în vorbă ca să 
amăgească prin nălucirea veşmântului și chipului și să-i atragă unde vor 
pe amăgiţi. Nu trebuie nicidecum să-i ascultăm, fie că îmboldesc la rugă- 
ciune, fie că îndeamnă să nu mâncăm nimic, fie că ne învinuiesc şi ne dau 
în vileag păcatele pe care ei știu că le-am făcut. Ei fac asta nu cu scop de 
evlavie ori virtute, ci cu scopul de a-i aduce pe cei mai simpli la deznă- 
dejde...“ (p.117-118) 

„Ei sunt fricoşi, și se tem nespus de semnul crucii: fiindcă Mântuito- 
rul i-a lipsit de putere și i-a făcut de batjocoră prin cruce.“ (p.128) 

„Şi următorul lucru să vă slujească drept semn al lor. Dacă frica nu se 
va depărta de la suflet, acesta este semn al venirii vrăjmașilor. Dracii nu 
înlătură nicidecum frica, precum au înlăturat-o marele arhanghel Gavriil 
când s-a arătat Mariei şi Zahariei, şi îngerul când s-a arătat femeilor la 
mormânt. Dimpotrivă, dracii, văzând că omul s-a speriat de ei, sporesc 
nălucirea, pentru a-l lovi cu groază mare și a-l batjocori, făcându-l să se 
închine lor.“ (p.130) 

„Un mijloc al mântuirii de duhuri stă în a refuza cu hotărâre vede- 
rea lor şi împărtășirea cu ele, socotindu-ne cu totul neînstare de o vedere 
ca aceasta.“ (p.141) 

».. cunoașterea esenţială a omului se dobândește prin studierea 
felului său de a gândi și de a simţi, a felului său de a lucra; cu cât va 
fi mai amănunţită studierea aceasta, cu atât cunoașterea devine mai 
exactă.“ (p.162) 

„... orice gând [spune Preacuviosul Varsanufie cel Mare], căruia nu 
îi este înainte-mergătoare seninătatea smerenici nu vine de la Dumnezeu, 
ci este în chip vădit din partea stângă. Domnul nostru vine lin, iar tot ce 
este vrăjmăşesc are loc cu tulburare.“ (p.167) 

„Chiar dacă, [spune Preacuviosul Macarie cel Mare], potrivit Aposto- 
lului, satana se și preschimbă la arătare în înger luminat (2Co.11,14) pen- 
tru a-l amăgi pe om, cu toate că înfățișează vedenii de lumină, lucrarea 
cea bună nu poate, precum s-a spus, să o dea nicicum, ceea ce și slujește 
drept semn limpede al lui. El nu poate să dea nici dragostea de Dumne- 
zeu şi de aproapele, nici blândeţe, nici smerenie, nici bucurie, nici pace, 
nici înfrânarea gândurilor, nici ură faţă de lume, nici linişte duhovnicească, 
nici dorirea darurilor cereşti, nici nu poate îmblânzi patimile și poftele — 
lucruri care alcătuiesc lucrarea vădită a harului...“ (p.168-169) 


Ofrandă monahilor contemporani 
(Ed. Egumeniţa, Galaţi, 2011) 


„Omul nu poate exista fără gânduri și simţăminte. Gândurile şi sim- 
ţămintele sunt semnul vieții omului. Dacă ele ar înceta pentru un timp, 
atunci ar înceta și viața omenească. Viaţa nu încetează nici o clipă: min- 
tea nu încetează nici o clipă să dea naștere la gânduri, iar inima nu înce- 
tează nici o clipă să dea naştere la simţăminte. Îndeletnicirea neîncetată 
este firească sufletului. A-i da sufletului o îndeletnicire plăcută lui Dumne- 
zeu este datoria cea mai înaltă a oricărui om care întră în mănăstire [dar și 
a mireanului în lume]. Această îndeletnicire este numită de Sfinţii Părinţi 
lucrare sufletească, nevoință duhovnicească, paza minţii, paza inimii, trez- 
vie şi atenţie. (p.31) 

„Din faptul că mintea naște neîncetat gânduri, iar inima simţăminte, 
este limpede ce lucrare este dator să dea călugărul [și mireanul] sufletului 
său. Minţii trebuie să-i propună îndeletnicirea cu gândurile cele plăcute 
lui Dumnezeu, iar inimii îndeletnicirea cu simţămintele cele plăcute lui 

Dumnezeu. Altfel spus, mintea și inima trebuie să primească și să-și însu- 
şească Evanghelia.“ (p.33) 

„Ţi-a venit vreun gând bun? Opreşte-te. Să nu tinzi nicidecum spre 
împlinirea lui în mod pripit și nechibzuit. Simţi în inimă vreo încli- 
nație bună? Oprește-te; să nu îndrăznești să te lași atras de ea. Pune-te 
în lumina Evangheliei și vezi dacă gândul tău cel bun și înclinația cea 
bună a inimii tale sunt în acord cu sfânta învăţătură a Domnului. În 
curând vei vedea că nu există nici un acord între binele evanghelic și binele 
firii omeneşti căzute. Binele firii noastre căzute este amestecat cu răul și de 
aceea binele acesta a devenit el însuși rău, așa cum mâncarea gustoasă și 
sănătoasă devine otravă atunci când este amestecată cu otrava. Fereşte-te 
să săvârșeşti binele firii căzute! Săvârşind acest bine, îți grăbeşti propria 
cădere, sporind în tine îngâmfarea și mândria şi ajungând la asemănarea 
cu demonii. Şi, dimpotrivă, săvârşind binele evanghelic, ca un adevărat și 
credincios ucenic al lui Dumnezeu-Omul, te vei face asemenea Lui.“ (p.48) 

„Lucrătorul dreptăţii omeneşti este plin de îngâmfare și de înșelare 
de sine. El propovăduieşte, trâmbiţează despre sine, despre faptele sale, 
nedând nici o atenţie poruncii Domnului (Mtr.6,1-18). Plăteşte cu ură și 
răzbunare celor ce ar îndrăzni să deschidă gura, ca să se împotrivească cu 
smerenie și temeinicie dreptăţii lui, se socotește mai mult decât vrednic de 
răsplata pământească și de cea cerească. Și, dimpotrivă, lucrătorul porunci- 
lor evanghelice este pururea cufundat în smerenie. Punând chipul în care 
împlineşte poruncile alături de noblețea și curăţia lor, socotește neconte- 
nit această împlinire foarte nemulţumitoare și nevrednică de Dumnezeu. 
Pe sine se socotește vrednic de chinurile vremelnice și de cele veşnice pen- 
tru greşelile sale, pentru legătura neruptă cu satana, pentru căderea pro- 
prie tuturor oamenilor, pentru stăruința lui în cădere și, în sfârșit, pentru 
însăşi împlinirea nedeplină şi adesea mincinoasă a poruncilor. În fața fie- 
cărui necaz trimis de pronia lui Dumnezeu, el își pleacă supus capul, ști- 
ind că prin necazuri Dumnezeu îi învaţă și îi face iscusiţi pe slujitorii Săi 
în timpul călătoriei lor pământeşti. Îi miluieşte pe vrăjmaşii săi şi se roagă 
pentru ei ca pentru niște fraţi ispitiţi de diavoli, ca pentru niște mădulare 
ale unui singur trup, care sunt molipsite de boală în duhul lor, ca pen- 
tru binefăcători săi, ca pentru uneltele proniei lui Dumnezeu.“ (p.49-50) 

„Vederea căderii tale este o vedere duhovnicească. Şi vederea neputin- 
ţei tale este tot o vedere duhovnicească și cea care vede este mintea. Vede- 
rea aceasta este dată de harul sădit în noi prin botez. Prin lucrarea harului, 
se dezleagă orbirea minţii și, pe calea nevoinţei sale, ea începe să vadă lim- 
pede ceea ce până atunci nu văzuse, aflându-se în afara acestei căi. Atunci 
mintea cunoaște existenţa lucrurilor despre care nici nu bănuia că există. 
De vederea duhovnicească a căderii omeneşti este legată și o altă vedere 
duhovnicească: vederea duhurilor căzute. Această vedere este darul haru- 
lui. Cea care vede este mintea. Datorită lucrării poruncilor și năzuind 
spre împlinirea lor desăvârșită, mintea începe să vadă puţin câte puţin 
duhurile căzute în gândurile și senzațiile aduse de ele, începe să vadă 
legătura jalnică a oamenilor cu duhurile căzute și supunerea faţă de 
ele, cursele și lucrările duhurilor îndreptate spre pieirea oamenilor. 
În vederile duhovnicești nu există nimic palpabil: ele se nasc prin trezvia 
împlinirii poruncilor evanghelice și prin lupta cu gândurile și simţirile 
păcătoase. Omul care nu are experienţa acestor vederi nu poate avea nici 
o ideie despre ele, nici măcar nu știe că ele există.“ (p.51-52) 

„Trebuie să observăm că atunci când voiește să pună stăpânire pe nevo- 
itorul lui Hristos, duhul căzut nu lucrează cu sila, ci caută să obţină învo- 
irea omului la înșelăciunea propusă, şi numai după ce-a dobândit învoi- 
rea lui, pune stăpânire pe cel ce s-a învoit. [...] Duhul Sfânt lucrează cu 
putere, fiind Dumnezeu. El vine în momentul când omul, care se sme- 
reşte şi se umileşte pe sine, nu așteaptă nicidecum venirea Lui. Şi dintr-o 
dată îi schimbă mintea și inima. Prin lucrarea Sa, cuprinde toată voinţa 
şi toate înclinațiile omului, care nu are putinţa să cugete la lucrarea ce se 
săvârşeşte în el. Harul, atunci când se află în cineva, nu îi arată acestuia 
un lucru de rând sau palpabil, ci îl învaţă în taină ceea ce niciodată nu 
văzuse mai înainte și nu îşi închipuise. [...] Şi, dimpotrivă, în vremea ară- 
tării diavolului, omului i se oferă întotdeauna libertatea de a se gândi la 
acea arătare, de a o primi sau a o respinge.“ (p.67) 

„Omului ce se află încă în sfera cugetării trupești și nu are o viziune 
duhovnicească asupra firii omenești căzute, îi este cu neputinţă să nu pună 
un oarecare preţ pe faptele sale și să nu-și recunoască o oarecare vrednicic, 
oricâte vorbe smerite ar spune un asemenea om şi oricât de smerit ar părea 

el. Adevărata smerenie nu este proprie cugetării trupești și este cu nepu- 
tinţă pentru ea. Smerenia este atributul cugetării duhovnicești.“ (p.68) 

„Astăzi, în societatea noastră, viaţa pustnicească trăită în pustie poate 
fi socotită cu neputinţă, iar zăvorârea un lucru foarte anevoios, fiind mai 
primejdios şi mai nepotrivit decât odinioară. Aici trebuie să vedem voia 
lui Dumnezeu și să ne supunem ei. Dacă voieșşti să fii un sihastru plăcut 
lui Dumnezeu, iubeşte tăcerea şi străduiește-te pe cât poţi să te înveţi cu ea. 
Nu-ţi îngădui vorbirea deşartă nici în biserică, nici la trapeză, nici în chi- 
lie. Nu-ţi îngădui a ieși din mănăstire altfel decât pentru o mare nevoie şi 
pentru scurt timp. Nu-ţi face cunoştinţe, mai cu seamă apropiate, nici în 
afara, nici în lăuntrul mănăstirii. Nu-ţi îngădui purtări slobode și distrac- 
ţii pierzătoare. Poartă-te ca un străin și venetic și în mănăstire, și în viaţa 
cea pământească, şi așa vei deveni un sihastru, un pustnic, un schimnic 
iubit de Dumnezeu.“ (p.71-72) 

„Ascultarea îl formează pe ucenic după chipul celui căruia acesta i 
se supune: Si zămisleau oile cum erau nuielele, spune Scriptura (Fc.30,39). 
Acei bătrâni, care își asumă rolul — folosim acest cuvânt neplăcut, care apar- 
ţine lumii păgâne, pentru a explica mai bine lucrarea ce în esenţă nu este 
altceva decât actorie pierzătoare de suflet și cea mai tristă comedie — sfin- 
ţilor stareţi de demult, neavând darurile lor duhovnicești, să ştie că însăși 
intenţia lor, gândurile și ideile lor despre înalta lucrare monahicească, des- 
pre ascultare, sunt greșite și că însuși felul lor de a gândi, însăși înţelepciu- 
nea și ştiinţa lor sunt înșelare de sine şi amăgire diavolească, ce nu pot să 
nu-și dea rodul lor în sufletele celor povăţuiţi de ei. 

Alcătuirea lor strâmbă și nedesăvârșită poate rămâne neobservată doar 
pentru o vreme de începătorul nepriceput, povăţuit de ei, dacă acest înce- 
pător este cât de cât ascuţit la minte și se îndeletnicește cu sfânta citire din 
dorinţa sinceră de mântuire. La un moment dat ea tot se va da în vileag și 
va fi prilej pentru cea mai neplăcută despărţire, pentru cea mai neplăcută 
relaţie dintre stareţ [sau duhovnic] şi ucenic, pentru tulburarea sufletească 
şi a unuia, şi a celuilalt. Înfricoşăror lucru este să-ţi asumi, din îngâmfare 
şi dorinţă de stăpânire, obligaţii ce pot fi împlinite numai din porunca 
Sfântului Duh şi prin lucrarea Duhului. Înfricoşător lucru este să te arăţi 
vas al Duhului Sfânt în vreme ce legătura ta cu satana încă nu s-a rupt 
şi vasul se murdărește fără încetare cu lucrurile satanei! Îngrozitoare sunt 

această făţărnicie şi această lucrare mincinoasă! Sunt pierzătoare atât pen- 
tru sine, cât şi pentru aproapele, și nelegiuite înaintea lui Dumnezeu și 
hulitoare de Dumnezeu. 

Degeaba ni se va aduce drept pildă Cuviosul Zaharia, care, aflându-se 
în ascultare la un bătrân neiscusit, tatăl său după trup, a ajuns la desăvâr- 
şirea călugărească, sau Cuviosul Acachie, ce s-a mântuit în ascultare la 
un bătrân aspru, care, prin bătăi neomenești, l-a trimis înainte de vreme 
pe ucenicul său în mormânt. Şi unul, și altul s-au aflat în ascultare la 
nişte bătrâni neiscusiţi, dar s-au călăuzit după sfaturile Părinților 
celor purtători de Duh și, de asemenea, după cele mai ziditoare pilde, 
care pe atunci erau destul de multe înaintea ochilor lor. Numai dato- 
rită acestui lucru au putut vieţui în ascultare de bătrânii lor. Cazurile aces- 
tea sunt în afara ordinii şi rânduielii obișnuite. [...] Unii se opun, zicând: 
credința ucenicului poate înlocui lipsurile starețului [sau duhovnicului]. Nu 
este adevărat: credinţa în adevăr mântuiește, dar credinţa în minciună 
şi înșelare diavolească pierde, după învăţătura Apostolului. Fiii pierză- 
rii... n-au primit iubirea adevărului, spune el despre cei ce pier de bună- 
voie, ca ei să se mântuiască. Și de aceea, Dumnezeu le trimite o lucrare de 
amăgire, ca ei să creadă minciuni, ca să fie osândiţi toți cei ce n-au crezut ade- 
vărul, ci le-a plăcut nedreptatea (2 es.2,10-12). După credinţa voastră, fie 
vouă (Mt.9,29), le-a spus Domnul, Însuşi Adevărul, celor doi orbi şi i-a 
vindecat de orbire. Minciuna și făţărnicia nu au dreptul să repete cuvin- 
tele Adevărului spre îndreptăţirea purtării lor nelegiuite prin care îl vatămă 
pe aproapele lor.“ (p.74-75) 

„Cuviosul Pimen cel Mare a poruncit să ne despărțim îndată de sta- 
reţ dacă împreuna-vieţuire cu el este vătămătoare de suflet, adică dacă sta- 
rețul [sau duhovnicul] încalcă învățătura morală a Bisericii. Altceva este 
atunci când nu există vătămare sufletească, ci doar gânduri care tulbură: 
gândurile tulburătoare sunt de bună seamă diavoleşti. Nu trebuie să le dăm 
ascultare, deoarece lucrează tocmai acolo unde dobândim folos sufletesc, 
folos pe care vor să-l răpească de la noi.“ (p.76-77) 

„Fă ascultare de toţi părinţii și fraţii atunci când îţi dau porunci ce nu 
sunt potrivnice Legii lui Dumnezeu, pravilei şi rânduielii mănăstirii, pre- 
cum și poruncilor conducerii mănăstirești. Dar nu fi nicidecum ascultător 
la rău, chiar de ţi s-ar întâmpla să suferi pentru că nu vrei să placi oame- 

nilor şi pentru tăria ta. Sfătuiește-te cu părinţii și fraţii cei virtuoși și 
înţelepţi, dar primește sfaturile lor cu cea mai mare băgare de seamă. 
Şi nu te lăsa atras de sfat după prima lui lucrare asupra ta! Datorită împă- 
timirii şi orbirii tale, un sfat pătimaș și vătămător poate să-ţi placă, dar 
aceasta numai din neștiinţa și nepriceperea ta sau pentru că el este pe pla- 
cul vreunei patimi ascunse în tine, pe care tu nu o cunoşti. 

Cu lacrimi şi cu suspine din inimă să-L rogi pe Dumnezeu să nu-ţi 
îngăduie să te abaţi de la voia Lui cea sfântă spre a urma voia omenească 
cea căzută, a ta sau a aproapelui tău, adică a sfătuitorului tău. Atât în pri- 
vinţa gândurilor tale, cât și în privinţa gândurilor aproapelui, a poveţe- 
lor lui, să te sfătuiești cu Evanghelia. Slava deșartă și îngâmfarea sunt 
dornice să-i înveţe și să-i povăţuiască pe ceilalţi. Ele nu se îngrijesc 
de calitatea sfatului lor. Ele nu se gândesc că îi pot pricinui aproape- 
lui o rană de nevindecat printr-un sfat nepotrivit, pe care începătorul 
nepriceput îl primește cu încredere oarbă și cu înflăcărare trupească. 
Ele au nevoie de izbândă, de orice fel ar fi această izbândă și oricare ar fi 
temelia ei. Ele vor să-l uimească pe începător și să-l supună sufletește. Ele 
au nevoie de lauda omenească. Ele vor să câștige faima de stareţi și învă- 
ţători văzători cu duhul, înţelepţi şi sfinţi. Ele au nevoie să-și hrănească 
mândria lor. [...] Vorba mincinoasă și vicleană nu poate să nu fie rea 
şi vătămătoare. Împotriva unei asemenea meșteșugiri trebuie să ne pur- 
tăm cu băgare de seamă. Cercerează Dumnezeiasca Scriptură, spune Stân- 
tul Simeon Noul Teolog, precum și scrierile Sfinţilor Părinţi, mai cu seamă 
cele practice, pentru ca, punând alături de ele învățătura şi purtarea învă- 
țătorului şi starețului [sau duhovnicului] tău, să o poți vedea ca în oglindă 
si să o înţelegi. Ceea ce este potrivit cu Scriptura, să-ţi însușeşti şi să ţii 
minte, iar ceea ce este rău și mincinos, să recunoști şi să lepezi, ca să 
nu fii înşelat. Să ştii că în zilele noastre au apărut mulți înselători şi învă- 
țători mincinoşi. “ (p.78-79) 

„Unirea minţii cu inima este unirea gândurilor duhovnicești ale min- 
ţii cu simţămintele duhovnicești ale inimii. Pentru că omul a căzut, iar 
gândurile şi simţămintele lui s-au schimbat din duhovniceşti în trupești 
şi sufleteşti, el trebuie să ridice mintea și duhul la gândurile și simţămin- 
tele duhovniceşti prin poruncile evanghelice.“ (p.118) 

„Să te socoteşti osândit la iad, la chinurile veșnice, iar din această 
conștiință se vor naște în inima ta acele strigăte puternice și nestăpâ- 
nite de rugăciune, care ÎL vor îndupleca negreșit pe Dumnezeu spre a 
te milui, iar Dumnezeu te va duce în rai în loc de iad. Cei ce vă soco- 
tiţi vrednici de răsplata cea pământească și cerească, luaţi aminte! Pentru 
voi, iadul este mai primejdios decât pentru păcătoşii cei vădiţi, deoarece 
păcatele cele mai grele dintre toate păcatele, mândria și îngâmfarea, sunt 
păcate ale duhului, nevăzute de ochii trupeşti, ascunse adesea sub masca 
smereniei. Cu pomenirea şi cugetarea la moarte s-au îndeletnicit cei mai 
mari dintre Cuvioşii Părinţi.“ (p.125-126) 

„Omenilor născuţi înainte de Răscumpărătorul le-a fost rânduit a 
se mântui prin credinţa în Răscumpărătorul cel făgăduit, dar au primit 
mântuirea după săvârșirea răscumpărării. Celor născuţi după Răscumpă- 
rătorul le este rânduit a se mântui prin credinţa în Răscumpărătorul Care 
a venit și primesc mântuirea încă din timpul vieţii pământeşti, iar mân- 
tuirea veșnică, îndată după despărţirea sufletului de trup şi după săvârşi- 
rea judecății particulare. Oricine crede în Mântuitorul trebuie să-și recu- 
noască și să-și mărturisească negreșit propria cădere şi starea în care se află 
din pricina izgonirii pe pământ. [...] A mărturisi cu însăși viaţa noastră 
propria cădere înseamnă a răbda toate necazurile vieţii pământești ca pe o 
dreaptă răsplată pentru cădere, ca pe o urmare logică și firească a păcăto- 
şeniei, înseamnă a renunţa pentru totdeauna la toate desfătările, ca la ceva 
nefiresc pentru un nelegiuit și un surghiunit care L-a mâniat pe Dumne- 
zeu şi este lepădat de El.“ (p.128-129) 

„Cine se leapădă de suferinţe și nu se socotește pe sine vrednic de 
ele, acela nu-și recunoaște căderea și pieirea sa! Cine își petrece viaţa 
pământească în desfătări, acela se leapădă de mântuirea sa!“ (p.130) 

++. Viaţa pământească fără necazuri a omului este semnul sigur că 
Domnul Și-a întors faţa Sa de la el, că omul acela nu este plăcut Dom- 
nului, chiar dacă la arătare ar fi cucernic și virtuos.“ (p.132) 

„Numai acel suflet care aduce roadă întru Hristos este curăţit de Tatăl 
Ceresc. Sufletul care nu aduce roadă întru Hristos, care rămâne în firea sa 
căzută, care aduce roada seacă a binelui firesc şi se mulțumește cu ea, nu 
atrage asupra sa purtarea de grijă a lui Dumnezeu. El, la vremea sa, va fi 
retezat de moarte și va fi aruncat din vie — din sânul Bisericii și din viaţa 

pământească ce i-a fost dată spre mântuire în sânul Bisericii — și va fi dus în 
focul cel veșnic al iadului, unde va arde nemistuit în veci (In.15,6).“ (p.135) 

„Duhul căzut a văzut că ispitele mari şi crunte trezesc în oameni râvna 
înflăcărată şi bărbăţia, care îi ajută să le rabde. El a văzut aceasta și a înlo- 
cuit ispitele tari cu ispite slabe, dar fine şi care lucrează foarte puternic. 
Ele nu trezesc în inimă râvna, nu o duc la nevoinţă, ci o ţin într-o stare de 
nehotărâre, iar mintea o ţin în stare de nedumerire. Ele istovesc, secătu- 
iesc treptat puterile sufletești ale omului, îl duc la deznădejde, la trândă- 
vie și îl pierd, făcându-l sălașul patimilor din pricina slăbănogirii, a dez- 
nădejdii, şi a trândăviei.“ (p.138-139) 

„Vieţuirea după Dumnezeu devine foarte grea din pricina apostaziei 
generale. Apostaţii, care se înmulţesc, numindu-se și dându-se în aparenţă 
drept creştini, îi vor asupri cu atât mai ușor pe adevărații creștini. Ei îi vor 
împresura cu nenumărate curse și vor pune nenumărate piedici în calea 
bunei lor intenţii de a se mântui și a sluji lui Dumnezeu, precum mărtu- 
risesc Sfinţii Tihon de Voronej şi Tihon de Zadonsk. Ei vor lucra împo- 
triva robilor lui Dumnezeu și prin violenţă, şi prin clevetire, şi prin curse 
viclene, și prin felurite amăgiri și prigoane cumplite. [...] în vremurile din 
urmă, adevăratul călugăr abia va găsi un adăpost depărtat și necunoscut 
pentru a sluji lui Dumnezeu cu oarecare libertate şi a nu fi atras de forţa 
apostaziei și apostaţilor puși în slujba satanei.“ (p.142) 

Fragmente din scrierile Cuviosului Marcu Ascetul: „Cel ce a păcă- 
tuit nu va putea scăpa de răsplată, decât printr-o pocăință pe măsura 
greșelii.“ (p.170) 

„Cel ce s-a bucurat de poftele trupeşti mai mult decât trebuie v-a plăti 
prisosul cu osteneli însutite.“ (p.174) 

„Cel ce crede în cele viitoare se înfrânează de bunăvoie de la plăce- 
rile de aici. Iar cel care nu crede, caută plăcerea şi fuge de durere.“ (p.175) 

„Cel ce se luptă cu oamenii de frica relei pătimiri şi a ocărilor, sau va 
pătimi aici şi mai multe necazuri, sau va fi muncit fără milă în veacul vii- 
tor.“ (p.177) 

„Dacă eşti nedreptăţit şi ţi se înăspreşte inima, nu te întrista, căci cu 
bun rost (prin voia lui Dumnezeu) a fost pus în mișcare ceea ce ţi s-a întâm- 
plat. Ci bucurându-te, alungă gândurile ce răsar, ştiind că, biruindu-le de 
la primul atac, răul va fi biruit împreună cu ele și după ce a fost pus în miş- 

care. Dar dacă gândurile continuă să se miște, atunci și răul sporește.“ 
„De va cădea cineva în orice fel de păcat și nu se va întrista pe măsura gre- 
şelii, lesne va cădea iarăși în aceeași cursă.“ (p.181) 

„Necazurile sunt aduse de duhurile rele cu care noi ne aflăm în răz- 
boi, după cuvântul Apostolului. Ele urmăresc vorbele și faptele noastre 
şi» potrivit cu ele, trag concluzii despre gândurile noastre, care trebuie 
în mod firesc să semene cu vorbele și cu faptele. Și judecata demoni- 
lor este corectă!“ „Pricina oricărei întâmplări triste sunt gândurile fiecă- 
ruia. Aș putea arăta ca pricină vorbele și faptele, însă ele nu se nasc înaintea 
gândurilor, de aceea pun totul pe seama gândurilor. Mai întâi vine gândul, 
apoi prin cuvânt și faptă se alcătuiește legătura dintre oameni.“ (p.196) 

Fragmente din Scara Sfântului loan Scărarul: „Precum apa şterge lite- 
rele, așa lacrima poate șterge greșalele.“ „Precum unii, în lipsa apei, şterg 
literele în alte chipuri, asemenea şi sufletele lipsite de lacrimi şterg păca- 
tele și le rad prin întristare, suspinare și multă mâhnire.““ „Când cineva 
e neputincios cu trupul și a săvârșit păcate grele, să umble pe calea sme- 
reniei și a însușirilor ei, căci altă mântuire nu va afla.“ „Precum nu este 
drept ca cel cuprins de friguri să se omoare, așa nu trebuie să deznădăjdu- 
iască cineva, până la ultima suflare.“ (p.207) 

„Cei mai mulţi ne numim pe noi păcătoşi și poate că şi suntem. Dar 
ceea ce probează inima este primirea defăimării.“ (p.209) 

„Nu ştiu cum, dar mulţi din cei mândri nu se cunosc pe ei și, soco- 
tind că sunt nepătimași, şi-au văzut sărăcia (de virtute) în ceasul ieșirii din 
viaţă.“ (p.213) 

„Cel ce a lepădat de la sine mustrarea dreaptă sau nedreaptă a lepă- 
dat însăși mântuirea sa. Iar cel ce o primeşte cu durere sau fără durere va 
dobândi degrabă iertarea păcatelor sale.“ (p.216) 

„Un foc mic înmoaie ceară multă. Şi o mică necinstire, ce vine dese- 
ori, înmoaie, îndulceşte şi alungă dintr-odată toată sălbăticia, nesimţirea 
şi împietrirea.“ „Cei râvnitori să ia cu atât mai mult aminte la ei înșiși, ca 
nu cumva, judecând pe cei trândavi, să fie osândiţi mai mult decât aceia. 
Socotesc că Lot de aceea s-a îndreptăţit, pentru că aflându-se în mijlocul 
desfrânaţilor, nu i-a osândit niciodată.“ (p.217) 

Fragmente din scrierile Cuviosului Avva Dorotei: „Nu este potrivit 
ca cineva să-l îndrepte pe fratele său chiar în clipa în care fratele greșeşte 

față de el. Trebuie să-i dea răgaz fratelui, ca să se poată dumiri și linişti. Şi 
niciodată nu trebuie să facem aceasta dacă simțământul răzbunării este 
pricina lucrării noastre.“ „Semnul că cineva își împlineşte patima de bună- 
voie este tulburarea pe care o are când este mustrat și îndreptat de ea. Dar 
dacă rabdă mustrarea pentru patimă fără tulburare, adică se supune fără 
tulburare îndreptării, acesta este semn că a lucrat patima din neștiință sau 
din ispită.“ (p.228) 

Sfântul Ignatie Briancianinov spune în continuare: „Așa cum pămân- 
tul, din pricina blestemului ce l-a lovit, rodeşte de la sine, necontenit, firea 
sa vătămată, spini şi pălămidă, tot așa și inima, otrăvită de păcat, rodeşte 
fără încetare din sine, din firea sa vătămată, gânduri şi simţăminte păcă- 
toase.“ (p.260) 

„Pământul care este lucrat cu cea mai mare grijă, care este bine îngră- 
şat şi afânat, însă fără a fi semănat, rodeşte cu atât mai mult spini și pălă- 
midă. Așa și inima care este lucrată prin nevoinţe trupeşti, dar nu își însu- 
şeşte poruncile evanghelice, rodeşte cu atât mai mult spinii slavei deșarte, 
ai mândriei și ai desfrâului. Pământul, cu cât este lucrat şi îngrăşat mai 
bine, cu atât este mai potrivit pentru creșterea spinilor deşi și groși. Şi cu 
cât mai mare este nevoinţa trupească a călugărului [sau mireanului) care 
neglijează poruncile evanghelice, cu atât este mai puternică și mai greu de 
vindecat îngâmfarea din el.“ (p.261) 

„Râvna cugetului trupesc este totdeauna însoţită de aprinderea sânge- 
lui, de năvălirea multor gânduri și năluciri. Urmările râvnei oarbe și nesă- 
buite, atunci când aproapele îţi stă împotrivă, sunt de obicei mânia, ține- 
rea de minte a răului și dorinţa de răzbunare în felurite chipuri, iar când 
aproapele ţi se supune, sunt slava deșartă și mulţumirea de sine, stârnirea 
şi înmulţirea îngâmfării şi a părerii de sine.“ (p.267) 

„Călugărul [sau mireanul] care are trezvie și vede în sine însuși păca- 
tele sau căderea omenirii bagă ușor de seamă că prin dobândirea unui lucru 
de preţ sau a unei mari sume de bani îi apare îndată în inimă nădejdea 
în această avuţie, iar nădejdea în Dumnezeu se răcește şi slăbește. De nu 
te vei păzi, nu va întârzia să apară nici alipirea inimii de avuţie. Alipirea 
sau atracţia faţă de avuţie se poate preface ușor în patimă, din a cărei pri- 
cină se săvârşeşte pe nesimţite lepădarea de Hristos în inimă, chiar dacă 
buzele continuă să-L mărturisească, să-L cheme în rugăciuni și să propo- 

văduiască învăţătura Lui. Când vreo patimă ucigașă îl ia în stăpânire 
pe om, celelalte patimi încep să tacă în el. Diavolul încetează să-l mai 
lupte şi să-l ispitească, păzind în el ca pe o comoară, ca pe un zălog 
sigur al pieirii lui, patima cea aducătoare de moarte, de care acesta 
s-a molipsit. Omul, fiind omorât de păcat în tainiţa inimii și fiind atras 
de el chiar până la porţile iadului, deseori se înfăţişează înaintea celorlalţi 
ca sfânt și ales povăţuitor, aşa cum se înfățișa Pavel înaintea călugăriţelor, 
până când încercarea îl vădește, așa cum l-a vădit pe Pavel [care s-a lepă- 
dat de Mântuitorul pe vremea persecuțiilor persane împotriva creștinilor, 
nevrând să-și piardă grămada foarte mare de aur pe care o avea].“ (p.274) 

„Calea celui ce caută slava omenească este strădania neîncetată de a 
face oamenilor pe plac în felurite chipuri. Dacă aceasta este dreaptă sau 
nedreaptă, după lege sau în afara legii, nicidecum nu îl interesează pe cel 
ce caută slava omenească, lucru cel mai de seamă este doar ca ea să își 
atingă scopul.“ (p.276) 

„Potrivit ţelului său de căpetenie, lucrarea omului ce doreşte a dobândi 
slava lui Dumnezeu stă în strădania atentă și neîncetată de a fi pe plac lui 
Dumnezeu sau în a-l urma Domnului cu crucea sa pe umeri și în a-i face 
pe plac aproapelui atăt cât este îngăduit şi rânduit de poruncile evanghe- 
lice. Această lucrare nu îi mulțumește nicidecum, ba chiar îi înfurie pe fiii 
lumii, ce caută și au nevoie de satisfacerea la nesfârșit a patimilor lor şi a 
înşelării de sine, pentru care îl şi răsplătesc cu slavă pământească pe cel ce 
le face pe plac şi care este vrăjmaș lui Dumnezeu și străin de adevăratul 
bine al aproapelui...“ (p.277) 

„Pierzătoare este slava deșartă și cu atât mai pierzătoare este slava ome- 
nească. Slava călugărului [sau a mireanului], ce vine de la fiii lumii și de 
la cugetul trupesc, este semnul că acesta este vas lepădat de Dumnezeu, 
în timp ce, dimpotrivă, defăimările și prigonirile venite din partea oame- 
nilor sunt pentru călugăr [sau mirean] adevăratul semn al alegerii lui de 
către Dumnezeu.“ (p.281) 

„Nu trebuie nicidecum să dispreţuim neghina ce apare în inimă sau 
gândurile păcătoase ce apar în minte. Gândurile trebuie să le respingem 
şi să le izgonim îndată, iar simţămintele păcătoase să le dezrădăcinăm și 
să le nimicim, punând împotriva lor poruncile evanghelice și alergând la 
rugăciune. Neghina se dezrădăcinează ușor când este slabă și tânără. Dar 

dacă, în timp, se înrădăcinează prin obișnuinţă, atunci dezrădăcinarea ei 
se face cu mari osteneli. Gândul păcătos, fiind primit și însușit de minte, 
intră în alcătuirea felului de-a gândi și înlătură gândurile cele drepte, iar 
simţământul păcătos, încleștându-se în inimă, devine cumva al ei, o însu- 
şire a sa firească şi lipseşte inima de libertatea duhovnicească.“ (p.287) 

„O, adevăraţilor slujitori ai Adevăratului Dumnezeu! Cercetaţi și aflați 
rânduiala hotărâtă pentru voi de pronia lui Dumnezeu în vremea călăto- 
riei voastre pământești. Nu lăsaţi duhurile căzute să vă ademenească și să 
vă înșele când vă vor înfățișa în chip atrăgător bunăstarea cea pământească 
şi vă vor insufla dorinţa de a o avea, pentru ca astfel să vă răpească veşnica 
voastră comoară. Nu așteptați și nu căutaţi laude și încurajări de la socie- 
tatea omenească! Nu căutaţi slavă și cinste! Nu așteptați și nu căutaţi viaţă 
fără necazuri, slobodă şi ușoară! Nu aceasta este menirea voastră. Nu cău- 
taţi și nu așteptați dragoste de la oameni! Căutaţi cu orice chip și cereți de 
la voi dragoste și milă faţă de oameni.“ (p.290) 

„Părinţii noştri, precum am spus, răstignindu-și /umea loruşi, s-au sâr- 
guit, prin nevoinţe, să se răstignească și pe ei /u7nii. Noi am socotit de cuvi- 
inţă să ne răstignim nouă umea când am părăsit-o şi am venit în mănăs- 
tire, dar nu voim să ne răstignim și pe noi înșine /umii. Căci avem încă 
pofte faţă de ea, avem încă împătimiri faţă de ea, pătimim încă de slava ei, 
pătimim încă de mâncăruri și de haine. Căci dacă se află vreo unealtă fru- 
moasă şi suntem împătimiţi de ea și lăsăm această mică unealtă să ne stă- 
pânească, cum a zis Avva Zosima, ţinând la ea ca la o sută de livre de aur, 
chiar dacă socotim că am ieșit din Zume şi am lăsat cele ale ei și am venit 
în mănăstire, ne aflăm împătimiţi de ea prin lucruri neînsemnate. Aceasta 
o pătimim din multa noastră nebunie, căci lăsând lucrurile mari și de preţ, 
ne împlinim patimile noastre prin unele foarte mici.“ (p.291) 

„Evanghelia pune pe seama iubitorilor de /ume toate fărădelegile săvâr- 
şite de oameni, începând cu, uciderea lui Abel de către Cain (Mt.23,35). 
Iubitorii de /ume, în vremea vieţii pământeşti a lui Dumnezeu-Omul, și-au 
săvârșit fărădelegile lor prin lepădarea de Hristos şi uciderea Lui (Mt.23,32), 
iar în vremurile din urmă ale omenirii le vor săvârși prin primirea lui anti- 
hrist, dându-i acestuia cinstire dumnezeiască (In.5,43).“ (p.295) 

„Dacă tovărășiile rele strică obiceiurile bune (1Co.15,33), după cum zice 
Scriptura, apoi lucrul acesta îl săvârșesc mai cu seamă discuţiile cu femeile, 

[spune Cuviosul Isidor Pelusiotul]. Căci grăirea cu femeile, chiar și bună 
de ar fi, este însă puternică a strica în taină pe omul cel dinlăuntru prin 
gânduri necurate, căci deşi trupul este curat, însă pe suflet îl face necurat. 
De vorbele femeiești fugi pe cât poţi, bunule bărbat. De vei merge la femei 
pentru vreo slujbă, să ai ochii plecaţi în jos şi pe acelea la care ai mers să 
le înveţi să privească cu curăţie deplină. După ce vei grăi cuvinte puţine, 
care pot să le întărească și să le lumineze sufletele, îndată fugi, ca nu cumva 
vorba cea lungă să înmoaie a ta putere și să o slăbească.“ (p.301-302) 

„Unirea dintre partea femeiască şi partea bărbătească este în esenţa ei 
ceva firesc (pentru firea cea căzută). Fecioria este mai presus de fire. Prin 
urmare, cel ce voieşte a-și păzi trupul său în feciorie trebuie negreşit să se 
ţină departe de acel trup a cărui unire cu el este cerută de fire. În trupul 
bărbatului şi al femeii este o putere nevăzută ce îl atrage pe unul spre celă- 
lalt. Cel ce se apropie de femeie este supus negreşit înrâuririi acestei puteri. 
Cu cât mai deasă este apropierea, cu atât mai deasă şi, prin urmare, mai 
puternică este și înrâurirea. Şi cu cât mai puternică este înrâurirea, cu atât 
mai slabă devine voinţa noastră, prin care avem de gând să biruim, cu aju- 
torul lui Dumnezeu, firea. Chipurile femeilor, privirile lor, glasul şi gin- 
găşia lor se întipăresc foarte puternic în sufletele noastre prin lucrarea firii, 
mai cu seamă atunci când firea este ajutată de satana. Atunci când stăm 
de vorbă cu femeile și când se nasc impresii, noi nu simţim acest lucru; 
dar când ne retragem în singurătate, atunci impresiile pe care sufletul și 
le-a însușit se stârnesc cu o putere neobișnuită și duc la cumplita luptă a 
desfrâului.“ (p.302) 

„Când călugărul [sau mireanul) se molipseşte de îngâmfare şi de mân- 
drie, ca urmare a vătămătoarelor și neîncetatelor insuflări și laude, atunci 
pleacă de la el harul lui Dumnezeu. El se întunecă și la minte, și la inimă 
şi devine, în orbirea sa, capabil de cea mai nesăbuită purtare și de încălca- 
rea fără teamă a tuturor poruncilor lui Dumnezeu.“ (p.305) 

„Îndeobşte, omul face rău crezând că face bine, fără a vedea că răul 
poartă masca binelui, şi aceasta din pricina întunecării minţii şi a cugetu- 
lui său. Duhurile căzute fac rău de dragul răului, aflându-și desfătarea și 
slava în săvârșirea răului.“ (p.309) 

„În general, în lupta de astăzi a diavolului împotriva creştinismului și 
a monahismului, în realitate, nu se văd mijloace puternice, ci se văd numai 

mijloace slabe. Asupra mănăstirilor ortodoxe nu mai năvălesc agarenii și 
latinii, iar călugării nu mai sunt arşi și tăiați pentru nimicirea monahis- 
mului ortodox. El este nimicit prin nişte curse pe care nu le vezi și în care 
se prinde, după obiceiul vremii, foarte uşor. Indeletnicirile pământești, 
atunci când monahul [sau mireanul] se lasă cuprins de ele, pot, și fără a 
fi săvârșit păcatul, să-l lipsească pe acesta de izbândă și să pustiască sărma- 
nul lui suflet. Un astfel de suflet va deveni locaşul demonilor, după măr- 
turia Evangheliei (Mt.12,44-45).* (p.312) 

„Când sufletul leapădă nevoinţa duhovnicească sau, ceea ce este ace- 
laşi lucru, o săvârşeşte cu nepăsare, cu ușurătate și cu răceală și se îndelet- 
niceşte numai sau în primul rând cu cele pământești, atunci patimile, ce 
aparţin firii căzute, petrec slobode în inima lui și netulburate de nimic. 
Ele cresc, se măresc și se întăresc în libertate. Atunci călugărul se bucură 
de liniștea cea înșelătoare, mângâindu-se cu îngâmfarea și cu slava deșartă 
şi socotind această mângăiere un dar al harului. Cei ce nu se luptă cu pati- 
mile nu le tulbură, iar dacă patimile sunt tulburate pentru puţin timp, 
atunci cel nedeprins cu cercetarea de sine nu dă nici o atenţie acestui lucru 
şi se străduiește să-și potolească patimile printr-o desfătare pământească. 
Această linişte sau, mai bine zis, adormire a sufletului, străină de îndu- 
ioșare, străină de aducerea aminte de moarte și de Judecată, de iad și de 
rai, străină de grija pentru înduplecarea la timp a lui Dumnezeu, pentru 
împăcarea şi unirea cu El, Sfinţii Părinţi o numesc nesimţire, moarte sufle- 
tească, moarte a minţii înainte de moartea trupului. În timpul cumpli- 
tei adormiri sufleteşti patimile, îndeosebi cele sufletești, cresc nespus 
de mult și capătă o putere ce întrece hotarele firii, iar călugărul moare 
fără să-și dea seama.“ (p.313-314) 

„Foarte mulţi dintre călugării din vechime împleteau funii, iar alţii 
făceau coșuri sau rogojini. Dacă cercetăm rucodeliile de acum, putem vedea 
ușor că unele rucodelii, datorită deprinderii cu ele, cer foarte puţină aten- 
ţie, de pildă, împletirea ciorapilor. Cei deprinși cu acest lucru îl săvârşesc 
chiar fără a se uita la el și în timp ce lucrează, mintea lor se îndeletniceşte 
slobodă cu alte lucruri. Însă alte îndeletniciri, cum ar fi pictura, cer multă 
atenţie, iar cei deprinşi cu pictura, chiar dacă în timpul ei se pot îndelet- 
nici cu rugăciunea, totuși le este cu neputinţă să se cufunde cu totul în 
rugăciune, deoarece rucodelia cere ca atenţia lor să fie deseori îndreptată 

spre ea. Pictura trezește în suflet o mare pasiune pentru ea, iar în acest 
timp, năzuinţa sufletului nu poate să nu se împartă între Dumnezeu și 
rucodelie.“ (p.315-316) 

„Dacă vremea dăruită pentru pocăință și pentru dobândirea ferici- 
tei veșnicii va fi cheltuită cu îndeletniciri vremelnice, altă vreme nu va 
mai veni. Pierderea ei nu va fi răsplătită, ci va fi plânsă cu lacrimi veş- 
nice și neroditoare în iad. Dacă omul, în vremea călătoriei sale pămân- 
teşti, nu va rupe legătura cu duhurile căzute, va rămâne și după moarte în 
legătură cu ele, având mai mult sau mai puţin părtășie cu ele, după măsura 
în care a fost legat de ele. Legătura neruptă cu duhurile căzute îl duce pe 
om la veşnica pieire, iar cea care nu a fost ruptă desăvârșit îl supune pe om 
unor grele chinuri în drumul spre cer. [...] Duhul căzut i-a făcut pe unii 
călugări să se îndeletnicească cu agonisirea feluritelor lucruri rare și pre- 
ţioase şi, pironindu-le mintea la ele, a înstrăinat-o de Dumnezeu. Pe alţii 
i-a făcut să se îndeletnicească cu învăţarea feluritelor meşteşuguri și ştiinţe, 
bune numai pentru pământ și, atrăgându-le toată atenţia spre cunoştin- 
pele cele trecătoare, i-a lipsit de cunoştinţa cea cu totul folositoare despre 
Dumnezeu. Pe alţii i-a făcut să se îndeletnicească cu agonisirea feluritelor 
câștiguri pentru mănăstire, cu zidirile, cu livezile, cu grădinile, cu ogoarele, 
cu pășunile, cu vitele şi i-a silit să uite de Dumnezeu. Pe alţii i-a făcut să se 
îndeletnicească cu împodobirea chiliei cu floricele, cu ilustraţii, cu metă- 
nuţe și i-a depărtat de Dumnezeu. Pe alţii i-a legat de strung și i-a învă- 
ţat să nu le mai pese de Dumnezeu. Pe alţii i-a învăţat să dea prea multă 
atenţie postului lor și celorlalte nevoinţe trupești, să socotească de mare 
însemnătate pesmeţii, ciupercile, varza, mazărea şi astfel a preschimbat 
nevoinţele cele înţelegătoare, sfinte și duhovniceşti în nevoinţe nebuneșşti, 
trupeșşti şi păcătoase, iar pe nevoitor l-a robit şi l-a doborât cu cunoștința 
cea trupească și mincinoasă, cu trufia și cu dispreţuirea aproapelui, ce înlă- 
tură prilejurile pentru sfânta sporire şi sunt pricină de pieire. Unora le-a 
insuflat să dea prea mare însemnătate laturii văzute a ritualurilor biseri- 
cești, umbrind latura duhovnicească...“ (p.317-318) 

„Cuviosul Macarie cel Mare spune: De atunci de când, prin călca- 
rea poruncii (în rai de către primii oameni), răul a intrat în om, diavolul a 
căpătat libertatea de a vorbi totdeauna cu sufletul aşa cum vorbesc oamenii 
între ei şi de a pune în inimă tot ce este rău. Diavolul vorbeşte cu omul prin 

cuvinte, dar fără de glas, pentru că gândurile sunt tot cuvinte, numai că 
nu sunt rostite cu voce tare, nu sunt înveșmântate în sunetele fără de care 
omul nu-și poate împărtăși gândurile celorlalți oameni. În același Cuvânt, 
Macarie cel Mare spune: Diavolul lucrează cu atâta viclenie, încât tot 
răul ni se înfățișează ca şi cum s-ar fi născut de la sine în suflet, și nu 
din lucrarea unui duh străin, care face rău şi se silește să se ascundă. 
Semnele vădite ale venirii și lucrării duhului căzut asupra noastră sunt 
gândurile și nălucirile deșarte și păcătoase ce se ivesc fără de veste, simţă- 
mintele păcătoase, îngreuierea trupului și poftele lui dobitocești cât mai 
mari, învârtoşarea inimii, înfumurarea, gândurile de slavă deșartă, lepăda- 
rea pocăinţei, uitarea morţii, deznădejdea, aplecarea deosebită către înde- 
letnicirile pământești.“ (p.321-322) 

„Felul luptei începătorului cu duhul nevăzut, care este văzut numai cu 
mintea prin gânduri și năluciri, presupune ca monahul începător să res- 
pingă degrabă gândurile și nălucirile păcătoase, neintrând nicidecum în 
vorbă cu ele, neîndreptând și neoprindu-și atenţia la ele, ca nu cumva gân- 
dul sau nălucirea să izbutească a se pecetlui în minte și astfel să fie însușit 
de ea. Asupra călugărului cu oarecare experiență duhovnicească şi oare- 
care sporire duhovnicească, la început lucrează mai mult gândul cel nevă- 
zut, ce aduce doar amintirea păcatului. Apoi, dacă mintea intră în vorbă 
cu gândul, în conlucrare cu el apare nălucirea cea păcătoasă. La călugărul 
începător, în care carnea și sângele sunt cât se poate de vii, gândul păcă- 
tos și nălucirea păcătoasă vin împreună. Şi numai o clipă dacă le dă aten- 
ţie şi stă de vorbă cu gândul, în aparenţă neînvoindu-se cu el și stându-i 
împotrivă, negreşit va fi biruit şi atras de el.“ (p.324) 

„Cuviosul Nil Sorski, întemeindu-se pe învăţătura Sfântului Isaac 
Sirul, propune următorul mijloc de luptă cu gândurile păcătoase — se înţe- 
lege, când lupta nu este prea puternică și dă înapoi în faţa acestei strategii. 
Strategia aceasta constă în a preface gândurile viclene în gânduri bune și 
a înlocui patimile cu virtuțile. De pildă, de-ţi vine vreun gând de mânie 
sau de pomenire a răului, este de folos să-ţi aduci aminte de blândeţe și 
nerăutate, de poruncile lui Dumnezeu, care opresc de la mânie şi de la 
pomenirea răului. De-ţi vine vreun gând și vreun sentiment de întris- 
tare, este de folos să-ţi aduci aminte de puterea credinţei și a cuvântului 
lui Dumnezeu, care ne opreşte să ne lăsăm cuprinși de teamă şi de întris- 

tare, încredinţându-ne și adeverindu-ne prin dumnezeiasca Sa făgăduinţă 
că la Dumnezeu și părul capului nostru este numărat, că nimic nu ni se 
poate întâmpla fără pronia şi îngăduinţa lui Dumnezeu. Cuviosul Varsa- 
nufie cel Mare a spus: Părinții spun: dacă diavolii trag mintea ta spre desfrâ- 
nare, adu-i aminte de curăţie, iar dacă o trag spre lăcomia pântecelui, adu-i 
aminte de post. Așa să faci şi cu celelalte patimi. Aşa să faci când se vor stârni 
gândurile iubirii de argint, ale slavei deșarte și celelalte gânduri și năluciri 
păcătoase. Mijlocul acesta, repet, este foarte bun atunci când el se dove- 
deşte a fi destul de puternic. Însuşi Domnul este Cel Care ni-l propune 
(Mr.4,3-10). Însă când patimile freamără, mintea se întunecă și se pierde 
în faţa mulţimii ispitelor, iar gândurile năvălesc cu tărie și îndârjire, atunci 
nu numai împotriva gândurilor desfrânate, ci și împotriva gândurilor de 
mânie, întristare, deznădejde, într-un cuvânt, împotriva tuturor gându- 
rilor păcătoase, cea mai puternică armă este rugăciunea la care să ia 
parte și trupul.“ (p.331-332) 

„Noi trebuie să știm bine că în starea noastră, neînnoită încă prin har, 
nu suntem în stare să avem alt fel de visuri decât din acelea alcătuite din 
aiurarea sufletului și momeala demonilor. Așa cum în starea de veghe apar 
neîncetat în noi gânduri şi năluciri izvorâte din firea căzută sau aduse de 
demoni, așa și în timpul somnului avem numai visuri izvorâte din lucra- 
rea firii căzute și din lucrarea demonilor.“ (p.334) 

„Experienţa a arătat că mulţi dintre cei ce s-au învrednicit a vedea în 
vis vămile, Înfricoşata Judecată şi alte grozăvii de dincolo de mormânt, au 
fost cutremuraţi de vedenie pentru puţin timp, apoi s-au împrăștiat, au 
uitat cele văzute şi au trăit în nepăsare. Și, dimpotrivă, cei ce nu au avut 
nici o vedenie, dar au cercetat cu atenţie Legea lui Dumnezeu, au ajuns 
treptat la frica de Dumnezeu, au sporit duhovnicește și cu bucuria dată 
de vestea mântuirii, au trecut din valea pământească a plângerii în feri- 
cita veșnicie.“ (p.335) 

„Se cuvine a ști, iubiții mei fraţi, următorul lucru: toate gândurile bune 
şi virtuțile se înrudesc între ele. Tot la fel gândurile și nălucirile păcătoase, 
păcatele şi patimile se înrudesc între ele. Datorită acestei înrudiri, supune- 
rea de bună voie faţă de un gând bun atrage în chip firesc după sine supu- 
nerea faţă de alt gând bun, iar dobândirea unei virtuţi aduce în suflet altă 
virtute, înrudită cu cea dintâi și nedespărţită de ea. Şi, dimpotrivă, supu- 

nerea de bunăvoie față de un gând păcătos atrage după sine supunerea 
fără voie față de alt gând păcătos, iar dobândirea unei patimi păcătoase 
atrage după sine în suflet altă patimă, înrudită cu ea. Săvârșirea de bună- 
voie a unui păcat duce la căderea fără voie în alt păcat, născut din cel din- 
câi. Răutatea, precum au spus Părinţii, nu suferă să stea neînsoțită în inimă. 
Vom lămuri acest lucru prin pilde. Cine a lepădat ţinerea de minte a rău- 
lui, acela simte în chip firesc înduioșarea inimii. De s-a lepădat cineva de 
osândirea aproapelui, cugetul aceluia începe să vadă în chip firesc păca- 
tele și neputinţele sale, pe care nu le vedea atunci când se îndeletnicea cu 
osândirea aproapelui...“ (p.338) 

„Aşa cum încălcarea unei singure porunci înseamnă totodată încăl- 
carea întregii Legi Dumnezeieşti sau a voii lui Dumnezeu, așa și împlini- 
rea unui singur sfat diavolesc înseamnă împlinirea, a toată voia diavolu- 
lui. Nevoitorul care împlinește voia diavolului este lipsit de libertate 
şi supus puterii silnice a duhului căzut, în măsura în care împlinește 
voia diavolului. Păcatul de moarte îl duce pentru totdeauna pe om în 
robia diavolului şi rupe pentru totdeauna legătura omului cu Dumne- 
zeu, dacă el nu se vindecă prin pocăință. Desfătarea cu gândurile şi nălu- 
cirile pricinuieşte într-o măsură mai mică înrobirea faţă de diavol și rupe- 
rea de Dumnezeu, dar totuși le pricinuieşte. Şi, de aceea, trebuie să ne 
înfrânăm de la toate gândurile și nălucirile ce nu se potrivesc cu învă- 
ţătura Evangheliei, iar pornirile pătimașe să le vindecăm îndată prin 
pocăință.“ (p.339) 

„ Trebuie să fim atenţi și veghetori: numai dacă este mare nevoie şi dacă 
o cere ascultarea, putem folosi timpul rânduit pentru rugăciune la altă înde- 
letnicire. Fără motiv întemeiat, să nu lași, iubite frate, rugăciunea! Cel ce 
renunţă la rugăciune renunţă la mântuirea sa. Cel ce nu se îngrijește 
de rugăciune nu se îngrijește de mântuire. Cel ce părăseşte rugăciu- 
nea se leapădă de mântuirea sa. [...] Duhul cel lepădat, când nu poate 
răpi timpul rânduit pentru rugăciune se străduieşte să jefuiască și să spurce 
rugăciunea în vremea săvârșirii ei. De aceea lucrează prin gânduri și nălu- 
ciri. Gândurile le acoperă cu masca dreptăţii spre a le face mai puternice 
şi mai convingătoare, iar nălucirile le înfățișează în cele mai ademenitoare 
chipuri. Rugăciunea poate fi prădată şi nimicită atunci când, în vremea 
săvârșirii ei, mintea nu este atentă la cuvintele rugăciunii, ci se îndeletni- 

ceşte cu gândurile și nălucirile cele deșarte. Ea se întinează atunci când, 
în vremea săvârșirii ei, mintea, abătându-se de la rugăciune, ia aminte la 

gândurile și nălucirile păcătoase aduse de vrăjmașul. Când îţi vine vreun 

gând sau vreo nălucire păcătoasă, să nu o iei în seamă. Îndată ce le 

vezi cu mintea, mai tare să o zăvorăști pe aceasta în cuvintele rugăciu- 
nii şi să-L rogi pe Dumnezeu cu cea mai atentă și fierbinte rugăciune 

să-i alunge de la tine pe ucigașii tăi. 

Duhul cel viclean îşi rânduiește cu multă iscusinţă oștile sale. Pe locul 
cel dintâi stau la el gândurile, sub toate chipurile dreptăţii și nălucirile, 
pe care nevoitorul cel neiscusit le poate primi nu numai ca pe nişte sim- 
ple fapte, ci ca pe niște insuflări, ca pe niște vedenii sfinte şi cereşti. Când 
mintea le primește şi, supunându-se lucrării lor, își pierde libertatea, atunci 
căpetenia celorlalte oști aduce în luptă gânduri și năluciri păcătoase. După 
gândurile nepătimaşe, spune Nil Sorski, făcând trimitere la marii Părinţi 
dinainte, urmează cele pătimașe: intrarea cu voia a celor dintâi este pricina 
intrării silnice a celor din urmă. Mintea, pierzându-și de bunăvoie liberta- 
tea prin ciocnirea cu trupele din frunte, fiind dezarmată, slăbită şi înrobită, 
nu poate lupta nicidecum împotriva trupelor mai puternice și îndată este 
biruiră de ele, fiind supusă şi înrobită. În vremea rugăciunii, trebuie să 
închidem mintea în cuvintele rugăciunii, respingând orice gând fără 
osebire: și pe cel păcătos și pe cel drept la arătare. Orice gând, ori- 
care ar fi veșmântul și armele lui, însă, dacă îndepărtează de la rugă- 
ciune, tocmai prin aceasta dovedeşte că face parte din oastea celor de 
alt neam și a venit, netăiat împrejur, să înfrunte pe Israel (1Rg.17,25). 

Lupta sa nevăzută cu omul, prin gânduri și năluciri păcătoase îngerul 
căzut o întemeiază pe înrudirea dintre păcate. Lupta aceasta nu încetează 
nici ziua, nici noaptea, ci lucrează cu multă încordare și îndârjire atunci 
când ne aşezăm la rugăciune. Atunci, după cum au spus Sfinţii Părinţi, 
diavolul adună de peste tot cele mai neroade gânduri şi le revarsă în sufle- 
tul nostru. În primul rând, el ne aduce aminte de toţi cei ce ne-au adus 
necazuri. Necazurile și jignirile ce ne-au fost aduse se străduiește a le înfă- 
ţișa în imagini clare, iar răzbunarea și împotrivirea faţă de ele le înfăţişează 
ca fiind cerute de o judecată dreaptă, de o cugetare sănătoasă, de folosul 
obştesc, de propria apărare şi de necesitate. 

De bună seamă că vrăjmașul se sârguieşte să clatine însăşi temelia nevo- 
inţei rugăciunii, nerăutatea şi blândeţea, pentru ca slăvita zidire ridicată 
pe această temelie să se prăbușească singură. Şi așa se şi întâmplă, pentru 
că cel ce ţine minte răul și nu iartă aproapelui greşelile lui nicidecum nu 
se poate aduna în sine la rugăciune și nu poate ajunge la înduioşare. Gân- 
durile mânioase împrăștie rugăciunea. Ele o împrăștie în toate părţile, tot 
aşa cum vântul cel puternic împrăștie seminţele aruncate de semănător 
pe ogorul lui și ogorul inimii rămâne nesemănat, iar osteneala nevoito- 
rului este zadarnică. Se ştie că iertarea ocărilor şi a necazurilor, înlocuirea 
osândirii aproapelui cu iertarea și mila faţă de el şi osândirea de sine sunt 
temelia rugăciunii adevărate. Foarte adesea, chiar la începutul rugăciunii, 
vrăjmașul aduce gânduri şi năluciri legate de bunăstarea pământească: fie 
arată în imagini ademenitoare slava de la oameni, ca pe o dreaptă sau feri- 
cită răsplată a virtuţii, care ar fi, în sfârșit, aflată și recunoscută de oamenii 
ce vor intra de acum sub ocrotirea ei; fie arată în aceleași imagini ademe- 
nitoare bogăţia avuţiilor pământești, pe temeiul cărora ar trebui să ia naş- 
tere și să sporească virtutea creștină. Toate aceste imagini sunt mincinoase! 
Ele sunt zugrăvite împotriva învăţăturii lui Hristos şi aduc vătămare cum- 
plită ochiului sufletesc care le privește și însuși sufletului care preacurveşte 
faţă de Domnul său prin îngăduirea închipuirilor drăcești.“ (p.342-344) 

„Dacă ne învoim cu gândurile şi nălucirile de slavă deşartă, de mân- 
drie, iubire de câştig și iubire de lume și nu le respingem, ci rămânem întru 
ele şi ne desfătăm cu ele, atunci intrăm în legătură cu satana, iar pute- 
rea lui Dumnezeu, care ne acoperă, pleacă de la noi. Vrăjmașul, văzând 
că ajutorul lui Dumnezeu pleacă de la noi, stârnește asupra noastră două 
lupte foarte puternice: lupta cu gândurile și nălucirile desfrâului și lupta 
cu deznădejdea. Biruiţi de prima luptă și lipsiţi de apărarea lui Dumne- 
zeu, nu vom putea sta nici împotriva luptei celei de-a doua. Tocmai aceasta 
înseamnă cele spuse de Părinţi, că Dumnezeu îi îngăduie satanei să ne 
calce în picioare până când ne vom smeri. De bună seamă că gândurile 
de pomenire a răului, de osândire, de slavă pământească și de bunăstare 
pământească au ca temelie mândria. Lepădarea acestor gânduri este lepă- 
dare de mândrie. Iar lepădarea de mândrie se săvârşeşte prin sălășluirea 
smereniei în suflet. Smerenia este chipul gândirii lui Hristos și acea che- 

zăşie a inimii ce izvorăște din acest chip al gândirii, prin care se omoară în 
inimă şi sunt stârpite din ea toate patimile. 

Năvălirea patimii desfrâului și a deznădejdii este urmată de năvălirea 
gândurilor și a simţămintelor de întristare, necredinţă, frică, învârtoșare, 
întunecare, hulă şi disperare. O impresie deosebit de puternică produce 
asupra noastră desfătarea cu poftele trupești. Părinţii spun că ele spurcă 
templul cel duhovnicesc al lui Dumnezeu. Dacă ne desfărăm cu ele, va 
pleca pentru mult timp de la noi harul lui Dumnezeu și toate gândurile 
şi nălucirile păcătoase vor căpăta mare putere asupra noastră. Ele ne vor 
chinui și ne vor munci până când vom atrage iarăși harul asupra noastră 
prin căinţă sinceră și prin înfrânarea de la desfătarea cu momelile vrăjma- 
şului. Experienţa nu va zăbovi să-i arate toate acestea călugărului veghetor. 

Cunoscând ordinea pe care o respectă vrăjmașul în lupta cu noi, putem 
să i ne împotrivim cum se cuvine. Să nu-l judecăm și să nu-l osândim cu 
nici un chip pe aproapele și să-i iertăm toate ocările grele, pe care el ni le-a 
adus. Oricând ar veni asupra noastră gândul pomenirii de rău împotriva 
aproapelui, să alergăm îndată în rugăciune la Dumnezeu şi să cerem pen- 
tru aproapele mila lui Dumnezeu, pe care El să i-o dea și în viaţa aceasta, 
şi în veșnicie. Să ne lepădăm de sufletele noastre, adică să nu umblăm după 
slava omenească, să nu căutăm în deşert o viaţă uşoară şi înlesniri pămân- 
teşti, ci să ne lăsăm cu totul în voia lui Dumnezeu, mulţumind şi dând 
slavă lui Dumnezeu pentru trecutul şi prezentul nostru, iar viitorul să-l 
lăsăm în seama Lui. Această purtare şi cugetare să ne fie o pregătire pen- 
tru rugăciunea noastră, să fie temelia ei. Înainte de începerea rugăciunii, 
să ne smerim faţă de aproapele, să ne osândim pe noi înșine, ca unii ce 
l-am smintit şi îl smintim pe aproapele prin greșelile noastre, să începem 
cu rugăciunea pentru vrăjmași, să ne unim în rugăciune cu toată omeni- 
rea şi să-L rugăm pe Dumnezeu să ne miluiască odată cu toţi oamenii, nu 
pentru că am fi vrednici să ne rugăm pentru omenire, ci spre a împlini 
porunca dragostei, care spune: și vă rugați unul pentru altul (lac.5,16).“ 
(p.345-346) 

„Chiar dacă și trupurile noastre sunt temple ale lui Dumnezeu, totuși 
templul lui Dumnezeu este alcătuit mai cu seamă din puterea noastră 
cuvântătoare, din duhul nostru, din mintea și inima noastră. Prin inimă 
se înţeleg toate simţămintele duhului. Când mintea și inima devin loca- 

şul lui Dumnezeu, și tocmai ele sunt cele care se fac mai întâi locaș al Său, 
fireşte că și sufletul, și trupul devin locașul Lui, ca unele ce depind întru 
totul de minte și inimă. Templul lui Dumnezeu se strică atunci când tru- 
pul cade în desfrâu. El se strică atunci când mintea și inima preacurvesc cu 
satana prin gândurile și simţămintele aduse de satana. Cuvintele // va strica 
Dumnezeu pe el (1Co.3,16-17; 6,20), înseamnă că Dumnezeu pleacă de la 
omul care strică în sine templul lui Dumnezeu și devine nepotrivit pen- 
tru sălășluirea lui Dumnezeu în el. Urmările acestei despărţiri sunt știute: 
moartea sufletului, care începe de aici, și închiderea pe veci în temniţele 
iadului. Duhul omului se strică, adică este atins de orbire și întune- 
care, precum am spus deja, prin însușirea învăţăturii greșite propuse 
de lume și de satana, potrivnice învăţăturii descoperite de Dumne- 
zeu, potrivnice învăţăturii lui Hristos, potrivnice învăţăturii Bisericii 
Sobornicești de Răsărit. 

Învăţături greşite sunt socotite următoarele învățături: învățătura care 
tăgăduieşte existenţa lui Dumnezeu sau ateismul; învăţătura care recunoaște 
existenţa lui Dumnezeu dar care ÎI tăgăduieşte pe Hristos şi creştinismul, 
tăgăduind toate legăturile dintre Dumnezeu și oameni sau deismul; învă- 
ţăturile care nu tăgăduiesc pe faţă creştinismul, însă strâmbă învăţătura 
revelată de Dumnezeu printr-o învăţătură liberală, omenească, hulitoare 
de Dumnezeu, prin care se nimiceşte esenţa creștinismului, cum sunt toate 
ereziile; învăţăturile care nu tăgăduiesc pe faţă creștinismul, însă resping 
faptele credinţei sau tradiţia morală evanghelică și bisericească și acceptă 
lucrarea păgânească, prin aceasta omorând credinţa şi nimicind esenţa 
creştinismului. Aşa sunt, mai ales, progresul modern sau creșterea imora- 
lităţii şi a ignoranței depline faţă de creștinism şi, prin urmare, a depărtă- 
rii şi înstrăinării totale de Dumnezeu. 

Templul lui Dumnezeu nu se strică de tot, dar se spurcă, ochiul sufle- 
tesc nu este lovit de orbire, dar se vatămă, se rănește într-o oarecare măsură 
atunci când călugărul [sau mireanul] citeşte o carte necuviincioasă sau ere- 
tică, atunci când se întâlnește cu oameni imorali sau necredincioși, când 
se supune influenţei tentaţiilor păcătoase, când stă de vorbă cu gândurile 
păcătoase și se desfată cu ele, când se lasă amăgit de vreun obicei al lumii, 
cum ar fi toate jocurile şi petrecerile lumești. Dacă el îndrăgește toate aces- 
tea și își îndreptățește patimile sale, în loc să le recunoască și să se căiască 

pentru ele, va cădea în cea mai mare nenorocire sufletească. Va vătăma 
însuși miezul fiinţei sale, puterea cuvântătoare, duhul său, mintea și inima 
sa. Trebuie să ne păzim ochiul sufletesc și iarăși să-l păzim. Orice am face 
în afara învăţăturii și a poruncilor evanghelice, ar produce negreșit asupra 
noastră o impresie vătămătoare. Orice faptă, cuvânt și gând, atât bune, 
cât și rele, negreșit își pun pecetea lor asupra noastră. Aceasta trebuie 
s-o ştim și s-o știm bine.“ (p.350-351) 

„Viaţa călugărească neînsufleţită de poruncile evanghelice este ca un 
trup fără suflet: duhnește a fariseim şi cu atât mai mult duhnește, cu cât 
mai mult învelită este în afară în nevoinţa trupească sau se preface că are 
această nevoinţă. Cititorul înţelept va afla confirmarea acestui adevăr în 
toate sfaturile pe care le-am dat până acum. Încheind aceste sărmane sfa- 
turi, socotesc că este de datoria mea să înfăţișez iubiţilor noștri frați cea 
mai însemnată lucrare duhovnicească, ce se cuvine a cuprinde în sine toată 
viaţa călugărului și a fi sufletul vieții lui, sufletul nevoinţei lui celei tru- 
peşti şi sufleteşti. Cel ce a citit cu atenţie sfaturile de mai înainte, de bună 
seamă a observat în ele această lucrare. Însă eu socotesc de datoria mea să 
vorbesc în chip aparte despre ea și cât se poate de amănunţit. Viaţa călu- 
gărului [dar și a mireanului] nu este altceva decât pocăință neîncetată. 
De voim să nu purtăm în deșert, spre osânda noastră, numele și chemarea 
de călugăr, trebuie cu orice preţ să ne afundăm cu totul în pocăință. Călu- 
gărul merge drept numai atunci când este covârşit și călăuzit de sentimen- 
tul pocăinţei. Când sentimentul pocăinţei pleacă din inima lui, acesta este 
semn sigur că monahul a fost atras de gânduri mincinoase, insuflate de 
satana sau născute din firea cea căzută. Lipsa desăvârșită a pocăinţei este 
semnul unei stări cu totul greșite.“ (p.352-353) 

„Cei ce duc o viaţă păcătoasă cu voia lor, din iubire pentru păcat, 
cei ce cad în tot felul de păcate, și cei ce socotesc o desfătare în viaţă 
desfrâul în feluritele lui chipuri și orice altă călcare a poruncilor evan- 
ghelice sunt fiii diavolului, chiar de s-ar numi creştini, chiar de ar lua 
parte la anumite slujbe și rânduieli bisericești, chiar de ar lua parte 
la Tainele Bisericii, care le sunt spre osândă. [...] Cei mai mari Sfinţi 
Părinţi socoteau pocăinţa singura lor lucrare. Dăruindu-se acestei 
lucrări, ei o sporeau din ce în ce mai mult întru sine, deoarece pocăinţa 
nu numai că spală păcatele, dar ascute vederea omului asupra lăuntrului 

său. Când unele pete păcătoase se curăţesc prin pocăință de pe haina sufle- 
tească, dintr-odată ies la iveală alte pete, mai puţin grosolane, dar nu mai 
puţin însemnate, ce au stat până atunci neobservate din pricina vederii 
tulburi. În sfârşit, pocăinţa îl înalţă pe lucrătorul ei la cele mai largi vederi 
duhovnicești: ea descoperă înaintea lui propria lui cădere și căderea între- 
gii omeniri, pătimirea lui și pătimirea întregii omeniri sub jugul stăpânito- 
rului acestei lumi, minunata lucrare de răscumpărare și celelalte taine, pe 
care cititorul să le cunoască din cercare. Cuvintele nu sunt de ajuns pen- 
tru destăinuirea lor.“ (p.356) 

„Când un frate l-a întrebat pe Pimen cel Mare cum trebuie să stea în 
chilie cel ce se linişteşte (cu dreaptă socoteală), Cuviosul a răspuns: Aseme- 
nea unui om afundat până la gât în tina cea plină de duboare, cu o greutate 
pe grumaz, care strigă la Dumnezeu: Miluieşte-mă! Prin aceste cuvinte arată 
că toate nevoinţele călugărești sunt adunate în plânsul și rugăciunea 
de pocăință. Altui frate, care l-a întrebat ce lucrare trebuie să aibă, același 
Cuvios i-a spus: Când va veni vremea să ne înfățișăm înaintea lui Dumne- 
zeu, ce ne va îngrijora? Fratele a răspuns: Păcatele noastre. lar Pimen a spus: 
Așadar, să intrăm în colibele noastre şi, însingurându-ne în ele, să ne adu- 
cem aminte (cu pocăință) de păcatele noastre şi Domnul ne va auzi. “ (p.358) 

„Unii, care nu se îndeletnicesc cu lucrarea sufletească sau se îndelet- 
nicesc prea puţin, deprinzându-se numai cu cea trupească, ce nu este lip- 
sită de fariseism — lucrarea trupească nu poate izbuti singură fără farise- 
ism — nu simt deloc jalea cugetului și mustrările lui pentru păcate și 
de aceea socotesc că starea lor de liniște este vrednică de laudă. Stăruie 
şi se întăresc în părerea lor prin multele lor fapte bune și prin lauda 
omenească. Pe acest temei socotesc că starea lor de liniște este urmarea 
directă a lucrării plăcute lui Dumnezeu, a vieţii lor virtuoase, fără cusur. 
Liniştea se preface uneori în bucurie nespusă și nu contenesc a socoti că 
bucuria aceasta este un dar al harului. Amarnică înșelare de sine! Pier- 
zătoare orbire! Înșelarea de sine se întemeiază aici pe părerea de sine, iar 
părerea de sine este vătămarea ochiului sufletesc, care se naște din lucrarea 
cea greșită și dă naștere și mai mult la această lucrare. Iubitul meu frate! 
Liniştea prin care te încredinţezi de adevărul căii tale nu este altceva decât 
neînţelegerea și nesimţirea păcătoşeniei tale, ce iau naștere din nepăsarea 
vieţii tale, iar bucuria ce se naşte uneori în tine din pricina înmulţiri lau- 

delor omenești nu este nicidecum o bucurie duhovnicească și sfântă. Ea 
este rodul părerii de sine, al mulţumirii de sine și al slavei deșarte. Această 
stare de părută linişte, Sfinţii Părinţi o numesc nesimţire, omorâre a sufle- 
tului, moartea minţii înainte de moartea trupului. Nesimţirea sau omo- 
rârea sufletului înseamnă retragerea simțămintelor de plâns și pocăință de 
la duhul nostru, retragerea din inima noastră a durerii celei mântuitoare 
pe care o numim zdrobirea inimii. Lipsa de durere a inimii sau liniștea 
închipuită sunt semnul sigur al unei gândiri greșite, al unei nevoinţe 
greşite, al înșelării de sine.“ (p.359) 

„Lipsa de durere a inimii se naşte din vieţuirea cea fără de grijă, din 
ieșirile dese din chilie, din pricina discuţiilor deşarte, a glumelor, a râsu- 
lui, a grăirii deșarte și a multei vorbării, a săturării și a îmbuibării, a pati- 
milor, a primirii şi însușirii gândurilor de slavă deșartă, a îngâmfării și a 
mândriei. [...] Vieţuirea atentă și dreaptă după poruncile evanghelice, 
deși este pricina de început a pocăinţei, totuși, până când nu va odrăsli 
din ea frângerea inimii, înduioșarea, plânsul și lacrimile, care alcătu- 
iesc adevărata pocăință a călugărului [și a mireanului], este socotită 
neumbrită de dumnezeiescul har și neroditoare. Spre întărirea acestei 
însemnate învățături practice, aducem mărturiile Sfinţilor Părinţi. 

Sfântul loan Scărarul spune: Cel ce a iesit din lume pentru a nimici 
povara păcatelor sale să urmeze celui ce şade lângă morminte în afara cetă- 
ţii şi să nu se oprească din lacrimi fierbinți şi din jalea fără de glas a inimii 
până când nu va vedea că a venit la el lisus, că a ridicat piatra învârtoşării 
de pe inima lui, că i-a dezlegat mintea din lanţuri, ca pe un alt Lazăr, şi a 
poruncit îngerilor Săi slujitori: „Dezlegaţi-l“ de patimi „și lăsați-l să meargă“ 
(In.1 1,44) spre fericita nepătimire. lar dacă nu vor fi acestea, nici un folos 
nu va avea (din ieșirea din lume). 

Sfântul Isaac Sirul: Întrebare: Care sunt mărturiile şi semnele neîn- 
doielnice cele mai de aproape, din care simte cineva că a început să vadă în 
sine rodul ascuns în suflet? Răspuns: Când se învredniceşte cineva de darul 
lacrimilor celor multe, ce izvorăsc nesilit. Căci lacrimile sunt puse în cuget 
ca un hotar între cele trupesti şi cele duhovnicesti, între împătimire şi cură- 
ție. Până ce nu primeşte cineva darul acesta, lucrarea lui este încă în omul cel 
din afară şi nu simte încă deplin lucrările cele tainice ale omului duhovnicesc. 
Însă când începe cineva să lase cele trupesti ale veacului de acum şi se arată 

trecând hotarul şi intrând în lăuntrul celor ce se află în lăuntrul firii, îndată 

ajunge la darul acesta al lacrimilor. Și lacrimile acestea încep de la cel din- 
tâi sălaş al viețuirii tainice (de la cea dintâi treaptă a ei) şi duc la desăvârsi- 
rea dragostei de Dumnezeu. Și cu cât înaintează, cu atât se îmbogăreşte în ele 

nevoitorul, până ce le va bea în mâncarea lui şi în băutura lui din multa lor 

stăruire. lar acesta este semnul neîndoielnic că mintea lui a iesit din lumea 

aceasta şi vede lumea cea duhovnicească. Și cu cât se apropie omul, în cuge- 
tul lui, de lumea aceasta (materială), cu atât sărăcesc în el lacrimile. 
Și când cugetul se va lipsi cu desăvârșire de lacrimile acestea, este semn 

că omul s-a îngropat în patimi. 

Sfântul Simeon Noul Teolog spune: Înainte de plâns şi de lacrimi, 
nimeni să nu ne amăgească cu vorbe deşarte, nici să ne amăgim pe noi înşine. 
Căci încă nu este în noi pocăință, nici adevărata părere de rău, nici frică de 
Dumnezeu în inimile noastre, nici nu ne-am osândit pe noi înșine, nici n-a 
ajuns sufletul nostru la simțirea judecății viitoare şi a chinurilor veşnice. Căci 
dacă ne-am fi osândit pe noi înşine şi am fi dobândit acestea şi am fi ajuns la 
ele, îndată am fi vărsat şi lacrimi. lar fără de acestea, nici învârtoșarea inimii 
noastre nu se va putea înmuia vreodată, nici sufletul nostru nu va dobândi 
smerenie, nici nu vom izbuti să ne facem smeriți. lar cel ce nu s-a făcut ast- 
fel nu se poate uni cu Duhul Sfânt. Și cel ce nu s-a unit cu Duhul prin cură- 
ție nu poate să ajungă la vederea şi cunoștința lui Dumnezeu şi nu e vrednic 
să se învețe tainic virtuțile smereniei. Vieţuirea cu trezvie duce la înduio- 
şare, iar înduioşarea, mai vârtos când este însoţită de lacrimi, duce la trez- 
vie îndoită și binecuvântată. Plânsul şi lacrimile sunt darul lui Dumnezeu. 
Așadar, pe lângă vieţuirea cu trezvie, să ceri darul acesta prin rugăciune 
osârduitoare.“ (p.360-361) 

„Atât de însemnată este starea de nesimţire pentru vrăjmașul nos- 
tru cel nevăzut, încât se străduieșşte prin toate mijloacele să ne ţină și 
să ne întărească întru ea fără a ne tulbura prin vreo altă patimă sau 
prin vreo ispită din afară. Pentru că îngâmfarea și mulţumirea de sine 
cu care se însoțesc îndeobște nesimţirea, înșelarea de sine și mândria, 
care sunt, de obicei, urmările nesimţirii înrădăcinate, sunt de ajuns 
pentru răpirea tuturor roadelor duhovnicești, adică pentru pieire. Atât 
de cumplită este nesimţirea, încât cel stăpânit de ea nu înţelege neno- 

rocirea în care se află. EI este înșelat și orbit de îngâmfare și de mul- 
ţumirea de sine.“ (p.362) 

„Este cu neputinţă [spune Cuviosul Simeon Noul Teolog], de găsit în 
Dumnezeiasca Scriptură să se fi curăţit vreodată cineva dintre oameni fără 
lacrimi și înduioșare neîncetată sau să fi devenit sfânt sau să-L fi primit pe 
Sfântul Duh sau să-L fi văzut pe Dumnezeu sau să-L fi simţit sălășluindu-Se 
în lăuntrul său sau să-L fi primit ca locuitor în inima sa.“ (p.363) 

„Cei ce spun că nu este cu putinţă a vărsa lacrimi și a plânge în fie- 
care noapte și în fiecare zi arată că sunt străini de orice virtute. Dacă 
Sfinţii noștri Părinţi au arătat aceasta, zicând: cel ce voiește să-și taie pati- 
mile, prin plâns şi le taie și cel ce voiește să-și agonisească virtuţi, prin plâns 
şi le agoniseşte, de aici înţelegem că cel ce nu plânge în fiecare zi nici 
patimile nu și le taie, nici virtuţi nu-și agonisește, chiar de va crede, 
fiind înșelat de îngâmfare, că face acestea. [...] Așa nici cel ce săvârşeşte 
anumite virtuţi şi se ostenește întru ele nu va dobândi nici un folos fără 
această sfântă și fericită stăpână şi lucrătoare a tuturor virtuţilor.“ (p.364) 

„Când diavolul, spune Cuviosul Grigorie Sinaitul, vede pe cineva 
săvârşindu-și viața plângând, nu stă lângă el, căci se teme de smerenia pe care 
o aduce plânsul. Deşi vrăjmașul îi ispiteşte şi pe cei ce plâng, totuși aceș- 
tia îl recunosc și îl resping cu ușurință. Cel îngâmfat, care socotește a 
avea în sine o oarecare vrednicie, nu poate respinge înșelarea diavo- 
lească dinafară, fiind cuprins și înlănţuit de ea pe dinăuntru. Nevo- 
itorii neştiutori și făţarnici socotesc că și-au atins țelul dacă se văd pe ei 
sfinţi, dacă lumea îi vede așa și îi proslăveşte. Ei se bucură de părerea de 
sine și de înșelarea de sine, nepricepând cât de vătămătoare este părerea 
de sine, nepricepând că lauda omenească este semnul proorocului minci- 
nos. Semnul acesta este foarte însemnat: Însuşi Dumnezeu-Omul l-a ară- 
tat. Vai vouă, a spus Domnul, când toți oamenii vă vor vorbi de bine. Căci 
tot așa făceau proorocilor mincinosi părinţii lor (Lc.6,26). Vai, ce nenoro- 
cire sufletească, ce nenorocire veşnică!“ (p.365) 

„Cea mai mare izbândă a călugărului este să se vadă și să se socotească 
pe sine păcătos! Cea mai mare izbândă a sa este să dovedească prin toate 
faptele lui că se socotește cu adevărat păcătos! Când mintea începe să-și 
vadă greșelile sale, ca nisipul mării la număr, acesta este începutul lumi- 
nării sufletului şi semnul tămăduirii lui, a spus Sfântul Mucenic Petru 

Damaschin. Mintea își poate vedea păcatele sale atunci când se atinge de 
ea harul lui Dumnezeu. Întunecată fiind prin cădere, ea singură nu şi le 
poate vedea. Vederea păcatelor și a păcătoșeniei este darul lui Dumnezeu. 
Sfânta Biserică Ortodoxă îi învaţă pe fiii ei să ceară acest dar de la Dum- 
nezeu prin post şi metanii, mai cu seamă în zilele Postului Mare. Darul 
vederii propriilor păcate, a propriei căderi, a legăturii omului căzut cu 
îngerii căzuţi se afla din belșug și în chip de nepătruns în marii Părinţi 
şi Cuvioși şi, cu toată mulţimea darurilor duhovnicești care mărturi- 
seau vădit despre sfinţenia lor, această vedere îi îndemna să se pocă- 
iască și să plângă neîncetat, să se spele necontenit cu lacrimi. Cuge- 
tările rostite de Părinţi în această stare sunt de nepătruns pentru minţile 
trupeşti. Pimen cel Mare le-a spus odată fraţilor ce locuiau cu el: Fraților, 
credeți-mă: acolo unde va fi aruncat satana, voi fi aruncat şi eu. „Oricine se 
înalță pe sine se va smeri, iar cel ce se smereşte pe sine se va înălța (Lc.18,14), 
a spus Domnul!“ (p.366) 

„În vremurile noastre, deşi ne despart multe veacuri de obiceiurile şi 
rânduielile în sânul cărora au vieţuit şi şi-au propovăduit învăţăturile Sfin- 
ţii Părinţi, aplicarea învățăturilor lor la starea de astăzi a monahismului din 
societatea noastră s-a dovedit a fi foarte trebuincioasă și aducătoare de folos. 
Acesta a fost scopul sfaturilor propuse aici. Nădăjduiesc că ele vor putea fi 
o călăuză pentru călugării din vremea noastră, ţinând seama de rânduiala 
proniei lui Dumnezeu. Nădăjduiesc că lucrarea mea săracă va putea fi 
întrebuințată cu folos și în mănăstirile de obşte, şi în mănăstirile de sine, 
şi în viaţa călugărului ce slujeşte în ograda mănăstirii sau a celui din para- 
clis, şi în viaţa călugărului ce călătorește pe mare, și în viaţa celui ce se află 
cu ascultarea multă vreme în mijlocul lumii, și în viaţa călugărului dintr-o 
şcoală duhovnicească, ce ocupă acolo vreo slujire pedagogică sau adminis- 
trativă, chiar și în viaţa mireanului ce ar dori să se îngrijească în lume 
cu multă atenţie de mântuirea sa.“ (p.368) 

